
Előszó. 

Munkám a szegényügy összes ágaira bem terjeszkedik 
ki és miként a címe is mutatja, a magyar szegényügy 
rendezéséhez csak adatokat akar szolgáltatni. 

Hozzáértők különösen azt fogják hibáztatni, hogy a 
magánjótékonysági intézményeket teljesen mellőztem és 
hogy ezzel együtt a szegényügynek számos olyan részét, 
amelyeket ez idő szerint hazánkban kizárólag a magánjóté- 
konyság gondoz, elhanyagoltam. Művemnek ez a hiányos- 
sága tudatos, mert tulaj donképeni célom csak a közsegé- 
lyezés mai állapotának ismertetése. 

A külföldi államok szegényügyi berendezéseiből 
csak annyit ismertettem, amennyi a különféle szegény- 
ügyi rendszerek közötti eltérések jellemzésére szükséges, 
és ha itt-ott a kereteken túlterjeszkedtem is, úgy azt csak 
olyan intézményeknél tettem, amelyeknek meghonosítását 
kívánatosnak tartanám. 

A magyar statisztikai adatok felhasználásánál kizáró- 
lag Magyarországra voltam tekintettel, a Társországokra 
vonatkozó adatokat az ügy természetéből kifolyóan 
mellőztem. 

Az adatok összegyűjtésénél a magyar forrásműveknek 
majdnem teljes hiánya nagy nehézségeket okozott. Hazánk- 
ban az országos szegényügygyei eddig tudományosan alig 

foglalkoztak és még az országos statisztikát is csak köz- 
vetve használhattam fel. Munkám nem tökéletes, de töké- 
letlenségének egyik okául ez a mostoha állapot is betudható. 
Ezek volnának művemnek előttem ismert főfogyaté- 
kosságai; ha mások az itt felsoroltakon kívül egyéb hiá- 
nyokat és hibákat fognak találni, úgy ez már törekvésem 
sikerét jelentené, mert ezzel azt a célomat, hogy munkám- 
mal a szegényügy részére érdeklődőket toborozzak, biz- 
tosan elértem. 

Budapest, 1908 szeptember hó. 

A szegényügyről általában, 

Al jogállamban három oly intézményt ismerünk, a 
melyek a polgárok megélhetését feltétlenül biztosítják. A 
család,, a magánvagyon és a munkabérszerződés a keresete 
képtelent, elaggottat és az önmagával tehetetlen beteget 
is oly eszközökkel látja el, hogy idegenek támogatására 
nem szorul. Aid az itt felsorolt intézmények egyike felett 
sem rendelkezik* ítfri tehát sem vagyonnal, sem keresettel 
nem bir és akit a szülei vagy gyermekei eltartani nem 
tudnak,, az, támogatás nélkül megélni nem képes. Szegény 
ezek szerint az, aki a saját és eltartásra szoruló családja 
legszegényebb életszükségleteit sem képes vagyonából vagy 
keresményéből, illetve jogigények érvényesítése útján ki- 
elégíteni, 

A szegénységnek itt adott körülírásából kiindulva 
könnyen megtaláljuk azt a határmesgyét is, mely a szegény- 
ügyet a sotiálpolitikától ha nem is élesen, de legalább 
észrevehetően elhatárolja. 

A szegényügy az önfentartáshoz legszükségesebb esz- 
közöket bocsátja az egyén rendelkezésére és egyben munka- 
képessé is akarja tenni azt, aki akár a saját hibájából, akár 
pedig hibáján kivül a megélhetés alapját képező intézt 
jnényeljtpl; fiiesett. A feladat ugyan nem könnyű, de mégis 
annyira körülhatárolt, hogy egyes egyének gondozásáról 
és felsegélyezéséről van szó, hogy továbbá egy már létező 
talapzatra, a vagyontalanságra emelheti bármily nagy 
arányú épületét. 

Ezzel szemben a socialpolitika azokat az eszközöket 
és az eszközöknek olyatén alkalmazását keresi, amely esz? 
közök és alkalmazásuk lehetővé teszik, hogy a jogállamban 
uralkodó jogegyenlőség . dacára létező vagyoni különbözőr 

ségek és az ezekkel együttjáró súrlódások a lehetőség 
szerint eloszlattassanak. Mig tehát a szegényügy csak a 
múltnak káros következményeit igyekszik eltüntetni, addig 
a sociálpolitika oda törekszik, hogy ezeknek a káros követ- 
kezményeknek beálltát lehetetlenné tegye és a szegénység 
gyökereit kiirtsa. 

A sociálpolitika szaporítani kívánja azokat a javakat, 
amelyek a vagyontalanok hatalmas összeségének előnyére 
válnak, mig a szegényügy csak az egyes vagyontalan 
anyagi- helyzetén kíván lendíteni. A sociálpolitika á legé- 
nyek érdekében álló, de közvetlen szükségletein túl terjesz- 
kedő nagyobb arányú intézmények létesítéseért küzd, a 
szegényügy viszont megelégszik avval, hogy addig is, mig 
a sociálpolitika célját elérendi, a létező nyomoron enyhítsen 
és a nyomornak máris áldozatul esett egyéneket a társa- 
dalom munkás tagjai közé ismét visszasegíthesse. 

Bár az itt előadottak szerint a sociálpolitika és a 
azegényügy más-más célok eléréseért küzdenek, mindkét 
működési kör sűrűen érintkezik. A szegényápolás a szűköl* 
ködöket a legszükségesebb javakkal látja el, viszont a 
sociálpolitika abból indul ki, hogy az egyén legnélkülöz* 
hetetlenebb szükségletei működésbe lépése előtt akár a 
szegényápolás utján, akár pedig más módon már kielégítést 
nyertek. Nem is férhet kétség ahhoz, hogy amennyiben 
az állampolgárok összesége mindazon előnyökben részesülne, 
amelyek jelenleg csak a vagyonos osztálynak képezik ki- 
váltságát, akkor a szegényügy elvesztené talaját és lét- 
jogosultsága a sociálpolitika mellett megszűnnék. Ámde 
mindaddig, amig ez a korszak be nem következik, a szegény- 
ügy a sociálpolitikának útját egyengeti és sociálpolitika ég 
szegényügy egymást kölcsönösen kiegészítik, 

A sociálpolitika és a szegényügy egy német iró szerint 
úgy viszonylanak egymáshoz, mint a hygiéna és a gyógy* 
kezelés. A sociálpolitika a szegényügy részére az, ami a 
hygiéna a betegség részére. A szegénység képezi a beteg- 
séget, amelyet az adott esetben a szegényügy gyógyít, de 
amely betegséget egyszersmindenkorra csak a sociálpolitika 
képes megszüntetni. A sociálpolitika és a hygiéna nagyobb 

területekre terjednek ki, mint a szegényügy és a gyógyszer; 
és törekvéseikben az emberiség anyagi érdekein felfii annak 
erkölcsi és művelődési érdekeit is istápolják. Miként ázom 
bpjí a közegészségügy i intézkedések az életveszély eei betegr* 
sok esetben hátrányosak lehetnek, ugy hátrányosakká vál» 
hatnak a sociálpolitikai intézkedések is ott, ahol a hosszas 
elhagyatottság által teljesen elsenyvedt néprétegek az át* 
menetnélküli jóléti intézmények befogadására már a kellő 
erével nem birnak. 

A sociálpolitikai intézkedések a közre föltétlenül 
nagyobb fontossággal birnak, mint a szegényápolás, mert 
túszéi az állam felvirágzására káros behatásű érdekellen- 
téte^ kiegyenlítését célozzák, rendelkezésükre álló hatat* 
masabb eszközeikkel nemcsak a betegség meggy ógyítására> 
hanem a szervezetre káros behatások eltávolítására is 
törekszenek. Mindaddig azonban, mig a sociálpolitika czélját 
el nem érte, a szegényápolás képezi a vagyontalanok* 
családtalanok és keresetképtelenek egyetlen menedékét. 
Amig tehát egyedül a szegényápolás hivatott azt a tátongó 
tirt kitölteni^ amelyet a mai társadalmi rend a vagyontalanok 
befogadására nyitva tart, addig a szegényügy fontossága 
szűkebb határok között meghúzódó feladatköre dacára 
sem tagadható, sőt addig csakis egy rendezett szegényügy 
képe$ a létező osztályellentéteket mérsékelni. 
, • ; A megoldásra váró legközelebbi kérdés tehát az volna* 
/ bogy mit értünk szegény ügy alatt. Felelhetnénk a franciák 
t^^ke mondásával: En Francé on ne meurt pas de fjúm, 
ámde ezzel már csak az elérendő eredményt állapítjuk meg, 
dp nem válaszoltunk a feltett kérdésre. 
Y .., A resdezetit szegényügy gondoskodik fiz összes bármi 
pWwl^WolJtásra szoruló szükölködőkről Hangsúly ózzuk, 
hogy a szegényügynek kötelessége az összes szegényekről 
gondoskodni és nem áU jogában a gyámolítást a gyámoli- 
t^a szorulttól b4rmi okból is megvonni. Arra a bizonyos 
m^njtumra, hogy a jogállamban pe haljon éhen és betegség 
^j^t^gycgyk^zelé^n részesükön, — még a legejvete* 
^ödettebb . polgár is, igényt tarthat és ezt a segélyt njW* 
4ftgadni ^enlqtől aém szabad. A polgár f eltétlentU igényt 

tarthat megmentésére, viszont azonban a köz is megköve- 
telheti, hogy a szegény az igénybe vett felsegélyezés ellené- 
ben mindazt teljesítse, a minek teljesítését a köz úgy az 
egyénnek munkaképessé tétele, mint pedig a köz teher- 
mentesítése érdekében szükségesnek tart. Rendezett szegény- 
ügyről ezek szerint tehát csak akkor beszélhetünk, ha egy- 
részt a szűkölködő egyén felsegélyezésére feltétlenül 
számíthat, másrészt pedig a köz oly eszközök felett rendet 
kezik, hogy az elszegényedett egyént ismét munkába állít- 
hassa és közterhet csak a teljesen munkaképtelenek el- 
tartása képezzen. 

Hogy az itt megadott meghatározást részletéiben is 
kifejthessük, szükségesnek tartjuk mindenek előtt magának 
a szegénységnek okaival foglalkozni. 

Az elszegényedésnek háromféle okait ismerjük. 

Külömbséget teszünk ugyanis a személyben rejlő, a 
véletlen és a sociáíis okok között. i 

A személyes okok ismét önkéntesek vagy önkébtéftélotók 
lehetnek. A munkakerülés, tékozló életmód vagy' áz isfcá* 
kosság okozta szegénységet az egyén csak magának tud* 
hatja be, mig a testi fogyatkozásban sinylők, elaggottak 
és gyermekek elszegényedéstikért nem felelhetnek. - 

A véletlen okok hosszas magyarázatra nem szorulnák. 
Az időleges munkanélküliség adósságokba kényszeríti a 
munkást, jövedelme az adósság törlesztésére nem elégendő, 
lassanként a házbérre sem telik, és az egy ideig munka 
nélkül volt munkás rövid idő múlva hajléktalanná Válífcl 
Nem kevésbbé gyakori oka az elszegényedésnek az ettévetó*- 
tett hivatás. Általánosan ismert typus a munkások köfcött, 
<5t fogadják fel utolsónak és őt bocsátják el elsőnek, egy 
ideig hányja veti a sors, rövidesen azonban szegényá^ölákra 
szorul. . \ ■: . •<:-'.;: : 

A sociáíis okok tárgyalását mellőzzük. A pauperistnus 
leküzdése nem képezheti á szegényügy feladatát, szegény*- 
ápolással sem a munkáskrisiseket, sem a munkaadók vagy 
munkások jogos vagy jogtalan ténykedéseit orvosolni hém 
lehet. Nem férhet kétség ahhoz, hogy a sociáíis okok öiol 4 - 
gáltatják a szegényápolásnak legtömegesebb anyagát, de 

az sem képezi vita tárgyát, hogy a sociális okok ellenében 
a szegényápolás, amely praeventiv intézkedéseket nem 
tehet, jórészt tehetetlen. 

Az okok felsorolása nem kimerítő. Elemi csapások, 
az eltartandó családtagok nagy száma, a keresettel arány- 
ban nem álló igények, a háztartás elhanyagolása és még 
sok egyéb körülmény lényegesen hozzájárul ahhoz, hogy 
az egyensúly megzökkenjen és az egyén a lejtőn lefelé 
haladva, rövidesen a szűkölködők sorába kerüljön. 

Bármi legyen is azonban a szegénység előidéző oka, 
a köznek kötelessége, hogy az okozaton, vagyis a szegény- 
ségen olymódon lendítsen, hogy maga az ok is a lehetőség 
szerint eltüntethető legyen. A köz nem fog megelégedni 
azzal, hogy alamizsnákat osztogasson, hanem kutatni fogja 
azt a módot is, amellyel az alamizsna osztogatás újabb 
lehetőségének elejét tudja venni. Addig, amig a szegényügy 
erre a magaslatra fölemelkedni nem tud, csak kapkodásról 
beszélhetünk, amelynek egyetlen negatív eredménye a 
szegények látható elszaporodása. 

A feladat nem könnyű. Minden egyes esetben a sze- 
génység okát felkutatni és a szegényt megfelelő elbánásban 
részesíteni nagy szervezetet, de még ennél is számosabb 
segédeszközt igényel. A tüdőbeteg szegényt nem helyez- 
hetjük el közműhelyben, a munkakerülőt, vándorkoldust, 
vagy az iszákossága folytán elzüllött egyént nem lát- 
hatjuk el pénzbeli segéllyel, viszont az elemi csapás folytán 
ínségbe került földművest nem fogjuk a hajléktalanok men- 
helyébe beutalni. Szóval a szegényügy rendezése csak úgy 
vihető keresztül, ha minden egyes szegénységbe esett egyén 
az ő szegénységét előidéző oknak megfejelő elbánásban 
részesül. 

Az itt előadottak könnyen kelthetik azt a látszatot, 
mintha álhumanizmustól vezéreltetve a szegények eldorádó- 
ját kívánnók elővarázsolni. Ez azonban semmiképen sem 
áll, mert hiszen fejtegetéseink során sohasem kívánjuk 
figyelmen kívül hagyni a szegényügy terén elfogadott azt 
az elvet, hogy a szegényápolásban részesülő anyagi hely- 
zete sohasem lehet jobb, mint a legszerényebb viszonyok 

között élő munkásember helyzete. De nem tagadható, hogy 
á szerény segélyezés is az adott körülményekhez alkalmaz- 
kodhat és a segélyezés momentuma a szegény megmen- 
tésével, lábraállításával karöltve járhat. De végre a köz- 
gazdasági szempont a köz semmiféle ténykedésénél sem 
hanyagolható el és ha a tüdőbetegsége folytán kereset- 
képtelenné vált szegény időleges internálása esetleg nagyobb 
áldozatokkal is jár, úgy mégis meg van a remény, hogy 
a beteg rövidesen ismét maga keresheti meg kenyerét. És 
ha a gyermekvédelem a védelemben részesülő egyes gyer- 
mekek felnevelésére talán aránytalanul nagyobb összegeket 
költ, úgy ez a kiadás is a gyermekek keresetképessé tételé- 
ben sokszorosan megtérül. 



A szegényügy rendezéséről. 

Ha ezekután a szegényügy rendezését elemeire bont- 
juk és egy lépéssel tovább haladva gyakorlatilag kívánunk 
a szegényügy rendezésével foglalkozni, úgy konstatálhatjuk, 
hogy a szegényügy rendezésének első kelléke a szegény- 
séget előidéző okok gondos statisztikájának elkészítése. 
Ennek a statisztikának legbiztosabb alapja a közvetlen nyo- 
mozás. Fel kell keresnünk az elszegényedetteket, érdeklőd- 
nünk kell múltjuk és jelenlegi viszonyaik iránt, figyelmünknek 
ki kell terjednie családi viszonyaikra és nem hanyagol- 
hatjuk el háztartásuk vezetésének mikéntjét sem. 

A statisztika összeállításának egyik legnagyobb aka- 
dálya, hogy rendszerint csak a már szegényápolásban 
részesülőket ismerjük, holott régi igazság, hogy az ismert 
szegények nem mindig a legszegényebbek. 

Az itt tárgyalt úgynevezett egyéni statisztika nélkül 
a szegénytigy terén eredményeket elérni nem lehet, viszont 
a szegénytigy rendezésének ez a része a köz közreműkö- 
dését nélkülözhetetlenné teszi, sőt megbízható statisztikát 
<teak a hatóság készíthet. A magánkutatások rendszerbe 
foglalása rendszerint óriási akadályokba ütközik. A magán- 
személyek a szegényt különféle szempotokból nézik, álla- 

potát különíeleképen ítélik meg, ami azután az egységes 
elbírálást már eleve kizárja. De a hátóság a statisztika 
elkészítését azért sem bízhatja magánegyénekre, mert csak 
a köz szerezhet áttekintést a szegényügy terén működő 
összes magántörekvésekről is, már pedig amint azt később 
látni fogjuk, a köz nyújtotta ápolás az elszegényedésnek 
legtöbbször már utolsó állomása. 

Gondosan elkészített statisztika alapján a szegény- 
ügyet tovább fejleszteni nem lesz nehéz, hiszen a modern 
társadalom a szegényügy rendezésének szívesen szegődik 
szolgálatába. Csakhogy a társadalom szolgálatkészsége nem 
mindig válik az ügy előnyére. 

A társadalom rendszerint nem keresi fél a baj gyö- 
kereit és a legtöbb esetben megelégszik avval, ha bármily 
rövid életű, de látható eredményekét tud elérni. A társa- 
dalom közreműködése a szegényügy rendezése körül mellőz- 
hetetlen ugyan, de vezetésre szorul és ez a vezetőszerep 
csakis az elérendő célokat jól ismerő, valamint az elszegé- 
nyedés okainak felkutatására képes közt illetheti meg. A 
legszerényebb közremunkálást is féltétlen dicséret illeti, 
de a közremunkálásnak indokoltnak kell lennie, mert a 
birálatnélküli alamízsnaosztogatás csak a koldulást és a 
henyélést segíti elő. 

A szegényápolás feladatainak a család, a köz és a tár- 
sadalom között meg kell oszolnia. 

Első sorban a családnak kell közbelépnie. Ott ahol 
az elszegényedett családtagot a család többi tagjai külö- 
nösebb megterhelésük nélkül segélyezhetik, a segélyezés 
ezeknek teendő kötelességévé. Ha a család ebbeli köteles- 
ségének megfelelni nem tud, a köz tartozik gondoskodni 
arról, hogy a legnélkülözhetetlenebb szükségletek kielé- 
gítése mindenkinek módjában álljon és a társadalomnak 
csak az képezheti feladatát, hogy az elszegényedettek életét 
elviselhetőbbé tegye, nagyobbszabású intézményeivel a 
köznek munkáját egyrészt minél szűkebb körre szorítsa, 
másrészt pedig a köz munkájának minél tökéletesebb elvég- 
zését lehetővé tegye. Csak a köznek van az az erkölcsi 
ereje, hogy a szegények ápolása körül nem dédelgett és 

csak a köznek van meg az a hatalma, hogy a szegényeket, 
ha kell, munkára is szoríthatja. A legközvetlenebb segé- 
lyezést a társadalom kezéből ki kell venni, az első segély 
nyújtása gondos kutatást és körültekintést igényel, az első 
támogatásnál kell az elszegényedést gyökerében megfogni, 
erre pedig a társadalomnak sem alkalma, sem módja nin- 
csen. Ha a társadalom a szegényápolás szerves rendezésé- 
hez azzal járul hozzá, hogy a megfelelő eszközöket a köz- 
nek rendelkezésére bocsátja és az állandóan szükségessé 
váló újabb intézményeket a köz részére a maga áldozat- 
készségével létesíti, akkor megtette kötelességét, de a sze- 
gények ellátását, az ápolás mikéntjének megállapítását a 
köz a társadalomnak nem engedheti át, a szegényügy ren- 
dezésének ezt a legfontosabb részét a köznek a maga 
részére kell fen tartani a. 



A szegényápolás rendszerei. 

A közvetlen inség leküzdésére irányuló szegényápolást 
három részre szokás felosztani: 

1. Zárt szegényápolás, amely abban áll, hogy a gyámo- 
lításra szorultakat intézetekbe utalják. Ilyenek a közmühe- 
lyek, szegényházak, sínylők házai, kórházak stb. 

2. Nyilt szegényápolás, amely a szegényekről a zárt 
intézeteken kívül, a saját otthonukban, vagy bizonyos idő- 
leges tartózkodásra berendezett oly intézetekben gondosko- 
dik, amely intézetek az egyént szabad mozgásában nem gátol- 
ják. Ilyenek a népkonyhák, hajléktalanok menhelyei stb. 

3. A gyermekápolás, mely a gyermeket születésétől 
serdült koráig kíséri. 

A zárt szegényápolásnál ktilömbséget kell tennünk 
egyrészt a betegségük vagy fogyatékosságuk miatt gyámo- 
lításra szorultak és a többi szegények között. Az első 
csoport számára a kórházak, elmegyógyintézetek, hülyék 
intézetei, nyomorékotthonok stb. szolgálnak, a másik 
csoportot közműhelyekben és sínylők házában stb. szokták 
elhelyezni. 

A zárt szegényápolás klasszikus hazája Angolország. 
Angolországban a szegényügyet úgy rendezték, hogy egy- 
részt a zárt szegényápolás képezi a szegények gondozásá- 
nak legfontosabb és leggyakoribb módját, másrészt pedig 
a szegényügy ellátása a köznek képezi feladatát olyannyira, 
hogy a magánjótékonyságnak tulajdonképen már csak a 
szegények helyzetének megkönnyítése tartatott fenn. Ezzel 
szemben a nyílt szegényápolás mintaképéül a német szegény- 
ápolás szolgál mégis azzal a hozzáadással, hogy a szegény- 
ápolás Németországban is a köznek képezi feladatát, míg 
Franciaország szegényápolási rendszere a nyilt és zárt 
szegényápolást egyaránt alkalmazza úgy azonban, hogy 
sem az egyik, sem a másik rendszert nem részesíti különös 
előnyben és az állam inkább a szegényügyi intézmények 
felügyeletét, mint magát a szegényápolást tekinti különös 
feladatának. 

Az itt említett három ország, különösen pedig Angol- 
ország és Németország szegényügyét szükségesnek tartom 
lehető rövidséggel bár, de külön is ismertetni, mert a két 
rendszer jellegzetes tulajdonságainak ismerete a magyar 
szegény ügy rendezésének tárgyalásánál feltétlenül kívánatos. 



Az angol szegényügy. 

Angolországban a szegény ápolás már évszázadok óta 
állami feladatot képez, aminek jellemzésére felhozom, hogy 
a szegényügyre vonatkozó törvényeket összegező „The 
Statutes in force relating the poor* 2268 nagy nyomatott 
oldalt, az ezeket kiegészítő rendeletek pedig 876 oldalt 
foglalnak el. 

De nemcsak a szegényügyi intézkedéseknek évszáza- 
dokra visszanyúló eredete, hanem az azokon végigvonuló 
rendszeresség és egységesség is oly tulajdonságai az angol 
szegényügynek, amelyek azt sok tekintetben a többi nem- 
zetek szegényügye felé helyezik. 

Angolországban a szegényápolás az állam kötelessége. 
Nincsenek itt sem az illetékességre, sem a honosságra tekin- 



Digitized by 



Google 



— 18 



tettel, a szegényápolás megillet mindenkit egyaránt, de ez 
a szegényápolás olyan komor, hogy még a szegény is csak 
akkor veszi igénybe, ha már igazán Ínségbe került. Az 
angol szegényápolásnak túlhajtott szigora abban leli magya-. 
rázatát, hogy az állam a szegénytigyet a szegényadóból, 
még pedig előre meg sem határozott nagyságú szegény- 
adóból látja el, a polgárok pénzéből pedig könyörületes- 
séget nem gyakorolhat. Az állam a tényleg fenforgó és 
szorgosan megállapított ínséget csak a legnélkülözhetetle- 
nebb szükségletek kielégítésével hárítja el, ami ezen túlesik, 
azt már a magánjótékonyságra bizza. 

A segély biztos, de a szegény helyzete szegényes 
marad, azonkívül pedig a segélylyel oly hátrányok járnak, 
hogy a segélyezett a gyámolítástól minél előbb megszaba- 
dulni igyekszik. A segélyezés módja az egész országban 
egyöntetű, ami a szegények folytonos vándorlásának veszi 
elejét, amint hogy Angolországban toloncolás, bár a tör- 
vényből még kiküszöbölve nincsen, alig fordul elő. 



Az angol szegényügy szervezeti egysége a unión, 
amely rendszerint több községet foglal magában. A unión 
által nem létesíthető intézmények céljaira a unionok gróf- 
ságokká egyesülnek. 

Az alsó fokon állami és tiszteletbeli szervek működ- 
nek, úgy azonban, hogy a rendelkező hatalom ezen a fokon 
a fizetéssel nem járó, tiszteletbeli guardianok és overseerek. 
kezén van. 

A guardianok szavazzák meg az adományokat, és ők 
alkalmazzák és ellenőrzik a fizetett hivatalnokokat. A tiszt 
elfogadása nem kötelező ugyan, de nagy tisztelettel jár és 
sok esetben a guardian tiszten keresztül vezet az út a 
parlamentbe. 

A tiszteletbeli guardianekhez az ex officio guardianek 
csatlakoznak. Rendszerint a békebirák sorából küldetnek 
ki és a guardianek összlétszámának egyharmadát képezik. 

A másik tiszteletbeli állás már sokkal felelősség- 
teljesebb és elvállalása kötelező. Az overseer, akit tiszijéijek 

ellátása körül fizetett assistentek támogatnak, a unión pénz- 
ügyi szükségleteiről gondoskodik. Ő veti ki és ő hajtja be 
az adót, és a amennyiben tisztjének ellátása körül köteles- 
ségszegést követ el, 20 £-ig terjedhető pénzbirsággal bün- 
tethető. Miután Angolországban a szegényadó mérvére 
törvényes kulcs nincsen, az adó kivetése teljesen a felmerült 
szükségletek után igazodik és rendszerint pótkivetések utján 
egészíttetik ki. 

Az alsó fokon működő tiszteletbeli és fizetett hivatal- 
nokoknál is fontosabb szerve az angol szegényügynek a 
belügyminisztériumban központi szervként működő szegény- 
ügyi osztály. 

i Az osztály élén a szegényügyi államtitkár áll, akit 
munkájában 2 főtitkár és egy 70 személyből álló fogalmazói 
status támogat. 

A központi hatóság az ország szegényügyét állandóan 
figyelemmel kíséri, gondoskodik az alsófokú hatóságok 
kebelében netán szükségessé vált újjászervezésekről, irá- 
nyítja a folyó szegényügyi közigazgatást, a szükséghez 
képest rendeleteket bocsát ki, dönt vitás szegényügyi ese- 
tekben és újabb intézményeket kezdeményez. 

Az angol szegényügynek legerősebb támaszát ez a 
központi hatóság képezi és csak ennek tudható be, hogy 
az angol szegényügy fejlődése következetesen és mindig 
egy irányban halad. 

A zárt szegényápoláson alapuló angol rendszer és az 
ehhez szívósan ragaszkodó központi szegényügyi osztály 
nem egyszer volt már heves támadásoknak kitéve és külö- 
nösen a tizenkilencedik század végéri, amidőn a szegény- 
ügyi aktív választói jogot általánossá tették, a munkások 
sorából kikerült guardianek a nyilt szegényápolással sűrűn 
kísérleteztek, de kísérlettik, bár a felső hatóság működé- 
süket nem zavarta, csütörtököt mondott és a szocialista 
guardianek maguk szolgáltattak az évszázadokon át kipróbált 
és egységesen vezetett zárt intézményeknek és ezzel együtt 
a központi vezetőségnek elégtételt. Hogy egyébként a Local 
Government Boardban levő szegényügyi osztály mily nagy 
tekintélynek örvend, annak legfényesebb bizonyítéka, hogy ; 

élén Angolország legnagyobb áüamférfiaival, Charles Dilke, 
Goschen, Balfour, Chamberlain, Ritchie stb.-vel találkozunk. 

A központi szegényügyi osztály rendeletei ellen a 
Kings Benchhez lehet felebbezni. A Kings Bench gyakorolja 
egyúttal a fegyelmi hatalmat is, az overseereket vagyoni 
felelősségre vonja, ha a szegényadót igazságtalanul rótták 
ki t a renitens hivatalnokokat pedig megbírságolja, sőt fog- 
házbüntetéssel is sújtja. 

A központi szegényügyi osztály és az alsó hatóságok 
közötti összeköttetést a szegényügyi inspektorok tartják 
fenn. Az inspektorok a kerületükhöz tartozó összes szegény- 
ügyi intézményeket évenkint legalább kétszer meglátogatni 
és a guardianek ülésein évenkint legalább kétszer résztvenni 
kötelesek. Tisztjük fényét nagyban emeli az a körülmény, 
hogy jelentéseik az alsóház elé terjesztendők és az ilyként 
közzétett jelentéseikben jogukban áll egyes guardianeket 
megdicsérni, vagy megróni, ami tekintettel arra, hogy a 
guardian tisztség Angolországban a közpálya kezdetét 
jelenti, a jelentéseknek különös fontosságot biztosít. 

Ami már most az egyes szegényügyi intézményeket 
illeti, mindenekelőtt különbséget kell tennünk a szegények 
három osztálya között. A szorgalmas szegényeket, akiknek 
csekély megtakarított pénzük is van, Angolországban a 
magánjótékonyság veszi gondozásába. Azokat a munkáso- 
kat, akiknek ugyan megtakarított pénzük nincsen, de saját 
rendezett háztartásuk van (with decent homes) szükség- 
munkáknál helyezik el és bérüket kisebb részében kész- 
pénzben, főként pedig természetben való ellátásban kapják. 
Az itt megjelölt osztályokba nem sorozható munkaképes 
szegények az angol szegényügy legrégibb intézményét 
képező és most már csakis a munkaképes szegények részére 
fentartott tulajdonképeni munkaházakba (workhouse) utal- 
tatnak. Különös súly helyezendő arra, hogy a tulajdon- 
képeni workhouse csak a saját hibájukból szegénységbe 
esett munkaképes szegények ellátására szolgál, mert a foly- 
tonosan fejlődő szegényügy a többi szegényeket és ezek 
között különösen a gyermekeket, betegeket és vándorsze- 
gényeket már a workhouse falain kívül veszi gondozásába. 

És bár az angol szegényügyi terminológia „workhouse" 
alatt még ma is a gyógykezelésre nem szoruló összes zárt 
intézeteket összefoglalja, munkaházakat már csak a munka- 
képes szegények részére tartanak fenn. 

Az ily értelemben vett workhouseban szigorú munka- 
kényszer és még szigorúbb fegyelem uralkodik olyannyira, 
hogy az itt tárgyalt workhouse-ok lakói folytonosan fogy- 
nak, az igazi munkaházak rendszerint már több össze- 
állott únion munkaképes szegényeinek befogadására is 
elegendők. 

A tulajdonképeni workhouse-okat Nagy-Britannia 
nagyobb városaiban az úgynevezett Test-Houses egészítik 
ki. Hivatásuk a szükségmunkák helyettesítése volna, és léte- 
sítésüket főként azzal indokolják, hogy a szükségmunkák 
körül kellő fegyelmet és szigort gyakorolni lehetetlen, 
viszont a szükségmunkák körül alkalmazott szegényeket 
a workhouse-okba utáltakkal egy kalap alá venni már 
annál kevésbé lehet, mert a Test-House csak foglalkoztató 
műhelyül és nem szállásul szolgál. A Test-Househoz fűzött 
remények beváltak, az oda utalt szegények rövidesen más 
munka után néztek és a Test-House-ok az év legnagyobb 
részében üresen állanak. 

A workhouse-oknak nevezett zárt intézetek legnagyobb 
része ezek szerint eredeti hivatásuktól eltérően már csak 
az elaggottak és a gyógykezelésre nem szoruló betegek 
befogadására szolgálnak. 

A szegények ezen osztályának zárt ápolása ellen 
intézett sűrű támadások dacára az angol szegényügy az 
internáláshoz mereven ragaszkodik. Indokolja pedig ezt az 
álláspontját azzal, hogy csak a zárt ápolás látja el a 
szegényt mindazzal, ami eltartásához szükséges, míg a 
nyilt ápolás gyakran nem elegendő és nagy súlylyal nehe- 
zedik a magánjótékonyságra. Miután továbbá a köz a 
szegény internálásával törvényes kötelezettségének feltét- 
lenül eleget tesz, a nyilt segélyezés mérve körül folyto- 
nosan megújuló panaszoknak elejét veszi. De a személyes 
szabadságnak korlátozása előrelátókká is teszi az embereket 
és árrá kényszeríti őket, hogy munkaképességük idején 

jövőjükről is gondoskodjanak. A nyilt ápolás végül a saját 
erejéből megélő munkást azzal a veszélylyel fenyegeti, hogy 
a köz által segélyezett szegény a munkapiacon erkölcs- 
telen versenyre kél és a munkabérekre nyomást gyakorol. 

Tagadhatatlan, hogy az itt előadott indokokban sok 
az észszerűség és igazság, de tagadhatatlan az is, hogy a 
zárt rendszer hatalmas támasza a konservativismus is, 
amely oly életbevágó változtatásokkal, mint amilyen a zárt 
ápolásnak a nyilt rendszerrel való kicserélése volna, kísér- 
letezni nem mer. Ez különben egy olyan államban, amely- 
ben a szegényápolás kötelező, nagy felelőséggel is jár, 
amelyet senki sem vállal szívesen. 

Van egyébként példa reá, hogy egyes Unionokra a 
nyilt szegényápolás behozatala katasztrofális hatással jár. 
A munkások sorából kikerült guardianek rendszerint az ő 
osztályukhoz tartozó szegényeknek kedvezni akartak és a 
kért segélyeket első sorban készpénzben adták. Ennek 
a segélyezésnek első következménye a szegényadó rette- 
netes növekedése, második következménye pedig a szegé- 
nyek számának rohamos emelkedése volt. Mert míg egy- 
részt a készpénzbeli segélyek már természetüknél fogva 
ruganyosabbak és a segélynyújtásnak ez a módja a rend- 
szeres nyilvántartást rendkívül megnehezíti, minek folyo- 
mányaként ismét a szomszéd kerületek szegényei is 
rajokban jelentkeztek, addig másrészt az egyes esetek 
kevésbbé szorgos megfigyelése a zárt intézeteknek külö- 
nösen azon fajait terhelte túl, amelyek gondosabb kezelésük 
folytán lényegesen költségesebbek voltak. Az adófizető 
polgárok az ilyként sújtott kerületekből tömegesen elköl- 
töztek, úgy, hogy a szegényügyi hatóság először is a 
segélyösszegeket szállította le, majd mikor még ez sem 
segített a bajon, ismét csak a zárt szegényápoláshoz tért 
vissza, és nyilt segélyben csak azt részesítette, akinek erre 
a törvény értelmében igénye volt. 

A szegények érdekében túlhajtott ezen törekvések 
azonban mégsem voltak teljesen eredménytelenek, mert 
legalább az elaggott és beteg szegények ellátását megjaví- 
tották. Az elaggott házaspárokat nem választják többé szét 

egymástól, közös társalgó termeket rendeztek be számukra, 
a kenyeret már nem napi adagokban, hanem az étkezések- 
hez adják, látogatásukat és a sétát is megengedik, sőt 
legújabban a Workhouse-t sok helyütt a cottagerendszerrel 
cserélik fel. 

Ezeknél is fontosabb újítást képez azonban a beteg 
szegényeknek teljes elkülönítése. 

Angolországban már alig létezik Union, amelyben a 
gyógykezelésre szoruló szegények ne a Workhouse-tól 
különválasztott és a modern higienának teljesen megfelelő 
Workhouse-Infirmerieben ápoltassanak és a Workhouse- 
oknak részét képező Sick-Wards (betegszobák) immár csak 
oly idült betegek elhelyezésére szolgálnak, akik orvosi keze- 
lésre egyáltalán nem szorulnak. 

Az ilyként megjavított betegápolás terén a fertőző 
betegségek terjedésének meggátlását célzó intézkedések, 
az elmebetegek gondozása és a képzett betegápolók foly- 
tonos szaporítása különösen figyelemre méltó jelenségek. 

Eltekintve attól, hogy a fertőző betegségek eltitko- 
lását szigorúan büntetik, több Union egymással egyesülve 
Isolation-Hospitalt létesített, Londonban pedig a Metropolitan 
Asylum-Board a fertőző betegek számára 11 nagy kórházat 
és különösen himlőbetegek számára egy egész sor hajót, 
üdülő betegek részére pedig több Convalescent Home-okat 
tart fenn. Ez utóbbi intézmény egyébként Angolországban 
nagy elterjedésnek örvend, a számuk 1900-ban 360-on 
felül volt, és bár létesítésük körül a magánjótékonyság 
döntő szerepet játszott, mégis sok esetben csak az állami 
hozzájárulás tette alkotásukat lehetővé. 

Ahgolországban a múlt század végén államköltségen 
63.815 elmebeteget tartottak el és számuk azóta is állan- 
dóan emelkedik. Az elbocsátott elmebetegeket a magán- 
jótékonyság vészi pártfogásába, különösen az Aftercare 
Associationnak képezi gondját, hogy a tébolydákból kike- 
rülteket megfelelő foglalkozáshoz juttassák. 

Ha már most az angol betegápolás általános állapotát 
nézzük, akkor azt tapasztalhatjuk, hogy 1885 óta, vagyis 
amióta a kórházakban nyújtott gyógykezelés a választójog 

elvesztését nem vonja maga után, a betegek száma állan- 
dóan növekszik. Ez a hatás, bár az államkincstár erősebb 
megterhelését jelenti, közgazdaságilag mégis előnyösnek 
mondható, mert hiszen nem a betegségek elszaporodásának, 
hanem az eddig elhanyagolt betegségek felfedezésének 
a következmépye és a halandóság visszafejlődését ered- 
ményezi. A betegek kiszorítását a kórházakból nem is ter- 
vezik és egyelőre csak a betegápolási költségek szigorúbb 
behajtását szorgalmazzák, ami viszont közgazdasági érde- 
keket nem sért. 

A betegápoló személyzet hosszú ideig a segélyezett 
szegények sorából került ki. Eleinte a magánjótékonyság 
kezdte ki ezt a minden tekintetben elhibázott takarékos- 
kodást. Majd a központi hatóság vette kezébe az ügyet és 
azóta az ápoló személyzet teljesen megváltozott. Iskolázott 
ápolónők (trained nurses) látják el a betegápolást. A nurse- 
öket egy hónapig a central homesban oktatják, innen 
segédápolónőkként valamely nagyobb kórházhoz osztják 
be, ahonnan ismét a central homesba kerülnek vissza. Az 
ápolónők fontosságának elismerésére jellemző adatként fel- 
említhető, hogy Viktória királyné koronázásának utolsó 
jubileuma alkalmából erre a célra egy 70.000 £-os ala- 
pítványt tett. 

Hogy az; ápolónők és a kórházak főnöknői között 
napirenden volt súrlódásoknak elejét vegyék, most már 
főnöknőül rendszerint egy hosszabb ideig működött nurset 
neveznek ki, és ezenkívül a lehetőség szerint az ápoló- 
nőknek külön lakóházat rendeznek be. A trained nursek 
száma 1897-ben 3874 volt. 

Ami végül az ország közállapotait leginkább veszé- 
lyeztető vándorkoldusok ügyét illeti, ez Angliában ismételt 
törvényes intézkedések dacára még mindig nem tekinthető 
rendezettnek. A vándorkoldusok tettenérés esetén casual 
wardsba, időleges letartóztatási intézetekbe kerülnek, ahol 
a vándorkoldusokat rendszerint egy napig, visszaesés ese- 
tében 4 napig tartották vissza, de ez az intézkedés alig 
járt eredménynyel. Újabban a vándorkoldus a letartóztatási 
intézetből történt elbocsájtásakor útijegyet kap, amelynek 

alapján egymástól 5 mérföldnyi távolságra eső helyeken 
élelmezést és az esténkint elérendő casual ward-ban éjjeli 
szállást nyerhet. Az angol szegényápolás az útijegyek ki- 
osztásával a közönséget akarja meggyőzni arról, hogy a 
tisztességes vándor alamizsnára nem szorul és ezenkívül 
módot kíván nyújtani a rendőrségnek arra, hogy a koldu- 
láson ért vándort érzékenyen és egyeben indokoltan meg- 
fenyíthesse. 

Ebben a fejezetben a szegényügy egyéb kérdéseit, 
így különösen az angol gyermekvédelmet, a magánjóté- 
konyságnak a szegényügy rendezésénél való közreműkö- 
dését, úgy nemkülönben a szegényápolás pénzügyi részét 
nem kívánom tárgyalni, mert célom egyelőre csak a zárt 
és nyilt szegény ápolási rendszerek ismertetése, míg azok 
különös befolyását magára a szegényügy rendezésére 
csak a magyar viszonyok taglalása alkalmával fogom 
méltatni. 

Ezek után térjünk át a nyilt szegényápolás typikus 
példájának ismertetésére. 



Németország szegényügye. 

Németország szegényügyének jellemző negatív tulaj- 
donsága, hogy a szegényügy intézésére központi hatósága 
nincsen, hogy továbbá törvényes rendelkezéseiben csak a 
keret megadására szorítkozik, de a szegényápolás mikéntjét 
a végrehajtó közegekre bízza. 

A nyilvános szegényápolás általánosan az elberfeldi 
systema szerint történik. 

Ennek a rendszernek az az alapelve, hogy az igazi 
szegényápolás csak ugy eszközölhető, ha szűkölködő ember- 
társainkat közvetlenül felkeressük, viszonyait megvizsgál- 
juk és az illető egyéniségének legmegfelelőbb segítséget 
nyújtjuk, vagyis ha a szegényápolást individualizáljuk. 

Az előadottakhoz képest a szegényügy a zöld asztal 
mellől nem intézhető és különösen az első kérelmek elő- 
zetes megvizsgálás nélkül tárgyalás alá nem vehetők. 

Az elberfeldi rendszer súlyt helyez arra, hogy a 
szegényápolás tényleg tiszteletbeli tisztségnek tekintessék, 
de ennek a tisztségnek vállalása egyben kötelező legyen 
és visszautasítása vagy hanyag ellátása közjogi hátrányokkal 
járjon. 

' Ügyel továbbá a rendszer arra is, hogy a tiszteletbeli 
szegénygyámok a szegénytigy ellátására kirendelt hivatal- 
nokok fölött álljanak, nem pedig azok mellett működjenek 
és hogy a szegény segélyezés módját illetőleg önállóan 
rendelkezhessenek. Ehhez képest a szegénygyámok tekin- 
télyének növeléséről különféleképen gondoskodik. így a 
szegénygyám közvetlen szükség esetén a szegényalap ter- 
hére előzetes felhatalmazás nélkül előlegeket adhat, sok 
helyütt az előljáró szegénygyám ezüst nyakláncot visel, 
másutt lakása ajtaján hivatalos táblája van. 

Hogy a szegénygyám kötelességét lelkiismeretesen 
teljesíthesse, hogy továbbá a gondjaira bízott szegényekkel 
állandó érintkezést tarthasson fenn, négynél több család, 
vagy magában álló szegény egy ápolónak nem osztható ki. 
Erre való tekintettel a várost kerületekre, a kerületet kör- 
zetekre osztják és a körzet képezi azt az egységet, amelynek 
gondozójaként a szegénygyám, mint a szegényápolás leg- 
közvetlenebb közege szerepel. 

Az elberfeldi systemát az ezidőszerint folytonosan 
'terjedő strassburgi systema annyiban módosította, hogy 
egyrészt a közület első hivatalnokát nagyobb szegényügyi 
hatáskörrel ruházta föl, az átmeneti eseteket a szegénygyám 
kezéből kivette, főként pedig elejtette a körzet felosztást 
és a szegény ápolásnak nem a helyileg meghatározott, hanem 
az egyéniségének megfelelő eseteket osztja ki. 

Az elberfeldi rendszernek csak ott van létjogosult- 
sága és csak ott felelhet meg, ahol, mint ez Németországban 
tényleg történik, a zárt szegényápolást a lehetőség szerint 
mellőzik. Munkaházakat, letartóztatási intézeteket vándor- 
koldusok részére Németországban csak elvétve és csak 
legújabban találni, ellenben a szegényügy rendezésének 
legvitásabb pontját az képezi, hogy a nyilt szegény ápolás 
két alternatív módja, a pénzben- és természetiekben nyuj- 

tandó segélyezés közül a szegényügy rendezésének melyik 
felel meg alaposabban, mert hogy a zárt szegényápolás 
egyáltalán célravezető volna, afölött Németországban a 
vita alig indult még és amint később látni fogjuk, a nyilt 
rendszerrel már a betegápolás terén is kísérleteznek. 

A németek szerint a pénzbeli segély a szegény gazda- 
sági önállóságát nem érinti és önérzetén sem ejt csorbát, 
sőt vannak, akik a pénzbeli segélyezésnek nevelő hatást 
is tulajdonítanak, amennyiben a pénzbeli segély arra kény- 
szeríti a támogatottat, hogy szükségleteit a pénzbeli segély 
mérvéhez képest elégítse ki. 

Ezzel szemben a természetben való segélyezés mellett 
azt hozzák fel, hogy a segélyezésnek ez a módja sokkal 
megbízhatóbb. Élelmezés, ruházat és lakás nélkül a szegény 
nem lehet meg, a legcélszerűbb tehát, ha ezeket természetben 
nyújtják neki. 

Tény, hogy akár a pénzbeli segélyezést, akár pedig 
a természetben való ellátást választják, mindenütt figyelem- 
mel igyekeznek lenni a szegény egyéniségére. A lehetőség 
szerint tartózkodnak a túlságos gyámkodástól és a sajnál- 
kozás fitogtatását, főképen pedig a szegényeket mélyen 
lealacsonyító és elkeserítő nyilvános adakozásokat, ünne- 
pélyes felruházásokat, karácsonyi megajándékozásokat a 
lehetőség szerint kerülik. Ha a szegénynek a közsegélyre 
nincs is sanctionált joga, a köznek jogi, főként pedig 
erkölcsi kötelessége szegényeiről gondoskodni; már pedig 
ha ez a segélyezés kötelességet képez, akkor olyan alakban 
eszközlendő, hogy a szegény önérzetét ne sértse. 

A német szegényügyben a közsegélyezés ezen humánus 
felfogása, — amint ez az előadandókból kitetszik — kivált- 
képen a szervezetben domborodik ki. 

A szegénytigy alaptörvényeként tekintendő 1870. évi 
június 6-iki törvény abból indul ki, hogy a szegényt, 
illetve annak feleségét és 18 évesnél fiatalabb gyermekeit 
az az Ortsarmenverband köteles ápolni, amelynek területén 
a szegény 18-ik életévének elérte után legalább 2 évet 
szakadatlanul töltött anélkül, ,hogy a köznek terhére 
eöeft. • 

Az itt említett és több községből alakult Ortsarmen- 
verband mellett a törvény az egyes Bundesstaatok, illetve 
nagyobb Provinzok vagy a fővárosok egész területét fel- 
ölelő Landarmenverbandokat alakított, melyek egyrészt az 
Ortsarmenverbandok hatósága alá nem tartozó, segélyezési 
lakhely (Unterstützungs-Wohnsitz) nélküli „Landarme a -kat, 
másrészt pedig az elmebetegeket, együgyűeket, epilepti- 
kusokat, siketnémákat és vakokat veszi gondozása alá. 

Hogy a törvény nem az illetékességet, hanem az utolsó 
tartózkodásnak fent megemlített és bizonyos korhoz kötött 
tartamát veszi irányadóul, annak oka abban a felfogásban 
keresendő, hogy azt a községet, amelyből a szegény már 
évek előtt eltávozott és amely község a szegénynek hasz- 
nát a legtöbb esetben sohasem látta, a szegényápolás 
súlyos terhével megterhelni nem lehet, viszont méltányos, 
hogy az a község, amelyben a szegény munkaképességét 
hasznosította és így közvetve a községnek is hasznára 
vált, elszegényedése esetén támogassa. Ugyanez az elv jut 
a Landarmenverbandnál is kifejezésre, amennyiben nagyobb 
kiterjedését egyrészt ugyan a költségesebb szegényügyi 
intézmények teszik szükségessé, másrészt és főként azon- 
ban azzal a feltevéssel indokolják, hogy a segélyezési lak- 
hely nélküli szegény előbb is minden valószínűség szerint 
a nagyobb területen tartózkodott. Német doktrinarismussal 
ennek az eszmének nevet is adtak. Wirtschaftliches Aequi- 
valent-nek nevezik a szegénynek nyújtott segélyt, mert 
csak a szegény elmúlt munkálkodásának képezi ellenértékét 
és mivel az Unterstützungs-Wohnsitz nélküli szegény min- 
den valószínűség szerint a Landarmenverband kerületében 
fejtette ki feltételezett hasznot hajtó működését, a Land- 
armenverband viselheti a reá eső ellenértéket. Hogy pedig 
ettől az ellenértéktől senki se essék el, a segélyezésre 
igényt tartó fél vélt igényeinek elutasítása vagy csak rész- 
leges elismerése esetén a törvényben körülírt módon 
panaszszal élhet. 

Ez a humánus felfogás a zárt szegényápolásnak 
.született ellensége és csak az indvidualizáló, egymástól 
esetről-esetre különböző bánásmódot tartja megfelelőnek, 

aminthogy a német szegényügy a szegénygyám személyi- 
ségére építi fel rendszerét. Súlyt helyez arra, hogy a 
szegények különféle osztályaira való tekintettel a szegény- 
ápolók között a legkülönbözőbb foglalkozású egyének fog- 
laljanak helyet, különösen pedig iparosok és kereskedők 
ne hiányozzanak, mert a szegényeknek ezek adhatják a 
leghasznosabb tanácsokat és foglalkozást is ezek szerez- 
hetnek nekik legkönnyebben. 

A nyilt rendszer teljes keresztülvihetőségét azonban 
éppen a szegényápolók korlátolt száma teszi nehézzé. Mert 
míg a szegénygyám tisztjének ellátására egyébként nagyon 
alkalmas munkások nem rendelkeznek annyi szabad idő 
felett, hogy a segélyezés megállapításához szükséges kuta- 
tásokat elvégezhessék, de meg a szegényatya fogalmában 
rejlő állandó erkölcsi támogatásra sincs mindig érkezésük, 
addig a nagyvárosok peripheriájára kiszorult nagyszámú 
szegény felkeresésére és állandó szemmeltartására vállal- 
kozó és nem a munkásosztályhoz tartozó szegénygyámok 
ritkán akadnak. Ma már tényleg ott tartanak, hogy tisz- 
teletbeli szegénygyámok mellett fizetett felügyelők működ- 
nek, ami pedig a nyilt segélyezésnek nagy hátrányát 
jelenti, mert az az intensiv erkölcsi gondozás, mely az 
elberfeldi, vagy mondhatjuk, német rendszernek alapját 
képezi, alig képzelhető ottan, ahol egy hivatalnokra száz 
meg száz, nem pedig legfeljebb 10 — 12 szegény bízatott. 
A fizetett szegénygyámok a zárt rendszerhez már nagyon 
közel állanak. 

Hogy Németországban mindezek dacára a nyilt segé- 
lyezéshez mereven ragaszkodnak és az intézeti ápolást a 
lehetőség szerint kerülik, annak főoka nézetem szerint 
abban található, hogy sok olyan intézményt, amelyek 
feltétlenül a szegényügy kiépítéséhez tartoznak és innen 
egyáltalában ki sem vehetők, Németországban már szociál- 
politikai vívmányoknak tekintenek, hogy ezzel azt a ful- 
lánkot, melyet a szegénysegélyezés — bármily akadémikus 
magyarázatot fűzzünk is hozzá — a segélyezettben hagy> 
ártalmatlanná tegyék. így Németországban a munkanél- 
küliség esetére nyújtott segélyt szociálpolitikai tényke- 

désnek tekintik, és ugyanígy a vándorszegények érde- 
kében tett kísérletezéseket is a szegényápolás köréből 
kiveszik. 

Nem képezheti ugyan vita tárgyát, hogy a munka- 
nélküliség elleni biztosítás szociálpolitikai ténykedés, de 
azt, hogy az inségmunkák, bármilyen formában szervez- 
tessenek is azok csak, azért, mert kötelezővé tétetnek, és 
mert már nem a létező szegénység elhárítását célozzák, 
neín a szegényügyet szolgálnák, azt nem fogadhatjuk el. 
Ugyanígy tarthatatlan az az álláspont is, hogy mert a 
vándorszegényeket most mezőgazdasági telepeken, Arbeiter- 
koloniekban próbálják időlegesen elhelyezni, ez már nem 
szegényápolást, hanem magasabbrendű, előrelátó munkát 
jelent. 

Elvégre a vándorszegények ügyének folytonos ren- 
dezése nemcsak hogy nem vette elejét a koldulás ezen 
legveszedelmesebb fajának, de még csak az sem állítható, 
hogy a vándorkoldusok száma apadna. Sőt még azzal, 
hogy az Arbeiterkoloniek mellett újabban vándormunka- 
házakat is létesítenek, amelyekben a munkanélküli férfiak 
egy meghatározott munka teljesítése ellenében ideiglenes 
élelmezést és szállást kapnak, a kapcsolatosan fentar- 
tott munkaközvetítők pedig a vándorok elhelyezéséről 
gondoskodnak, és hogy a porosz vasutügyi miniszter a 
vándorok részére a legmesszebbmenő utazási kedvezmé- 
nyeket biztosítja, sem tudják azt a célt elérni, hogy a 
vándorokat az országútakról kiszorítsák. Bár úgy az 
Arbeiterkoloniek, mint a vándormunkaházak az általánosan 
ismert és lényegben azonos Naturalverpflegsstationoknál 
nagyobb sikereket mutatnak, a vándorkoldusok ügye ren- 
dezettnek még nem tekinthető, különösen pedig nem állít- 
ható az, hogy a szociálpolitikai ténykedések ennek a kér- 
désnek napirenden tartását feleslegessé tették volna. 

De hogy a szegénügyi intézkedéseket Németországban 
a lehetőség szerint szociálpolitikai mezbe kívánják öltöztetni, 
annak legfényesebb bizonyítékát mégis a már többször 
említett munkanélküliség esetén elkerülhetetlen segélyezés 
körüli vita szolgáltatja. 

Azt hangoztatják, hogy bár a munknélküliség tényleges 
fenforgását és a segélyezésért folyamodó vagyontalanságát 
csak a szegényügyi hatóságok illetékesek megállapítani és 
bár a munkanélküliek segélyezése is a szegényügyi ható- 
ságoknak képezi feladatát, mégis tekintettel arra, hogy. 
a munkanélküliséget az egyénen kívül fekvő szociális okok 
idézik elő, nem méltányos^ hogy az ilyen okok miatt köz- 
segélyre szorult munkás társadalmi és közjogi tekintetben 
egyaránt lealacsonyító szegényápolásban részesüljön. Hasít- 
sanak ki a szegényalapból a munkanélküliek segélyezésére 
szolgáló külön alapot, és akik ebből az alapból húzzák 
segélyüket, azok ne tekinttessenek közsegélyezetteknek és 
ne veszítsék el politikai Jókaikat. 

A munkásoknak itt hangoztatott kívánsága feltétlenül 
méltányos és nincs kizárva, hogy, propagandájuk sikeres 
is lesz, ámde jogos az az ellenvetés, hogy amidőn az adó-, 
fizetők filléreiből csak azt nyújthatjuk a szegényeknek, 
ami megélhetésükhöz feltétlenül szükséges, nem ártunk-e a 
kategorizálással többet, mint^amennyivel a munkanélküliek 
sorsán javítunk és vájjon az ilyen és ehhez hasonló 
szociálpolitika nem teszi-e a kétségkívül aránytalanul 
nagyobb számú és nem mindig saját hibájából nyomorba 
került többi szegények f sorsát tűrhetetlenebbé és még 
szánalmasabbá ? 

Nem folytatom az elmélkedést, hiszen célom csak a 
nyilt közsegélyezés lényegének kidomborítása, hanem áttérek 
a német betegápolás rövid ismertetésére. 

Németországban a nyilvános kórházak száma 1900-ban 
2029 volt 115.524 ágygyal. Ezekben az intézetekben ugyan- 
csak 1900-ban 874.605 beteget kezeltek. A kórházakon 
kívül 168 nyilvános elmegyógyintézet, 39 nyilvános szem- 
klinika és 80 szülészeti intézet állott fönn. 

Tudvalevő, hogy a gyógyintézetek száma nem az 
ország egészségügyi állapotának, hanem, előrehaladottsá- 
gának fokmérője. És ha így ítéljük meg a kórházak hatal- 
mas számát, ajckor Németország a legfejlettebb államok 
közé tartozik. Ha pedig még hozzáveszszük, hogy ugyan- 
ekkor 1117 magánkórház 49712 ágygyal és 162 magán- 

elmegyógyintézet állott a gyógyulást keresők rendelkezé- 
sére, akkor fogalmat alkothatunk magunknak a német 
betegápolás nagyszabású kifejlődéséről. 

Hogy itt a magánkórházakat is felemlítettük, annak 
okát abban adjuk, hogy a német betegápolás ügye a 
magánjótékonyság teljes mellőzésével egyáltalán nem tár- 
gyalható. Amit ennek a munkának elején a közsegélyezés 
és a magánjótékonyság egymás közötti kölcsönhatásáról 
röviden elmondottunk, azt a német betegápoláson gyakor- 
latilag bemutathatjuk. 

A közület azt nyújtja a betegnek, amire a betegnek 
múlhatatlanul szüksége van, míg a magánjótékonyság a 
beteg állapotán akar könnyíteni és egyben a kísérletezési 
költségeket viseli. A kórházakból elbocsátott betegeket 
üdülőházak veszik pártfogásukba és mert az üdülőházak 
• csak tetemes költséggel tarthatók fenn, erdei üdülőtelepe- 
ket létesítettek, amelyekben az üdülők csak napközben 
tartózkodnak, esténkint pedig rendes szállásukat keresik 
fel. Erdei üdülőhelyek ma már jóformán Németország 
összes nagyobb városai körül vannak és majdnem kivétel 
nélkül a magánjótékonyság által, sok helyütt a biztosító 
társaságok hathatós támogatásával tartatnak fenn. 

Talán fölösleges külön is kiemelnünk, hogy ahol a 
betegápolással oly behatóan foglalkoznak, mint éppen 
Németországban, ott a különböző betegek elkülönítése 
sem maradhatott el. 

így a tüdőbetegek részére államköltségen 75 nép- 
szanatóriumot tartanak fenn 7000 ágygyal. Ott, ahol egy 
évben 100.000 embernél több hal el ttídővészben, 75 gyógy- 
intézet sem elegendő, de viszont a szanatóriumok szapo- 
rítása sem biztosíthatja a betegek életben tartását, ha a 
praeventiv intézkedésekre nem fektetnek súlyt. A magán- 
jótékonyság erre való tekintettel feladatául tekinti, hogy 
a beteget családjától elkülönítse, korlátozott munkaképes- 
sége esetén családját segélyezze és a szanatóriumból 
kikerült tüdőbeteg alkalmas elhelyezéséről gondoskodjék. 

Hogy az iszákosság okozta egyébként is nagymérvű 
elszegényedés ellen Németországban is erős küzdelmet 

folytatnak és hogy az iszákosok különleges kezelését a 
német szegényápolás, jobban mondva betegápolás első- 
rendű feladatának tekinti, az a német szegényügyi statisz- 
tika fejlettsége mellett csak természetes. Hiszen hogy csak 
egy pár példát említsünk, Németországban 1892 — 94-ben 
35.736 vagyontalan beteget kezeltek alkoholizmus ellen és 
emellett még az elmebeteg férfiak 25 — 35%-a is az iszá- 
kosok sorából került ki. Egy másik megfigyelés szerint 
pedig 50 iszákos család utódai közül 44*4"/o elmebeteg és 
63% iszákos volt. 

Ezek a szomorú adatok nagyrészt az állam lelki- 
ismeretét nyomják, mert közvetve ő az iszákosok leg- 
nagyobb pártfogója, jogos tehát az a kívánság, hogy az 
állam az alkoholból szerzett jövedelmének egy részét, úgy 
amint ezt az északi államokban és Svájcban keresztül is 
vitték, iszákosok gyógyintézeteire fordítsa. 

Az állam az erősen hangoztatott kívánság elől nem 
zárkózhatott el és az iszákosok zárt közápolása tekinteté- 
ben megtette az első lépéseket, amennyiben az iszákos- 
gyógyintézetek létesítését anyagilag lehetővé tette és fen- 
tartásukhoz állandóan hozzájárul. 1900-ban 41 e célra szol- 
gáló gyógyintézet volt, amelyek közül a legnagyobban, a 
hildesheimi Elisenheim nőgyógy intézetben ugyan 120 ágy 
van, de a legtöbbnek még 10 ágya sincsen. 

Különben is az ellátás rendszerint nem ingyenes és 
így nem is anynyira az iszákosságnak áldozatul esett 
egyéntől, aki intézeti ellátását rendszerint megfizetni nem 
tudja, hanem a jótékony-egyletektől, illetve sok esetben 
az iszákosnak és családjának eltartására kötelezettek jóaka- 
rntától függ, hogy az iszákos hosszadalmas kúráját meg- 
kezdhesse. 

Az eddig elért eredmények jellemzésére szolgáljon a 
Berlin mellett létesített „Waldfrieden" gyógyintézetnek 
1906-ban megjelent kimutatása, mely szerint az elmúlt öt 
évben 282 iszákos közül befejezett kezelés után 32*6% 
teljesen tartózkodóvá lett, 15*4% mértékletessé vált és 
munkaképességét teljesen visszanyerte, de a kezeltek 
50%-ánál semmiféle eredményt sem értek el. 

A szociálpolitikusok és a magánjótékonyság előhar- 
cosai nem nyugosznak, az iszákosság leküzdésére tételes, 
még pedig nagyon költséges állami intézkedéseket kérnek, 
különösen pedig arra fektetnek súlyt, hogy az államnak 
passziv magatartásával nem szabad az iszákosokat az 
őrültek házába vagy a tüdőbeteg-szanatóriumokba bele- 
kényszeríteni, hanem az iszákosság is betegség és sok 
esetben öröklött betegség lévén, az iszákosok gyógyítá- 
sáról, miután gyógyításukat a magánjótékonyság kipró- 
bálta, az állam tartozik gondoskodni. 

A sinylők és nyomorékok gondozását legnagyobb- 
részt már az állam vállalta át. A vakok és siketnémák 
száma állandóan csökken és a felnőtt nyomorékok ellátása 
is kielégítő. 

Legfeljebb a nyomorék gyermekek sorsa, melyet 
egyébként a gyermekvédelemről szóló fejezetben külön is 
tárgyalunk, mondható mostohának, amennyiben a körül- 
belül 70.000 nyomorékgyermek részére csak egyetlenegy 
állami nyomorék-iskola, a müncheni kir. nevelőintézet 
nyomorék fiúk részére áll fönn. Igaz ugyan, hogy a nyo- 
morék gyermekek nagy része nem is oktatható, de azért 
kimutathatólag 6000 szellemileg normális gyermek tisztán 
a megfelelő intézmények hiánya miatt nem részesülhet 
kellő nevelésben. Németországban 1906-ban az összes 
nyomorékgyermek-otthonokban 1600 gyermek számára volt 
hely, ami ugyan tekintélyes szám, de tekintettel arra, 
hogy a 70.000 nyomorékgyermek legtöbbje a szegényebb 
néposztályból való, még sem elegendő. Ujabb intézetek 
létesítése azonban nem igen várható, mert Németország- 
ban a gyermekeket lehetőleg családjaik körében hagyják 
meg és inkább itt látják el őket a szükséges segédeszkö- 
zökkel, ingyenes orvosi kezelésükről pedig megfelelően 
gondoskodnak. 

Hogy az elmebetegeket sem hanyagolják el, azt a nyil- 
vános elmegyógyintézetek nagy száma eléggé bizonyítja. 
Németországban 1900-ban 94.000 elmebeteget kezeltek 
nyilvános intézetekben. Ez már magában véve nagy dolog, 
de fokozza még jelentőségét, hogy az elmebetegek kitele- 

pítése állandóan terjed. És mégis Münsterberg szerint még 
300 millió márkára volna szükség, hogy Németországban 
az elmebetegeket úgy helyezhessék el, mint ahogy Angol- 
országban történik, el is tekintve attól, hogy az ellátás 
is évi 30 millió márka túlkiadást igényelne. 

Hogy akonban az elmebetegápolás ily magas fokot 
érhetett el, abban a magánjótékonyságnak nagy része van. 
A családtagok segélyezésével lehetővé teszi, hogy az elme- 
beteg már betegsége kezdetén gyógyintézetbe kerülhessen, 
viszont az elmegyógyintézetekből kikerültek részére üdülő- 
házat tart fenn és alkalmas foglalkoztatásukról gondos- 
kodik. 

Az itt előadottak bizonyságot tesznek amellett, hogy 
a betegápolás terén a zárt intézetek nemcsak hogy nem 
mellőzhetők, hanem a betegápolás legnagyobb része zárt 
intézetek nélkül el sem képzelhető. És ezen mit sem vál- 
toztat az, hogy Németországban a szegény betegek házi 
ápolását erősen szorgalmazzák, hogy az otthon ápolt bete- 
gek kellő gondozására községi ápolókat tartanak, a sze- 
gényeknek nemcsak ingyen gyógyszert, hanem az ápolás- 
hoz szükséges eszközöket is kölcsönképen odaadják, a 
betegek részére betegkonyhákat létesítenek, ingyenes gyógy- 
kezelésükről bőségesen gondoskodnak. Mindez csak kisérlet- 
számba megy és a legjobb esetben kisegítésképen alkal- 
mazható, de a nyilt betegápolás a szegénysegélyezésnél 
mindenkor szem előtt tartandó szorgos vizsgálat és taka- 
rékosság mellett nagy mérvben keresztülvihető soha sem 
lesz. 

A francia szegényügy* 

Franciaország a kötelező szegényápolást még csak a 
gyermekeknél, elagottaknál s betegeknél hozta be, a szegény- 
ápolás egyéb tereit egyelőre a magánjótékonyságnak kény- 
telen átengedni. 

A közsegélyezés és magánjótékonyság mögött az állami 
és egyházi hatalom hivei sorakoznak és vívják elkeseredett 
harcukat. Az állam a magánjótékonyság körül emelt hatal- 

mas bástyákat csak nagy megfeszítéssel tudja ledönteni és 
bái* már 1889-ben kimondta, hogy a munkaképes szegények 
kivételével a segélyre szorultak közsegélyezésben része- 
süljenek, egyelőre csak a Loi sur l'assistance medicale 
gratuite-t, a kötelező ingyenes betegápolásról szóló törvényt 
tudta keresztülvinni és amint tudjuk, radikális eszközöket 
kellett igénybe vennie, hogy tekintélyét a magánjótékonyság 
leghatalmasabb védőivel, a szerzetesekkel és apácákkal 
szemben érvényre juttathassa. 

És ha kutatni kezdjük, hogy mi indította az államot arra, 
hogy a magánjótékonyság kezelését ellenőrzés alá helyezze, 
akkor azonnal észrevehetjük, hogy a magánjótékonyság 
terén a visszaélések napirenden voltak. Eltekintve attól, 
hogy a magánadakozásokból létesített és eltartott jótékony 
intézmények vagyonának nagyságáról senki sem szerezhetett 
biztos tudomást és így azt sem tudták megállapítani, hogy 
az adományokból mennyit kaptak a szegények és mennyit 
fordítottak az intézmények vezetői a maguk céljaikra, az 
intézetek még a gondjaikra bízottakat is szokatlan módon 
kizsákmányolták. 

A nancy-i „Au bon Pasteur a leányárvaház esete 
Franciaországban általánosan ismeretes. Az internált árvá- 
kat épen csak annyira képezték ki, hogy munkájukat az 
árvaház a maga jövedelmének szaporítására hasznosíthassa, 
de arra, hogy az árvák valamikor a maguk eltartására is 
képesek legyenek, nemcsak hogy nem voltak figyeleihmel, 
de még erejüket is annyira kihasználták, hogy mire az 
árvák öt, tíz, sőt húsz évi „nevelés" után az árvaház 
részére kifejtett munkásságuk ellenértékeképen az árvaházat 
egy fillér keresmény nélkül odahagyták, testileg és szelle- 
mileg letörten mindennapi kenyerüket sem tudták megkeresni. 

Ennek és az ehhez hasonló eseteknek hallatára a fel- 
háborodás moraja zúgott végig Franciaországon. Erélyesen 
sürgették, sőt követelték, hogy az összes jótékonysági intéz- 
ményeket állami ellenőrzés alá helyezzék, zárt ápolással 
pedig csak azok az intézetek foglalkozhassanak, amelyek 
erre az állam engedélyét külön kikérik és meg is kapják. 
Ez a mozgalom a magánjótékonyságot teljesen hatalmukba 

kerített szerzetesek és apácákra nézve nem jelentett egyebet, 
minthogy őket a kezükön lévő jótékonycélú vagyonnak évi 
50 millió frankot is meghaladó jövedelmök tekintetében 
számadásra akarták kényszeríteni, 

A mozgalom eddig csak részben érte el célját, mert 
bár a francia szegényügy élén álló „Direction Générale de 
Passistance et de rhygiéne" a hathatós ellenőrzés céljából 
az inspeeteur-ök számát megszaporította, mégis állam és 
egyház egymás hatáskörét folyton sanda szemmel nézik 
és az egyes intézmények feladatköre és ezzel összefüggően 
az intézmények ellenőrzése is végnélküli vitáknak képezi 
tárgyát. 

Hogy ilyen körülmények között a francia szegényügy 
terén egységes szempontokat és rendszeres fejlődést nem 
találhatunk, az természetes. Bár az állam folytonosan han- 
goztatja, hogy a szegényápolás csak úgy rendezhető, ha 
azt kizárólag állami feladatként kezelik és bár az ingyenes 
betegápolásról szóló és 1893-ban hozott „loi sur l'assístance 
médicale gratuite* életbe léptetése alkalmával a kormány 
erősen hangoztatta, hogy „La loi a fait pénétrer dans notre 
législation le principe de Tassistance obligatoire ; ce principle 
produira peu á peu ses consequances nécessaires", mégis 
az obligatorius szegénysegélyezést a gyakorlatban csak a 
gyermekeknél, betegeknél és elmebetegeknél és 1906-ban 
az elaggottaknál és sinylőknél hozták be. 

A nyilt szegényápolás Franciaországban nem képezi 
tulajdonképen a közsegélyezés részét. Igaz ugyan, hogy a 
nyilt szegényápolás közege, a bureau de bienfaisanee, tör- 
vényes határozmány okhoz van kötve és különösen nagyobb 
városokban hatósági támogatásban is részesül, mégis tekin- 
tettel egyrészt arra, hogy jövedelmét főként a társa- 
dalom szolgáltatja, másrészt pedig arra, hogy a bureau 
szervezése facultativ vagyis, hogy felállítása nem kötelező, 
alapjában véve hatósági jogkörrel felruházottnak még sem 
tekinthető. És ezen még az sem változtat, hogy a bureau 
élén a községi közigazgatás első hivatalnoka áll. 

A bureauk ellen különösen a segélyek különbözősége 
miatt általánosak a panaszok és kielégítő eredményekről 

még ott sem beszélhetünk, ahol, mint pl. Parisban, a mi 
viszonyaink szerint óriási összegek állanak a bureau de 
bienfaisance rendelkezésére. Ennek a szegények sorsára 
végzetes állapotnak okát ismét csak a társadalom erős 
politikai befolyásoltságában találhatjuk. A bureauk irányí- 
tása és tényleges vezetése ugyanis a közelmúlt időkig 
ugyancsak a szerzetesek és apácák kezében összpontosult, 
mert bár törvényes rendelkezések értelmében a bureauk 
körül csak segédekként működhettek, mégis a döntő szó 
a szerzeteseké és az apácáké maradt. Már pedig a heves 
francia természet nem tudta tűrni, hogy az elszegényedett 
polgártársak segélyezése körül első sorban a túlvilági üdvös- 
ségre legyenek tekintettel, illetve, hogy a szegénysegélyezés 
csak arra szolgáljon, hogy a szerzetesek hatalmát növelje. 
A súrlódások ultramöntánok és separatisták között elkerül- 
hetetlenek voltak, a bureauk működése pedig teljesen 
megbénult. 

Az áldatlan helyzet súlya főként az elaggottakra és 
sínylőkre nehezedett. A bureauk nem keresték fel őket, 
ők pedig nemcsak a bureaukkal szemben, hanem önma- 
gukkal is tehetetlenek voltak. Végre is az állam karolta 
fel ügyüket és 1897-től kezdve az elaggottaknak és síny* 
löknek nyújtandó állandó évi segélyezésről a költségvetés- 
ben gondoskodtak, majd pedig 1905-ben egy oly értelmű 
törvényt hoztak, hogy a 70 évesnél idősebb vagy sínylő, 
illetve idült beteg szegények havi 5 — 10 korona segélyben 
részesüljenek, illetve a szükséghez képest a commune-ök 
által felállítandó hospice-okban vagy pedig családoknál 
helyeztessenek el. Ott, ahol hospiceok nincsenek, a commune 
magánintézetekkel szerződhetik. 

Az Office du travail az ilyként ellátandó szegények 
számát 600.000-re és ezek között az elaggottakat 213.000-re> 
a sínylőket 160.000-re és az idült betegeket pedig 227.000-re 
becsülte. 

Az ingyenes gyógykezelésről szóló 1893-as törvény 
hatályba lépte óta' a szegény betegek ápolása elvileg az 
államnak képezi feladatát. A törvény intentiója szerint a 
betegjet lehetőleg lakásán kezelik (assistance a domicile) 

és a statisztikai adatok szerint 1900-ban tényleg 419.000 
beteg részesült házi ápolásban, a nyilvános kórházaknál 
pedig csak 19.000 beteg jelentkezett. 

A házi kezelés aránytalanul nagy kiterjedése mellett 
súlyt helyeznek az ápoló személyzet lehető szaporítására, 
számos ápolónőképző intézetet tartanak fenn és ápolónő- 
ként csak az alkalmazható, aki valamely intézettől ápolónői 
oklevelet kapott. A politikai célzat ennél az intézménynél 
is világos és a női szerzetek visszaszorítását jelenti. 

Figyelemre méltó újításokat hoztak be a falusi beteg- 
ápolás terén. 

Egyes körzetekben kisebbszerű maison de santé-kat 
létesítenek, amelyekben a kötelező betegápolásra jogosul- 
takat nemcsak tulajdonképeni betegségük tartama alatt, 
hanem teljes felépülésükig ingyenesen kezelik és a szük- 
ségessé vált műtéteket a legközelebbi nagyobb városból 
meghívott műtőorvossal végeztetik. Ezekkel a kórházakkal 
karöltve a Franciaországban általánosan elterjedt és részben 
a mi poliklinikáinkhoz hasonló dispensaire-ek működnek, 
amelyekben a betegek ingyenesen consultálhatnak és ingye- 
nes gyógyszert kapnak. 

Az elmebetegek ápolását illetőleg csak annak az egy 
körülménynek fölemlítésére szorítkozunk, hogy az elme- 
betegek kitelepítését mind nagyobb és nagyobb mérvben 
alkalmazzák és hogy a kitelepítés körül elért eredményeket 
nagyon kedvezőknek tüntetik fel. 

Végezetül még Paris szegényügyével kívánunk rövi- 
den foglalkozni. 

Parisban a szegények gyámolítására 1900-ban 3227 
intézményt tartottak fönn. 28 hospitál és egy maison de 
santé összesen 13.831 ágygyal, 32 hospice 14.573 ágygyal és 
számos szülészeti intézet állott a felnőtt szegény betegek 
rendelkezésére, a közsegélyezettek száma pedig 521.840 volt. 

A szegényápolás élén egy a minisztérium által kine- 
vezett tág jogkörű igazgató áll, akit munkájában a conseil 
de surveillance támogat. 

A nyilt szegényápolást 20 bureau de bienfaisance látja 
el 445 fizetett hivatalnok (administrateurs) 1089 férfi és 80 

rtő szegény gyámmal. Emellett a szegényügy körül még 
263 irodai alkalmazott segédkezik és mindamellett általános 
a vélemény, hogy a szegényápolás nehézkes, hiányos és 
költséges. Ujabban az elberfeldi systemával kísérleteztek, 
miután azonban szegénygyámokat kellő számban nem tudtak 
összehozni, a kísérlet csődöt mondott és az elberfeldi 
systemát elejtették. 

Bevezetés. 



Ha a magyar szegényügy nagy területén végigtekin- 
tünk, úgy első és legerősebb benyomásunk az lesz, hogy 
hazánkban szegényügyről csak annyiban beszélhetünk, 
hogy a szegénység csak úgy és talán még nagyobb mér- 
tékben terjed, mint a külföldön, de egységes rendezésről 
egyáltalában nem lehet szó és a szegényügy egyes részei- 
ben is csak a gyermekvédelem halad a maga jól megala- 
pozott útján. 

De ennél a mostoha helyzetnél is szembetűnőbb az 
a másik nem kevésbbé különös jelenség, hogy egy ország- 
ban, amely immár egy ezredév óta hoz törvényeket, egy- 
némely elavult, porlepte királyi decretumon kívül a sze- 
gényügynek létező egész írott jogforrása a községi tör- 
vénynek rövid két szakasza és egy 1898-ban hozott, de 
már magában az indokolásban is ideiglenesnek jelzett tör- 
vénynek ugyancsak egynehány szakasza. 

Tagadhatatlan, hogy egy ország közállapotainak nem 
az írott törvények kizárólagos ismertetői, de nem férhet 
kétség ahhoz sem, hogy amely ország közállapotainak 
minden egyes f ontosabb mozzanatát törvény örökíti meg, 
abban az országban egy intézmény nem is létezik, ha 
nyomát a törvénykönyvekben nem találjuk. 

Joggal állíthatjuk tehát, hogy a magyar törvény- 
hozás a magyar szegényügygyei eddig nem foglalkozott, 
sőt állíthatjuk azt is, hogy a szegényügyet eddig hazánk- 
ban egyáltalán nem tartották érdemesnek arra, hogy vele 
az ország egész területére kihatóan foglalkozzanak. 

Létezik ugyan egy belügyminiszteri rendelet, amely- 
lyel a kormány a szegénytigy rendezését elhárítja magá- 

tói, de tudomásunk szerint senki sem ellenőrzi azokat a 
hatóságokot, amelyekre a belügyi kormány az ő tulajdon- 
képpeni feladatának teljesítését áthárította. 

Hogy a magyar szegényügy rendezésére a mérvadó 
körök talán a legeslegújabb időig mennyire nem gondoltak, az 
a legfényesebben kiviláglik abból, hogy hazánkban eddig a 
szegényügy rendezéséhez semmiféle előmunkálatokat sem 
végeztek, de még az előmunkálatok végzésére utasításo- 
kat sem adtak. 

Minden más tudományágnak oly fontos segédforrását 
képező statisztikai évkönyveink ugyancsak nem vesznek 
a szegényügyről tudomást és ha a szegénység látható 
tüneteivel lépten-nyomon nem találkoznánk, majdnem föl- 
tehetnők, hogy Magyarországban szegények egyáltalán 
nincsenek. 

A szegényügynek teljesen elhanyagolt állapota annál 
feltűnőbb, mert korunk köztudomás szerint a szociális 
intézmények jegyében áll. Alig találkozunk oly nyilvános 
ténykedéssel, amelynek szociális fontosságát ki ne dom- 
borítanák és alig hoznak újabb törvényt vagy rendeletet, 
amelynek szociálpolitikai hátterét az indokolásban külön 
ne méltatnák. 

A sok praeventiv intézkedéstől nem látják a létező 
bajokat, a nép boldogítását célzó törekvésektől nem látják 
magát a szegénységet. Már pedig addig, amíg magával 
a szegénységgel nem végeznek, amíg annak leküzdésére 
nem határozzák el magukat, addig nagystílű szociálpoliti- 
kát folytatni olyan anachronismus, amely komoly követ- 
kezményeiben a nagy áldozatokkal hozott szociálpolitikai 
vívmányokra még végzetes befolyással lehet. 

Nem vonjuk kétségbe, hogy a szegényügynek rend- 
kívül Fontos részét képező gyermekvédelem Magyarorszá- 
gon oly magas fejlődési fokot ért el, hogy a legtöbb 
államnak mintaképül szolgálhat és hogyha teljes egészé- 
ben még nincs is kiépítve, ha továbbá gyakorlati ered- 
ményeiről végleges ítéletet ma még nem is mondhatunk, 
mégis az az egy biztosra vehető, hogy a magyar gyermek- 
védelem nagyarányú koncepciója, bármily nagy költsé- 

gekkel is jár annak teljes keresztülvitele, eredményeiben 
a létező állapotnak óriási javulását fogja jelenteni. Ámde 
a gyermekvédelem a szegényügy rendezésének bármily 
fontos, de mégis csak egyik részét képezi és a hozzá- 
fűzött reményeket mindaddig nem fogja beváltani, amíg 
a szegényügy általános rendezéséből kiszakítva az álta- 
lános rendezés rovására különös protekcióban részesül. 

A betegápolás országos állapota a gyermekvédelem 
mögött már annyira elmaradt, hogy szervezett betegápo-. 
lásról modern értelemben beszélni egyáltalán nem lehet és 
az országos betegápolási alap felhasználásával csak a szer- 
vezett betegápolás rendkívül szűk kereteit tudták létesíteni. 

A szegényeknek azt a legnagyobb osztályát pedig, a 
mely a gyermekek és a kórházi ápolásra szoruló betegek 
közé nem tartozó többi szegényeket öleli fel, törvényeink 
jóformán meg sem emiitik, mert hiszen azok az intézke- 
dések, amelyeknek egy mellékesen közbeszúrt törvény- 
szakasz alapján a szegények legtöbbje javára már sok-sok 
év előtt meg kellett volna születniök, ma még csíráikban 
sem léteznek és még afölött sem vagyunk tisztában, hogy 
ebben az országban tulajdonképen ki is tartja kötelessé- 
gének, hogy ezeket az intézkedéseket megtegye és a héza- 
got végre kitöltse. 

Mindezek a mulasztások a magánjótékonyságra is 
kárhozatos hatással voltak. A közsegélyezés rendezetlen 
ségével párhuzamosan a magánjótékonyság is olyan irány- 
ban fejlődött, hogy jótékonyságnak majdnem nem is nevez- 
hető. Alig akad ország, amelyben a magánjótékonyság a 
szegényeket annyira lealacsonyító formában nyilatkoznék 
meg, mint minálunk. A megállapított napra összecsőditett 
alamizsna-kéregetők kellemetlen és úgy a kéregetőre, mint 
a szemlélőre kínos csoportjai, a nagy dobra vert öltözteté- 
sek, a tüdőbetegek részére kolduló gyermekek mind meg- 
annyi fattyúhajtásai a magyar szegényügynek. 

És mit mondjunk még az ugyancsak magyar külön- 
legességként említhető szegényügyi „irnok a -referensekről. 
Hazánkban, még pedig nemcsak vidéken, hanem a főváros 
kerületeiben is a legjobb esetben díjnokokra bízzák . fl 

szégényügy ellátását. Ezek az alsórangú hivatalnokok 
„gondozzák" a szegényeket, sőt ők hozzák meg vitás 
ügyekben rendszerint a jogerős Ítéletet is, mert hiszen 
hazánkban még nem igen volt eset arra, hogy szegény- 
ügy az első fórumtól feljebb került volna. 

Ezek az állapotok valóban tarthatatlanok. Ahol az 
állam még azzal sem törődik, hogy polgárai az Ínségtől 
és nyomortól megóvassanak, ott javító hatásokról, ideális 
javak megmentéséről beszélni valóban túlzás volna. 

A szegényügy Magyarországon teljesen parlagon hever, 
se szabályozó rendelet, sem pedig az égető kérdéssel fog- 
lalkozó irodalom nincsen, százezrek sorsa, temérdek ártat- 
lan exiztenciának elpusztulása nyomja az állam lelkiisme- 
retét és mégis minden csöndes. 



A magyar szegényügy tételes rendelkezései. 

Az 1886. évi XXII. t. c. (községi törvény) 145. és 146. 
§§-ai a magyar szegényügyet a következőképen szabályozzák: 

„145. §. Amennyiben a jótékony intézetek segélye és 
egyesek könyöradománya a község szegényeinek ellátására 
elegendő nem volna : a község, a helyi viszonyokhoz 
képest, gondoskodni tartozik a községben illetékes mind- 
azon szegények ellátásáról, kik magukat közsegély nélkül 
fentartani egyáltalán nem képesek. 

Ha az ellátás csak a községi lakósok rendkívül súlyos 
túlterheltetésével eszközölhető, a község kivételesen a tör- 
vényhatóságnak és ha ez nem birná, az államnak veheti 
igénybe segélyét. 

Minden község a szegények létszámáról és a szegény- 
ügyre vonatkozó intézkedéseiről az illető törvényhatóság- 
nak minden év végével tüzetes jelentést tesz. 

Az ugyanazon törvényhatóság kebelében levő több 
község a szegények ellátása céljából a törvényhatóságok 
jóváhagyása mellett egyesülhet, sőt a törvényhatóság azt 
is elrendelheti, hogy a területén fekvő összes községek 
ezen célból egy egységes szegényalapot létesítsenek. 

Az ezt elrendelő határozat ellen a belügyminiszterhez 
felebbezésnek van helye, ilyennek nem létében is annak 
jóváhagyása szükséges. 

146. §. Minden község köteles az általa fentartott 
jótékony és közművelődési (!) intézetek igazgatására rende- 
sen felügyelni és azoknak számadásait évenként a tavaszi 
rendes közgyűlésen pontosan megvizsgálni." 

Az itt szószerint idézett szakaszokat a nyilvános 
betegápolás költségeinek fedezéséről szóló 1898. évi XXI. 
te. 8. §-a azzal egészíti ki, hogy „az illetőségi község mind- 
azon esetekben, midőn ugy az illető maga, mint az érette 
fizetni köteles hozzátartozói szegények, köteles a kórházak- 
ból és intézetekből elbocsátott gyógyithatlan betegek és 
gyógyithatlanoknak nyilvánított, de nem közveszélyes elme- 
betegek, továbbá az ártalmatlan hülyék, siketnémák, vakok, 
nyomorékok eltartásáról gondoskodni. 

Végül az utóbb idézett törvény felhatalmazza a bel- 
ügyminisztert, hogy a községek által az előző bekezdés 
értelmében gyakorlandó közsegélyezés módját és mérvét 
rendeleti úton szabályozza. A belügyminiszter ezt a ren- 
deletet 51.000/1899. sz. alatt ki is bocsátotta és a bennünket 
érdeklő tárgyra vonatkozóan a következőképen rendelkezett: 

Mindegyik község köteles egy éven belül szegény- 
ügyi szabályrendeletet alkotni. 

Köteles a közsegélyezésben részesülő szegényekről 
törzskönyvet vezetni. A törzskönyvbe a szegény illetősége, 
egyéni viszonyai és hozzátartozói is feljegyezendők. 

A szegénytigyet első fokon a község első tisztviselője, 
rend. tanácsú városokban a polgármester, törvényhatósági 
joggal felruházott városokban a rendőrkapitány, Budapesten 
a ker. elöljárók intézik. Jogorvoslattal a főszolgabíróhoz, 
illetve az alispánhoz és közigazgatási bizottsághoz, törvény- 
hatósági joggal felruházott városokban és Budapesten a 
tanácshoz és a közigazgatási bizottsághoz lehet fordulni. 
A közigazgatási bizottság határozata ellen a közigazgatási 
bíróságnál lehet panasszal élni. 

A közsegélyezés módja a község anyagi eszközeitől, 
valamint a helyi viszonyoktól függ és a segélyre szorult 

testi és erkölcsi állapotához, valamint egyéni körülményei- 
hez alkalmazkodjék. 

A fent felsorolt gyógyíthatatlan betegek, nem közveszé- 
lyes elmebetegek stb. a bajoknak megfelelő intézetekben helye- 
zendők el, ha pedig a község ily intézetek felett nem 
rendelkezik, az alkotandó szabályzatnak kell ebben az 
irányban rendelkeznie. 

A közsegélyezés költségeit mindenkor az illetőségi 
község tartozik viselni és amennyiben a közsegélyezettet 
idegen illetőségének megállapítása után az illetőségi község 
át nem veszi, úgy a tartózkodási község kiadásait meg- 
téríteni tartozik. 

A felügyeletet a községi előljáró gyakorolja. Ha egy 
képzettebb ember ezt a tisztet önként át akarja vállalni, 
úgy a felügyelettel ő bízható meg. Ezenkívül a községi és 
kőrorvosok is kötelesek a szegényeket időszakonként fel- 
keresni és észleleteiket írásba foglaltan a községi elöljáró- 
hoz beterjeszteni. 



A szegényügyet bevett rendszer szerint a következő 
részekre osztják: általános rész, betegápolás és gyermek- 
védelem. 

Az általános rész magában foglalja úgy a közsegélye- 
zést, mint a magánjótékonyságot, és kiterjed mindazokra 
a szegényekre, kik az időleges betegek, elmebetegek, 
vagy a szegény gyermekek osztályaihoz nem tartoznak. 

A betegápolás az állandó kezelésre szoruló betegekkel 
és elmebetegekkel foglalkozik. 

A gyermekvédelem végül a közellátásra szorult gyer- 
mekek különféle kategóriáinak viseli gondját. 

A magyar szegényügy ismertetésénél és méltatásánál 
mi is ezt a beosztást kívánjuk szem előtt tartani, és amint 
az idézett törvényszakaszokból, valamint az ezeket kiegé- 
szítő belügyminiszteri rendelet kivonatos ismertetéséből is 
kivehető, figyelmünket e helyütt az állandó kezelésre 
szoruló betegekre és elmebetegekre, nemkülönben a gyer- 
mekekre kiterjeszteni nem fogjuk. A gyermekekről ebben 

a fejezetben már azért sem tárgyalhatunk, mert sorsukat 
a külföldi szegényügyek kereteiben is elhanyagultuk, ami 
pedig főként azért történt, mert gyermekvédelmi intézmé- 
nyeink a külföldi hasoncélú intézményekkel nemcsak hogy 
egyenrangúak, hanem sok tekintetben felettük állanak és 
azt hisszük, hogy gyermekvédelmünknek fényoldalait leg- 
inkább úgy tudjuk kidomborítani, ha a belföldi és a kül- 
földi intézményeket párhuzamosan ismertetjük. 



A magyar szegényügy általános része az ismertetett 
jogforrások szerint nem épül föl egységes alapelveken. 
Angliában tudjuk, hogy a szegény segélyezés állami feladatot 
képez. Franciaországban csak a gyermekek, betegek, elme- 
betegek, elagottak és sínylők gondozása képez állami fel- 
adatot, a felnőtt szegények egyéb alosztályainak segélye- 
zését egyelőre kizárólag a magánjótékonyságra bízzák. 
Németországban a felnőtt szegények segélyezése a Land- 
armenverband és az Ortsarmenverband között oszlik meg, 
de mind a két testület kötelességét az állam képviseletében 
teljesíti, mert Németországban a szegénysegélyezés az 
egész vonalon csakúgy, mint Angliában állami feladatot 
képez. A mi tételes rendelkezéseink értelmében a közsegé- 
lyezés egyáltalában nem képez állami feladatot, az állam 
csakis a betegápolást és a gyermekvédelmet tekinti a maga 
feladatkörének, de az itt tárgyalt közsegélyezéssel nem 
foglalkozik. 

Nem állíthatjuk azonban azt sem, hogy a felnőtt 
szegények általános segélyezése ellentétben a közsegélye- 
zésnek államilag ellátott különös feladataival a községnek 
képezné kizárólagos feladatát, mert hiszen azon a nagy 
területen, melyet a felnőtt egészséges szegények foglalnak 
el, csak akkor lép akcióba, ha a magánjótékonyság kimerül. 

A közsegélyezés gyakorlásának ezt a módját sem a 
kötelező, sem pedig a fakultatív közsegélyezéshez sorozni 
nem lehet és amennyiben osztályozni kívánnék, legfeljebb 
kisegítő, szubszidiárius közsegélyezésnek mondhatjuk. 

A magyar szegényügy egyetlen írott jogforrása hosszú 
ideig a községi törvény 145. §-ának első bekezdése volt 
és még ma is, mikor az országos betegápolási alapról 
szóló törvény 8. §-ának 2-dik alpontja az általános szegény- 
ügy egy részére vonatkozólag külön intézkedett, a hivat- 
kozott 145. §. első bekezdése rendezi a szegények túl- 
nyomó nagy részének ügyét. Az összes felnőtt egészséges 
szegényeket eszerint az egy bekezdés szerint gondozzák, 
az özvegyeket és a nagyszámú családdal megáldott apákat 
a 145. §. alapján segélyezik és a munkanélküliek nagy 
tömegének, nemkülönben a munkakerülők és vándorkol- 
dusoknak sorsa is ebbe az egy szakaszba van letéve. 

Joggal állíthatjuk tehát, hogy szegényügyünk az idé- 
zett 145. §-nak első bekezdésével okozatos összefüggésben 
áll, és hogy ha ez a törvényszakasz fogyatékos, akkor 
egész szegényügyünk is fogyatékos. 

A 145. §. szerint az illetőségi község a helyi viszo- 
nyokhoz képest szegényeiről csak akkor tartozik gondos- 
kodni, ha a jótékony intézetek segélye és egyesek könyör- 
adománya a szegények ellátására nem elegendő. 

A magyar törvény szerint tehát a betegápolási alap- 
ról szóló törvény módosító rendelkezése dacára még ma 
is az a tényleges állapot, hogy mindazokat a szegényeket, 
akik nem idült betegek, sínylők vagy elmebetegek, első 
sorban a magánjótékonyságra bízzák. A szegénynek a 
jószívű felebaráthoz kell fordulnia és a felekezetek fen- 
tartotta intézmények kapuin kell először kopogtatnia 
és csak ha a koldulás eredménytelen, fordulhat a köz- 
séghez. 

A törvény ezen rendelkezése képtelen helyzetet terem- 
tett, egy törvényes rendelkezés a szegényeket a szegény- 
ügy rendezésére feltétlenül káros koldulásra kényszeríti. 
Sokkal jobb lett volna, ha a felnőtt egészséges szegé- 
nyekről egyáltalán nem volna törvényünk, akkor legalább 
a szegényügy rendezésének okszerű szabályait a szokás 
alkotta volna meg és az állam nem került volna abba a 
kényszerhelyzetbe, hogy az önmaga alkotta jogszabályok 
betartásáért polgárait szakadatlanul büntesse. 

4 

A közsegélyezést a magánjótékonyság terjedelmétől 
függővé tenni nem szabad, az ilyen rendelkezés a jó erköl- 
csökbe ütközik, mert nem a felebaráti szeretet, hanem az 
állam köteles elszegényedett polgárairól gondoskodni: — 
A kultűrállamokban régen ismert szabály, hogy az a lét- 
minimum, mely a saját erejéből megélő legszegényebb 
munkás jövedelmének megfelel, a közület által minderiid 
számára feltétlenül biztosítandó. Emellett az állam köve- 
telhet munkát vagy nevelheti másként a szegényt, de a 
mindennapi kenyeret még a legnagyobb gonosztevőtől sem 
vonhatja meg, mert a jogállamban éhen halnia senkinek 
sem szabad. Rendezett köztiletekben a magánjótékonyság- 
nak nem szabad a polgárok legnélkülözhetetlenebb szük- 
ségleteinek kielégítéséről gondoskodnia, a helyes állam- 
elvek megtiltják azt. hogy a polgárok között ilyként osz- 
tályok nemcsak hogy keletkezhessenek, hanem a legbiz- 
tosabban fenn is maradhassanak. A magánjótékonyság 
nem fakad mindig könyörületességből, rugója nem mindig 
önzetlen és a nagyszerű adakozások nagyon sűrűn a fel- 
sőség éreztetésének tudatos megnyilvánulásai. Németország- 
ban van egy párt, amely az alsó osztályoknak elvből csak 
közsegélyt szavaz meg, de az oly tételes intézkedéseket, 
amelyek a szegények helyzetén lendíteni hivatvák, egyszer 
és mindenkorra perhorreszkálja. Adnak ők segélyt, ameny- 
nyit csak kérnek, de a szegények — értsd az alsó 
néposztályt — érezze is, hogy alamizsnát kap, az önérzete 
törjön meg és ne igyekezzék törvényes alapon boldogulni, 
mert ez már a magasabb osztály teljhatalmának csorbu- 
lását jelentené. Ha már ez a felfogás, mely pedig még 
mindig az államot tolja előtérbe és tisztán a szociálpoli- 
tikai törvényeket perhorreszkálja, feltétlenül elítélendő, 
mennyivel erkölcstelenebb még a mi községi törvényünk 
145. §-a, amely nemcsak hogy a közsegélyezésig nem 
tudott felemelkedni, hanem a polgárok rengeteg számát a 
magasabb osztályok könyöradományaira utalja. Ott, ahol 
az állam n polgárok összeségének, nem pedig csak egyes 
osztály o 1 ,rsát viseli szívén, a magánjótékonyság csak 
egy kénytelen megtűrt tényező lehet, amelyet az államnak 

a mágá intézményeinek kiépítésével mind szűkebb térü- 
letre kéli szorítania, fokérit pedig nem tűrheti az állam, 
hogy ott, ahol polgárainak legelemibb szükségleteiről van 
szó, á közület tartalékbán maradjon és csak akkor lépjen 
akcióba, amikor már senki sem akad, hogy elszegényedett 
polgártársain segítsen. 

Joggal vethetnék ellen, hogy a kultúra oly magas 
fokán álló országban, mint amilyen Franciaország, a fel- 
nőtt egészséges szegények sorsát ugyancsak a magánjóté- 
konyság gondjaira bízzák. Ez az ellenvetés azonban több 
tekintetből nem állhat meg. Franciaországban a szegények- 
nek ez az osztálya aránylag csekély. A vagyonfelosztás 
Franciaországban a legegészségesebb, így, hogy csak egy 
példát mondjunk, Franciaországban már a 80-as évek ele- 
jén 3 millió kis embernek átlagosan 500 frankot felül 
nem haladó saját betétje, a kölcsönös segélyző egyletek- 
nek pedig 1,400.000 tagjuk volt. De ettől eltekintve, a 
magánjótékonyság f őszervekérit működő búréau de bien- 
faisance, bár létesülése a polgárok elhatározásától függ, 
megalakulása után a segélyt, melyhez egyébként a közü- 
let hathatósan hozzájárul, már közsegélyként osztogatja 
és a bureáuriak, hacsak a hatóságokkal' összeütközésbe 
kerülni nem akar, szegény és szegériy között különbséget 
tennie neiri szabad. És a bureau nyilvános jellege dacára 
állandóan követelik, hogy a közsegélyezést a szegényügy 
egész területére térj eszszék ki és miként az elaggottak és 
sínylők állami gondozását állami segélyezésük előzte meg, 
úgy legújabban azt vitték keresztül, hogy a négy tagnál 
népesebb családok fentartói részére a költségvetésekben 
meghatározott összegek szerepeljenek. 

Ha tehát egy országban, amelyben a magánjótékony- 
ság a folytonos adakozásra alig szorul, és amelyben év- 
századok alatt összegyülemlett rengeteg vagyon felett 
rendelkezik, a szegény ember sorsát a magánjótékonyságra 
bízni nem akarják, akkor egy olyan országban, amelyben 
a magánjótékonyságnak nemcsak hogy jól fundált jövedel- 
mei nincsenek, hanem bizonytalan költségelőirányzatókkal 
kénytelen dolgozni és a mutatkozó hiányok eltüntetése 

végett nem egy esetben a közülethez kell fordulnia, a 
magánjótékonyságot a szegények legnépesebb osztályának 
ellátásával megbízni már azért sem szabad, mert ezzel a 
szegényeket megfosztjuk attól a jogtól, hogy végszüksége 
esetén ellátásukat követelhessék. A magánjótékonyság ellen 
igényekkel fellépni nem lehet, oly szegényügyi törvény, 
mely a szegénynek segélye megszerzésére kereshetőségi 
jogot adna, sehol sincsen, de az összes, csak valamiképen 
rendezetteknek mondható szegényügyekben a köznek nem- 
csak erkölcsi, hanem valóságos kötelessége, hogy a szegé- 
nyek legnélkülözhetetlenebb szükségleteinek kielégítéséről 
gondoskodjék. 

Mindezekből megállapítható, hogy a magánjótékony- 
ságnak, amely a liberalitástól elválaszthatatlan, csak ott van 
helye, ahol a szegények legelemibb szükségleteiről már 
gondoskodtak, és a magánjótékonyságot a közsegélyezés- 
felé helyezni minden tekintetben ehibázott dolog, amint 
hogy nem kételkedünk abban, hogy a szegénytigy mai 
rendezetlenségének egyik f őokát ennek az elvnek törvénybe 
iktatása képezi. 

Ha az országban széttekintünk és a törvény végre- 
hajtását szemügyre vesszük, akkor azt tapasztaljuk, hogy a 
törvényben lefektetett elvet, hogy a szegények ápolására 
elsősorban a magánjótékonyság hivatott, mindenütt szó 
szerint vették. A városok és községek egyaránt a társa- 
dalomra, sőt mondhatni kizárólag a társadalomra alapítják 
szegényügyi intézkedéseiket. És még a főváros is a társa- 
dalomhoz appellál, az is a társadalomtól várja ennek a fontos 
kérdésnek a megoldását. Magyarországon ez a tetszetős 
eszme több okból talált termékeny talajra. Ha el is tekin- 
tünk attól, amit fentebb bővebben kifejtettünk és aminek 
végkonkluziójaképen megállapítottuk, hogy a magánjóté- 
konyságnak erős kiterjesztése a társadalmi válaszfalak fel- 
állításárakülönösen fiatal államrendeknélrendkívül alkalmas^ 
a társadalom előtérbe állítását hazánkban egyrészt azért 
tartották rendkívül hasznosnak, mert így a közsegélyezés 
pénzügyi fedezéséről nem kellett gondoskodni, másrészt 
pedig a községi közigazgatásnak amúgy is zakatoló menetét 

«gy újabb, sok erőt és kitartást igényelő feladat teljesítése 
nem tette még nehézkesebbé. A mai állapot ugyanis az, 
hogy a közsegélyezés a közjövedelmet egyáltalán nem 
apasztja, hiszen a szegényalapnak törvényen alapuló jöve- 
delme nincsen és a belügyminiszter még 1906-ban is csak 
75.000 koronát költött erre a célra, a szegényügyi közigaz- 
gatás közvetlen részét pedig még a fővárosban is Írnokok 
és a legjobb esetben dijnokok látják el. 

A magánjótékonyság és subsidiárius közsegélyezés 
circulus vitiosusából, mely a szegényeket a magánjótékony- 
ságtól a hatósághoz, majd meg a hatóságtól a magánjóté- 
konysághoz küldözgeti, az országos betegápolási alapról 
szóló törvény ismertetett szakasza legalább a szegények 
szánalomra legméltóbb fajtáját, a gyógyíthatatlan betegeket, 
intézeti ápolásra nem szoruló elmebetegeket és a fogya- 
tékosokat jogilag kiszabadította, amennyiben megállapítja, 
hogy ezeknek az önmagukkal tehetetlen szegényeknek 
ellátásáról, az eltartásukra kötelezett személyek vagyon- 
talansága esetén, közvetlenül az illetőségi község köteles 
gondoskodni. 

A törvény rendelkezése elvileg nagy haladást jelent, 
•de csak elvileg, mert gyakorlatilag egyelőre keresztülvihe- 
tetlen. Ha meggondoljuk, hogy Franciaországban, ahol pedig 
az ezen kategóriához tartozó szegényeket eddig sem hanya- 
golták el, az 1905-ben hozott törvény, mely a szegény- 
ügynek ezt az ágát állami feladattá deklarálta, Francia- 
országra 150 millió frank beruházást és 44 millió évi 
kiadástöbbletet jelent, akkor fogalmat alkothatunk magunk- 
nak arról, hogy az orsz. betegápolási alapról szóló törvény 
8. §-ának 2-ik pontja a mi szerényebb viszonyaink mellett 
is mit jelent. 

De nem a pénzügyi nehézségek képezik a törvény 
tényleges végrehajtásának egyetlen akadályát. Ezek a 
nehézségek legfeljebb azt eredményezik, hogy az önma- 
gukkal tehetetlen, vagy mondjuk a saját hibájukon kívül 
keresetképtelen szegények a törvényben biztosított előnyök 
dacára sem részesülhetnek jobb bánásmódban, mint a többi 
szegények. Ha az utóbbiak a törvény értelmében koldul- 

hatnak, úgy a fogyatékosak meg azért koldulnak, mert 
csak így tengethetik nyomorúságos életüket. Nehéz azonban 
a törvénynek érvényt szerezni, amikor mindazok a kellékek, 
amelyek úgy a fogyatékos, mint a, többi szegények köz- 
segélyezését lehetővé tennék, különben is hiányoznak. Egy- 
általán téves az a felfogás, hogy a szegényügy rendezése 
főként pénzkérdés, az összes kulturállamok példái éppen az 
ellenkezőjét bizonyítják. A szegényügy rendezésének foko- 
zatos fejlődése és tökéletesbbűlése a pénzbeli áldozatok foko- 
zatos csökkenésével karöltve jár és még Anglia is, amely 
állam a legköltségesebben rendezte szegényügyét, a személy- 
zet folytonos szaporításával járó többletkiadást a tárgyi 
kiadások állandó apadásával nemcsak hogy helyrehozta, 
hanem még megtakarításokat is eszközölt. 

Hogy melyek a szegényügy rendezésének kellékei, 
azt részben a kétrendbeli törvény, részben pedig az ezeket 
kiegészítő rendeletből is ki lehet olvasni, és miután a 
szegényügy általános részének összes alfajaira egyaránt 
vonatkoznak, együttesen is tárgyalhatók. Ezt az összefoglaló 
tárgyalási módot egyébként a többször hivatkozott belügy : 
miniszteri rendelet struktúrája is támogatja, mert bár az 
orsz. betegápolási alapról szóló törvény a belügyminisztert 
csak arra hatalmazta fel, hogy a felhatalmazó törvényben 
felsorolt szegények ügyében intézkedjék, a rendelet mégis 
a szegényügynek általános részét a maga egészében kívánja 
rendezni és az egyes csoportok között csak egy esetben 
tesz különbséget. 

A községi törvény 145. §-a szerint a község a helyi 
viszonyokhoz képest köteles a községben illetékes szegé- 
nyekről gondoskodni. A község a törvényhatóságnak, 
illetve az államnak segélyét kivételesen igénybe veheti, 
esetleg több községgel együtt közös szegényalapot léte- 
síthet. 

Ezeket a tételes rendelkezéseket az ismert belügy- 
miniszteri rendelet azzal egészítette ki, hogy a község 
szegényügyi szabályrendeletet köteles alkotni, szegényeiről 
törzskönyvet vezetni és a szegényeket a rendeletben kör- 
vonalozott elvek szerint gondozni tartozik. A szegényügy 

feje rendszerint a város vagy község első tisztviselője, aki egy- 
úttal a szegényápqlás felett felügyeletet is gyakorol. 

Az itt röviden összefoglalt rendelkezésekből a magyar 
szegényügy alkatelemeiként a következőket hámozzuk ki: 

A szegényügy terheit a magánjótékonyság kisegitő- 
jeként a község viseli. 

A községnek szegényügyi szabályrendeletet kell 
alkotnia. 

A község a szegényügy terheit a község anyagi ere- 
jéhez mérten és a helyi viszonyokhoz képest viseli és 
kivételesen a törvényhatóságokhoz, illetve az államhoz for- 
dulhat. 

A község csak a községben illetékes szegények ellátá- 
sáról gondoskodik és az idegen illetőségű közsegélyezettre 
fordított kiadásainak megtérítését az illetékes községtől 
követelheti. 

A községnek a közsegélyezettekről törzskönyvet kell 
vezetnie. 

A közsegélyezésnek a szegények testi és erkölcsi 
állapotát, nemkülönben a segélyre szorultak viszonyait 
figyelemmel kell kisérnie. 

A segélyezés rendszerint nyilt, de a gyógyithatlan 
betegek, a csendes őrültek és a fogyatékosak speciális 
intézetekben helyezendők el. 

A község első tisztviselője, illetve a rendőrkapitány 
és a ker. előljáró intézik a szegény ügyet, intézkedéseik 
ellen az érdekeltek jogorvoslattal élhetnek. 



írott jogforrásaink ezek szerint első elvként azt állí- 
tották fel, hogy az előbb már kimerítően tárgyalt magán- 
jótékonyság mellett a szegényügy általános részével járó 
terheket a község viseli, vagyis a közsegélyezés költségei- 
nek legnagyobb része a községekre zúdul. Ez az intézke- 
dés a nemzetközi szegényügy terén egyedül áll. Igaz ugyan, 
hogy az összes civilizált országokban a szegényügy általá- 
nos részének rendezése a községek feladata, de igaz az is, 

hogy sehol a világon a községet ennek a tisztjének telje- 
sítése körül nem hagyták magára és vagy az állami jöve- 
delmek egy részét hasították ki a közsegélyezés kiadásai- 
nak fedezésére vagy pedig adószedési jogot adtak a köz- 
ségeknek. Nálunk a biztos jövedelem helyett azt iktatták 
törvénybe, hogy £ közsegélyezés mérvét a helyi viszonyok 
és a község anyagi ereje határozzák meg. Ennek követ- 
kezményeként községeink költségvetéseiben a szegény- 
ügy rendszerint a legminimálisabb összegekkel szerepel és 
sok esetben még ezt a minimális összeget is szűkítik vagy 
egészen törlik. És ez ellen jog szerint nem is lehet felszó- 
lalni. A mikor szabályként kimondják, hogy nem a szegé- 
nyek szükségletei, hanem a község anyagi ereje a köz- 
segélyezés mértéke, akkor csak községeink állandó pénz- 
ügyi zavaraira kell gondolnunk, hogy a közsegélyezés 
mérvével tisztában legyünk. Minderről később külön is 
beszélünk, a pénzügyi részszel e helyütt tehát bővebben 
nem foglalkozunk. 

A szegényjog alapjául a törvény a községi illetősé- 
get állapította meg. A községi illetőséget törvényeink értel- 
mében születés, örökbefogadás, házasság, állandó tartózko- 
dás és felvétel által szerzik meg. Bennünket közelebbről 
csak az állandó tartózkodás útján szerezhető illetőség érde- 
kel, mert ez a rendelkezés hivatott a szegényügy terén 
általánosan elterjedt segélyezési lakhelyet (Unterstützungs- 
Wohnsitz) pótolni. A törvény az állandó tartózkodási helyet 
illetőleg olyként rendelkezik, hogy a községben letelepe- 
dett belföldi a községi illetőséget, bár letelepülési szándé- 
kát be sem jelentette, megszerzi, ha a községben négy 
évig szakadatlanul lakott és a községi terhekhez hozzájárult, 
kivéve, ha ezen idő alatt a község ellene a miatt, mert a 
község terhelése nélkül magát fentartani nem képes vagy 
utolsó lakhelyéről erkölcsi bizonyítványt beszerezni nem 
tud, vagy végül a bűnügyi hatóságokkal összeütközésbe 
került, kifogást emelt. Ha valamely egyén községi illető- 
sége a fenti módon meg nem állapitható, akkor tekintet- 
tel arra, hogy Magyarországon mindenkinek valamely köz- 
ség kötelékébe kell tartoznia, az illetőt hivatalból utalják 

egy községi kötelékbe. Az illetőségnek ilyetén kényszer- 
megállapításánál első sorban az adófizetésre, azután a 
születésre, az utolsó 5 évben megállapítható leghosszabb 
tartózkodásra, katonai szolgálatot teljesített egyéneknél a 
sorozási helyre vannak tekintettel, lelenceknél pedig azt a 
helyet tekintik illetőségi községnek, a melyben a lelencet 
találták. 

Lássuk röviden a segélyezési helyre vonatkozó kül- 
földi rendelkezéseket. 

Angolországban a szegény abban a községben, a 
melyben ínséges viszonyok közé került, akkor segélye- 
zendő, ha a szegény azon Unionnak, melyhez a szegény 
tartózkodási községe tartozik, bármely községében községi 
illetőséggel bir, vagy ha a szegény külföldi honos, vagy 
ha az Union területén egy évig folytonosan tartózkodott, 
vagy végül ha a szegény a segélyezés beálltakor saját 
ingatlanán lakik. Ha az itt megjelölt feltételek egyike sem 
állapitható meg, akkor a közsegélyezésre szorult illetőségi 
községébe küldendő. Az eljárás a békebirák által kiállí- 
tandó Order of Removal alapján tétetik folyamatba, mely 
order ellen azonban egészen a Kings Benchig élhetni 
felebbezéssel és mindaddig, mig az order jogerőre nem 
emelkedik, a szegény nem removeálható. A segélyezési 
lakhely megállapítása hosszú ideig a legelkeseredettebb 
pereket idézte fel és egy-egy illetőségi per költségei gyak- 
ran oly nagy összegre rúgtak, hogy abból 50 szegényt is 
el tudtak volna tartani. Hogy e mellett a segélyezett álla- 
pota sem volt irigylésre méltó, az könnyen képzelhető. Ez 
az áldatlan állapot végre oda vezetett, hogy Order of 
Removaleket már nem bocsátanak ki és elvként állították 
oda, hogy a közsegélyezés állami feladat lévén, nem függ- 
het attól a viszonytól, a melyben a szegény egy bizonyos 
községhez áll és igy a község, illetve az az Union, a 
melyhez a község tartozik, tűlkiadásainak visszatérítését 
keresse az államon. 

Franciaországban a segélyezési lakhely (domicile de 
secour) megállapításánál különféle kategóriákat állítanak 
fel, igy az elaggottak és sinylőknél a segélyezési lakhelyet 

5 évi állandó tartózkodás állapítja meg, még pedig azzal 
a megszorítással, hogy 65-ik életéve után uj tartózkodási 
helyet senki sem szerezhet. Az elmebetegeknél az utolsó 
egy évi tartózkodás a mérvadó és az elhagyott gyer- 
mekek is egy éves tartózkodással szerzik meg segélyezési 
jogosultságukat. 

Németországban a községi illetőséget teljesen elejtet- 
ték és csak az Unterstützungs-Wohnsitz-et szabályozták. 
Eszerint minden — akár külföldi — szegény abban a köz- 
ségben, amelyben szegénységbe esett, elsősorban ideigle- 
nesen segélyezendő. Végleges szegényápolásban ezen a 
helyen a szegény akkor részesül, ha Unterstützungs- 
Wohnsitz-ét ottszületés, házasság vagy pedig 2 évi állandó 
tartózkodás által megszerezte. A 2 éves ott tartózkodáshoz 
a 18 életévet meghaladott kor, önkéntes letelepedés, bün- 
tetlen élet és közsegélyezés nélkül való megélés kívánta- 
tik. Ha a szegénynek Unterstützungs-Wohnsitz-e másutt 
van, akkor a kiderített község a segélyező-község költsé- 
geit megtéríteni tartozik, ha meg a segélyezési lakhely 
egyáltalán nem állapítható meg, akkor a szegényt a Land- 
armenverband veszi gondozás alá. 

Ausztriában az 1896. dec. 5-diki törvény óta a köz- 
ségi illetőséget, mely Ausztriában csakúgy, mint nálunk, 
a szegényjog alapja, 10 évi állandó tartózkodás automatice 
megállapítja és az illetőség megadását nemcsak maga az 
érdekelt fél, hanem az előbbi illetőségi község is kérheti, 
ami azután azt eredményezi, hogy a kis községek elköl- 
tözött szegény polgáraikat sorra expatriálják és a segé- 
lyezés terhét a nagyobb városokra hárítják. 

Köztudomású, hogy az utolsó helyen említett osztrák 
rendelkezések különösen Budapesten élénk visszhangra 
találtak és az illetőség megszerzésének megnehezítését 
Budapest is állandóan szorgalmazza. Ha azonban ettől a 
közbevetett példától eltekintünk és a szegényjog alapját 
képező községi illetőség és segélyezési lakhely között pár- 
huzamot vonunk, akkor azt tapasztaljuk, hogy a szegény- 
jog megszerzését a községi illetőséghez csak ott kötik, 
ahol, úgy mint nálunk vagy Ausztriában, a szegényügyet 

még nem rendezték. Angliában a községi illetőség, bár 
részben még figyelembe veendő volna, a szegény ügy terén 
már semmi fontossággal sem bír és Németországban csak- 
úgy, mint Franciaországban a segélyezési lakhely mellett 
nem is létezik. A községi illetőség megállapítása, éppen a 
szegényügy szempontjából rendkívül nehéz és tulajdon- 
képen a hatóság Önkényére van bízva. Törvényünk meg- 
követeli, hogy a letelepedett egyén a községi terhekhez 
négy évig hozzájárult légyen. Eltekintve attól, hogy a 
^elhatározás jogilag sem szabatos és gyakorlatilag tulaj- 
donképen másként nem is értelmezhető, mint hogy a 
lakos az állami terhekhez is hozzájárult légyen, kételyt 
támaszt aziránt, vájjon a községi terhek kivetése vagy 
tényleges viselése értendő-e. 

Az adófizetésnél nem kevésbbé súlyos feltétel az 
erkölcsi, bizonyítvány megszerzése. Aki erkölcsi bizonyít- 
ványokat idegen községektől már beszerzett, az körülbelül 
tudja, hogy ez a feltétel mit jelent. Hát még a szegény 
hogyan szerezze be a bizonyítványt, amikor sem tehetsége, 
sem ideje, de még a szükséges segítsége sincs meg ahhoz, 
hogy előbbi illetőségi községét saját magáról tájékoztassa, 
sőt a legtöbb esetben még. azt sem tudja, hogy melyik az 
ő utolsó illetőségi községe ? Ha a hatóság az illetőséget 
kutatni kezdi, akkor végeredményben mindig a községi 
kötelékbe való utaláshoz fog fordulni, ami viszont a köz- 
ségeknek egymás között való vitáját fogja eredményezni, 
mert az ilyen ajándékot egy község sem fogadja szívesen, 
különösen, amikor a községi kötelékbe utalásnál rendsze- 
rint a születés lesz a döntő. Arról ugyanis, hogy az adó alap- 
ján állapíthassák meg az illetőséget, bízvást lemondhatunk- 

A segélyezési lakhely alapját, mint azt már előbb 
kifejtettük, az a feltevés képezi, hogy a szegényt az a 
község részesítse segélyben, amely az elszegényedettnek 
egykoron hasznos munkáját is élvezte. Ha a szegényjog- 
nak alapot akarunk teremteni, úgy csakis ezen a nyomon 
haladhatunk, de semmi esetre sem méltányos azt a köz- 
séget a szegény ellátására kényszeríteni, amely község a 
szegény létezéséről egyáltalán nem is tud. 

Ha az illetőség alapul vétele már a községekre is 
nyomasztó, mennyivel nyomasztóbb még a szegényekre. 
Az illetőség megállapítása hónapokat vesz igénybe, addig 
tehát a szegény föltétlenül bizonytalan helyzetben lesz. 
Mire azután nagynehezen megállapítják, hogy a szegény 
egy előtte eddig rendszerint merőben ismeretlen községbe 
való, akkor a szegény, aki esetleg a saját hibáján kívül 
és nem is véglegesen szorul közsegélyre, szakítani kény- 
telen környezetével, sutba dobhatja összes reményeit és 
vándorolhat illetőségi községébe, ahol eddigi összekötteté- 
seitől megfosztottan, soha többé önállóságra szert tenni 
nem tud és a községnek is és saját magának is élete 
végéig terhére esik. Az Order of Removal Angliában is, 
nálunk is a szegény számkivetését jelenti, amelyből ren- 
dezett viszonyok közé visszatérés nincsen. Franciaország- 
ban a községek szegényügyük ellátására szolidaritást vál- 
laltak egymással, miután ott sem Unionok, sem pedig 
Armenverbandok nincsenek, a községek kölcsönösen segí- 
tik egymást és a gazdag községek szegényügyi budgetjük 
feleslegét a szegényebb községeknek juttatják. Nem tart- 
juk -valószínűnek, hogy ezt az eszmét a községek nálunk 
is követnék vagy követni fogják, de ha már a községek 
kénytelenek a szegényügy összes terheit vállalni, akkor 
legalább arról kellett volna gondoskodni, hogy a szegé- 
nyeknek nyújtott és a szó legszomorúbb értelmében 
kolduskenyérnek nevezhető közsegélyt hosszadalmas köz- 
jogi vitákkal ne szűkítsék. 

Nem férhet ugyan kétség ahhoz, hogy szegényügyün- 
ket rövidesen mégis csak rendezik, addig is azonban, amíg 
a mértékadó körök a nagy munkához hozzálátnak, az ille- 
tőség után igazodó szegényjog elhanyagolandó és a gya- 
korlatnak oda kell fejlődnie, hogy azok a községek, 
amelyek vagyoni helyzetüknél fogva talán segélyezhetnék 
a szegényeket, a székesfővárossal élükön szegényügyi 
szabályrendeleteikben a községi illetőséget oly erősen ne 
hangsúlyozzák, az illetőség megszerzését pedig törvény- 
adta joguknál fogva ne tegyék lehetetlenné. A szegény 
községek persze erre nem helyeznek súlyt, nekik elvégre 

mindegy, a közsegélyezés náluk csak a papiroson létezik, 
ha csak nem akarjuk azt az intézkedésüket közsegélyezés- 
nek nevezni, hogy a hét meghatározott napján — a bel- 
ügyminiszter rendelete alapján — szabad koldulást enge- 
délyeznek, a hét többi napjain pedig a szegények enge- 
dély nélkül koldulnak. 



A községek a belügyminiszteri rendelet kötelező 
parancsa értelmében szegényügyük ellátását szegényügyi 
szabályrendelettel kötelesek szabályozni. Utmutatásképen 
megmondja ugyan a rendelet, hogy a szabályzatnak a 
törzskönyv vezetését, a szegények ápolásának módjait is 
fel kell ölelnie, de különben a községeknek szabályrende- 
leteik megalkotása és a szegények segélyezése körül sza- 
bad kezet enged. 

A belügyminiszteri rendelet kiváló mű, de feltételezi, 
hogy mindenki, aki kézhez veszi, a szegényügy föelveivel, 
amelyekről Magyarországot kivéve, már egész könyvtára- 
kat írtak össze, tisztában van és vezérfonálra nem szorul. 
Nincs kizárva az sem, hogy a belügyminiszter a községek 
önkormányzati jogát kívánta respektálni és nem akart 
abba befolyni, hogy a községek saját vagyonuk és jöve- 
delmeik felett miképen rendelkezzenek. Ehhez ugyan nem 
férhet szó, de az ügy érdekében célirányosabb lett volna, 
ha a belügyminiszter nemcsak a keretre szorítkozott volna, 
hanem a községeknek a rendelettel együtt kimerítő útmuta- 
tást is nyújtott volna. 

Ezzel egyrészt a kísérletezéseknek és a hosszas halo- 
gatásoknak elejét vette volna és ma már esetleg ott tar- 
tanánk, hogy a községnek nem most „fognának hozzá a 
modern kor igényeinek megfelelő szabályrendeleteik kidol- 
gozásához", hanem már jól működő szegényügyi intéz- 
ményeik is volnának, másrészt pedig megvetette volna 
az alapját a szegényügy helyes és jó ellátásánál feltétlenül 
szükséges kelléknek, hogy a szegényügyet, úgy amint az 
más államokban történt, nálunk is egységes szempontok 
szerint és egységes elvek figyelembe vételével rendezték 

volná. A községi autonómián az irányadó elvek bővebb 
ismertetésével sem esett volna csorba, sőt éppen akkor 
tapasztalhatták volna a községek, hogy az önkormányzat 
a közigazgatás egyetlenegy ágában sem nyilatkozhátik meg 
oly tökéletesen, mint a szegényügy igazgatásában. 

Hogy az itt elmondottak helyességét bebizonyíthassuk, 
a belügyminiszteri rendeletben lefektetett elveket és az 
azokkal összefüggő rendelkezéseket okszerű egymásutánban 
bírálat tárgyává fogjuk tenni. 

A rendelet szerint a községnek a segélyezés körül 
á helyi viszonyokra, a segélyre szorult testi és erkölcsi 
állapotára, valamint egyéni viszonyaira figyelemmel kell 
lennie, elmulasztja azonban hozzátenni azt, hogy kik által 
és miképen legyen mindezekre tekintettel. 

A szegényügy terén két rendszert ismerünk. Az egyik 
az Elberfeldből kiindult nyilt szegényápolás, a másik az 
Angolországbah és Amerikában általánosan befogadott zárt 
szegényellátás. Nevezhetjük az egyiket röviden elberfeidi, 
a másikat angol rendszernek. 

Az elberfeidi szisztéma óriási sikerét, amint azt 
különben más helyütt bővebben fejtegettük, a német váro- 
sokban kitűnően működő szervezetek tökéletességének és 
a szegénygyámok lankadhatatlan ügybuzgóságának köszön- 
heti. A német Armenpfleger, működjék akár egy hatalmas 
anyagi észközök felett rendelkező ipari központban, akár 
pedig valamely szerény jövedelmi források felett rendel- 
kező kisvárosban, a segélyezendő szegények viszonyait 
mindig a legalaposabban igyekszik felkutatni. Másféle 
segélyt ajánl a munkaképtelen, és mást a munkakerülő 
szegény részére, másként gyámolítja a családi viszonyai 
által nyomorba döntött szegényt és másként a könnyelmű, 
ledér életmódjának áldozatául esett elzüllöttet, más elbánás- 
ban lesz része az elaggottnak és sínylőnek és másban az 
időlegesen beteg, de egyébként támogatásra nem szoruló 
szűkölködőnek. Nem kerüli el az Armenpfleger figyelmét 
az sem, hogy n szegény csak a maga erejére támaszkód- 
hatik-e, vagy pedig van-e gyermekeiben, rokonaibán, har- 
madik személyek irányában érvényesíthető igényeiben, 

esetleg várható életjáradékában oly támasza, mély a köz- 
segélyezés mérvére lényeges befolyással lehet. Mindezekről 
meg akar győződni, érintkezésbe lép azokkal, akik a 
segélyért folyamodó viszonyait közvetlen észlelésből isme- 
rik, főként pedig megfigyeli magát a segélyt kérő szegényt. 
Ha a kutatást ilyként befejezték, akkor is két hétről két 
hétre szavazzák meg a segélyt és a szegénygyám mindig 
személyesen adja át az adományt, hogy közte és a gond- 
jaira bízott segélyezett között az érintkezés meg ne 
szakadjon. 

Az elberfeldi rendszer az egyént küldi az egyénhez, „von 
Mensch zu Mensch" működik, az egyén által hat az egyénre, 
ethikai szempontokra ügyel, szóval individualizál. Vannak 
persze visszaélések, a szegénygyámok néha nemcsak a köte- 
lességeiket hanyagolják el, hanem még súlyosabb mulasztá- 
soktól sem riadnak vissza, de a visszaélések által okozott 
károk nagyon is eltörpülnek amellett a megbecsülhetetlen 
szociális előny mellett, hogy a felső és középosztály a 
szegényügy rendezésének szolgálatába szegődött, hogy a 
szegényekkel való együttérzésüket nem jótékony bazárok 
és estélyek rendezésével bizonyítgatják, hanem a szegé- 
nyekkel és elztilöttekkel közvetlenül érintkeznek, szeme 
közé néznek a nyomornak és embertársaiknak nemcsak, 
anyagi, hanem, ami ennél sokkal fontosabb, erkölcsi 
segélyt nyújtanak. Az elberfeldi rendszer nevelni akar, 
hatni akar a szunnyadó jó tulajdonságokra és tehetségekre 
és ezeket költögetik a szegények sorsát és boldogulását 
szivükön viselő Armenpflegerek. 

A nyilt rendszerrel ellentétben az angol rendszer 
abból indul ki, hogy szegényeit egyenlő elbánásban kell 
részesítenie, egyenlő elbánásban pedig a szegények csak 
az egységesen kezelt zárt intézetekben részesíthetők, a 
nyilt rendszer individualizáló bánásmódjával angol felfogás 
szerint az emberi jogok ellen vét. 

Az angol rendszer szerint a Workhouse az egészséges 
segélytkérő igazi és nem színlelt szűkölködő helyzetének 
egyetlen megbízható próbaköve. Aki a Workhouséba megy, 
az valóban szegény. Az angol rendszer is megadja a 

segélyt, de a segélylyel nem nevelni, hanem elriasztani 
akar. A zárt szegényápolás nem individualizál, az csak a 
szegények nagy tömegeit osztályozza, akit egyszer gon- 
dozásába vesz, az külön bánásmódra nem számíthat. 
Ennek a rendszernek a tulajdonképeni segélyezés körül 
tiszteletbeli szegénygyámok közreműködésére nincsen szük- 
sége, a pontosan dolgozó fizetett hivatalnok a Workhouset 
jobban tartja rendben. A tiszteletbeli állások csak addig 
szolgálják a szegényügyet, amíg a szegény az intézetbe 
kerül és amikor onnan ismét kikerül, a többit az állam 
vállalta magára. 

Az említett belügymiszteri rendelet az országos beteg- 
ápolási alapról szóló törvénynyel a község gondjaira bízott 
elagottak, sínylők és csendes őrültek ellátását zárt inté- 
zetekben kívánja, amiből következik, hogy a többi szegé- 
nyek részére a nyilt ápolást tartja megfelelőnek. Különben 
a miniszteri rendeletnek az a szakasza, mely szerint a 
szegényápolás körül a szegény egyéni körülményeire tekin- 
tettel kell lenni, hasonlóképen csak a nyilt rendszer inaugu^ 
rálását jelentheti. 

Fentebb igyekeztünk az elberfeldi rendszer összes 
előnyeit csoportosítani és kétség sem férhet ahhoz, hogy 
az elberfeldi rendszer a szegények érdekében a legideáli- 
sabb rendszer. És ez így van nemcsak azért, mert a 
szegényt a Workhouse könyörtelenségeitől meg akarja 
óvni, hanem mert a szegény erkölcsi és lelki világára is 
kíván hatni és a szegény önérzetét megerősíteni igyekszik. 

Csakhogy kérdés, hogy a belügyminiszter helyesen 
cselekedett-e akkor, amikor az elberfeldi rendszert a törődött 
szegények osztályához nem tartozó összes szegények ellá- 
tására egyaránt alkalmasnak mondotta, valaminthogy kérdés 
az is, hogy a zárt rendszer olyatén alkalmazása, amint azt 
a rendelet kontemplálta, megfelel-e a kitűzött célnak. Fel- 
tételes módban beszélünk, mert hiszen hazánkban ez idő 
szerint a szegényeket nem osztályozzák és segélyezésük a 
törvényes ellátást még csak meg sem közelíti. Hogy ez így 
van és hogy a kötelező szabályzatalkotásnak hatása hazánk- 
ban milyen nagy volt és a szegényügy rendezése az orszá- 



Digitized by 



Google 



— 65 — 

gos betegápolási alapról szóló törvény életbe lépte óta 
milyen rohamosan haladt előre, annak jellemzésére ide- 
iktatjuk a belügyminiszter 1906. évi jelentésének következő 
részét: „. . . a kórházak kénytelenek olyan elaggott, idült 
és gyógyíthatatlan betegségben szenvedő és ügyefogyott 
egyének ellátásáról is gondoskodni, akiknek ellátása az 
illetőségi községeknek volna feladata, azonban a szegényügy 
rendezetlen volta miatt ez keresztül nem vihető, mert az 
ily egyének különösen a téli évszakban oly nyomorúságos 
helyzetbe jutnak, hogy a kórházak vezetői kényszerítve 
vannak őket felvenni." m 

De feleljünk az itt feltett két kérdésre. Az elberfeldi 
rendszer nagyvárosokban keresztülvihetetlen, kisebb közsé- 
gekben pedig felesleges. 

Az elberfeldi rendszer legfontosabb része, a szorgos 
és pontos kutatás és a segélyezett szegény viszonyainak 
ellenőrzése a nagyvárosban gyakorlatilag lehetetlen. Az 
egyén keresete, segélyforrásai és életmódja az állandó meg- 
figyelés alól kisíklanak. De ennél is nehezebb a nyilt rend- 
szer számítási alapját képező és a segély mérvének alap- 
egységét képező összehasonlító tarifát a nagyvárosban csak 
megközelítőleg is megállapítani. A lakásbérek és élelmi 
szerek kerületenként és időszakonként állandóan változnak 
és a létminimum megállapítása csak állandó különszerű 
megfigyelések útján eszközölhető. Végre pedig a nevelő 
hatás is majdnem következetesen el fog maradni, mert a 
nagy távolságok az állandó érintkezést annyira megnehe- 
zítik, hogy a szegénygyám kötelességét a legjobb akarat 
mellett sem teljesítheti. Tényleg úgy látjuk, hogy a nyilt 
rendszer sem Bécsben, sem Parisban nem vált be és Berlin- 
ben is csak egyes kertiletekben tudják azért fentartani, 
mert a német rendszernek tiszteletet akarnak szerezni. 
Nagy városokban az elberfeldi rendszer alkalmazásánál 
meg kell barátkoznunk avval az eszmével, hogy a szegények 
között teljes igazságot szolgáltatni nem tudunk és hogy 
az élelmes, tehát a segélyezésre legkevésbbé érdemes 
szegény a többi segélyt kérő rovására állandóan előnyben 
részesül. 

5 

Kisebb községekben az állandóan nagy szervezetet 
mozgásban tartó elberfeldi rendszer felesleges, mert a sze- 
gényügy élén álló tisztviselő a város polgárait jól ismeri, 
és ha történetesen egy ismeretlen folyamodik segélyért, úgy 
a kutatást néhány szegény gyám mindig szívesen vállalja. 
Németországban és Ausztriában csak a 15.000 lakossal bíró 
vagy ennél nagyobb városokban alkalmazzák a ny Útrendszert, 
itt azonban az összes hozzáértő férfiak egybehangzó véle- 
ménye szerint, a legnagyobb sikerrel. 

Ami már most a második kérdést illeti, a zárt rend- 
szernek alkalmazása az elaggott, idült és gyógyíthatatlan 
betegek és ügyefogyottaknál sok esetben méltánytalan és 
nem mindig szükséges, viszont sok esetben helyénvaló lesz 
ott, ahol ma a nyilt rendszert alkalmazzák. 

Franciaországban a már ismertetett 1905. évi törvény 
óta az elaggottakat és sínylőket legnagyobb részt saját 
otthonukban vagy pedig idegen családoknál helyezik el és 
intézetekbe csak azok kerülnek, akik a nyilt ápolásra nem 
alkalmasak. Ugyanúgy vagyunk Németországgal, itt is a 
nyilt ápolás a szabály. Ahol a zárt szegényápolás nem 
a szabály, ott az elaggottakat és törődötteket mindig inter- 
nálni nem méltányos. Mindazok az érvek, amelyek a nyilt 
szegényápolás mellett szólnak, a szegényeknek ezen osz- 
tályánál is állanak és különösen a családi kapocs meg- 
bontása nem indokolt oly szegényeknél, akik saját hibájukon 
kívül estek a nyomor áldozatául és elkülönítésüket két- 
szeresen érzik. Angolországban az elaggottak internálását 
az angol rendszer egységesítő eljárása dacára állandóan 
támadják és bár az elaggottakat és sínylőket megkülön- 
böztetett bánásmódban részesítik, internálásuk felett napi- 
rendre térni még sem tudnak. 

A belügyminiszteri rendelet tehát az itt előadottak 
szerint nem szabatos. Mert míg egyrészt a nyilt szegény- 
ápolást olyan községekben is alkalmazandónak véli, ahol a 
szegényügy rendezését nemcsak hogy nem segítheti elő, 
hanem a rendezést egyenesen hátráltatja, addig másrészt a 
zárt ápolást az egészséges szegények ápolása körül teljesen 
kizárja, az elaggott és törődött szegényeknél pedig kivétel 

nélkül behozza. Igaz ugyan, hogy a székesfőváros is csak 
most dolgozza ki a zárt szegényápolásra vonatkozó pro- 
grammját, és hogy a vidéken egyelőre a rendelet kisegítő 
azon intézkedését, mely szerint ott, ahol zárt intézetek nem 
állanak rendelkezésre, az elaggottakat és sínylőket a köz- 
ségi szabályrendelet határozmányai szerint gondozzák, 
tekintik legalább elvben mérvadónak, de nem hagyható 
figyelmen kívül az a körülmény sem, hogy pl. a budapesti 
szegényügyi szabályrendelet a felnőtt szegények ápolása 
körül a nyilt szegényápolást hozta be, mást a rendelet 
értelmében nem is tehetett, és a nyilt szegényápolás, amint 
azt tapasztalatból tudjuk, Budapesten absolute nem vált be. 
A vidéki szegényügy állásáról pontos véleményt nem mond- 
hatunk, mert a törvényhatósági es községi jelentések leg- 
többjei a szegény ügyről alig 2 — 3 sorral emlékeznek meg 
és ezekből a lakonikus megjegyzésekből a szegényügy ren- 
dezésének iránya nem vehető ki. Hitelt érdemel azonban 
a belügyminiszter utolsó jelentése, mely a szegényügyet 
ismételten rendezetlennek mondja és különösen felemlíten- 
dőnek tartja azt az eseményt, hogy egyes törvényható- 
ságok végre a szabályrendeletek alkotásáig eljutottak. 



Hogy a szabályrendelet-alkotásnál tovább eddig nem 
juthattunk, annak egyik okát egyébként a belügyminiszteri 
rendeletnek abban a rendelkezésében is véljük megtalálni, 
hogy a szegényügy szervezését illetőleg csak a szegényügy 
élén álló személyeket jelölte meg, de magát a szervezést 
illetőleg semmiféle támpontot sem nyújt. A községi előljáró, 
rendőrkapitány, polgármester, illetve Budapesten a kerületi 
előljáró egymagában sem a nyílt szegényápolást, sem pedig 
a zárt szegényügygyei járó feladatokat ellátni nem tudja, a 
belügyminiszteri rendelet pedig nem számított avval, hogy 
a község feje a polgárokat, szerkeszszen akármily magas 
szárnyalású szegényügyi szabályrendeletet, a szegénygyám- 
sággal járó teendők lelkiismeretes teljesítésére rábírni nem 
fogja és hogy a szegényápolás, ha csak a községi szabály- 

rendelettől várja boldogulását, a községi közigazgatásnak 
örökké mostoha gyermeke marad. Nálunk a csendes tisz- 
teletbeli munkát nem becsülik, ebbe a magasabb erkölcsi 
kötelességérzetbe még nem neveltek bele bennünket és 
mert a szegénygyám a fórumon nem szerepel és a szegény- 
gyámság vállalása nem kötelező, sok száz és ezer ember 
helyett egy-két hivatalnok jár a szegényügy után, ezek a 
rendszerint kisebbrangú hivatalnokok a kutatók, segély- 
megszavazók és ellenőrző közegek egy személyben. 

Volt idő, amikor a külföldön sem rajongtak a sze- 
génygyámságért és aki csak tehette, elhárította magától a 
megtiszteltetést. De az államnak módjában állott a polgá- 
rok passivitását megtörni és meg is törte. Angolországban 
a guardian előbb-utóbb a közpályán folytatja nyilvános 
működését, Németországban pedig a szegénygyámok sorá- 
ból kikerülő szegényügyi elöljárót már közjogi megkülön- 
böztetésben részesitik és a városi ügyek intézésébe bevon- 
ják. Ezzel szemben azonban a gyámság elfogadását köte- 
lezővé tették és a tisztség visszautasítása vagy elhanya- 
golása közjogi hátrányokkal jár. Mindezt azonban nem 
községi szabályrendeletekkel, hanem törvénynyel és minis- 
teri rendeletekkel intézték el és a szabályok betartására 
nem a község feje, hanem a központi főhatóság ügyel. 
Addig, mig a szegényügyi szervezetet ilyen alapon át nem 
alakitjak, a leghumánusabb elvek is csütörtököt mondanak. 

Kezdve a szegénygyámon fel egészen a központi fő- 
hatóságig nálunk minden csak kereteiben létezik és fel- 
adatának fontosságától senki sincsen áthatva. 

Szegénygyámságot az vállal, aki akar és ugy látja el, 
ahogy neki tetszik, mert a szegényügy élén álló tisztvise- 
lőnek arra, hogy a polgárokat tisztjük ellátására kénysze-r 
ritse, semmiféle hatalma sincs és inkább ő függ a polgá- 
roktól, mint a polgárok ő tőle. 

A központi főhatóság a belügyministerium külön 
szegényügyi osztálya. Az osztály létesítésével megadatott 
a módja annak, hogy a szegény ügyet fejleszszék és egy- 
ségesen intézzék. A szegényügy rendezésére oly nagy 
fontossággal biró egységes irányelvek csak a központi 

főhatóságtól indulhatnak ki és az alsófoku hatóságok is 
csak akkor kezdenek majd a szegénytigy rendezéséhez 
hozzálátni, ha megérzik, hogy a központ is működik és a 
törvény és rendelet azon intézkedésének, hogy a szegény- 
ügy körül történtekről nemcsak pro forma, hanem érdem- 
leges kimerítő és szakavatott jelentéseket vár, érvényt is 
akar szerezni. 

Ott, ahol a szegényügy rendezése nem csak névleg, 
hanem tényleg is állandó gondozás tárgyát képezi, a töké- 
letes központi vezetés és felügyelet nélkülözhetetlen. 

Németországban a Bundesamt für das Heimatwesen-re 
fokozatosan ujabb és ujabb feladatokat hárítanak. Francia- 
országban az előttünk már ismert Direktion Generálé de 
Passistance et de rhygiéne-től indul ki a kötelező köz- 
segélyezés fokozatos kiépítése. A koránál fogva és egyéb- 
ként is legtekintélyesebb angol szegényügy hatalmas fej- 
lődését és egységes rendezését pedig legnagyobb részt 
mintaszerű központi vezetésének köszönheti. 

A Local Government Board egyik főosztályát képező 
angol központi szegényhatóság a következő irányokban 
működik: 

A Poor Law Department szervezi az alsófoku sze- 
gényügyi kerületeket és alkalmazza a fizetett hivatal- 
nokokat. 

A törvényeket kiegészítő és végrehajtási utasitáso 
kat tartalmazó rendeleteket bocsát ki. Miután a törvények 
főként csak az elveket állapítják meg, a szegényügy irott 
jogforrásai tulajdonképpen az életbeléptetési rendeletek. 

Felügyel a szegényügyi közigazgatásra. A központi 
hatóság a helyi hatóságok felett közigazgatási és pénzügyi 
felügyeletet gyakorol. Az inspectorok személyesen járják 
be a kerületeket, közvetítik az érintkezést az alsó és felső 
hatóságok között és véleményezik az alsó hatóságok ügyei- 
ben hozandó határozatokat A számellenőr „Audif-jával 
láttamozza áz alsófoku hatóságok összes kiadásait. A köz- 
ponti hatóság a vétkes hivatalnokokat anyagi felelősségre 
vonhatja és ismételt mulasztás esetén szabadságvesztésre 
is ítélheti. 

A központi főhatóság szegényügyekben bíráskodik. 
Dönt az alsófoku hatóságok ellen emelt panaszok ügyé- 
ben és az Unionok egymás közötti vitás ügyeiben. 

A Poor Law Department összegyűjti végül a szegény- 
ügy terén tapasztalt újításokat és javításokat, ezek alap- 
ján módosításokat készit elő és a levont tanulságokat 
az alsófokú hatóságok számára szakadatlanul feldolgozza. 
Azonkívül Instructional Letters-t küld az alsó hatóságok- 
hoz, amelyekben az újonnan hozott törvényt vagy ren- 
deletet az eddigi joganyaggal szerves összefüggésben tár- 
gyalja és az uj törvény megérthetését megkönnyíti. Jelen- 
leg a főhatóság főként a három utolsó feladatot látja el, 
itt azonban az angol szegényügy lelke és mondhatni kor- 
látlan intézője, mert bár határozatai ellen az alsó hatósá- 
gok a Kings Bench-hez fordulhatnak, arra még nem volt 
eset, hogy a Kings Bench ennek a nagytekintélyű ható* 
ságnak határozatait megváltoztatta volna. 

Nálunk a szegényügyi osztály természetesen a tör- 
vény magyarázására ez idő szerint még nem szoritkozha- 
tik, mind az ötféle feladatkörben éppen elég munkája 
akadna és a míg ehhez a munkához hozzá nem lát, 
Magyarországnak szegényügye nem lesz és csak koldusai 
vannak. Viszont, ha feladatköret a legjobb tudása szerint 
kihasítja magának, akkor a saját hatáskörében nagy dol- 
gokat művelhetne és a kultúra terén egy nagy darabbal 
vihetne előre az országot. 

* 

* * 

Azt hiszszük, hogy már az eddigiekkel is sikerült 
bebizonyítanunk, hogy a belügyminiszteri rendelet túlsá- 
gos rövidsége a magyar szegénytigy hátrányára vált és 
hogy mindaz, amit a belügyminiszter a rendelet önként 
értetődő és feltétlenül bekövetkezendő folyományaként 
maga előtt látott, még a mai napig sem következett be 
és nem is fog mindaddig bekövetkezni, míg a községeket 
kötelező rendszabályok elé nem állítják. Nem esik nehe- 
zünkre a belügyminiszteri rendelet lakonikus rendelkezé- 

seinek éppen rövidségük miatt káros voltát az itt utolsó 
helyre maradt nyilvántartás kérdésénél is kimutatni. 

A belügyminiszteri rendelet utasítást tartalmaz aziránt, 
hogy a községek a közsegélyért folyamodó egyének egyéni, 
családi és vagyoni viszonyairól, ugy nemkülönben az illető 
egyén illetőségéről törzskönyvet vezessenek. Ennek az uta- 
sításnak célja nyilván az volt, hogy a községek által ily 
módon összegyűjtött adatok az országos szegényügyi sta- 
tisztikának elkészítéséhez alapul szolgáljanak. A községek 
legnagyobb része nem teljesítette kötelességét, mert nem 
volt tisztában azzal, hogy a rendelkezés mit jelent és nem 
értette az összefüggést az alamizsnaosztogatás és a törzs- 
könyv között. Ennek az előrelátható mulasztásnak a ren- 
delet elejét vehette volna, ha a törzskönyv vezetésének 
mikéntjét a községeknek megmagyarázta volna és a kitölt 
tendő blankettákat is szétosztotta volna. 

Statisztika nélkül szegényügyet rendezni merőben 
lehetetlen, nálunk pedig csak a főváros vezet statisztikát. 
Budapest székesfőváros statisztikai közleményeinek XXXVII. 
füzetében Kőrösy József a székesfővárosnak 1900 — 1902. 
évekre terjedő szegényügyét dolgozta fel. A közlemény 
különválasztja a nyilt és zárt szegényügyet. Mindenütt 
figyelemmel van a segélyezettek személyes viszonyaira, 
így megtaláljuk a nem, kor, vallás, családi állapot, születési 
hely és foglalkozás szerinti megkülönböztetéseket, de tel- 
jesen mellőzi a szegénységet előidéző okokat és nincsen 
figyelemmel a szegények munkaképességére és képtelen- 
ségére. Igaz, hogy a zárt szegénytigy még Budapesten is 
a szegény és árvaházakban merül ki és a szegényházakban 
a statisztikai kimutatás szerint az „áponcok" (!) legnagyobb 
része az 50-ik életévet meghaladta és így itt a keresetképes- 
ség kutatása tárgytalan, de a nyilt szegényápolásra vonat- 
kozó egyéni statisztika ezen kritérium kidomborítása nélkül 
tökéletesnek nem mondható. 

Angolországban a központi főhatóság és a szegé- 
nyeket közvetlenül gondozó alsó hatóságok között fennálló 
szerves összefüggés következtében az alsó hatóságok által 
nyújtott adatok alapján összeállított és a Poor Law Depart- 

ment évi jelentésének függelékét képező statisztikai köz- 
lemény az angol szegényügynek hű tükrét adja és miután 
Angolországban a Workhouse képezi a szegényügy gerincét, 
a statisztikában is a Workhouse nagy helyet foglal el. 
A részletek tekintetében felemlítendő, hogy az osztályozást 
a munkaképesség, keresetképtelenség és elmebetegség 
szerint eszközlik. Munkaképesnek veszik az összes 16 — 70 
éves korú egyéneket, amennyiben keresetképtelenségük vég- 
legesen be nem állott. A statisztika tanulmányozásánál zava- 
rólag hat, hogy az elhagyott gyermekeket és az elmebete- 
geknek összes fajait a nyilt szegényápolás körébe soroz- 
zák, hogy továbbá az ideiglenesen és véglegesen segélye- 
zetteket nem választják teljesen külön és hogy végül a 
családfő segélyezésének mikéntjét az összes családtagokra 
is kiterjesztik. 

Angolországban az év két napján, még pedig : január 
1-én és július 1-én általános szegényszámlálást rendeznek 
Indokolják ezt a módszert avval, hogy január 1-én a 
szegények legnagyobb része föltétlenül szegényellátásban 
részesül, július 1-én pedig a szegények száma a legkisebb. 
Az ilyként nyert átlagok az általános adatokat ellenőrzik* 
Hogy a felnőtt szegények legnagyobbrésze Workhouse-ba 
kerül, az példaképen az 1897. évi január hó 1-én meg- 
ejtett szegényszámlálás alapján megállapítható. Ekkor 
ugyanis 836.674 közsegélyezett közül csak 98.332 felnőtt 
férfi részesült nyilt szegényápolásban, a többi mind a 
Workhouseba került De ezen 98.332 szegény közül is 
84422 keresetképtelensége folytán nem volt Workhouseba 
való felvételre alkalmas és az ezután fenmaradó 13.910 
férfi közül is 12.996-an vagy a saját, vagy pedig család- 
tagjaik betegsége, illetve balesete folytán részesültek köz- 
segélyben, úgy hogy össze-vissza 914 olyan közsegélyezett 
férfi részesült nyilt szegényápolásban, akit esetleg a 
Workhouseban is ellehetett volna helyezni. 

A szegénységet előidéző okokat a lehetőség szerint 
úgy Angliában, mint Németországban megállapítják és 
újabban a statisztika körébe a magánjótékonyság által 
segélyezetteket is bevonják^ hogy ilyként a szegényügy 

állásáról tiszta képet nyerjenek. Németországban különösen 
súlyt helyeznek arra, hogy az összes államokban és az 
államok egész területén az adatgyűjtés egységes alapon 
induljon és hogy ennek megfelelően az adatokra alapított 
évi jelentések is egységes formában jelentkezzenek. A köz- 
ponti szegényügyi statisztikai hivatalnak munkáját ez által 
lényegesen megkönnyítik és a statisztikai alapok egyön- 
tetű megállapításával egyúttal az egész szegényügyet is egy- 
öntetűvé teszik. Ez az eljárás egyben a szegénytigy végre- 
hajtó közegeinek munkáját annyira egyszerűsíti, hogy 
fennakadás alig képzelhető és a munka különös költséggel 
sem jár. Viszont, hogy a tökéletes statisztika a szegény- 
ügy rendezését mennyire segíti elő, azt most már külö- 
nösen megmagyaráznunk nem kell. 

Azt állítottuk, hogy a belügyminiszteri rendeletnek 
a rövidsége a legnagyobb hibája. Ezt az állításunkat a 
nyilvántartás hiányosságával is indokolni akartuk és azt 
hiszszük, hogy ezt a célunkat el is értük. Ha a rendelet 
folytán az adatgyűjtés nyomban megindult volna, a köz-; 
ségek mulasztásaikra önként rájöttek volna és lassankint 
közreműködtek volna az egységes statisztikával együtt- 
járó egységes szegényügy kialakításánál is. A tanulság 
pedig mindebből csak az lehet, hogy valamint a szegény- 
ügy általános szervezése a központi hatóság állandó és 
erélyes beavatkozása nélkül Magyarországon keresztül- 
vihetetlen, úgy a részletek helyes megoldása is csak a köz- 
ponti hatóságtól várhatód 



A betegápolás. 

A beteg szegények ápolásának ismertetése a köz- 
egészségügyi, úgy nemkülönben a ragályos betegségek 
leküzdését célzó intézményeket és intézkedéseket figyel- 
men kívül hagyja. Az általános közegészségügyi intézmé- 
nyek az egyént, mint olyant különös figyelmükre ném! 
méltatják és az egyedek sajátszerű viszonyaira csak any- 
nyiban vannak tekintettel, amennyiben a köztilet egyesi 

tagjainak egészségi állapota a közegészségügy általános 
állapotára visszahatással van. 

A beteg szegények ápolásának alapelve, hogy ha a 
betegség a közület valamely tagját ínséges helyzetbe 
juttatja, vagy pedig ha az amúgy is már közsegélyre 
szorult helyzetét betegsége még inségesebbé teszi, akkor 
a közület kötelessége a betegség okozta ínséges állapotot 
megszüntetni, illetve a különben is közsegélyre szorultat 
a közsegélyen felül még mindazzal ellátni, ami egészsége 
helyreállításához szükséges. A közsegély ezen fajának 
mérve az általános közsegélyezés fejlettségének mérvéhez 
igazodik és a különböző közületekben különböző, de az a 
minimum, mely nélkül betegápolásról beszélni egyáltalán 
nem lehet, a szegénynek még ott is nyújtandó, ahol a 
közsegély egyébként a tudományosan és gyakorlatilag 
megállapított minimumon alul marad. 

Fejtegetéseink során tehát első sorban arra leszünk 
tekintettel, hogy a betegápolás felöleli-e a magyar szegény- 
ügy terén a betegápolásnak legessentiálisabb alkatrészeit, 
másodsorban pedig ki fogunk terjeszkedni mindazokra a 
kellékekre, amelyeket a modern betegápolás — mindig a 
szegényügy felállította korlátok között — a munkaképes- 
ség visszanyerése szempontjából nélkülözhetetleneknek 
tart és következetesen meghonosít. 



A betegápolás csakúgy, mint az általános szegény- 
ápolás nyilt és zárt lehet. A nyilt betegápolás legelemibb 
alkatelemei a kellő orvosi kezelés é6 az ingyenes gyógy- 
szer; a zárt betegápolás hordozói a gyógyintézetek. 

A nyilvános betegápolás költségeinek fedezéséről, 
vagy amint már röviden elneveztük, az országos beteg- 
ápolási alapról szóló 1898 : XXI. t.-c. 3. §-ának ^szakasza 
akként rendelkezik, hogy a hatósági orvos, valamint a 
belügyminiszter által e részben felhatalmazott magánorvos 
által a belügyminiszteri utasítás szerint rendelt gyógyszerek, 
továbbá a szükséges gyógyászati eszközök (szemüveg, sérv- 

kötő, mankó stb.) költségeit az országos betegápolási 
alap fedezi. 

A hivatkozott utasítást a belügyminiszteri 118,956/98. 
számú rendelet tartalmazza és bennünket érdeklőleg a 
következőket állapítja meg: 

Az országos betegápolási alap terhére ingyen gyógy- 
kezelésre és ingyen gyógyszerekre tarthatnak igényt: 

a) a szegényügyi hatóságoknál nyilvántartott köz- 
segélyre szoruló szegények; 

b) azok, akiknek jövedelme a hatóság véleménye 
szerint oly szerény, hogy létük fentartására alig elegendő és 

c) azok, akik ugyan az előző két kategóriába nem 
tartoznak, de megbetegedésük idején a gyógyszerek árát 
legjobb akaratuk mellett sem tudják megfizetni. 

A hatóságoknál vezetett szegény lajstrom a szegény- 
orvosoknak megküldendő és ugyanezekkel a beállott vál- 
tozások évenkint közlendők. A lajstromban nem szereplő 
szegények ínséges állapotjukat szegénységi bizonyítvány- 
nyal tartoznak igazolni és ha a szegényorvost a bizonyít- 
vány felmutatása nélkül veszik igénybe, akkor az orvos- 
nak a beteget vagyoni viszonyai iránt ki kell hallgatnia 
és a hamis adatok bemondásának következményeire külön 
is figyelmeztetnie. Az anyagi viszonyokra vonatkozó hamis 
bevallás esetén ugyanis a gyógyszerek kétszeres árát és 
az orvos díját hajtják be a betegen, a személyes viszo- 
nyok hamis bemondása pedig a kihágási büntetőtörvény- 
könyvbe ütközik. 

Az itt röviden ismertetett tételes rendelkezésekből 
kitetszően a nyilt betegápolás nálunk hatósági orvosok, 
illetve megbízott magánorvosok kezébe van letéve. 

Ez a rendszer a legtöbb államban elfogadott rendszer, 
aminek két főoka az, hogy a szegényügyi hatóságnak 
csak így áll módjában a szegényorvossal állandóan érint- 
kezni és a szükséges felvilágításokat rövid úton megszerezni, 
hogy továbbá a szegényügyi hatóság a kellő ellenőrzést 
csak akkor gyakorolhatja, ha a beteg szegények ápolása 
épen csak a szükséges számú orvosra bizatik. A humanitás 
a kötött orvosi rendszert ugyan perhorreskálja v mert a 

szegény is igényt tarthat arra, hogy az az orvos kezelje, 
aki bizalmát bírja és Franciaországban tényleg a hatósági 
orvosrendszerrel szemben, a„systéme alavisite-t tt , a szabad 
orvosválasztást honosították meg. A szegény szabadon 
választja orvosát és az orvos a közülettől a nappali láto- 
gatásért rendszerint 1 francot, éjjeli látogatásért 2 francot 
és ezenkívül kilométerpénzt kap. De azért a szabad orvos- 
választást, különösen pénzügyi szempontból, Franciaország- 
ban is támadják, sok helyütt a község összes orvosai részére 
évenkint megállapított átalányozással korlátozzák és még 
így sem tartják, különösen nagyobb községekben, épen a 
kötött orvosi rendszer mellett fent hangoztatott okokból, a 
szegények érdekében megfelelőnek és megbízhatónak. 
Franciaországot kivéve pedig legfeljebb kísérletezésképen 
és így is csak elvétve alkalmazzák. 

Nálunk tehát a nyilt betegápolás körül nem a rend- 
szerben, hanem abban van a hiba, hogy az alkalmazott 
orvosok száma nemcsak a szegények, hanem még a lakosság 
számával sincsen arányban. A hazai állapotok jellemzésére 
szolgáljanak a közegészségügy rendezéséről szóló 1896. 
évi XIV. t.-c. II. rész I. fejezetének (közegészségügyi szol- 
gálat a községeknél) módosításáról készített törvényjavaslat, 
mely közben törvényerőre emelkedett, indokolásának itt szó 
szerint idézett részletei: 

„Köztudomású tény, hogy a jelenlegi törvény sajátos 
hazai viszonyainkat és az élet változó körülményeit figyel- 
men kívül hagyva, nem gondoskodott arról, hogy a végre- 
hajtás szempontjából szükséges orvosi személyzet megfelelő 
számban mindenütt rendelkezésre álljon. Nem számolt 
hazánk egyes — különösen határszéli — szegényebb vidé- 
keinek értelmiségi, közlekedési és vagyoni viszonyaival 
akkor, mikor a közegészségügyi szolgálatot, tekintet nékül 
ezekre a különböző viszonyokra, az ország minden vár- 
megyéjére nézve egyöntetűen szabályozta ; emellett a köz- 
ségi (kör) orvosok fizetésének még minimumát sem határozta 
meg, hanem a fizetés megállapítását teljesen a vármegyei 
törvényhatóságokra bízta. Sőt a vármegyei közgyűlésnek 
a községi (kör) orvosok fizetését megállapító határozata 

ellen felebbvitelt sem engedett meg. (1876: XIV. t.-c. 
150 §.)« 

„Ennek az lett a természetes következménye, hogy 
a vármegyék — tekintettel a lakosság anyagi helyzetére 
— a szegényebb vidékeken az orvosok fizetését olyan 
csekély összegben állapították meg, hogy a legszerényebb 
megélhetést is alig biztosító állásra pályázó nem volt, s 
ha esetleg akadt is egy-egy pályázó, ez — megismervén 
a helyi viszonyokat — vagy el sem foglalta az állást, 
vagy felhasználta az első alkalmat, mely kedvezőbb anyagi 
helyzetet Ígérve, távozását lehetővé tette. 

A mai tarthatatlan helyzet megvilágítására a követ- 
kező lényegesebb adatokat van szerencsém előterjeszteni: 

Jelenleg összesen 484 községi orvosi állás van rend- 
szeresítve. Az ezen állásokat betöltő orvosok összfizetése 
570.202 korona. Egy községi orvos átlagos fizetése tehát 
1.178 korona. 

Bár a fizetésnek most említett átlagos összege is elég 
csekély, de a visszás helyzet még feltűnőbb, ha figyelembe 
veszszük azt a két szélső határt, melyek között a községi 
orvosok fizetése váltakozik s a községi orvosoknak azt a 
nagy számát, melynek még 1.000 korona évi fizetés 
sem jut. 

A legkisebb községi orvosi fizetés 100 korona, a 
legnagyobb 4.800 korona. A 484 községi orvos közül 111 
orvosnak évi fizetése az 1.000 koronán alul marad, sőt 10 
olyan orvos is van, a kinek az évi fizetése a 200 koronát 
sem haladja meg. 

A községi orvosokénál még kedvezőtlenebb a kör- 
orvosok helyzete, a kiknél — a kis községi életviszonyo- 
kat tekintve — az ország nagy részében még a magán- 
gyakorlat is alig vehető számításba. 

Jelenleg 1.169 körorvosi állás van rendszeresítve, 
összesen 1,289.133 korona fizetéssel. Az átlagos fizetés 
tehát 1.102 korona, a legkisebb körorvosi fizetés 180 korona, 
a legnagyobb 3.200 korona. 

400 körorvosi állásnál, tehát az összes körorvosi 
állások több mint Vs-ánál, a rendszeresített évi fizetés az 

1.000 koronán alul marad, 54 állás évi fizetése pedig egyen- 
kint az 500 koronát nem haladja meg. 

Ennek a rendszertelen és igazán szegényes fizetés- 
nek tulajdonitható, hogy mintegy 190 körorvosi állás csak- 
nem állandóan betöltetlen volt, még pedig olyan helyeken, 
a hol a körorvosra leginkább szükség lett volna, mert 
ott sem más közhivatalban levő, sem magánorvos nem 
található. 

Mint az alábbi példák mutatják, vadnak vármegyék, 
melyekben az orvosi körök nagyobb része nincs betöltve, 
sőt van olyan vármegye is, melyben egy körorvosi állásra 
sem akadt pályázó.* 4 

Az itt hivatkozott példák szerint Máramaros megyé- 
ben 98 községnek, Torda-Aranyosmegyében 74 községnek, 
Árvamegyében 67 községnek, Fogarasmegyében 74 megyé- 
nek, Zólyommegyében 73 községnek, Szepesmegyében 193 
község közül 172 községnek, Sárosmegyében pedig 375 köz- 
ség közül egyetlen egy községnek sem volt hatósági orvosa. 

Ennek az áldatlan állapotnak következményeként a 
„Magyar korona országainak halandósági táblázatát" be- 
vezető általános jelentés azt konstatálja, hogy „a maximá- 
lis és minimális halálozási hányadosok között a törvény- 
hatóságoknál a külömbség igen nagy, egyes esetekben a 
300 ü /o"°t IS meghaladja. Ez a roppant ingadozás nem 
ítélhető egészséges jelenségnek ; egyes távolabb fekvő okok 
hatásán kivül a közegészségügyi és (ami ezzel szorosan 
összefügg) a kulturális és vagyoni állapotok oly nagy 
eltéréseire mutat rá, a melyek a rendszeres, az állam min- 
den egyes részéről egyaránt gondoskodó társadalompolitika 
hiányának bélyegét viselik magukon és amelyek egyúttal 
éles világitásba helyezik a közegészségügyi viszonyok javí- 
tása terén szükséges intézkedések fontos és sürgős voltát. a 
Majd meg hozzáteszi, hogy a „halálozási hányadosokat meg- 
felelő eszközökkel a minimumokat szolgáltató törvényható- 
ságok halálozási hányadosának mértékére le lehet szállí- 
tani, a mely pedig a kedvezőbb közegészségügyi viszonyok 
között élő államokhoz képest minimumnak épenséggel nem 
tekinthető és igy maga is további lefokozást tűr meg." 

Hogy pedig a maximális halálozási hányadosokat szol- 
gáltató megyék között a fent felsorolt törvényhatóságok 
megtalálhatók, az természetes. 

Ha tehát az ország általános közegészségügyi állapo- 
tát a hivatalos jelentések igy jellemzik, akkor elképzelhető, 
hogy a szegények egészségügyi állapota milyen lehet, mert 
hiszen a dolog természetében fekszik, hogy mindaz, ami a 
mostoha közegészségügyi állapotokra vonatkozik, a szegé- 
nyekre hatványozott mértékben értendő. 

A közegészségügy rendezéséről szóló törvényt módosító 
s fentidézett 1908 : XXXVIII. t.-c.tendentiája, hogy a rendsze- 
resített községi és körorvosi állások állandóan betöltve legye- 
nek. Az állam ennek a célnak elérése végett az indokolás 
szerint körülbelül 3,300.000 korona évi ujabb kiadást vál- 
lal magára, ámde a szegény betegek érdekében ez az uj 
törvény radikális intézkedéseket alig tartalmaz és legtöbb 
rendelkezése tulajdonképen azon intézkedések közé tarto- 
zik, a melyekről a jelen fejezet elején kijelentettük, hogy 
a szegényügyet közvetlenül nem is érintik. • 

Igaz ugyan, hogy a törvény 9. §-ának 1. pontjában 
megállapítja, hogy a r. t. városi, illető községi (kör) orvos 
a város, község (kör) szegény lakosait ingyen köteles 
gyógykezelni, de ez a feladat a 9. §-ban körülírt egyéb 
feladatok mellett jóformán elenyészik. A községi orvosnak 
a község (kör) helyi közegészségi, orvosrendőri és orvos- 
törvényszéki ügyeit kell intéznie, hogy pedig ez az ügy- 
kör mi mindent foglal magában, azt a 9. §. 1 — 17. pontjá- 
ban megtalálhatjuk. A községi orvos köteles a község ösz- 
szes lakosait gyógykezelni, a szülőnőket szülészi segély- 
lyel ellátni, ő végzi a védhimlőoltást, a halottvizsgálatot, 
felügyel az elhagyott és a dajkaságba adott gyermekekre? 
a községi ápolás alatt levő és a családi ápolásba kiadott 
elmebetegekre, hülyékre, siketnémákra, vakokra és nyomo- 
rékokra és mindezekről nyilvántartást is kell vezetnie. A 
községi (kör) orvos ellenőrzi az élelmi és élvezeti cikke- 
ket, italokat és az ezek darusítására szolgáló edényeket, 
felügyel a gyógyszertárakra, kisdedóvó intézetekre és nép- 
iskolákra. A vágóhidak és mészárszékek, a kutak és gyógy- 

vizek ellenőrzése ugyancsak a községi orvos kötelessége 
és ő tartozik felügyelni a bábák eljárására, közreműködni 
a hullavizsgálatnál és boncolásnál és végül a községi 
orvosra nehezedik a járványok elfojtásának gondja. Ha 
már most figyelembe veszsztik, hogy az egyes körorvosi 
körökhöz átlag 10, de sok esetben még ennél is több 
község tartozik, akkor tisztában lehetünk azzal, hogy a kör- 
orvos legjobb igyekezete mellett is mennyi időt szentelhet 
a beteg szegények kezelésére. 

A szegényorvosi teendők beleékelése a községi orvos 
összes egyéb teendői közé a szegényekre feltétlenül hát- 
rányos, amint ezt még az itt előadandókkal külön is be 
fogjuk bizonyítani. 

Budapest székes-főváros statisztikai hivatalának köz- 
leményei között „Budapest székes-főváros szegényügye az 
1900 — 1902 években" cim alatt megjelent szegényügyi sta- 
tisztika szerint a Budapesten működő 22 kerületi orvos 
1902-ben 8453 fekvő és 22.525 járó-kelő, összesen tehát 
30.978 beteget kezelt, vagyis egy-egy kerületi orvosra 
havonkint átlag 32 fekvő és 85 járó beteg jutott. 

Budapest lakosságának tényleges népszáma 1901. évi 
január hó 1-én 733.358, ugyanekkor Berlinnek 1,888.848, 
Hamburgnak pedig 705.738 lakosa volt. Ha már most 
ennek a két német városnak idevágó viszonyait Budapest 
viszonyaival összehasonlítjuk, akkor azt találjuk, hogy 
Berlin szegény betegei részére 83, Hamburg pedig 50 külön 
szegény orvost tart 111.900 márka, illetve 50.000 márka 
összfizetéssel. Ezeknek a nagyobb szegényorvos-létszámok- 
nak, de csakis ezeknek megfelelően a nyilt ápolásban 
részesülő szegény betegek száma ugy Berlinben, mint Ham- 
burgban aránytalanul nagyobb, mint Budapesten. Hang- 
súlyozzuk, hogy a nagyobb beteglétszám csak az orvos- 
kérdéssel függhet össze., mert úgy a vagyonossági, mint 
a kulturális viszonyok az idézett német városokban ked- 
vezőbbek, mint Budapesten és így nem tehető fel, hogy 
Budapesttel szemben éppen a szegény betegek szempont- 
jából volnának hátrányos helyzetben. Meg vagyunk győ- 
ződve róla, hogy abban a pillanatban, a melyben Buda- 

pesten a szegényorvosi teendőket a kerületi orvosi teendők- 
től különválasztanák, vagy pedig a kerületi orvosok számát 
nem a nyilvántartott szegények számához mérten — mert 
az 1902-ben nyilvántartott 7733 közsegélyezett Budapest 
általános viszonyaihoz képest túlságosan kevés — , hanem 
az összes valóban szegények számához mérten szaporíta- 
nák, akkor Budapest szegény betegeinek száma rohamo- 
san emelkednék, még pedig anélkül, hogy a hatóságnak 
a színlelt szegénység üldözésére egyáltalán alkalma nyílnék. 
Ezt az állításunkat a gyógyszerek összeegyeztető statisz- 
tikája még különösebb súlylyal támogatja. Míg ugyanis 
Budapest székes-főváros ingyen gyógyszerekért 22 kerületi 
orvosa rendelései alapján 1901-ben körülbelül 30.000 koro- 
nát fizetett, addig Hamburg ingyen gyógyszerszámlája 50 
szegényorvosa mellett ugyanebben az évben 19103 márka 
volt. Budapest gyógyszerszámlája kisebb beteglétszám mel- 
lett tehát aránytalanul nagyobb, aminek magyarázata csak 
abban lelhető, hogy Budapesten csak az oly szegényeket 
kezelték, a kiknek gyógyítása már gyógyszerek rendelését 
tette szükségessé, vagyis a szegény csak akkor kereste 
fel az orvost, a mikor az orvos közbenjötte nélkül magán 
segíteni nem tudott. 

A mikor az ország fővárosában a szegény betegek 
állapota ennyire mostoha, akkor a vidéki szegény betegek 
helyzete valószínűleg még ennél is rosszabb. A nyílt sze- 
gényápolásról statisztikánk nincsen, a vidéki viszonyok 
felől tehát csak következtetés útján tájékozódhatunk. 

A m. kir. kormány 1906. évi működéséről és az ország 
közállapotairól szóló jelentése felemlíti, hogy az összes vár- 
megyék területén lakó orvosok száma 2883, vagyis átlag 
5000 lakosra jut egy rendelő, tehát nem is mindig ható* 
sági orvos. Ha ezt a szomorú adatot a belügyminister által 
felemiitett azzal a további észlelettel egészítjük ki, hogy a 
kórházakban a betegeket kellőképen elhelyezni nem tud- 
ják, hogy tehát a zárt ápolásra szoruló betegek nagy része 
is csak nyilt ápolásban részesülhet, akkor már is érezhet- 
jük, hogy a közsegélyre szorult betegek ellátásáról mi- 
képen gondoskodnak. 



Digitized by 



Google 



- 82 — 

De módunkban áll a vidéki viszonyokat közelebbről 
is szemügyre venni. 

Az 1906-os statisztikai évkönyv szerint Magyarország- 
ban összesen 410 kórház volt 32352 ágygyal. Ezek közül 
245 kórház 7650 ágygyal nem nyilvános jellegű magán- 
kórház, az abban ápoltak tehát megfigyelésünkből kirekesz- 
tendők és számítási alapunkat csupán a 165 köz- és nyil- 
vános jellegű kórház képezi. Mind a 410 kórházban 1906- 
ban 316581 beteget helyeztek el, miután azonban ezek 
között a magánkórházakban ápolt 52.000 beteg, a köz- és 
nyilvános kórházakba felvett fizetők, továbbá ragályos 
betegek és a sinlők házaiba valók is szerepelnek, a tulaj- 
donképeni szegény, ingyenes ellátásban részesülő betegek 
számát hozzávetőleg 210.000-re tehetjük, ennek a zárt 
ápolásban részesülő beteglétszámnak pedig legalább 
600.000 nyilt ápolásra feltétlenül szoruló szegény beteg 
felel meg. 

Ugyanerre az eredményre jutunk akkor is, ha a kór- 
házban ápoltak és a többi szegény betegek közötti arány 
megállapításánál az aránylag legtöbb ágygyal felszerelt 
kórházak felett rendelkező Budapest székes-fővárosnak 
előttünk ismert adataiból indulunk ki. Budapest székes- 
főváros kerületi orvosai 1902-ben 30978 beteget kezeltek 
és ezek közül csak 1238-at, vagyis a kezelésük alatt álló 
betegek 4%-át küldték a kórházakba. Magyarország lakos- 
sága a székes-főváros hozzászámitása nélkül 1901 január 
1-én 16 millió volt, ennek a népességszámnak a fővárosi 
aránykulcscsal számítva és a kerületi orvosok által kór- 
házba küldötteket figyelembe véve, 626.000 nyílt ápolásra 
szoruló szegény beteg felel meg, ha ugyan nem állitható, 
hogy az ország számos kiterjedt vidékén uralkodó köz- 
egészségügyi viszonyok még a fővárosi arányszámnak a 
felemelését is indokolttá teszik. 

600.000 beteg szegényről az állam 1653 rendszeresí- 
tett, de teljesen be nem töltött orvosi állással gondosko- 
dik, úgy azonban, hogy a szegény beteg ápolása még 
ezeknek az orvosoknak is csak egyik foglalkozási ágát 
képezi és az orvos hibáján kivül rendszerint eléggé mel- 

lőzött foglalkozási ágát. Hogy pedig a magánorvos a ható- 
sági orvost éppen a szegényápolás körül csak kénytelen- 
kelletlen segíti, azon nincs mit csodálkoznunk, elvégre a 
szegényekről nem a keresményére szoruló orvos, hanem 
az állam köteles gondoskodni és ott, a hol sok a szegény y 
a magánorvos nagyon kevés. 

A kör és községi orvosok számának szaporításán és 
fizetésük rendezésén felül a többször említett törvény 
figyelme a bába-ügyre is kiterjedt. 

Az eddig érvényben volt közegészségügyi törvény 
csak minden 1500 lakost számláló községet kötelezett bába- 
tartásra. Az uj törvény a bábatartási kötelezettség körébe 
az 1000 lakost számláló községeket is belevonja és a bábák 
képzettségét pontosabban állapítja meg. 

Ennek a rendelkezésnek fontosságát a szegényügy 
szempontjából körülményesebben megindokolni fölösleges, 
amikor az 1906. éves statisztika szerint Magyarországon 
összesen 16 szülészeti klinika és bábaképző létezett 1109 
ágygyal, az összes szülöttek száma pedig 645.859 és csak a 
nem törvényes szülöttek száma 66.052 volt. 

A bábák számának szaporítása nálunk nemcsak álta- 
lános egészségügyi szempontokból bír különös fontossággal, 
hanem még azért is, mert a ny ilt ápolásban részesülő betegek 
hozzáértő ápolását és gondozását nemcsak a vidéken, hanem 
még a városokban is teljesen elhanyagolják. Magyarország- 
ban a beteg szegények számára még a magánjótékonyság 
sem alkalmaz tanult betegápolókat. Már pedig betegápolók 
nélkül betegápolást elképzelni teljesen lehetetlen és beteg- 
ápolók nélkül a körorvosok számának szaporítása dacára 
sem érhetjük el azt, hogy a beteg szegények egészségüket 
könnyen és teljesen visszanyerjék. A nyilt ápolásban része- 
sülő betegek természetesen nem szorulnak oly iskolázott 
és gyakorlott ápolónőkre, mint amilyenek a kórházakban 
ápolt betegek körül foglalatoskodnak, viszont azonban ahhoz 
sem férhet kétség, hogy a teljesen magukra hagyott betegek, 
akik nálunk a legtöbb esetben zárt ápolásra szorulnának, 
ha már odahaza ápolják, hozzáértő ápolás nélkül nem 
lehetnek meg. 

Németországban, különösen a Rajna vidékén, a vidék 
számára állandóan nevelnek ápolónőket. A hatóság rend- 
szerint nagyobb körzetek költségén, vagy pedig ezek támo- 
gatásával valamely kórház székhelyén a betegápolónők 
részére tanfolyamokat tartanak. A tanfolyam 10 hétig tart 
és legnagyobb részét a gyakorlati kioktatás foglalja le. A 
résztvevők oktatása és ellátása ingyenes és ezenfelül a tan- 
folyamot végzett növendékek még a hivatásukhoz szük- 
séges eszközöket is díjmentesen kapják. 

Nálunk a betegápolónők kiképzése vagy a bábakép- 
zéssel együttesen, vagy pedig ezzel párhuzamosan de föl- 
tétlenül szervezendő és azok a körök, amelyek bábatartásra 
kötelesek, egy-egy ápolónő kiképeztetésére és alkalmazására 
is kötelezendők, vagy pedig amennyiben ez keresztülvihető 
nem volna, a szegény betegek ápolása, vagy legalább is az 
ápolás felügyelése a bábáknak teendő kötelességévé. Annyi 
bizonyos, hogy betegápolók szervezése nélkül a közegész- 
ségügyi törvény módosítása nagyrészt a várt eredmény 
elérése nélkül fogja az államkincstárt állandóan megterhelni. 

Majdnem utopistikusan hangzik, ha a szegényügy mai 
állása mellett nálunk még 2 oly intézményről teszünk 
említést, amelyek a beteg szegények ápolását nemcsak 
betegápolási, hanem általános szegényügyi szempontokból 
is okszerűen kiegészítik és a külföldön már általánosan 
ismeretesek. Az egyik a szegény betegek helyes élelmezése, 
a másik pedig a háztartás vezetőjének megbetegedése esetén 
a háztartás kellő ellátása. 

A betegkonyhák fentartásának célja szegény betegek 
számára betegségüknek megfelelő és a szegények által 
elő nem állítható tápszerek ingyenes vagy pedig mérsékelt 
áron való szolgáltatása. 

Ami pedig a háztartás ellátását illeti, ennek célszerű- 
ségét azonnal meg fogjuk érteni, ha a gyermekágyas munkás- 
nőre gondolunk. A munkásnő tevékenységét a háztartás 
nem nélkülözheti és ha munkásjóléti intézményekkel lebe- 
tegedése esetére esetleg kellő kíméléséről gondoskodnak is, 
mégis lebetegedése után nagyon rövidesen, sok esetben 
már a lebetegedést követő napon a háztartási teendőket 

kénytelen-kelletlen ismét maga látja el. Ennek folytán sok 
esetben súlyos betegségbe esik, ami által végeredményben 
a család és a háztartás a lebetegedés által szükségessé 
vált időnél hosszabb tartamra gondozás nélkül marad s 
biztos züllésnek indul. 

Ezek és az ezekhez hasonló esetek részére szolgálna 
a kisegítő és a nyilt szegényápolás keretébe Németország- 
ban már be is foglalt házvezetőnő és pl. Halle-ban ennek 
az intézménynek rendszerítése nemcsak hogy teljesen 
bevált, hanem a szegényügyi teendőket lényegesen csök- 
kentetté. 

Egészben véve az 1908: XXXVIII. t.-c. a nyilt betegápolás 
terén nagy haladást jelent és a nyilt betegápolás kiépítésére 
egészséges alapot teremtett. Hathatósan hozzájárul ehhez, 
hogy a kör- és községi orvosok fizetései révén felmerült 
kiadásokat ezután az állam viseli, amely intézkedéssel a 
nyilt és zárt betegápolás között legalább részben egy oly 
összekötő kapcsot létesített, amely a szegényügy rende- 
zésére nézve oly fontos betegápolás egységesítését nagy- 
ban elősegíti. 



A zárt betegápolás a magyar szegényügy terén az 
egyetlen feladat, amelynek teljesítését kizárólag az állam 
vállalta magára. Az országos betegápolási alap fedezi a bel- 
és külföldi kórházakban és gyógyintézetekben gyógykezelt 
magyar állampolgárok után felmerült azokat az ápolási és 
szállítási költségeket, melyek valamely elismert jellegű 
betegsegélyző pénztárral vagy társládával, cselédtartó gaz- 
dával, az ápolttal vagy hozzátartozóival és az államkincs- 
tárral szemben nem érvényesíthetők, és az országos beteg- 
ápolási alap viseli a kórházakban szülő nőknek és szülöt- 
teinek ápolási költségeit is. 

Ugyanezen törvény 9. §-a szerint az államkincstár 
fizeti: 

a) a kórházakban és gyógyintézetekben gyógykezelt, 
bújakórban vagy szemcsés köthártyalobban (trachoma) 
szenvedő szegények ápolási és esetleg szállítási költségeit, 

b) az elmegyógyintézetekben, kórházakban és gyógy- 
intézetekben kezelt szegény elmebetegek ápolási és szállí- 
tási költségeit, 

c) a hontalanok ápolási és szállítási költségeit, 

d) az országos betegápolási alap esetleges hiányát, 

e) az egyetemi koródákon és az országos bábaképzőkben 
gyógykezelt szegény betegek ápolási és szállítási költségeit 

Az itt idézett rendelkezésekből kitűnően a törvény 
az országos betegápolási alap, mint külön jogi személy és 
az államkincstár között disztinguál. Ennek a megkülönböz- 
tetésnek a mi szempontunkból mi fontossága sincsen, mert 
a szegényügy ellátására az a körülmény, hogy a szükséges 
pénzt különleges pótadó alakjában, vagy pedig az állam egyéb 
jövedelméből fedezik, valóban közömbös. Elvi szempontból 
csak az a fontos, hogy a betegápolást közpénzen intézik. 

Ami a részleteket illeti, mindenekelőtt kikapcsolandónak 
tartjuk a bujakórosok és trachomások ápolását. Bár az 
összes szegény betegek ápolása közköltségen állampolitikai 
szempontokból feltétlenül indokolt és az előzőkben már eléggé 
méltattatott, mégis ezt a két betegségfajt tárgyi okokból 
gyógyítják ingyenesen és míg a többi betegségek gyógyítása 
körül felmerült költségek megtérítése tekintetében az állam 
a törvényben felsorolt egyének vagy jogi személyekkel szem- 
ben visszkeresettel él, a bujakórt és trachomát tekintet 
nélkül a beteg vagyoni viszonyaira az egész vonalon ingye- 
nesen gyógyítja. 

Figyelmen kívül hagyjuk továbbá a törvény azon 
intézkedéseit, is, amelyek az országos betegápolási alap 
viszonyát a betegsegélyző pénztárakhoz, valamint a beteg 
ellátására kötelezett egyéb alanyokhoz szabályozzák. Ennek 
a viszonynak taglalása a tágabb értelemben vett szociál- 
politika terére vinne át bennünket és szorosan körülhatá- 
rolt feladatunk nem engedi meg, hogy a szegénügy viszo- 
nyát az egyes szociálpolitikai intézményekkel részletesen 
tárgyaljuk, az itt előadandók megértéséhez pedig a visz- 
térítési kötelezettségek közelebbi méltatása nem szükséges. 
Mindezek folytán áttérhetünk magára a zárt betegápolásra. 

A nyilvános gyógyintézetek közkórházak vagy köz- 
kórházi jelleggel felruházott magánkórházak. 

A nyilvános gyógyintézetek kötelesek addig, amíg a 
betegeket elhelyezhetik, az összes jelentkező betegeket 
kivétel nélkül befogadni, viszont három hónapnál tovább 
hatósági engedély nélkül egy beteget sem ápolhatnak. 
A tényleges állapot sajnos az, hogy a kórházak férőhelyei 
a jelentkező betegek számával sehogysem állanak arány- 
ban és a kórházakba való betegek legnagyobb részét a kór- 
házakon kivtil kezelik, illetve kellene kezelni. 

Kórházaink fejlődésének útját főként a kórházak kellő 
fentartásának lehetővé tételére alkotott, az országos beteg- 
ápolási alapról szóló törvény állja. Ez a törvény egyrészt 
csak korlátolt jövedelmi forrásokat bocsát a betegápolás 
rendelkezésére, másrészt pedig oly sokszerű feladatokat 
akar egyszerre megoldani, hogy a kórházügy épen csak 
tengődni tud. 

Az országos betegápolási alapot az állami adók után 
maximálisan szedett 3% pótadóból képezik. Ennek az 
alapnak kell azután a kórházban ápolt szegény betegek 
ápolási költségein felül a nyilt ápolásban részesülő betegek 
kezelési költségeit, a fertőtlenítő intézetek fentartási költ- 
ségeinek fele részét fedeznie, ebből az alapból tartják el 
és nevelik a talált és elhagyottaknak nyilvánított gyerme- 
keket 7 éves korúkig és végül ez az alap viseli nagyrészt 
a kórházak létesítésének költségeit is. Igaz, hogy az állam- 
kincstár az országos betegápolási alap hiányát magára 
vállalta, de az államkincstárnak ezen készsége mit sem 
változtat azon, hogy az országos betegápolási alap a beteg- 
ápolási költségek fedezésének egyedüli jövedelemforrása, 
mert a gondos financiális politika az eredetileg megjelölt 
jövedelemforrás kimerülését nem szívesen látja és inkább 
a betegápolást szorítja bele a részére kijelölt alap Prokrus- 
tes ágyába, semhogy az államkincstárt megterhelje. 

A törvény szerint a kórházakban ápolt szegények 
ápolási költségeit az orsz. betegápolási alap fizeti és miután 
az ápoltak legnagyobb része a közsegélyre szorultak közül 
kerül ki, a kórházakat jóformán az orsz. betegápolási alap 

tartja fenn. Ezenkívül ugyancsak törvényes rendelkezés, 
hogy a törvényhatóságok által felállítandó kórházak léte- 
sítési költségeit, ha a törvényhatósági alapok jövedelmeiből 
nem telnek, ugyancsak az orsz. betegápolási alap fedezi; 
vagyis nemcsak az állami, hanem részben a törvényható- 
sági kórházak is az orsz. betegápolási alapból épülnek, 
így azután nem csoda, ha a kórházak száma nem változik, 
mert mindegyik új kórház a betegápolási alapnak egyszerre 
kétszeres megterhelését képezi, az alapnak kell építenie 
és az alapnak kell az ágyak számával szaporodó betegek 
ápolási költségeit is viselnie. 

A 906-os belügyminiszteri jelentés csak számos kór- 
ház kibővítéséről és régi kórházak átalakításáról beszél, 
más helyütt pedig hozzáteszi, hogy az országos beteg- 
ápolási alap költségeire az 1906. évre előirányzott összeg 
annak dacára, hogy lényeges szaporítás nem történt, nem 
volt elegendő. Itt tehát feltétlenül hiba van és a zárt 
betegápolás ügye addig nem is éri el más kulturnemzetek 
kórházügyének magaslatát, amíg az általános adójövedelem 
egy részét nem fordítják az országos betegápolási alap 
helyett a betegügyre, vagy pedig az országos bétegápolási 
alapot nem mentesítik sok olyan feladattól, amelyekre 
maga az egész alap sem elegendő. 

A kórházi statisztika terén Magyarország az utolsó 
államok közé sorakozik. 

Németországban 1900-ban 2029 kpzkórház volt 115.524 
ágygyal, Parisnak egymagában 13.831 ágya volt és amellett 
a sínylők és idült betegek részére 32 intézetet tartott fenn 
14.579 ágygyal. Az Egyesült Államokban a kórházak körül 
túltengés van és Ausztriában is, amely ország pedig 
szegényügyi intézményeivel legközelebb áll hozzánk, a kór- 
házak és ágyak száma rohamosan emelkedik és a művelt 
nyugattal lépést tart. 

Nálunk a 906-os statisztika szerint 157 közkórház és 
nyilvános jellegű magánkórház állott a zárt betegápolás 
rendelkezésére 22.196 ágygyal. A betegek összlétszáma nálunk 
261.027 volt, míg Németországban már 1900-ban a nyil- 
vános kórházakban 874605 beteget ápoltak. Nálunk átlag 

753 lakosra esik egy kórházhely, míg Ausztriában már 
1900-ban átlag 600 emberre, és Stájerországban vagy Alsó 
Ausztriában 300 emberre jutott egy kórházi ágy. Senki 
sem fogja vitatni, hogy az általános gazdaság,' illetve a 
közegészségügy nálunk magasabb fokon állana, mint akár 
a távolabbi Nyugaton, akár a hozzánk közel eső Ausztriá- 
ban, há tehát az arányszámok kórházainkra nemcsak 
viszonylagosan, hanem abszolúté is kedvezőtlenek, akkor 
kórházügyünk nem áll jól. Ezt a hátrányt a nyílt beteg- 
ápolás szervezésével és állandó fejlesztésével ellensúlyoz- 
hatnák, de amint már előbb láttuk, a nyilt betegápolásnak 
még a kórházügynél is súlyosabb bajokkal kell küzdeni. 
A zárt betegápolás egyes nemei az általános kórház- 
ügynél fejlettebb fokra a dolog természete szerint nem 
emelkedhettek. A kormány fel akarja karolni az elmebete- 
gek ügyét, tanulmányozza a tüdőbetegek gyógyítását, leg- 
újabban már egy alkoholbizottságot is alakított, de amint 
á részletes adatok nyomán megállapíthatjuk, a betegápolás 
radikális megmunkálását egyelőre még nem tűzték napi- 
rendre. 



„A zárt jellegű elmebeteg-ápoló intézetek köréből 
-í- a belügyminisztérium külön jelentése szerint — nem 
sok a jelenteni való az 1906. évről. Az állami intézetekben 
a zsúfoltságon csak kis mértékben lehetett segíteni, az 
elhelyezést igénylő elmebetegek száma oly nagy, hogy az 
évközben nyert férőhelyek újonnan felvett betegekkel 
mihamar megteltek. Űj elmebeteg-ápoló intézet, vagy kór- 
házi elmebetegosztály az 1906. évben nem nyilt meg és 
így az elmebetegeknek szánt férőhelyek száma ezen az 
úton nem szaporodott. 

Magyarország 4 állami elmegyógyintézetében 1906. év 
végén összesen 2295 elmebeteget ápoltak, az ágyak száma 
tehát körülbelül ugyanannyi lehet, pontos adatokat a sta- 
tisztika az állami elmegyógyintézetekről külön nem közöl. A 
nagyobb elmebeteg-osztályokkal bíró különféle (állami és 
köz-) kórházakban 3743 elmebeteget ápoltak, rendszeres 

gyógyápolás alatt állott ezek szerint a különféle közkór- 
házakban együttvéve 6038 elmebeteg. Ezeken kívül a 
dicsőszentmártoni közkórház kötelékében ápolt 180 beteg 
még külön is említendő. 

Valamely intézmény fejlettségének legbiztosabb fok- 
mérője az összehasonlító statisztika. Elmebetegügyünk 
mai állapotát is csak úgy bírálhatjuk meg tárgyilagosan, 
ha egyrészt a magyar elmebetegek összlétszámával, más- 
részt pedig a külföldi azonos célú intézményekkel állitjnk 
szembe. 

Magyarországban az 1900. évi népszámlálás adatai 
szerint 15586 elmebeteg és 26659 hülye volt. Tekintettel 
arra, hogy hülyék elhelyezésére össze-vissza csak két 
magánintézetünk van és ennek a két intézetnek befogadó 
képessége is minimális, de különben mint magánintézetek 
a szegényügy szempontjából számba sem vehetők, az 
intézeti gondozásra szoruló hülyék részére is csak az 
elmebetegintézetek, illetve kórházi osztályok állanak ren- 
delkezésre. Ha tehát csak az 1900-as népszámlálás után 
indulunk, már pedig azóta a lakosság szaporodásával 
együtt a hülyék és elmebetegek száma is szaporodott, 
hazánkban csak minden hetedik elmebajos számíthat inté- 
zeti kezelésre és miután a szegény elmebajosok a vagyo- 
nosabb elmebajosokkal szemben — a hazai társadalmi 
viszonyok következtében — minden tekintetben hátrány- 
ban vannak, bízvást állithatjuk, hogy a szegény elme- 
bajosoknak legkisebb részét ápolják intézetekben. 

Az összehasonlító statisztika adatai még ennél is 
komorabb képet nyújtanak. Angolországban, mint már 
fentebb emiitettük, 1896-ban 63815 elmebeteget ápoltak 
államköltségen, Németország 168 nyilvános elmegyógyinté- 
zetében 1900-ban 94425 beteget kezeltek, Olaszország pedig, 
amely ország a közsegélyezés terén nem is halad az első 
sorban, 1898-ban 128 elmegyógyintézetében 34802 elme- 
beteget gondozott. Úgy az itt felsorolt országok, mint a 
többi államok is az elmebetegek számának rohamos növe- 
kedéséről számolnak be, lehet, hogy a mi viszonyaink 
egészségesebbek, de alig tehető fel, hogy a művelt Nyu- 

gat államai és közöttünk a mi előnyünkre feltűnő különb- 
ség léteznék és azt hisszük, hogy inkább a népszámlálás 
volt a népesség szellemi fogyatkozásai iránt elnézőbb. Ha 
pedig ez a feltevésünk csak részben is alapos, akkor elme- 
betegeink helyzete még szomorúbb. 

Ellentétben azon elavult felfogással, mely minden 
elmebetegben közveszélyes egyént látott és ennek meg- 
felelően az elmebeteg ártalmatlanná tételét tartotta az egye- 
dül megfelelő bánásmódnak, a modern orvosi tudomány 
az elmebeteg kezelése körül kényszereszközöket csak a 
legvégső szükség esetén alkalmaz és a beteget a lehetőség 
szerint az emberi társadalomnak ismét vissza akarja adni. 
Először a gyógyintézetek falain belül könnyítettek a beteg 
állapotán, majd meg a nem közveszélyes betegeket az inté- 
zeteken kívül családi otthonokban helyezték el. Német- 
országban Alt-Scherbitz, Franciaországban Dun-sur-Auron 
a legjelentékenyebb és már körülbelül egy évtized óta 
benépesített telepek, 1906 óta pedig Dicsőszentmártonból 
kiindulva nálunk is családoknál helyezik el a nem köz- 
veszélyes betegeket, még pedig teljes sikerrel. A családi 
elmebeteg-ápolás sikeres bevezetése a szegény elmebete- 
gek sorsára döntő befolyással volna, mert az intézeti 
ellátásnál lényegesen olcsóbb családi gondozás lehetővé 
tenné, hogy az elmebeteg-szegényeknek jóval nagyobb 
része részesülhessen az eddig nélkülözött emberséges 
ellátásban. Dr. Fabinyi Rudolfnak, a dicsőszentmártoni csa- 
ládi ápolás vezető orvosának jelentése szerint 1907 évi 
április hó 1-én, tehát az első kísérletezéstől számítva 
nem is két év alatt 170 beteget helyeztek el mindig 
gondosan kiszemelt családoknál és Fabinyi a szerzett 
tapasztalatok alapján a családi ápolást minden zárt vagy 
coloniális intézet fölé helyezi. Dicsőszentmárton mellett 
most már Nagydisznódon is tesznek kísérletet, a nagy- 
szebeni állami elmegyógyintézet 4 beteget helyezett el 
két családnál. A családi ápolás meghonosítása mellett az 
állam Kecskeméten egy nagyszabású gazdasági kolóniális 
elmegyógyintézetet is létesít, a központi vezetőség ujabb 
alkalmas családi telepek után kutat és ha a kép ez idő 

szerint még nem nagyon derült, talán rövidesen mégis 
csak eljutunk odáig, hogy az általánosan ismert falu 
bolondjai mindenütt az országban nem lelhetők fel. 



A gümőkór (tuberkulosis) hazánkban busásan szedi 
áldozatait. 1905-ben a gümőkórban elhaltak száma 76,545, 
1906-ban 67,297 volt. A belügyi kormány jelentése szerint 
a gümőkór és különösen annak legnagyobb jelentőségű 
alakja : a tüdővész a földrajzi, éghajlati és időjárási viszo- 
nyokra való tekintet nélkül az országban mindenütt nagyon 
el van terjedve. 

Németországban a tüdővészt „Proletarierkrankheit"- 
nak szokták nevezni, aminek egyik oka abban található, 
hogy bár a tüdővész a magasabb néposztályokat sem 
kíméli meg, mégis a tüdővész okozta halálesetek a csekély 
jövedelmű, illetve szegény néposztálynál a leggyako- 
riabbak. 

A tüdővész egyébként a magasabb kultúrájú álla- 
mokban csak úgy pusztít, mint nálunk és Franciaország- 
ban pl. 1901-ben 150,000-nél többen haltak el ebben a 
betegségben, a betegek számát pedig ugyanakkor 600,000-re 
tették. 

A védekezés a tüdővész ellen mindenfelé megindult. 
Németországban 75 nyilvános népszanatórium áll fenn 
7000 ágygyal, az Egyesült Államok a szegény tüdőbetegek 
részére újabb és újabb állami intézeteket létesítenek, Angol- 
országban már a negyvenes évek óta vannak a tüdővésze- 
sekre különös figyelemmel és Franciaország sem nézi a 
tüdővész terjedését tétlenül. 

Nálunk a kormány egyelőre csak praeventiv intéz- 
kedésekre szorítkozott, de a létező baj elhárítására, miután 
„az erre alkalmas intézmények létesítése kellő anyagi 
áldozatok nélkül nem eszközölhető*, nem vállalkozhatott. 

Népszanatóriumunk csak egy van és azt is a társada- 
lom tartja fenn, az állam pedig csak 50,000 korona sub- 
ventióval segélyezi. A legújabban megnyílt nagyváradi 

népszanatóriumot csak 10 benlakó és ugyanannyi bejáró 
beteg számára rendezték be és ennek a költségeit is a 
társadalom vállalta magára. 

Dispensairet az állam tekintettel arra, hogy a vezető 
körök véleménye szerint „ezen intézetek létesítése a társa- 
dalom feladata*, csak egyet tart fenn és ezt is a végből, 
hogy ezzel követendő példát nyújtson. 

Nézetünk szerint az államnak csakúgy, mint ahogy 
a közsegélyezés teljességében állami feladatot képez és 
csakúgy, mint ahogy az állam a zárt betegápolást magára 
vállalta, a tüdővész leküzdése körül sem szabad csak a 
példaadásra és egyes intézmények segélyezésére szorít- 
koznia, hanem első sorban és főként az állam volna hivatott 
arra, hogy „a sújtott családok körében lefolyó védekezésnek 
irányító eszközeiül alkalmas dispensaireket minél nagyobb 
számban fentartsa, népszanatóriumokat létesítsen és az 
előrehaladott tüdőbetegek elkülönítésére alkalmas külön 
telepeket alapítson/ 

Hogy a tuberkulózis ellen csak így folytathatunk ered- 
ményes küzdelmet, azt Németország példája bizonyítja. A 
német szegényügy nemcsak a már közsegélyezett tüdő- 
vészeseket, hanem még azokat a ttidővészeseket is gon- 
dozza, akik egyébként közsegélyre nem szorulnak, de az 
orvosi vélemény szerint szükséges intézeti kezelést saját 
erejükből nem vehetik igénybe. Hogy pedig a ttidővésze- 
seket el ne riasszák, kimondták, hogy az ilyként nyúj- 
tott intézeti ápolás a választói jog elvesztését nem vonja 
maga után. 

Csak ha az állam mindezt elvállalta, akkor igyekez- 
hetünk eredményesen arra, hogy a népet a tüdővész veszé- 
lyességéről és terjedésének szükséges megakadályozásáról 
kioktassuk és a családi prophylaxisra ügyeljünk, de tisztán 
akadémikus szerekkel az összes elhalálozások 15%-át ki- 
irtani nem igen lehet. 

Az iszákosság szerepét a szegényügy terén közelebbről 
körülírni és méltatni nem kell, valamint az sem szorul 
behatóbb indokolásra, hogy az elszegényedésnek számos 
esete az iszákosságban leli alapját és hogy a szegényügy 

rendezésének az iszákosság ettem küzdelem irányítására 
is ki kell terjednie. 

Hazánkban egyelőre csak a társadalom ktfczd az iszá- 
kosság ellen. Az alkoholellenes egyesületek az országot 
mindenfelé behálózzák és serényen toborozzák híveiket 
Ez a mozgalom, amelynek fontossága el nem vitatható, 
a szegényügy rendezése körül csak közvetve érdekel és 
az elért eredmények közül reánk nézve főként az bír külö- 
nös jelentőséggel, hogy az iszákosság okozta pusztítások 
és az iszákosság leküzdése módjainak tanulmányozására 
a belügyi kormány egy állandó bizottságot szervezett. 

Az állam beavatkozása az iszákosság leküzdése terén 
a legkülönbözőbb módon nyilvánulhat. 

Svájcban az égetett italokról szóló 1886. évi december 
hó 22-iki és 1887. évi május hó 27-iki törvényekkel a szövet- 
ség felhatalmazást nyert arra, hogy az égetett italok elő- 
állítására kizárólagos jogot gyakoroljon. Az állam erre az 
összes pálinka égetőket összevásárolta és az országos ter- 
melést lényegesen megszorította. Az előállított szeszes 
italokat az állam bocsájtja áruba és az ebből elért jöve- 
delmének egy tizedét az iszákosság leküzdésére szolgáló 
intézmények segélyezésére fordítja. Svájc ezen a címen 
évenkint átlag 450,000 frankot bocsát a kantonok rendel- 
kezésére. Bár az elért eredmények teljesen kielégítőknek 
nem mondhatók és az 1900-ban létezett 10 speciális gyógy- 
intézetben kezelt iszákosok közül csak 50%-ot gyógyítottak 
ki annyira, hogy régi munkabírásukat teljesen visszanyerték, 
az állam anyagi beavatkozása az iszákosság ellen küzdőknek 
táborára nagy erkölcsi befolyással birt és a tartózkodási 
mozgalmat hathatósan elősegítette. 

A svájci módszerhez legközelebb az úgynevezett goten- 
burgi italmérési rendszer áll. Ezt a rendszert első ízben 
Gotenburgban 1865-ben alkalmazták és ma már Svéd- 
országban, Norvégiában és Finnországban általánosan ter- 
jesztik. A rendszer lényege abban áll, hogy a szeszes italok 
kizárólagos kimérését egy-egy városban egy részvény- 
társaságra bízzák, amelynek részvényesei előre meghatá- 
rozott mérsékelt maximális osztalékot kapnak és az ilyként 

megállapított osztalékon felül elért nyereséget részben 
általános és főként jótékony célokra, részben pedig az 
iszákosság leküzdésére fordítják. 

Az itt ismertetett és az iszákosság leküzdését köz- 
vetetten célzó állami berendezések mellett egyes államok 
közvetlen törvényes intézkedésekkel igyekeznek az iszákos- 
ság ellen gátat emelni. 

Angliában az 1898. évben hozott iszákossági törvény 
értelmében mindazokat a bűncselekményt elkövetett szemé- 
lyeket, akik bűncselekményüket az iszákosság közvetlen 
vagy közvetett behatása alatt követték el és akik meg- 
rögzött alkoholisták, legföljebb 3 évre egy állami iszákos 
gyógyintézetbe internálják. A közcsendháboritásba 1 éven 
belül háromszor visszaeső iszákosokat ugyancsak 3 évre 
internálhatják. Ha az ilyként internált egyének megszöknek, 
letartóztathatok és visszakísérhetők. A törvény hatását • 
kielégítőnek mondják és a tényleges gyógyítási eredmé- 
nyeken felül különösen elriasztó hatását dicsérik. 

Németországban, ahol a szeszes italokért kiadott ösz- 
szegek évenkint közel 3 milliárd márkára rúgnak, szintén 
az állam beavatkozását követelik. A pontosan vezetett 
szegényügyi statisztika révén — amint erről már más 
helyütt szóltunk — kimutatják, hogy az elszegényedés leg- 
több esetében az alkohol fontos szerepet játszik és aránylag 
igen sok esetben az elszegényedés egyenes okozója. Bár- 
mily áldásdús és bármily hasznos is az alkoholellenes 
egyesületek működése, az általánosan elterjedt és különösen 
a legalsó néposztály exisztenciáját megrendítő iszákosságot 
az államnak kell leküzdenie, a társadalom erre sem ma, 
sem pedig a jövőben nem lesz képes. 

A magyar általános polgári törvénykönyv tervezete 
szerint a bíróság gyámság alá helyezheti azt, aki iszákos- 
ságával önmagát vagy családját az elszegényedés veszé- 
lyének teszi ki, továbbá aki iszákossága miatt köz- 
veszélyes. 

Az iszákosnak gyámság alá helyezését kérheti: a 
házastárs vagy az egyenes ágon rokon, ilyenek nem létében 
a testvér vagy a gyámhatóság. Ezeken kívül az a község 

is kérheti az iszákos gyámság alá helyezését, amelyet az 
iszákos eltartása elszegényedése esetében terhelne. 

A polgári törvénykönyv tervezete helyes nyomon 
halad, de egymagában az iszákosság leküzdésére nem lesz 
elegendő, főként pedig még hosszú idő fog eltelni addig, 
míg a tervezetből törvény lesz. Tudomásunk szerint az 
iszákosság ellen az igazságügyminiszteriumban is készítet- 
tek egy külön törvényjavaslatot, közelebbi tartalmát nem 
sikertilt ugyan megtudnunk, ez azonban nem is fontos, 
az alkoholizmus leküzdésére sok mód kínálkozik, és miként 
az angol példából láttuk, a közjólét, de meg az iszákos- 
nak saját jól felfogott érdekében a személyes szabadság 
korlátozásához is nyúlnak, ha a bajnak másként elejét 
venni nem tudják. Az iszákossággal meg kell birkóznunk 
és a harcot előbb kell felvennünk, mint ahogy a polgári 
törvénykönyv tervezetéből törvény lesz. 



A betegápolás nagy épületének betetőzését az üdülők 
gondozásának nálunk még a magánjótékonyság által is 
csak elszórtan felkarolt ügye képezi. 

Általánosan ismert tény, hogy az elszenvedett betegség 
folytán elgyengült szervezet újabb betegségeknek, majd 
meg teljes sínylésnek van kitéve, ha megerősbödése előtt 
olyan munkára vállalkozik, amelyre csak ép és egészséges 
állapotban képes. Az elgyengülten ismét munkába fogott 
szervezet a tuberkulózis legtermékenyebb melegágya és 
terjesztője és a rövidre fogott betegápolás a legtöbb eset- 
ben egy újabb és rendszerint súlyosabb betegségnek az 
okozója. 

A céltudatos szegényápolás a közsegélyre szorultat 
anyagi és fizikai gyámoltalanságától egyaránt meg akarja 
óvni és állandóan figyelemmel kíséri, hogy az elszegénye- 
dés lejtőjén lefelé haladót útjában miként állíthatja meg. 
A szegényápolás nem elégedhetik meg azzal, hogy a fen- 
forgó bajt megszüntesse, hanem figyelme ki fog terjedni 
arra is, hogy egy újabb baj keletkezését tőle telhetőleg 

megakadályozza. Már pedig ha a betegápolás csakis a 
létező betegség megállításával elégszik meg, de arra már 
nem fektet súlyt, hogy a felgyógyult olyan állapotban térjen 
vissza munkájára, hogy a munka szervezetének többé meg 
ne árthasson, akkor nemcsak hogy nem végzett gazdasá- 
gos munkát, hanem épen a maga elé tűzött cél ellen 
cselekedett. 

Ezen a gondolatmeneten elindulva szükségszerűen 
odajutunk, hogy a lábbadozók gondozása a betegápolás 
egy részét képezi és hogy ugyanazok a tényezők, amelyek 
a betegápolásról gondoskodnak, a lábbadozókról is gon- 
doskodni tartoznak. És miután éppen a szegény betegek 
elbocsátása közvetlenül a kórágy elhagyása után a beteg- 
ségben elgörnyedt szervezetnek azonnali munkába állítását 
jelenti, a szegény betegek ápolása teljes egészségük vissza- 
nyeréséig meghosszabbítandó. 

A lábbadozók gondozásának módját nálunk nehéz 
megállapítani. Amikor a legsúlyosabb betegek nagy része 
sem részesülhet megfelelő közápolásban és amikor az 
ápolás tartamát nem a betegség természete, hanem a kór- 
házakról szóló belügyminiszteri rendelet állapítja meg, 
akkor a kórházakból kikerültek üdüléséséről beszélni nagyon 
is idő előtti. De a betegápolásnak ezen lényeges része 
szomorú tényleges viszonyaink dacára sem mellőzhető és 
ha a beteg szegények részére egészségük teljes vissza- 
nyeréséhez nélkülözhetetlen itt érintett intézmények 
nálunk ma holnap még nem is fognak létesülni, a szegény- 
ápolás feladatainak ismertetéséből azok még sem hiányoz- 
hatnak. 

A lábbadozók gondozását az egyes külföldi államok- 
ban ezúttal nem fogjuk taglalni. Az Angolországban ismert 
villarendszer, a Franciaországban fentartott hatalmas 
400 — 500 beteg befogadására alkalmas üdülőházak és a 
német városok környékein általánosan elterjedt erdei 
üdülőtelepek mindmegannyi kísérleti állomásai a beteg- 
ápolás ezen fontos részének és a betegek osztályai, főként 
pedig a rendelkezésre álló anyagi eszközökhöz képest 
meghonosíthatok. 

Irányadó elvekként azonban ideiktathatók, hogy cél- 
tudatos betegápolás a lábbadozók gondozása nélkül nem 
képzelhető, hogy a szegényápolásnak ez a része, úgy nyilt 
ápolással és mint zárt intézetekben való elhelyezéssel 
viendő keresztül és hogy végül a szegény lábbadozók 
gondozása, mint a szegény betegek ápolásának szükség- 
szerű folyománya a szegényügyi hatóságoknak képezi 
feladatát. 



Ezzel a betegápolás fejezetét lezárjuk. Fejtegetéseink 
önként értetődőleg nem kimerítők. A betegápolás nem 
egy fontos és elterjedt faját mellőztük tisztán azért, mert 
a szöveg programmszerű csoportosítása már így is oly sok, 
hazánkban eddig nagyon is kezdetlegesen művelt feladatot 
ölel fel, hogy a további részletezés a már amúgy is fárasztó 
fejezetet még fárasztóbbá tenné. Külömben is a közápolás 
hazai állapota arra késztet bennünket, hogy egy némelyik 
kérdésre más fejezetekben is visszatérjünk, ott tehát még 
lesz alkalmunk, hogy a szembeötlő hézagokat kitöltsük. 



A gyermekvédelem. 

Egy ideális intézmény, mely a szegényügy modern 
rendezésének összes kellékeire figyelemmel van és amely 
a magyar szegényügy kiépítésének minden tekintetben 
alkalmas kiinduló pontjául szolgálhat, képezi a gyermek- 
védelem gerincét. 

Az állami gyermekmenhely, mint az országos gyermek- 
védelem hordozója, egy összefoglaló intézmény. Magában 
foglalja nemcsak a gyermekvédelem közigazgatási központját 
képező és ugyancsak gyermekmenhelynek elnevezett inté- 
zetet, hanem gyermekmenhely elnevezéssel jelöljük meg 
mindazokat az intézkedéseket is, amelyek a szegényügy 
körébe tartozó gyermekek megmentésére és felnevelésére 
hivatvák. 

Az állami gyermekmenhely a szegény gyermekeket 
a bölcsőtől 15 éves koráig védszárnyai alá veszi. Óvakodik 
a bürokratikus intézkedésektől és mindazokat a gyerme- 
keket, akik támogatásra szorulnak, gondozása körébe be- 
fogadja. A gyermekmenhely nem disztinguál, védelmében 
az összes védelemre szorult gyermekeket részesíti. 

A gyermekmenhely könyörületes, a gyermekek be- 
utalásához nem a szigorú rendőrségnek, hanem a huma- 
nitásra állapított árvaszéknek közbenjárását veszi igénybe. 

A gyermekvédelem a családi kötelék jelentékeny be- 
folyását nagyra tartja, azt szervezésénél a lehetőség szerint 
protegálja és súlyt helyez arra, hogy a kötelékébe tartozó 
gyermekeknél a létező családi kapocs végképen meg ne 
lazuljon. 

A gyermekmenhely a tökéletes szegénytigynél nélkü- 
lözhetetlen állami és társadalmi tevékenységnek szerves 
összeköttetését hathatósan elősegíti és bár az állam a 
gyermekvédelmet a maga feladatának tekinti, a lehetőség 
szerint a társadalom hasznos munkáját is igénybe veszi. 

A gyermekmenhely összes kiadásait az állam vagy 
maga viseli, vagy pedig előlegezi. 

A gyermekvédelem egy egységes állami intézmény, 
erős központi vezetéssel, melynek hatása a legtávolabb 
eső telepen is érezhető. 

Hazánk a gyermekmenhely intézményével nemcsak 
hogy a kulturállamok színvonalára emelkedett, hanem 
azokat kivétel nélkül túlszárnyalta. A nemzetközi gyermek- 
védelem terén egyetlenegy szervezettel sem találkozunk, 
amely a gyermekvédelmet annyi körültekintéssel és oly 
pontossággal oldotta volna meg, amint azt a magyar állami 
gyermekmenhely teszi és még Franciaország, amely gyermek- 
védő intézményével Magyarországhoz legközelebb áll és 
amely országban a tételes intézkedések a mieinknél is újabb 
keletűek, sem teremtett a magyar gyermekmenhelyhez 
hasonlóan kiváló intézményt. 

Az állami gyermekmenhely 2 alapvető törvénye, az 
1901. VIII. és az 1901. XXI. törvénycikkek szerint a talált, 
valamint a hatóságilag elhagyottaknak nyilvánított 7 éven 
aluli gyermekek védelmére Budapest székesfővárosban és 
az ország különböző vidékein állami gyermekmenhelyek 
állíttatnak fel. Az ezen gyermekmenhelyekben felvett gyer- 
mekek, amennyiben 7-ik életévük betöltésekor valamely 
árvaházban vagy más jótékony intézetben, egyesületnél el 
nem helyezhetők, továbbá a 7 éves koruk betöltése után 
hatóságilag elhagyottaknak nyilvánított gyermekek 15 
éves korukig az állami gyermekmenhelyek kötelékében 
maradnak. 

Az itt idézett intézkedéssel az állam az összes eddigi 
elhagyottaknak nyilvánított, vagy ezentúl nyilvánítandó 
gyermekeket 15 éves korukig az állami gyermekmenhely 
kötelékébe tartozóknak jelenti ki. 

Az állam tehát gondozásába veszi azokat a gyerme- 
keket, akik köz- vagy magánhelyen elhagyatva találtattak, 
továbbá a 15 éven alul levő vagyontalan gyermekeket, 
akiknek eltartására és nevelésére köteles és képes hozzá- 
tartozóik nincsenek és akiknek eltartásáról és neveléséről 
rokonok, jóltevők, jótékony intézetek, vagy egyesületek 
kellően nem gondoskodnak, végül az állam védelmében 
részesíti azokat az eddigi környezetükben erkölcsi romlás- 
nak kitett, avagy a züllésnek indult gyermekeket is, kiknek 
hozzátartozói a nevelésre nem képesek, bár a gyermek 
létfentartási költségeit fedezni tudják. 

Már a gyermekvédelmi törvénynek első alapvető 
intézkedésénél megállapítható, hogy a magyar gyermek- 
védelem a külföldi intézmények fölött áll. Azzal, hogy az 
összes elhagyott gyermekek egy és ugyanazon hatóság 
gondozásába kerülnek, egyetlenegy államban sem találko- 
zunk. Németországban az egységes bánásmód teljesen hiány- 
zik. Helyi szervezetek gondozzák a gyermekeket, mindegyik 
a maga módszere szerint. Angolországban, noha egyébként 
az egységes ellátásra a szegényügyben mindenütt nagy súlyt 
helyeznek, a gyermekvédelmet a legkülönbbféleképen intézik. 
Franciaországban a gyermekvédelem a departemente-ok 

kötelessége élükön egy-egy inspekteur d'assistance-szal, 
az Egyesült Államokban végül mindegyik kerületben a 
hatóság által kinevezett három házas férfi és három férjes 
nő intézkedik az összes 15 évnél fiatalabb elhagyott gyer- 
mekek ügyében. 

Hogy a céltudatos szervezet és az azzal összefüggő 
erős központi vezetés mily nagy jelentőséggel bír, azt a 
szegényügy egyéb részeinél is volt alkalmunk kifejteni. 
Itt pedig csak arra akarunk rámutatni, hogy központi veze- 
tés és az egész vonalon egységes szervezés nélkül a gyermek- 
menhelynek nem állana módjában gondozottjait az adott 
viszonyok között legalkalmasabb helyen elhelyezni, főként 
pedig nem volna abban a helyzetben, hogy aránylag kevés 
központi intézettel oly valóban nagy és hasznos munkát 
kifejthessen. 

Az elhagyott gyermekek felső korhatárát illetőleg 
hazánk részben Angolország és Franciaország mögött marad. 
Angolország ugyanis az elhagyott gyermekekről szóló 1899. 
évi törvényével a felső korhatárt a 18. évben állapította 
meg. Eddig a korhatárig a hatóságoknak jogukban áll a 
gyermek fölötti összes apai jogokat a szegényügyi hatósá- 
gokra ruházni. Franciaországban az 1904-es törvény ezt a 
korhatárt a 21-ik életévig tolta ki és csak úgy, mint Angol- 
országban, itt is a szegényhatóság gyakorolja a szülői 
jogokat. Ha egyrészt a magasabb korhatár a gyermekek 
érdekében előnyösebbnek is mondható, úgy másrészt a 
gyermekek hátrányára szolgál az, hogy gondozásukra külön 
hatóság nincsen. A külföldi gyermekvédelmi intézmények 
a szegényügyi hatóságoknak vannak alárendelve. 

Az itt idézett angol és francia törvények az elhagyott- 
ság megállapításánál is szabadelvtiebbek, mint a írii tör- 
vényeink. Mig ugyanis nálunk az elhagyottság akkor áll 
be, ha a 15 éveíi alul levő vagyontalan gyermeket hozzá- 
tartozói, rokonai, jóltevői eltartani nem tudják, addig az 
angol törvények azokat az eseteket is tartalmazzák, amelyek- 
ről nálunk csak egy 1907-beii kiadott belügyminiszteri ren- 
deletünk, „mint a jogi értelemben véve nem elhagyott 
gyermekekről" emlékezik meg. Így mindkét idegen törvény 

szerint az elhagyottság akkor is beáll, ha a szülő erkölcs- 
telen életmódot folytat, vagy — Angolországban — az 
1898-as iszákossági törvény értelmében gyógyintézetbe 
kerül, vizsgálati fogságban van, vagy szabadságvesztésre 
ítéltetik, sőt a francia törvény már akkor is védelmébe 
veszi a gyermeket, a mikor őt az elhagyottság csak fenye- 
geti (en vue de prevenir leur abandon). 

A magyar törvényekből kimaradt ezen casuistikus 
felsoroláson ugyan segit az az intézkedés, hogy az árva- 
szék és a gyermekvédelem céljait szolgáló egyesületek a 
magyar törvény szerint nem elhagyott gyermekek felvéte- 
lét is szorgalmazhatják, de a gyermekek itt felsorolt osz- 
tályaira határozottan előnyösebb volna, hogyha az elhagyott- 
ság esetei között az ő eseteik is a törvényben állapíttat- 
nának meg. 

Az állami gyermekmenhelybe való felvétel nálunk 
nyíltan történik. Hazai törvényeink szakítottak a Siciliá- 
ban még ma is dívó és rövid idő előtt még általánosan 
elterjedt forgóláda-rendszerrel, de nem fogadták el a Fran- 
ciaországban törvényesen szervezett bureau ouvert-eket 
sem. Franciaországban ugyanis a 7 hónapnál fiatalabb 
csecsemők befogadására éjjel-nappal nyitva álló hivatalok 
vannak, A gyermeket átadó személyt a szigorú titoktar r 
tásra kötelezett hivatali előljáró fogadja, aki a gyermeket 
hozó egyént még a gyermek átadása előtt figyelmezteti 
arra, Tiogy csak a gyermek állapotjára vonatkozó kérdé- 
sekre köteles válaszolni. Az így átadott gyermeket a ható- 
ság gondozása alá veszi és ezentúl az állam gyermekének 
tekinti. 

Nálunk a gyermek befogadását a szülő, vagy a gyer- 
mektartásra egyébként köteles személy az illetékes árva- 
széknél kérelmezi. Az elhagyottaknak nyilvánított gyer- 
mekeket az elhagyottság tárgyában határozó árvaszék utalja 
be a menhelybe, halaszthatatlan sürgős esetekben pedig, 
ha a gyermek létérdeke megköveteli, a főszolgabíró, illetve 
a vele egyenrangú közigazgatási hatóság, ha pedig ható- 
sági intézkedés előtt hoznak felvételre gyermeket, az igaz- 
gató-főorvos intézkedik. 

Nem szorul bővebb magyarázatra, hogy a nyílt fel- 
vétel a forgóláda-rendszer és annak módosított alakzatai 
felett nagy anyagi, főként pedig erkölcsi előnynyel bír. 

Franciaországban már a bureau ouvert korszaká- 
ban, 1904-ben a departementok által elhelyezett gyer- 
mekek száma 146244, a tartási összköltség pedig közel 
30 millió frankra rúgott. Az állam gyermekei mellett a 
departementok még külön 52000 elhagyott gyermeket is 
gondoztak, amit félreértések elkerülése végett emelünk ki. 
Hogy a világ legvagyonosabb országa, amelynek emellett 
még a legjobb módú kispolgársága van, lelencekre ily hor- 
ribilis összeget kénytelen költeni, annak egyetlen oka a 
csecsemők titkos felvételében keresendő. Ezt az állításun- 
kat megerősíti az a további statisztikai adat, hogy míg 
Paris a hatvanas években, tehát a forgóláda idejében lelen- 
ceire évenkint 60 millió frankot költött, addig 1904-ben 
összkiadása nem egész 12 millió frank volt. Hogy a bureau 
ouvertékben a gyermekek leadását korlátozzák és a fictiv 
lelencek számát megszorítsák, az 1905-ös francia törvény* 
a bureau ouvert elöljáróját felhatalmazza arra, hogy a gyer- 
mekkel jelentkezőnek a gyermek tartására állandó segélyt 
ajánljon, esetleg az első részletet nyomban folyósítsa. Ez 
a segély a gyermek családi állására tekintet nélkül meg- 
adható, abban tehát még a házasságban született és szü- 
leinél lévő gyermek is részesülhet. 

Ha a bureau ouvert-ekhez csak a valóban nyomorú- 
ságos lelenceket hoznák és ha a bureau ouvert nem volna 
a legképtelenebb visszaélések okozója és színhelye, akkor 
a népesség állandó csökkenése által sújtott Franciaország 
nem gondolkodnék a bureau ouvert megszorításán, hanem 
a számukat szaporítaná. 

Ugyanezt a mozgalmat tapasztalhatjuk a forgóláda 
ősi hazájában, Olaszországban is. Attól az időtől kezdve, 
hogy a gyermekét elismerő anyát tartási segélyben része- 
sítették, a lelencek száma lényegesen csökkent és ma már 
nemcsak a forgóláda, de még a helyébe lépett és fentebb 
ismertetett nyilt felvételi hivatalok is egyre ritkulnak. Az 
anyák maguk gondozzák gyermekeiket és ezzel elejét 

veszik az erkölcsellenes viszonynak és a gyermekek jövő- 
jére kiható társadalmi nyűgnek. 

Az államnak a nyilt felvétel mellett is módjában áll 
a közellátásra szorult gyermekeket a kétségbeesett anyák 
meggondolatlan cselekedeteitől megóvni. Nálunk az összes 
közigazgatási hatóságok azokat a gyermekeket, akiknek 
létfentartása és nevelése biztosítva nincsen, az árvaszék- 
hez bejelenteni tartoznak és ezt a kötelességet a nagy- 
község elöljáróságainál külön is hangsúlyozzák. 

Az itt leginkább előtérben álló törvénytelen gyerme- 
keket illetőleg pedig a gyermekvédelmi szabályzat még 
külön is intézkedik. Az anyakönyvvezető a házasságon 
kivül született gyermek születését az elöljáróságnak hala- 
déktalanul bejelenti. Az elöljáróság erre vizsgálat tárgyává 
teszi, hogy az újszülöttet illetőleg az elhagyottság körül- 
ményei fenforogni látszanak-e vagy sem és ha az elhagyott- 
ságot megállapíthatónak véli, az árvaszékhez azonnal jelen- 
tést tesz. A törvénytelen gyermekek érdekeit szolgáló ezen 
•rendelkezésre azonban az eddigi tapasztalatok után ítélve 
nem igen lesz szükség. Az állami gyermekmenhelyek orszá- 
gos felügyelőjének 1905. évi jelentése szerint a gyermek- 
menhelyekbe felvett gyermekek 53.39% -a született házas- 
ságon kívül és ennek daczára az árvaszékek csak a gyer- 
mekeknek 24.67%-ót utalták be a menhelyekbe, míg az 
elsőfokú hatóságok intézkedése folytán a gyermekeknek 
32.23%-a került a menhelyekbe és közvetlenül az igazgató- 
főorvosok a gyermekeknek 42.67%-át vették fel. Nálunk 
tehát a szülők, illetve a gyermekek gondviselői elég sürün 
keresik fel a menhelyeket és nem várják be a hatósági 
eljárás lefolytatását. 

A gyermekvédelmi szabályzat még sokkal gyakorla- 
tibb és üdvösebb eszközökhöz is nyúl. Az igazgató-főorvos 
ugyanis a gyermekmenhely kötelékébe felvett csecsemőt 
a szoptatás időszakának és az ezt követő egy hónap tar- 
tamára külön díjazás mellett édes anyjánál hagyhatja, sőt 
az igazgató-főorvos úgy is intézkedhetik, hogy a gyerme- 
ket a szoptatás idejére és egy további hónapra édes any- 
jával együtt helyezi el valamely külön erre megjelölt tele- 

pen. Bár ez a humánus eljárás az államkincstár nagyobb 
megterhelésével jár, a gyermekmenhelyek mégis 1905-ben 
5656 csecsemő gyermek közül 481 gyermeket hagytak 
meg az anyjuknál és 1232 gyermeket helyeztek el az any- 
jukkal együtt. Annyi lelencet, mint a mennyit a francia 
bureau ouvert-ekbe hoznak, nyílt felvétel mellett az állam 
gondjaira nem bíznak, de ez nem is szükséges, viszont 
alig tehető fel, hogy a titoktartásra kötelezett közhivatal- 
nokkal való érintkezés nálunk egymagában elegendő ok 
volna arra, hogy a szerencsétlen anyát gyermekének átadá- 
sától elriaszsza, mert hiszen a gyermek jövőjére az, hogy 
— miként Franciaországban — az állam gyermeke, a tör- 
vénytelen családi állásnál semmivel sem előnyösebb. Ha 
végül hozzávesszük, hogy a törvényes képviselők men- 
helyeinkben a gyermekek sorsáról a legmesszebbmenő 
felvilágosítást kaphatják és hogy a gyermekekkel szemé- 
lyesen is érintkezhetnek, akkor joggal állithatjuk, hogy a 
nyilt felvétel elijesztő nem lehet, sőt, hogy a csecsemőket 
gyermekmenhelyeinkhez hasonló körültekintéssel és szere- 
tettel sehol a vüágon nem gondozzák és a német szegény- 
ügynek egyik alapos művelője nem túloz, a mikor azt 
mondja, hogy „Hinsichtlich der Organisation der Sauglings- 
fürsorge könnten wir von Ungarn manches lernen". Német- 
országban ugyanis egyelőre csak „Stillpraigiákkal" dolgoz- 
nak, de szervezett csecsemő-gondozásról még nem beszél- 
hetünk. 

Ha az itt előadottak szerint a nyilt felvétel még a 
csecsemőkre sem káros, akkor önként értetődőleg a fel- 
vételnek ez a módja a gyermekek többi osztályaira sem 
járhat hátránynyal. 

Nálunk a gyermek felvételét a szülő, illetve a gyer- 
mek eltartására kötelezett egyén kérelmezi. Ha a törvé- 
nyes képviselő a gyermek tartását, nevelését elhanya- 
golja, erkölcsiségét vagy testi jólétét veszélyezteti, az árva- 
szék a törvényes képviselőt atyai hatalmától megfosztja 
és a gyermek részére egy oly gyámot rendel, aki a gyer- 
meket vagy maga tartja és neveli, vagy pedig a men- 
hely gondjaira bízza. Legújabban a büntetőnovella (1908. 

XXXVI. te.) szerint a bíróság is a 12-ik életévüket be 
nem töltött bűnösöket, ha eddigi környezetükben erkölcsi 
romlásnak vannak kitéve, ideiglenes felvétel végett a leg- 
közelebb eső állami gyermekmenhelybe szállítja és ezen 
intézkedéséről a gyámhatóságot értesiti. Ugyanígy a gyer- 
mekmenhelyre számit a novella a 12 évesnél idősebb, de 
természetesen 15 évesnél fiatalabb bűnösöknél és mind- 
azokban az esetekben, amelyekben a fiatalkorút a javitó 
neveléssel a társadalom részére megmenteni reméli. Nem 
vitatható, hogy a novella ujitása a régi rendszerrel szem- 
ben nagy haladást jelent és a magyar gyermekvédelem 
azon eszmemenetébe, hogy a 15 éven aluli gyermekek 
egyedül hivatott gondozója a gyermekmenhely, okszerűen 
beleilleszkedik. 



Mielőtt a felvétel körülményeinek ismertetésétől a 
gyermekek elhelyezésére, tartására és nevelésére áttérnénk, 
röviden bár, de ki kell térnünk a gyermekmenhelyek szer- 
vezetének egyik feltűnő hiányosságára. 

A gyermekvédelmi szabályzat a menhely személyzetét 
a menhely élén álló igazgató-főorvosból, illetve Budapesten 
külön az igazgatóból és külön a főorvosokból, a szükséges 
orvosi karból, a gondnokból és ellenőrből alakítja. 

Az igazgató-főorvos, mint a menhely főnöke és kép- 
viselője a menhelyből azt az intézményt teremtheti, amely 
ideális nagyságában a törvényhozó szeme előtt lebegett, 
vagy megelégedhetik avval, hogy kötelességét a szabályzat 
értelmében teljesíti ; a menhely belső élete ekkor sem érez 
rázkódtatást, csak az erkölcsi súlya csökken. A menhely 
fejlődése az igazgató-főorvos személyével szorosan össze- 
függ, a menhelyek élére tehát a gyermekvédelem legkivá- 
lóbb harcosai állítandók. 

Bármily fontos azonban az igazgató-főorvosi állás 
szerencsés betöltése, feladatát a főorvos alkalmas segéderők 
nélkül nem teljesítheti. A szabályzat orvosokat és kezelő 
személyzetet rendel az igazgató mellé, de megfeledkezik 
arról a segéderőről, amely a gyermekvédelem intézésénél 



Digitized by 



Google 



107 



kiválóan használható, sőt amely nélkül a gyermekvédelmet 
teljes sikerrel ellátni nem is lehet. A szabályzat a gyermek- 
menhely hivatalos személyzetének összeállításánál mellőzte 
a nőt. A gyermekvédelem legfelső intézőjéről nem tételez- 
hető fel, hogy az asszony közreműködésének szükséges- 
ségétől nem volna áthatva, hiszen ott, ahol a társadalom 
és az állam együttműködését szabályozza, az asszony már 
az őt megillető szerephez jut, de úgy látszik avval az elavult 
gyakorlattal, hogy a nőt hatósági jogkörrel felruházni nem 
lehet, nem akart szembeszállni. Ez a rendelkezés sok tekin- 
tetben, főként pedig elvi szempontból határozottan káros. 
A magyar szegényügy rendezése szükségszerűen a gyermek- 
védelemhez fog alkalmazkodni és ha az intéző körök az 
asszonyt a gyermekvédelem hivatalos szervezetéből kire- 
kesztik, akkor ettől a gyakorlattól később sem fognak 
eltérni és ezzel a szegénytigy megmunkálására leghiva- 
tottabb elemet a szegényügy rovására elkedvetlenítik. Hogy 
a nő a szegényügy ellátásának és különösen a gyermek- 
védelemnek mily fontos tényezője, az bővebb magyarázatra 
nem szorul. Angolországban a gyermekvédelem országos 
felügyelői nők, Miss Mason, Miss Chapmann, Miss Stansfeld 
jelentései a gyermekvédelem irányítására döntő befolyással 
bírnak, véleményük kikérése nélkül á központi hatóság 
nem intézkedik. Ha tehát Angolországban a nőt a legfelső 
állások betöltésére is alkalmasaknak tartják, akkor a mi 
asszonyainkban is megbízhatunk annyira, hogy ha már 
vezető állásokhoz nem juttatják, akkor legalább a gyerme- 
kekkel és nevelő szülőkkel való érintkezést reájuk bízzák. 
A gyermekvédelem ennek a szabadabb felfogásnak nem 
vallhatja kárát, sőt a maga elé tűzött célt csak így fogja 
elérni. 

Ezek után térjünk át a gyermekvédelem leglényegesebb 
részére, a gyermekek tartására és nevelésére. 

Magyarország 18 gyemekmenhelyének kötelékébe 1906. 
évi december hó 31-én 30.375 gyermek tartozott. Ezeket a 
gyermekeket a menhelyek részben központi intézeteikben, 
részben állami vagy családi telepeken, részben pedig külön- 
leges intézetekben gondozza. 

A menhely központi intézetében csak a beteg, gyenge 
fejlettségű, különösebb ápolást és orvosi gondozást igénylő 
gyermekeket tartják vissza, a többieket, amennyiben külön 
intézetekbe nem kerülnek, állami telepeken és elvétve 
családi telepeken helyezik el. 

A menhely kötelékébe tartozó gyermekek gondozásá- 
nak leggyakoribb módja ezek szerint az állami telepre való 
kihelyezés. Az igazgató-főorvos a vezetése alatt álló menhely 
kerületéhez tartozó és kedvező fekvésű községekben, ame- 
lyekben gyermekek befogadására vállalkozó legalább 30 
oly család van, akik a gyermekeket nem a saját vagyoni 
viszonyaik érdekében fogadják be, és ahol a gyermekek 
iskoláztatása is biztosítva van, állami telepeket alapít és a 
menhely központjából kihelyezendő gyermekeket a telepbeli 
családoknak adja ki. 

A magyar gyermekvédelem az állami telepek intéz- 
ményével a szakköröket állandóan foglalkoztató azt a nyilt 
kérdést, hogy a gyermekek érdekét az intézeti ellátás vagy 
pedig a családi ellátás szolgálja-e jobban, nézetünk szerint 
megoldotta. Nem áltathatjuk magunkat avval, hogy a csa- 
ládi nevelést mi alkalmazzuk először, de nem tagadható, 
hogy a családi nevelést a magyar gyermekvédelemhez hason- 
ló rendszerességgel egy országban sem vitték keresztül. 

Magyarországon abból az egészséges felfogásból indul- 
tak ki, hogy a családi tűzhely melegétől megfosztott gyer- 
meket a lehetőség szerint ismét olyan környezetbe kell 
visszahelyezni, amely a gyermek kedélyét leginkább fel- 
emelő, természetes szeretetet nyújtani képes. A jól kivá- 
lasztott nevelőszülő az elhagyott gyermek megmentését 
jelenti. A gyermekmenhely intézményének rövid pár éves 
fennállása is beigazolta, hogy a gyermekvédelem céljait 
jobban szolgáló megoldásmódot találni nem lehet. Bármely 
oldaláról nézzük is a gyermekvédelem maga elé tűzött fel- 
adatát, kétségtelenül megállapíthatjuk, hogy a családi nevelés, 
úgy amint azt minálunk keresztül viszik, feltétlenül meg- 
felelő. A telep kiválasztása, a gyermek gondját viselő nevelő- 
szülő foglalkozása, a környezet, mindmegannyi alkalmas 
eszköze a gyermek megmentésének és felnevelésének. A 

törvény szerint a menhely kötelékébe tartozó gyermekeket 
a maguk erejéből megélő gazdáknál és iparosoknál helyezik 
el. A gyermekmenhely céljai nem nagyratörők, gyermekei- 
ből az államnak egyszerű, hasznos polgárokat akar nevelni, 
ezt a célját pedig a legbiztosabban úgy éri el, ha a gyer- 
meket legzsengébb korától fogva munkás és szerény embe- 
rek között helyezi el. A gyermek igényei környezete igényei- 
nél nagyobbak nem lesznek, életfelfogása a körülötte élő 
emberek felfogása szerint idomul, embertársainak örömei 
és fájdalmai az ő öröme és fájdalma, a mindennapi élet 
változatos eseményei érdeklődését felkeltik, és ha a gyer- 
mekből is szorgalmas iparos vagy gazda nevelődik, élete 
célját elérte és sorsával meg lesz elégedve. 

A magyar gyermekvédelem ebben az irányban halad 
és az eddigi eredmények szerint az irány megválasztása 
helyes volt. A családokhoz kihelyezett körülbelül 30.000 
gyermek közül 1905-ben az áthelyezéseknél legsűrűbben 
külső körülmények játszottak szerepet, de a nevelőszülő 
és a gyermek közötti viszony csak nagyon kevés esetben 
adott a hatóság közbenjárására okot, a gyermekek már 
most az intézmény zsenge korában beleélik magukat környe- 
zetükbe és az intéző köröknek az a reménye, hogy a csa- 
ládi nevelés az örökbefogadások számát szaporítani fogja 
és hogy ezzel együtt a gyermek nevelő szüleiben idővel 
valóságos szüleit fogja megtalálni, valóra fog válni. 

Amikor a nevelőszülőkhöz való kihelyezés bevallott 
célja a családi kötelék utánzása, akkor nem zárkózhatunk 
el annak a kérdésnek a föltevésétől, hogy a magyar gyer- 
mekvédelem oly esetekben, amidőn a szülő gyermekét 
tisztán vagyoni viszonyainak elégtelensége következtében 
nem tarthatja, miért vonakodik a szülő megfelelő támoga- 
tásától? Az elvi álláspontot a magyar gyermekvédelem 
a csecsemőknél amúgy is elhagyta, és ami a csecsemőknél 
indokolt, az a zsengekorű gyerekeknél sem lehet alaptalan. 
A magyar gyermekvédelem csak idegen családoknál helyezi 
el a tartásra szoruló gyermekeket. Németországban az anya 
támogatása önként értetődik. Egy megfelelő összegnek, 
rendszerint minden egyes gyermek után 6 — 12 márkának 

folyósítása havonkint Németországban általános gyakorlat. 
Ha a szülőt a gyermekvédő hatóságok csak úgy állandó 
felügyeletük alatt tartják, mint a nevelőszülőt, a valószínű- 
ség nem szólhat az ellen, hogy az édes anya gyermekét 
kevesebb szeretettel neveli, mint az idegen. Ahhoz termé- 
szetesen kétség sem férhet, hogy az egyes esetek mindig 
gondos vizsgálat tárgyává teendők és hogy a gyermek 
szüleinél csak akkor hagyható, ha erkölcsi kár nem érheti- 

Hogy a német módszerben van igazság és hogy a 
szülők megkerülése nem mindig szükséges, azt az Egyesült- 
Államok példája is bizonyítja. Bár a nevelő szülőknél való 
elhelyezést az Egyesült Államokban is kellőképen méltá- 
nyolják, mégis meg tudják érteni azt is, hogy a gyermek 
kihelyezése nem mindig szükséges, sőt egyes államokban 
épen a nevelőszülők intézményét tekintik kisegítőnek s a 
segélyezés rendes formája az édes szülőknél való ellátás, 
így Massachusetts-ben 1903-ban nevelőszülőknél csak 637 
gyermeket helyeztek el, míg a családjuk körében segélyezett 
gyermekek száma 31.844 volt. 

Elvileg a családi nevelést még csak Angolországban 
támadják. Ez az állam, amely a szegény ügy többi ágaiban 
is tisztán gyakorlati célokat követ, a gyermekvédelem terén 
csak arra akar tekintettel lenni, hogy. a gyermek gyakor- 
lati nevelését a maga felfogása szerint a legbiztosabban 
elérje. A családi nevelés halad ugyan, de általánosan még 
nem terjedt el, törvényesen pedig nem szerveztetett. Angol- 
országban a guardianok (szegénygyámok) adják ki a gyer- 
mekeket és még az ez ügyben 1905-ben hozott boarding-out 
order is csak annak a megállapítására szorítkozik, hogy a 
guardian milyen gyermekeket helyezhet el családoknál. 
Eszerint pedig a guardian nemcsak az elárvult és elhagyott 
gyermekeket, hanem még azokat is nevelőszülőkhöz adhatja, 
akik szellemi vagy testi fogyatékosságuk miatt segélyezésre 
szorulnak, továbbá akiket a szegényhatóság szüleik erkölcs- 
telen életmódja miatt vett a maga gondozása alá. Az el- 
hagyott gyermekek körének tágítása mindenképen üdvös 
volna, ha az angol hatóság az elhagyatottságot csak az 
állandó gondozásra szoruló gyermekeknél állapítaná meg. 

Ezt azonban az angol törvény nem írta elő, és így meg- 
esik, hogy gyermekeket hónapokra, sőt hetekre adnak ki 
családi gondozásra, ami az intézmény állandósítását hatá- 
rozottan hátráltatja. Angliában a nyilt szegényápolás terje- 
dését bármely formájában kétkedő szemmel nézik, a családi 
nevelésnél pedig különösen azt hibáztatják, hogy a család 
körében a gyermek szakszerű nevelésben alig részesülhet. 
Az angol gyermekvédelem eszményképe egy jól vezetett 
iskola, lehetőleg kevés gyermekkel, amely a gyermekeket 
szakszerű kiképzésben részesíti, fegyelmezettségre és enge- 
delmességre szoktatja. Iskolázott emberek, a gyermekek 
kiképzésére alkalmas szakerők neveljék a gyermekeket, a 
gyermek jövőjét ily módon jobban biztosítják, mint az 
elnézésre hajló, főként pedig a műveltség alacsony fokán 
álló, egyszerű falusi népeknél való elhelyezéssel. 

Az ilyen és az ehhez hasonló felfogások Angolország- 
ban és a vele egy úton haladó Egyesült-Államokban nem 
tartoznak a ritkaságok közé, sőt a gyermekek tömeges fel- 
vételére szánt intézetek alapításával sem hagynak fel. A 
Philadelphiában létező Girard College 1600 gyermek befo- 
gadására alkalmas épületeivel a túlzás hazájában még min- 
dig talál utánzókra és az óriás központok az amerikai gyer- 
mekvédelem terén közkedveltségnek örvendenek. 

A magyar állami telepekkel homlokegyenest ellen- 
kező ezen intézmények a családi nevelés kedvező befolyá- 
sát a gyermek jövőjére nem tudják lerontani. A zárt inté- 
zeti nevelésből kikerült gyermek, mire az intézetet oda- 
hagyja, ismét csak elhagyott. Nincs senkije, aki útját továbbra 
egyengesse, idegenek között egész életén át idegen marad 
és ha viszonyai rosszabbra fordulnak, egyetlen pártfogója 
megint csak a hatóság lesz, amely a gyermeket azért 
nevelte, hogy ő reá többé ne szoruljon. Ezzel szemben a 
családi nevelés az elhagyott gyermeket kis körben kevés 
emberrel hozza össze. Az évek hosszú sora közte és kör- 
nyezete, elsősorban pedig közte és nevelőszülei között 
igaz ragaszkodást fejleszt ki, a gyermek annak a kis közü- 
letnek régen ismert tagjává válik, akit a közület, ha baj 
éri, egykönnyen nem hagy cserben. A magyar gyermek- 

védelem legszerencsésebb intézkedése az volt, hogy a gyer- 
meket kihelyezésénél a családdal együtt a telepet tekin- 
tette rendszere egységének, mert ha a család a körében 
nevelt gyermeket szorult helyzetében segíteni nem is tudná, 
a telep a maga neveltjét sohasem hagyja el. 

A gyermekvédelmi szabályzat a fejlettebb korukban 
gondozásba vett gyermekek elhelyezéséről családi telepek- 
kel akar gondoskodni. 

Az igazgatóság olyan községekben, amelyekben alkal- 
mas lakóház és ahhoz mező- vagy kertgazdasági célokra 
alkalmas terület van, családi telepet létesít. 

Egy-egy családi telepen 7 — 15 év közt levő tíz-húsz 
egynemű gyermek helyezhető el. 

A családi telep élén a műveltség bizonyos fokát elért 
egyén, a lehetőség szerint tanító áll. 

A gyermekek amellett, hogy iskolába járnak, az ösz- 
szes belső és külső gazdaságban gyakoroltatnak, amikor 
pedig a külső gazdasági munka szünetel, háziipari okta- 
tást nyernek. 

így szól a szabályzat. A gyermekmenhelyek országos 
felügyelőjének 1905. évi jelentéséből kitűnőleg a gyakorlat 
a szabályzatot elhagyta és a különálló mező- és kertgazda- 
sági oktatás helyett ott alapított családi telepeket, ahol 
erre megfelelő alkalom adódott. 

Battonyán nagyobb leányokat helyeznek el és kézi- 
munkában képeznek ki. Bánffy-Hunyadon egy szűcs-mester 
oktatása alá adják a gyermekeket. Zalaszentgróton egy 
szőlőbirtokos birtokán alapítottak családi telepet, hogy a 
gyermekeket szőlőművesekké neveljék. A többi még ismert 
telepen pedig vagy ipart, vagy pedig háziipart űznek. 

A gyermekmenhelynek a családi telepekkel nincs 
szerencséje, hogy miért nincsen, arra pontos választ nem 
adhatunk, de valószínűleg a rendszerben van a hiba. A 
magyar családi telep egy középalakulat a családi nevelés 
és a zárt nevelés között, melyből hiányzik egyrészt a 
család melege, másrészt az intézet pontos rendje. A szabály- 
zat a fejlettebb korban befogadott gyermekekről akar 
gondoskodni, erre a családi telep alkalmas is, de csak 

olyan formában, amint ezt a szabályzat előírja, illetve még 
ennél is puhább és simulékonyabb kialakulásában. Az 
országos felügyelő jelentésében olvashatjuk, hogy a belügy- 
miniszter már hangsúlyozza, hogy az iparosok a gyerme- 
keket nem használhatják ki, 15 éves koráig a menhely 
gyermeke csak azért dolgozzék, hogy tanuljon, Nagyváradon 
pedig oly „családi telepen" helyezték el a gyermekeket, amely 
még a közegészségügyi követelményeknek sem felelt meg. 

Ha a családi telepekből ilyen n/unkáslakásfajta fejlődik 
ki, akkor a gyermekvédelem nem érheti el célját, mert a 
gyermek ismét olyan viszonyok közé kerül, a milyenekből 
a gyermekvédelem ki akarta ragadni. Az iparosokhoz vagy 
bárkihez munkába adott elhagyott gyermekek nem állanak 
sem a családi otthon jótékony befolyása, sem pedig a jól 
szervezett intézet igazságos fegyelme alatt és mert éppen 
olyan gyermekekről van szó, akik már fejlettebb korukban 
kerültek a gyermekmenhely védőszárnyai alá, a rend- 
szeresség hiánya hatványozottan káros. 

A családi telep a gyermekek gondozásának eléggé 
ismert alakja, találkozunk vele jóformán az összes számot- 
tevő külföldi államokban, de az iparosok műhelyeit családi 
telepeknek sehol sem nevezik. Amerre csak alkalmazzák, 
mindenütt az intézeti nevelést akarják a családi otthonnal 
összeegyeztetni, hogy ilyen módon az értelmileg fejlettebb 
gyermekek értelmét és kedélyét egyenlő elbánásban részesit- 
hessék. 

Ausztriában kizárólag vidéken született árvák részére 
„Kleines Waisenhaus a -okat, kisszerű árvaházakat tartanak 
fenn. Az árvaház élére állított „szülők" jóravaló földmíves 
emberek, akik a gondjaikra bízott gyermekekből mező- 
gazdasági cselédeket nevelnek. A szülők a szolgálatba 
került gyermekekre továbbra is felügyelnek és szükség 
esetén ismét magukhoz fogadják. Amit a szülők szereznek, 
az az övék, a felügyelőbizottság, mely a község honora- 
tiorjaiból áll, csak arra ügyel, hogy a szülők a gyermekeket 
lelkiismeretesen neveljék. 

A berni kantonban családi telepeket csak a züllésnek 
indult vagy pedig már bűnös gyermekek részére alapítanak, 

vagyis a családi telepeket javító nevelésre használják fel. 
A 8 évesnél idősebb és 16 évesnél fiatalabb gyermekeket 
a közigazgatási hatóság a szegényügyi hatóság indítványára 
javító nevelés szükségessége esetén javító intézetbe inter- 
nálja, ahonnan azután a gyermekek rövidesen az intézet 
által alapított és egy tanító vagy tanítónő vezetése alatt 
álló családi telepre kerülnek. A gyermekek iskolai oktatás- 
ban részesülnek, ezenkívül azonban házi és mezőgazdasági 
munkát is végeznek. A beutalással járó szokásos nehéz- 
ségeknek azzal vették elejét, hogy a kényszernevelés meg- 
állapítását a bűnügyi hatóságok kezéből kivették és a 
közigazgatásra bízták. A családi telepek a romlott gyer- 
mekeknél is beváltak, ami egy újabb bizonyítéka annak, 
hogy a családi nevelés — mert hiszen a családi telep a 
családi neveléshez áll legközelebb — a gyermekvédelem 
legbiztosabb alapja. 

Angolországban a családi telepeket egyrészt a közön- 
ségnek a gyermekek befogadásától való irtózása, másrészt 
pedig a köztudatba átment az a meggyőződés hozta létre, 
hogy a gyermekek felnevelésére a nagyobb intézetek, 
bármily üdvösek is minden más tekintetben, nem alkal- 
masak. 

Az angol scattered home-ok a mi szabályzatunkkal ter- 
vezett, tehát nem a tényleges családi telepeinkkel, leginkább 
egyeznek. A szegényügyi hatóságok kisebb házakban a 
gyermekneveléshez értő szülők gondjaira legfeljebb 15 
gyermeket bíznak. A gyermekek a szülőkkel egy családi 
közösséget képeznek, nyilvános iskolába járnak és úgy 
élnek, mint a község többi gyermekei. Ezeket a kisebb 
otthonokat sok helyütt cottage home-okká egyesítik, és a 
gyermekeket különleges, rendszerint mezőgazdasági és ipari 
oktatásban is részesítik. A cottage home-ok a közismert 
árvaházakat erősen szorongatják és nincs kizárva, hogy 
ez az intézmény az angol előítéletből táplálkozó zárt 
rendszert a gyermekvédelem terén teljesen ki fogja 
szorítani. 

A családi telepekkel nálunk különös célokat is követ- 
ek. A többször említett 1905-ös jelentés szerint a magasabb 

értelmi fejlődésre képes gyermekeket, rendszerint a társa- 
dalom által létesített külön családi telepeken helyezik el. 
A temesvári nőcselédvédő egyesület által fentartott cseléd- 
képző intézet, az ugocsamegyei Fehér Kereszt-Egyesület 
által fentartott cselédotthon, a háziiparszerű kiképzésre 
berendezett perbenyiki és királyhelmeci telepek mind- 
megannyi családi telepek. Egyesületek tartják fenn a tele- 
peket, a gyermekmenhely pedig a megfelelő gondozási cfijat 
fizeti. A gyermekvédelem megoszlása az állam és a társa- 
dalom között különös feladatok megoldása körül mindig 
örömmel üdvözölhető, mert ez a munkamegosztásnak leg- 
egészségesebb folyamata. A családi telepek ebben a tekin- 
tetben ugyan csak szórványos jelenségek, de a társadalom 
aktiv közreműködésére a gyermekvédelem azon egészséges 
alapgondolatára tekintettel, hogy a gyermekek gondozása 
rendes körülmények között az állam kötelessége, a családi 
telepek létesítésénél nincs is szükség, a társadalom a 
gyermekvédelemből azért kiveheti részét és amint nyomban 
látni fogjuk, ki is veszi, sőt olyan feladatokat is vállal, 
amelyek már rég megérettek arra, hogy ne a társadalom, 
hanem az állam lássa el. 

A testi és lelki fogyatkozásban szenvedő gyermekek, 
amennyiben speciális gondozásban egyáltalán részesülnek, 
a társadalom fentartotta intézetekben ápoltatnak. A statisz- 
tikai adatok feltűnően kedvezők és a külföldi létszámon 
aránytalanul alul maradnak. A gyermekmenhely kötelékébe 
tartozó közel 30,000 gyermek közül csak 247-en voltak 
a 905-ös kimutatás szerint testi, illetve lelki szegények. 
Ha ez az arányszám a tényleges viszonyoknak megfelelne és 
ha a gyermekvédelemre törvény szerint igényt tartó, tehát 
a legszegényebb osztályhoz tartozó gyermekek között a 
statisztikában kimutatottaknál több nyomorék az országban 
nem volna, akkor Magyarország volna a világ legegészsége- 
sebb országa és a gyermekmenhely külön intézetek nélkül 
is meglehetne. Tudjuk azonban, hogy ez nem így van és 
hogy a nyomorékok száma a gyermekmenhelyen azért oly 
csekély, mert a gyermekmenhely még ezt a 247-et sem 
tudja megfelelően elhelyezni. 



Digitized by 



Google 



— 116 — 

Állami intézetünk a nyomorékgyermekek befogadá- 
sára nincsen, a gyermekmenhely tehát a társadalom fen- 
tartotta intézetek előzékenységéhez kénytelen fordulni. 

A siketnéma gyermekeket az államilag segélyezett 
siketnéma intézetek székhelyein magáncsaládokhoz adják,, 
kiképeztetésükről pedig az intézetek gondoskodnak. 

A bénák és nyomorékok egyetlen menedéke a gömör- 
me§yei Fehér Kereszt Egyesület rimaszombati „Nyomorék 
Gyermekek Otthona". A gyermekmenhely itt 20—25 nyo- 
morék gyermeket helyez el, a többieket családokhoz adja. 

Vak gyermekeit a menhely a Vakokat Gyámolító 
Országos Egyesület gondozására bízza. Az intézet a gyer- 
mekeket nagykorúságukig tartja, de a menhely értük csak 
Í5 éves korúkig fizet. 

A hülye gyermekeket a „Szeretet" Országos Egye- 
sület rákosszentmihályi intézetében helyezik el. 

Az epilepsziás gyermekeket, miután ilyen betegek 
részére hazánkban különleges intézet egyáltalán nincsen, 
a menhely maga gondozza. 

A gyermekmenhely ezt a mostoha állapotot sokáig 
nem tűrheti, mert tisztán a társadalom jóakaratától a ren- 
dezett szegényügy egy ága sem függhet. A társadalom 
ugyan megteszi kötelességét, de minél több kötelességet 
hárít reá az állam, annál kevésbbé áll módjában a szegény- 
ügy kiépítésén közremunkálni és oly területeket művelés 
alá fogni, amelyek tisztán a társadalom részére vannak 
és lesznek fentartva. 

Az egyetlen állam, a mely a magánintézeteket a kel- 
leténél nagyobb mérvben veszi igénybe, az északamerikai 
Egyestilt Államok. A State Board 1903. évi jelentése szerint 
New-Yorkban 27.800 gyermeket helyeztek el magáninté- 
zetekben és 1904. január 1-én az Egyesült Államban gon- 
dozott 92.887 gyermek közül csak 9513 gyermeket tartot- 
tak közintézetekben, míg a többit mind a magánjótékony- 
ság fentartotta intézetekben, és ezek között főként feleke- 
zeti intézetekben gondozták. 

A magánjótékonysági intézetek felhasználását azok, 
akiknek a gyermekvédelem intézésében döntő szavuk van. 

nem helyeslik. Homer Folks, az amerikai szegényügy 
egyik alapos ismerője, különösen a felekezeti intézetek 
^ellen kel ki, mert számtalan adat nyomán arról győződött 
meg, hogy a felekezeteket az intézetek létesítésére nem 
a könyörületesség, hanem az a kilátás ösztönzi, hogy a 
gyermekeket az ő különös céljaikra nevelhetik. Éppen ezért 
sok olyan gyermek, aki a szegényvédelemre egyáltalán 
nem szorul, jótékony intézetekben nevelkedik és indoko- 
latlanul szaporítja a szegények számát. Ami pedig a magán- 
jótékonyság fentartotta amerikai gyógyintézeteket illeti, 
ezekről is tudjuk, hogy nagy részük teljesen felesleges, 
sőt ártalmas, mert a vezető orvos csak cégérül használja 
fel, hogy a könnyű szerrel bejutott beteget utóbb a gyógy- 
szerészszel szövetkezve megzsarolja. 

De a társadalom közreműködése az Egyestilt Államok 
gyermekvédelmére általában nem lehet káros hatással, 
mert az állam tevékenysége a társadalom nagyarányú 
munkája mellett sem törpül el és bár az állam a társadal- 
mat igénybe is veszi, azért az állami intézmények száma 
különösen a gyermekvédelem terén, folytonosan szaporodik 
és nagyszerűségükben a társadalom alkotásain jóval fölül 
állanak. Így a nyomorék gyermekek részére New-York 
állami gyógyintézetet tart fenn. Állami siketnéma-intéze- 
tekben 10.000-nél több gyermeket gondoznak és az Egye- 
sült Államokban mindenfelé ismert Craig Colonies f or Epi- 
leptics cottage rendszerükkel az epilepsziásokat családi 
telepeken nevelik, szórakoztatják és gyógyítják. 

Gyermekvédelmünk a gondozása alá vett gyermekek 
osztályozásánál fordított sorrendet követ. A normális gyer- 
mekekről mintaszerűen gondoskodik, de azokat a gyer- 
mekeket, akik a menhely hozzáértő ellátására leginkább 
szorulnak, egyelőre a társadalomnak engedi át. Az intéző 
körök ezzel nagy felelősséget vállalnak magukra és talán 
a modern hygiéna ellen is vétenek. A kultúrállamok külö- 
nösen a szellemi fogyatékosságban szenvedő gyermekeket 
a társadalomtól nemcsak gyermekkoruk tartamára, hanem 
véglegesen izolálni igyekeznek, hogy az átöröklésnek egy- 
szer s mindenkorra elejét vegyék. Sőt a hülye gyermekek 

között egyáltalán nem disztinguálnak és amennyire csak 
lehet, az összes gyermekeket vagyoni viszonyaikra tekin- 
tet nélkül internálják. Szászországban a hülye gyermeke- 
ket állami intézetekben és az ezek körül alapított családi 
telepeken helyezik el. A grosshenersdorfi intézetben állan- 
dóan 250 fiúgyermeket, a nosseni intézetben pedig 170 
leányt gondoznak. A hol hülyeintézetek nincsenek, ott a 
gyermekeket kisegitő osztályokban a többi gyermekektől 
elkülönítetten, értelmi képességüknek megfelelő oktatásban 
részesítik. Ugyanezt az eljárást követik Angolországban 
is. Ahol állami intézetek nincsenek, ott külön e célra ala- 
pított Certified school-okban nevelik a nyomorék gyer- 
mekeket. 

A magyar gyermekvédelemnek ezt a hézagot ki kell 
töltenie, hogy az intézmény tökéletessége kárt ebben a 
tekintetben se szenvedjen és hogy a gyermekmenhelyek 
országos felügyelőjének jelentéséből az a megjegyzés, 
hogy a nehéz felfogású gyermekeket, továbbá a hülyéket 
és nyomorékokat nevelni nem tudják, kiküszöbölhető legyen. 

A normális gyermekek iskoláztatása gyermekvédel- 
münk rendszerének teljesen megfelel. A gyermekmenhely 
a gyermekvédelem kötelékébe tartozó gyermekek nevelését 
ületőleg azt a célt tűzte maga elé, hogy a gyermekeknek 
rendszerint csak oly kiképeztetés adható, a milyenben a 
munkásosztály gyermekei részesülnek. Ennek megfelelően 
az állami gyermekek legnagyobb része összes elméleti 
tudását az elemi népiskolákban szerzi meg. A gyermek- 
menhely a maga elé tűzött célt a kimutatás szerint el is 
érte, mert mig a 904-es statisztikai évkönyv szerint az 
összes iskolaköteles gyermekeknek csak 78.06%-a látogatja 
az iskolát, addig az iskolaköteles állami gyermekeknek ez 
idő szerint is már 92'13%-a jár iskolába. 

Ezenkívül a gyermekmenhely a tökéletesebb kiképzést 
igénylő gyermekekről a rendelkezésére álló anyagi esz- 
közökhöz mérten, külön is gondoskodik. Földműves iskolá- 
kat létesít, a rátermett gyermekek ipari kiképzéséről is 
gondoskodik és bár a kezdet nehézségei egyelőre arra 
kényszerítik a gyermekmenhelyet, hogy mint azt már fen- 

tebb említettük, e tekintetben is főként a társadalomra 
támaszkodjék, mégis alapos kilátás van arra, hogy a 
gyermekvédelem ebben a tekintetben rövidesen kizárólag 
a gyermekmenhelyre támaszkodhatik. 

Különösen figyelemre méltó intézmény a kertgazda- 
sági nevelőintézet Zomborban, amelyben 200 szakszerű 
kiképzésre alkalmas állami fiúgyermeket a kertgazdaság 
különböző ágaiban képeznek ki. A gyermekeket 15 éves 
korukig az intézetben internátusszerüen nevelik, 15 éves 
koruk betöltése után pedig az erre különösen alkalmas 
fiúkat az állami földművesiskolák fogják átvenni. 

A gyermekmenhely kötelékébe tartozó leánygyerme- 
kekről eddig csak a cselédképző intézetekben és a kézi- 
munkában, illetve háziiparban való kiképeztetésre beren- 
dezett családi telepeken gondoskodnak, ebben a tekintetben 
tehát a gyermekmenhely eddig még a kezdet nehéz- 
ségeivel küzd. 

Az állami gyermekek nevelését illetőleg az adatok 
felsorolása már a követett irányt is tartalmazza. Az irányzat 
teljesen megnyugtató, aminthogy a gyermekmenhely az 
átlaggyermekek nevelését illetőleg nemcsak hogy megteszi 
kötelességét, hanem közgazdaságilag rendkívül hasznos 
munkát végez. 

Ennél érdekesebb és bővebb fejtegetésre érdemes a 
szigorú nevelésre szoruló gyermekek sorsa. Ez a kérdés 
annál is aktuálisabb, mért amint a gyermekvédelemről elő- 
adottak elején már megemlítettük, a büntető törvénykönyv 
novellája a büntető bíróság elé került gyermekekkel és 
fiatal korűakkal szemben követendő eljárásnál a gyermek- 
menhelyre különös tekintettel van. A novella 24. §-a szerint 
„javító nevelést rendel a bíróság, ha a fiatalkorú eddigi 
környezetében a romlás veszélyének van kitéve, züllésnek 
indult, vagy értelmi és erkölcsi fejlődése érdekében a javitó 
nevelés más okból szükségesnek mutatkozik. A javító nevelés 
céljára állami és az igazságügyi miniszter által arra alkal- 
masnak talált más intézetek szolgálnak." 

A novella indokolása az itt idézett szakaszt így indo- 
kolja : „A javaslat megengedi, hogy a javító nevelést az 

állami javítóintézeteken kívül egyéb ily célú állami inté- 
zetekben — pl. gyermekmenhelyben — vagy az e célra 
alkalmasnak talált más intézetekben is végrehajtsák. 

„E rendelkezést az indokolja, hogy az állami javító- 
intézetek a nagyobb számban beutalandó fiatalkorúakat 
nem lesznek képesek befogadni, így szükséges lesz más 
intézetekről is gondoskodni, melyek a javítóintézeteket ki- 
egészíteni alkalmasak/ 

„A javaslat alapgondolataival és rendszerével teljesen 
megegyezik, hogy a javító nevelés ily különböző jellegű 
és főleg nemcsak javító, de egyúttal bármely megfelelő 
kiváló intézetben is történhessék. A javaslat ugyanis meg- 
szüntetni kívánja azt a gyakorlatilag egyébként soha tel- 
jesen keresztül nem vitt rendszert, hogy a bűntettes fiatal- 
korút egészen más nevelésben kell részesíteni, mint azt, 
aki bűntettet vagy vétséget még nem követett el. A zül- 
lésnek indult és a romlásnak kitett gyermekek és fiatal- 
korúak között, nevelés szempontjából kétségtelenül kell 
különbségeket tenni. E különbség azonban csak az életkor, 
a jellem kisebb vagy nagyobbfokú romlottsága, az állam 
gondozásába vett fiatalkorú életviszonyai szerint tehető. 
Eszerint nem lehet kizárólag döntő a bűncselekmény el- 
követése/ 

A javító nevelés helyett a bíróság a fiatalkorút a 
novella 21. §-a szerint ítélethozatal nélkül, megfelelő figyel- 
meztetés után 1 évi próbaidőre szigorú szabályokhoz kötött 
felügyelet mellett, feltételesen szabadlábon hagyja. Próbára 
bocsátás nem alkalmazható, ha a fiatalkorú 1 hónapot meg- 
haladó szabadságvesztés büntetéssel már büntetve volt. 
Ezt a rendelkezést a 22. §-a következően egészíti ki : Pró- 
bárabocsátás esetében a bíróság a felügyeletet a fiatalkorú 
törvényes képviselőjére, ha pedig erkölcsi fejlődése szem- 
pontjából kívánatos, állami gyermekmenhelyre, vagy más 
e végből szervezett hivatalra, valamely gyermekvédő egye- 
sületre, vagy arra alkalmas egyénre bizza és szükség esetén 
a fiatalkorú megfelelő elhelyezése felől is intézkedik. 

A felügyelettel megbízott a fiatalkorú magaviseletét 
állandóan ellenőrzi. 

Az indokolás az itt idézett szakaszokhoz a követke- 
zőket fűzi: „A próbára bocsátás helyén való lesz mind- 
annyiszor, ha a terhelt egyéniség oly hajlamot árult el, 
mely könnyen erkölcsi sülyedést idézhetne elő, ha fel- 
ügyelet nélkül marad, de a fiatalkorú nem mutat erkölcsi 
romlottságot, nem jelentkeznek rajta a züllés jelei, környe- 
zete nem szolgáltat okot arra, hogy állami gondozásba 
vétessék és életviszonyai mellett általában nem kell félni 
attól, hogy szigorúbb felügyelet mellett szabadlábon élve, 
újabb bűncselekményt követ el, vagy züllésnek indul. 

„A próbára bocsátás lényegileg a feltételes elítélésnek 
az angol és amerikai jogterületen kifejlődött rendszere, 
melyhez a véd- és felügyelő szervezet elengedhetetlenül 
szükséges." 

Az indokolás ennek a szervezetnek létesíthetőségét 
biztosítva látja, mert „a gyermekvédelem ügyét az állam 
és a társadalom oly szeretettel karolta fel, hogy az állami 
gyermekmenhelyekben, a gyámhatóságokban, a mindinkább 
erősödő társadalmi szervezetekben már most is megfelelő 
biztosítékát látjuk az intézmény sikeres működésének." 

Folytatja pedig azzal, hogy „a közhivatalok közül első- 
sorban az állami menhelyek veendők számításba, melyek- 
nek kizárólagos feladata a gyermekek és a fiatalkorúak 
gyakorlati védelme. Ezeknek országos szervezése biztosí- 
tékot nyújt aziránt, hogy a felügyelet gyakorlására rövid 
idő alatt mindenütt alkalmas közegek fognak rendelke- 
zésükre állani." 

Az itt idézett szakaszok és a miniszteri indokolás 
gyermekvédelmünk sikeres rendezésének legfényesebb 
bizonyítékai. A gyermekmenhely hasznos befolyása a bün- 
tetőtörvénykönyv merev rendelkezésein rést üt és egy olyan 
irányzatot inaugurál, amely a jelenkor humánus felfogásának 
mindenképen megfelel. A novella meg akarja szüntetni azt 
.a rendszert, hogy a bűntettes fiatalkorút különleges neve- 
lésben kell részesíteni és különbséget csak a züllött gyer- 
mekek és a züllött fiatalkorúak között tesz, mert a bánás- 
módnak főként az életkorhoz kell igazodnia. A novellával 
nagyot haladtunk előre, felülemelkedtünk az eddigi doktri- 

nárismuson és levontuk azoknak a tapasztalatoknak a tanul- 
ságát, hogy a fiatalkorú bűnös csak környezetének áldozata, 
hogy a legtöbb esetben ínséges viszonyai okozzák züllött* 
^égét, és zülöttsége viszi a tiltott útra. Ha a fiatalkorút 
környezetétől nem választjuk külön, hanem figyelmünket 
elsősorban is a környezetre irányítjuk, akkor tisztán áll 
előttünk, hogy a gyermeket és a fiatalkorút nem büntetni, 
hanem nevelni kell. 

A kérdés azonban az, hogy a gyermekmenhely mai 
szervezete mellett a novella életbeléptetésével feltétlenül 
beálló munkatöbbletet el tudja-e látni és hogy a beutalandó 
és legalább a beutalás után egy ideig elkülönített gondo* 
zásra szoruló gyermekeket miként tudja elhelyezni? 

A belügyminiszteri 1906. évi jelentés szerint az Or- 
szágos Gyermekvédő Liga 100 züllött és züllésnek indult 
gyermek tartását és nevelését vállalta magára. A büntető- 
törvénykönyv rendelkezéseivel összeütközésbe került gyer- 
mekeket pedig ez idő szerint a javítóintézetek fogadják be. 

Úgy állunk tehát, hogy míg a büntetőtörvény novellája 
főként a gyermekmenhelyre számít, addig a gyermekmen- 
hely maga, egyrészt a társadalomra, másrészt az amúgy 
is túlterhelt javítóintézetekre támaszkodik. Ezen az álla- 
poton segíteni kell, még pedig sürgősen, mert úgy járunk 
a novellában rejlő nagy kulturális vívmány nyal, mint ahogyan 
a legtöbb esetben a javítóintézetekkel jártunk, hogy mire 
a fiatalkorú vádlottat a javítóintézetbe küldték, — ha ugyan 
küldték, — a fogház miazmás levegője már annyira meg- 
mételyezte, hogy a javítóintézet fáradozása nagyrészt 
kárba veszett. 

Hogy a novella jótékony hatása minél előbb érezhető 
legyen, rá kell térnünk arra az útra, amelyen most már 
nem egy állam halad és amelyen már egyik magyar ható- 
ság is megindult. A fiatalkorúak ügyeit gyorsan és röviden 
kell tárgyalni és a fiatalkorúak gondozására egyedül hivatott 
gyermekmenhelynek rendelkezésére kell bocsátani mind- 
azokat az eszközöket, amelyek segítségével a gyermek- 
menhely képes lesz arra, hogy a rossz útra tért fiatal- 
korúakat célirányosan elhelyezhesse és nevelhesse. 

Nem képezheti vita tárgyát, hogy a novellában foglalt 
üdvös rendelkezéseknek a mai szervezettel érvényt szerezni 
nem lehet. Ameddig egy-egy bűnügy letárgyalása hónapokat, 
sőt éveket vesz igénybe, és a bűnügy befejezéséig a fiatal- 
korút letartóztatási intézeteinkben tartják fogva, addig az 
anyagi jog módosítása egymagában csak elvi jelentőséggel 
bírhat, mert letartóztatási intézeteink sajnos nem nyújtják 
a módot arra, hogy a fiatalkorúakat a felnőttektől külön 
választhassuk, de meg a fogházak közegei sem alkalmasak 
arra, hogy a fiatalkorúakat a novella szellemében gondozzák. 

A budapesti államrendőrség hatásköre alá tartozó 
fiatalkorúak bűncselekményeinek elbírálására gyermek- 
bíróságot szervezett. Övé az érdem, hogy ezt a legmodernebb 
intézményt hazánkban kezdeményezte és miután az eddig 
kiadott jelentések szerint az elért eredmények minden 
tekintetben kedvezők, a gyermekbíróságot az egész vonalon 
be kell hozni. 

A vállalkozás nem jár kockázattal és miként a gyermek- 
bíróságok tulajdonképéni hazájában, az Egyesült Államok- 
ban összegyűjtött tapasztalatok bizonyítják, a gyermek- 
bíróságok létjogosultságához ma már kétség nem fér. 

A fiatalkorú bűntettesek különleges bánásmódja az 
Egyesült Államokban hihetetlen gyorsasággal vert gyökeret. 
Rövid 10 év elegendő volt arra, hogy az Egyesült Államok 
majdnem összes államaiban gyermekbíróságot alakítsanak, 
és hogy ma már a gyermekbíróságot nem csak maguk 
az Egyesült Államok, hanem az összes művelt nem- 
zetek fesztilt figyelemmel kísérjék. A gyermekbiróságo- 
kat az irodalom szokatlan terjedelemben tárgyalja, sőt 
„Internationale Juvenile Association" elnevezés alatt már 
egy nemzetközi egyesület is alakult, hogy a gyermekbíró- 
ság általános behozatalát propagálja, a gyermekbírósággal 
összefüggően és annak eredményes működéséhez feltétle- 
nül szükséges helyi szervezetek létesítését elősegítse és a 
gyermekbíróságnak fontosságát a gyermekvédelem cél- 
irányos intézésére kellő súlylyal ismertesse. 

A gyermekbíróságnak feladata a rossz útra tévedett 
gyermeket abban az elbánásban részesíteni, amelyet a 

körülmények leginkább indokolnak. Miként a neve is 
mutatja, a fiatalkorúak által elkövetett bűntetteket a ren- 
des büntető eljárásból kiveszik és külön szabályok szerint 
külön bíróságok által bíráltatják el, és a büntetések is a 
rendes büntetésektől eltérőek. A büntetésnemek között a 
novellában is szerepelő próbára bocsátás és felügyelet a 
legelőkelőbb helyet foglalják el. A próbára bocsátás a ma 
már nálunk is ismert büntetés felfüggesztéséhez áll közel, 
de annyiban még sem az, hogy a bíró még nem is ítélte 
el a bűnöst, amidőn *a próbára bocsátást elhatározza. 
Ez tulajdonképen egy kísérlet, amelylyel a bíróság még 
egyszer meg akar győződni arról, hogy a fiatalkorúnak 
van-e még annyi erkölcsi ereje, hogy kellő támogatás 
mellett a kísértéseknek ellent tud állni. A gyermeket 
szüleinél hagyják, vagy valamely intézetben helyezik el 
és ily módon törekesznek a gyermekre olyan befolyást 
gyakorolni, hogy a további ballépésektől tartózkodjék. 

A megbízható környezetnek vissza, illetve átadott 
fiatalkorú mellé egy felügyelőt (probation officer) is ren- 
delnek, aki a fiatalkorú viszonyait behatóan vizsgálja, 
vele állandóan érintkezik és af fiatalkorúra legjobb^tudása 
szerint hatni igyekszik. A felügyelő tisztje részben még 
továbbra terjed és a fiatalkorú ellen folyamatba teendő 
bírói eljárásra is kihat. Mielőtt még a gyermek ellen az 
eljárás folyamatba tétetnék, az elővizsgálat megejtésével 
a probation officer-t bízzák meg. A vizsgálat eredményé- 
ről a felügyelő jelentést tesz és a jelentéshez mérten a 
bűnügyi eljárástól el is tekinthetnek, ha a fiatalkorú a 
felügyelő véleménye szerint nem vétkes, vagy pedig ha 
úgy találja, hogy a bűnügyi eljárás mellőzése a gyermek 
jövőjére előnyösebb. Ha a gyermek a bíróság elé kerül, a 
bíró a gyermeket vagy próbára bocsátja, vagy pedig a 
legsúlyosabb esetekben egy javító intézetbe (industrial 
school) küldi, de a gyermek még itt is a probation officer 
felügyelete alatt marad. 

A gyermekbíróságok alapvető törvénye, az Illinois 
államban 1890-ben hozott és „a szegény, elhagyatott és 
bűnös gyermekek gondozásáról és ellenőrzéséről" szóló 

törvény az összes 16 évesnél fiatalabb bűnös gyermekeken 
kívül, amint ezt a törvény elnevezése is mutatja, a szegény 
és elhagyatott gyermekeket is felöleli. A törvény abból 
indul ki, hogy az itt felsorolt 3 kategóriánál a körülmé- 
nyek majdnem mindig azonosak és így a gyermekekkel 
szemben követendő eljárás is, amely amúgy is erősen indi- 
vidualizál, főbb vonásaiban azonos lehet. Miként már előbb 
említettük, a bíróság a gyermek környezetére és életviszo- 
nyaira fekteti a fősúlyt és ha a bűnbe még nem is esett 
elhagyott gyermeket a társadalom részére meg akarja 
menteni, akkor a gyermekvédelmi intézmények mozgásba 
hozatala az ilyen gyermekeknél csak úgy szükséges, mint 
a már bűnös gyermekeknél. Az eljárás egyszerűsége és 
gyorsasága, különösen pedig a megszégyenlítés lehetőségé- 
nek kiküszöbölése a gyermekbíróságj közbelépését az elha- 
gyottság bármely esetében is eléggé indokolják. Hiszen a 
gyermekbíróság tulajdonkép nem is a mindennapi értelem- 
ben vett bíróság és az eddig legnagyobb sikereket elért 
gyermekbíró, a Denverben működő Lindsay már meg is 
jósolja, hogy nemsokára be fog következni az az idő, 
amikor helyét egy tanító fogja elfoglalni. 

A birói hatalmat rendszerint külön erre kinevezett 
bírák gyakorolják és a tárgyalásokat is külön erre a célra 
berendezett termekben tartják. A tárgyalásról azokat, aki- 
ket a bíró fölöslegeseknek tart, a teremből eltávolítja, sőt 
egy 1906-ban hozott törvény értelmében a tárgyaláson a 
tárgyaló bírón kívül csak két probation^officer vesz részt 
és ami a gyermekek jövőjére leginkább fontos, a tárgya- 
lások nem tehetők közzé. 

Az eljárás megindítását bármely feddhetlen nevű 
polgár indítványozhatja. Ha a feljelentő adatai az eljárás 
szükségességét valószínűsítik, a gyermekbíró a gyermek 
részére probation officert rendel, megbízza a vizsgálat 
megejtésével, rövid határidőre tárgyalást tüz és meghagyja 
a felügyelőnek, hogy a gyermeket a tárgyalásra állítsa elő. 
A felügyelő a tárgyaláson természetesen részt vesz, szükség 
esetén a gyermek védelmét is vállalja és a tárgyalás 
befejezése után a kapott utasítás szerint jár el. 

A tárgyalás menetéről, amely formához kötve nin- 
csen, legjellemzőbben a bírák észleletei számolnak be. 
Tuthill, Chicago gyermekbírája, tárgyalás közben úgy 
igyekezett magát érezni, mintha könyvtárában ülne és a 
fia gyónná meg csínyjeit Stubbs tapasztalatait a követ- 
kezőkben foglalta össze: Ha 8—10 lépésre a gyermektől 
a pódiumon helyezkedtem el, a gyermek kedélyére nem 
tudtam hatni, de ha közvetlen mellette állottam és kezemet 
jóakarólag a fejére vagy a vállára tettem, vagy pedig ha 
derekát karoltam át, akkor a gyermek bizalmát feltétlenül 
megnyertem, a gyermek nyelve megoldódott és elkövetett 
bűneit töredelmesen megvallotta. Lindsay ügyességét és 
nevelő képességét osztatlan elismeréssel emlegetik. Bámu- 
latos türelmével és jóságos bánásmódjával a denveri 
gyermekek szeretetét annyira megnyerte, hogy a gyermekek 
megvannak győződve róla, hogy Lindsay őket még a vizsgáló- 
bíró és a csendőrök ellen is megvédi. Ez a kiváló bíró 
érte el azt a páratlan eredményt, hogy két év lefolyása 
alatt 100-nál több gyermek följelentés nélkül jelentkezett 
nála és arra még nem volt eset, hogy egy gyermek, akit 
Lindsay a javító intézetbe küldött, útjában kíséretre szorult 
volna. Denverben főként neki tudják be, hogy a tömeges 
betörések és lopások száma egyre csökken. A gyermek- 
bírósági törvény azon alapelvéhez híven, hogy a gyermek- 
kel csak mint gyermekkel szabad bánni és az állam az 
elzüllött vagy bűnös gyermek irányában a szülőt helyet- 
tesíti, — a gyermekek tárgyalásokon szeretettel találkoznak, 
a bírót a jóság érzete vezérli, a gyermeket megjavítani és 
nevelni akarja. 

Az itt vázolt bírói működés sikeressége természete- 
sen sokban a bíró rendelkezésére álló segéderőktől és 
intézményektől és első sorban a probation-szervezet tevé- 
kenységétől függ. A gyermekfelügyelők segítik és gon- 
dozzák a gyermekeket, titkos kutatók és vizsgálóbírák, 
tanácsadók és támogatók, akiknek megvan a képességük 
arra, hogy a gyermek jellemét felismerjék és a gyerme- 
kek egyéniségéhez alkalmazkodhassanak. Probation offi- 
cerek csak tiszta jellemű, hallgatag és jóindulatú emberek 

lehetnek, akik attól a tudattól, hogy az elzüllött és bűnös 
gyermekekkel a kötelességtudó szülő jóságával, szereteté- 
vel, türelmével és elnézésével kell bánniok, át vannak 
hatva. A felügyelői tisztet rendszerint gyermekvédő egye- 
sületi tagok töltik be, de van eset arra is, hogy fizetett 
tisztviselőket alkalmaznak. Sok helyütt élükön egy maga- 
sabb rangú közhivatalnok áll, akinek a legtöbb esetben 
más dolga sincsen, mint hogy az egyes esetekben a leg- 
megfelelőbb probation officert ajánlja. Indianopolisban a 
főnök választása annyira beválik, hogy a gyermekek fel- 
ügyelőiken a felügyelet hivatalos megszűnte után is ragasz- 
kodással csüggnek. Ez könnyen érthető, mert Indianopo- 
lisban a felügyelői tisztet még a legelőkelőbb állású 
emberek is vállalják és ezek a gondjaikra bízott gyerme- 
keknek a szoros felügyeleti viszony megszűnte után is 
hasznos szolgálatot tehetnek. 

Azt hiszszük, hogy az amerikai gyermekbíróságok 
szervezetének és működésének itt adott rövid ismertetésé- 
vel sikerült bebizonyítanunk azt, ariiit már előbb is han- 
goztattunk, hogy csakúgy, mint ahogy a budapesti állam- 
rendőrség erre az útra határozhatta magát, ép úgy nem 
várja igazságszolgáltatásunkat sem megrázkódtatás, ha a 
fiatalkorúak összes bűnügyeit külön szervezet bírálja el. 
Sőt még abban sem volna veszély, ha a gyermekbírás- 
kodást nem épen jogvégzett egyének kezébe teszszük le, 
hanem olyanokra bízzuk, akik a gyermekkel való bánás- 
módra leginkább alkalmasak. Ezzel a gyermekvédelmet 
egy kerekded egészszé alakíthatnók ki és érvényt szerez- 
nénk annak a mindenképen jogos kívánságnak, hogy a 
gyermekek és fiatalkorúak összes ténykedéseit, mint azt a 
novella már hangsúlyozza is, egységes szempontok szerint 
bírálják el, valamint hogy módunkban lenne azt az elvet 
is uralomra juttatni, hogy a gyermeket első sorban és 
főként nevelni kell és a büntetés is csak a nevelésnek 
egyik eszköze. 

A gyermekvédelmi hatóságoknak az elhagyott és 
bűnös gyermekek egyaránt alárendelendők és ezeknek a 
hatóságoknak meg kell adni a lehetőséget arra, hogy a 

védelmük alá kerülő gyermekeket legjobb belátásuk szerint 
neveljék és a neveléssel együtt a társadalom részére meg- 
mentsék. Nem mondjuk, hogy a javítóintézetek fölösle- 
gesekké fognak válni, de biztosra veszszük, hogy számuk 
szaporítása céltudatos gyermekvédelmi politikával mellőz- 
hető lesz. Hiszen ott, ahol javítóintézeteket legelőször ala- 
pítottak, fenyítő jellegükből ma már szintén kivetkőztetik. 
Az angol és amerikai Reformatory (javítóintézet) Industrial 
School-lá alakul át, amelyben az internált fiatalkorúakat 
képességeiknek legjobban megfelelő munkára nevelik. — 
A „javítás* szó helyébe az „industrial training* lépett. 
Ezekben az intézetekben nemcsak az előzőleg már bün- 
tetett, hanem a züllött gyermekek is elhelyezhetők és 
Angolországban már 1893 óta a javító nevelésre szoruló 
fiatalkorút, büntető bíróság beavatkozása nélkül, közvet- 
lenül az Industrial Schoolba utalják. Ezeknek az intéze- 
teknek terjedésével a reformatoriek lassankint megszűn- 
nek és újabb reformatorie-kat már nem is létesítenek. Az 
irányzat megváltoztatásának eredménye láthatóan kedvező, 
és az Industrial Schoolokból 1895 — 97-ben elbocsátott 
14701 gyermek közül összesen csak 1478 került ismét a 
büntető bíróság elé. 

A büntetőtörvénykönyv novellája a fiatalkorúakkal 
szemben követendő eljárásnál az állam és társadalom fenn- 
tartotta gyermekvédelmi intézményekre helyezi a fősúlyt, 
reméljük, hogy az állam és társadalom a törvényhozó elő- 
legezett bizalmát honorálni fogja és a gyermekvédelemnek 
ezt a fontos, nyilt kérdését is az eddigi sikerekhez mél- 
tóan meg fogja oldani. Nem tagadható, hogy a gyakorlati 
megoldás újabb tetemes anyagi áldozatokat fog igényelni, 
de a várható eredmény be fogja bizonyítani, hogy ezek 
az áldozatok sokszorosan meg fognak térülni. Viszont az 
is állítható, hogy amíg az állam ezekre az áldozatokra 
a társadalom pedig a célba vett törekvéseknek legalább 
erkölcsi támogatására a legnagyobb lelkiismeretességgel rá 
nem szánja magát, gyermekvédelmünk azt a célját, hogy 
az államnak hasznos és tisztességes polgárokat neveljen, 
teljesen elérni nem fogja. 

A magánjótékonysági intézmények szövetsége és 
a magánjótékonyság viszonya a közsegélyezéshez. 

Ismételten volt alkalmunk már megjegyezni, hogy a 
közsegélyezés rendezetlensége a magánjótékonyság rend- 
szeres gyakorlására is érzékenyen visszahat. A határvona- 
lat, amelynek a közsegélyezést a magánjótékonyságtól szük- 
ségszerűen el kellene választania, megvonni lehetetlen és 
a hatáskörök folytonos keresztezése folytán egyik sem 
bontakozhatik ki teljesen. Azt az elvet, hogy a magán- 
jótékonyságnak csak Jaz elszegényedés bekövetkezhetése 
ellen kell küzdenie és legfeljebb a bekövetkezett szegény- 
ség azon eseteivel kell foglalkoznia, amelyeknél az egyén 
maga a szegénység bekövetkezésében ártatlan, nem lehet 
keresztülvinni, sőt miután nálunk a rendszeres közsegélye- 
zés ez idő szerint csak a gyermekeket öleli fel, még arról 
sem beszélhetünk, hogy a magánjótékonyságnak egyes 
intézményei a teljesítendő feladatokat egymás között fel- 
oszszák. Hogy ebből az áldatlan helyzetből miféle káros 
hajtások nőnek ki, azt közelebbről megmagyarázni feles- 
leges. A magyar magánjótékonyság a kalóz-szegényeknek 
valóságos kánaánja. Teljes szervezetlenségében magánjóté- 
konyságunk~működése alkalomszerű, a szegények közül 
az kapja a legtöbbet, akinek vagy a lába, vagy a hangja 
a legerősebb. 

Bármilyen nehéz is a magánjótékonyságot ilyen körül- 
mények között szervezni, mégis meg kellene kisérelni egy- 
részt azért, hogy a szegényügy bekövetkezendő rendezé- 
sekor legalább a magánjótékonyság hazai állapotáról biz- 
tos adataink legyenek, másrészt pedig azért, mert egy 
hasonlócélú magyar intézménynek, az Országos Gyermek- 
védő Ligának szervezete a munkát legalább részben meg- 
könnyítené és miután a magánjótékonyság szervezése vég- 
eredményben lényeges megtakarításokat jelent, pénzügyi- 
leg sem tekinthető haszontalan vállalkozásnak. 

A magánjótékonyság szervezése az adakozókra és a 
szegényekre egyaránt fontos. A szegény mindig megtud- 

hatja, hogy a szükséges segélyért hová forduljon, az ada- 
kozó jóltevők áldozatkészsége pedig oda terelhető, ahol 
adományaikra leginkább szükség van. Ha megadjuk a 
lehetőséget arra, hogy az érdeklődők a létező magánjóté- 
konysági intézmények célja, működése "és vagyoni állapota 
felől könnyen és megbízható módon tájékozódhassanak, 
akkor elkerüljük azt, hogy egyrészt számtalan felesleges, 
sőt káros intézmény a célszerű és hasznos intézmények 
Rovására az emberekben élő adakozási hajlamot kihasz- 
nálja, másrészt pedig megadjuk a módot arra, hogy a 
magánjótékonyság ezután oly tereket kereshet fel, melyek- 
nek megmunkálása kizárólag a magánjótékonyságra vár, 
de amelyek eddig csak azért hevernek parlagon, mert a 
magánjótékonyság irányítás nélkül ott lép működésbe, 
ahol a maga véleménye szerint a leggyorsabban segít, de 
esetleg a legnagyobb károkat is okozza. 

Nálunk a magánjótékonyság szervezésének egy másik 
nem kevésbbé üdvös és fontos hatása is volna. Abban a 
pillanatban, amint a magánjótékonyság csak arra a hatás- 
körre szorítkoznék, amely azt megilleti és tartózkodnék 
attól, hogy oly feladatokat is teljesítsen, amelyeket, ha vál- 
lalja is, teljesíteni csak hiányosan képes, akkor a közület 
is megmozdulna, mert a közsegélyt joggal követelők soka- 
sága a közületet lethargiájából csakhamar fölrázná. 

A szervezés formája, mint mindenütt, úgy nálunk 
is a magánjótékonysági intézmények szövetkezése volna, 
illetve az egyes intézmények, önállóságuk sértetlen meg- 
óvása mellett, egy központban összefolynának. Hivatása 
pedig az lenne, hogy a szegényügy célirányos rendezésé- 
hez hozzájáruljon, a magánjótékonyság terén tapasztalható 
visszaéléseknek elejét vegye, akülönirányú egyesületeket 
és intézményeket egymást kiegészítő tevékenységre bírja 
és az azonos célú intézmények egyesülését és ezáltal meg- 
erősbbítését előidézze. Az így létesítendő szövetség rendes 
körülmények között közvetlenül segélyeket nem nyújtana, 
hanem működése inkább abban merülne ki, hogy az egyes 
egyleteket, egyesületeket és a magánegyéneket is kellő- 
képen kioktatnák arra, hogy a szegényeknek szánt ösz- 

szegeket hová fordítsák. A szövetség egyrészt maguk között 
az adakozók között, másrészt pedig az adakozók és a 
segélyre szorultak között közvetítene és ezzel annak az 
áldatlan állapotnak, hogy a piacra kiálló szemérmetlen 
koldus a kéregetést kereseti forrásnak tekintheti, a törő- 
dött beteg szegény pedig szegényügyünk rendezetlensége 
következtében még a legszükségesebb nélkül is szűköl- 
ködik, — véget vetne. 

Még egyszer ismételjük, hogy nem kételkedünk abban, 
hogy magánjótékonyságunk összpontosítása és irányítása 
nagy akadályokba fog ütközni, hiszen ott is, a hol a sze- 
gényügyet már rendezték és ahol a segélyre szorultnak 
létfentartásáról bármily szűkösen is, de biztosan gondos- 
kodnak, a magánjótékonyság szervezése nem könnyű fel- 
adat. Ezeknek a nehézségeknek okai különbözők. A magán- 
jótékonyságba nemcsak az ész, hanem a szív, még pedig 
főként a szív is beleszól és ahol a szív is diktál, ott a 
logikának alapja megrendül. Ezenkívül az egyesületek 
önállóságukat, a sok védnök, elnök és tiszteletbeli elnök 
pedig társadalmi állásukat és olcsó szerrel szerzett tekin- 
télyüket féltik. De ezeket az okokat meg kell erőtleníteni. 
Akit az adakozásra jószívűsége ösztökél, azt adakozásának 
irányítása a jótékonyság gyakorlásától nem fogja vissza- 
riasztani, az életképes és céljukat odaadással és önzetlen- 
séggel szolgáló egyesületek a hasznos útbaigazításokat szí- 
vesen követik és éppen a magánjótékonyság központi 
szervének áll majd első sorban érdekében, hogy az élet- 
erős egyesületek fennmaradjanak. Azoknak az egyleteknek 
pedig, melyeket tisztán egynémely álemberbarát a maga 
dicsőítésére és a jótékonyság rovására tart fenn, meg kell 
szünniök, hogy a jóhiszemű adakozók filléreiket végre iga- 
zán jótékony célokra fordíthassák és a magánjótékonyság 
közismert élősdijeitől megszabadulhasson. Csak a magán- 
jótékonyság szervezése nevelheti az embereket az igazi 
jótékonyságra és csak a magánjótékonyság céltudatos irá- 
nyítása szüntetheti meg az igazi emberbarát előtt elvisel- 
hetetlen és külömben is a legtöbb esetben haszontalan 
Jótékony célú 44 ünnepélyeknek túlhajtását. 

A magánjótékonysági törekvések összefoglalásának 
és irányításának legtanulságosabb példája az Országos 
Gyermekvédő Ligának osztatlan elismerést érdemlő műkö- 
dése. Ez az egyesület rövid pár éves fennállása alatt oly 
óriási eredményeket ért el, amelyekhez hasonlókat a világ 
egyetlenegy jótékony intézménye sem tud felmutatni. 
A szervezetlenség és rendezetlenség hazájában egységes 
irányba tudta terelni jóformán az összes hasoncélű intéz- 
ményeket és törekvéseket és tekintélye ma már oly nagy, 
hogy egyetlen szavával az egész magyar társadalmat meg- 
mozgatni képes. 

Az Országos Gyermekvédő Liga működése minden- 
képen tanulságos. Élő bizonyítéka annak, r*hogy lelkes 
emberek lelkes munkájukkal a lehetetlenséggel határos 
sikereket tudnak elérni; bizonyságul szolgálhat továbbá 
arra, hogy az erőteljes egységes vezetés a magánjótékonyság 
terjedésének legbiztosabb eszköze, de legfényesebben mégis 
csak azt bizonyítja, hogy a magánjótékonyság tökéletes 
kifejlődése a közsegélyezés törvényes rendezésével kar- 
öltve jár. 

Az állami gyermekvédelem terén elért és az egész 
művelt világ által magasztalt hatalmas vívmányok az 
Országos Gyermekvédő Liga kitűnő működésének tagad- 
hatatlanul nagy segítségére vannak. Már egymagában az 
a körülmény, hogy a magánjótékonyság tájékozva van 
az iránt, hogy az állam a gyermekvédelemből mennyi és 
milyen feladatot vállalt magára, az erők szétforgácsolásának 
elejét veszi és mig a szegényügy többi ágában a magán- 
jótékonyság hol itt, hol meg amott kénytelen közbelépni, 
hogy a legnagyobb nyomor legkülönbözőbb nyilvánulásain 
enyhítsen, addig a gyermekvédelem terén már előre meg- 
határozott feladatokra vállalkozhatik és az alkalomszerű 
közbelépésektől végképen tartózkodhatik. Az Országos 
Gyermekvédő Ligának viszont az a legnagyobb érdeme, 
hogy alapítói és ez idő szerint intézői a feladatok ezen 
szükségszerű különválasztását nemcsak hogy felismerték, 
hanem mind azt, ami a szegényügy terén a magán- 
jótékonyság körébe tartozik, a legnagyobb tökéletességgel 

hatáskörébe vonta és eddig páratlan módon és aránylag 
rövid idő alatt nagyrészt keresztül is vitte. Egy országban, 
amelyben a magánjótékonyság rendszeres fejlődésének 
mindazon akadályai, amelyekről jelen fejezet elején meg- 
emlékeztünk, hatványozott mértékben tapasztalhatók, ez 
egy olyan eredmény, amely a Liga vezetőit máris a világ 
szegénytigyének legkiválóbb harcosaival egy sorba állítja. 

Az Országos Gyermekvédő Liga ma már a magyar 
gyermekvédelem céljaira adakozók figyelmét első sorban 
magára vonja. Az országban létező sok száz egylet, egye- 
sület és intézmény a jótékony emberbarát előtt háttérbe 
szorul, az adományt első sorban a Ligának szánják. Mit 
jelenthet ez egyebet, mint hogy az Országos Gyermekvédő 
Liga szervezési munkája sikeres befejezést nyert és hogy 
a gyermekvédelem céljait szolgáló intézményeknek túl- 
nyomó nagy részét kifelé az erre egyedül hivatott Liga 
képviseli. Amire az összes művelt államok szegényügyi 
szakemberei a szegényügy rendszeres művelése óta törek- 
szenek, és amit eddig csak az angol szegényügy tudott 
elérni, azt a magyar gyermek szegény ügy terén az Országos 
Gyermekvédő Liga hihetetlenül rövid idő alatt nemcsak 
hogy keresztül vitte, hanem minden más országnál is 
nagyobb tökéletességre emelte. Meg vagyunk "győződve 
róla, hogy az Országos Gyermekvédő Liga a külföldnek 
rövidesen általános mintául fog szolgálni és miként afc 
elberfeldi szisztéma behozatalának ötven éves évfordulóján 
ennek a rendszernek hódolói és követői a világ minden 
tájékáról Elberfeldbe sereglettek össze, úgy az Országos 
Gyermekvédő Liga dicsőségét már 10 éves fennállásának 
ünnepén a mintájára világszerte alakult gyermekvédő ligák 
hálatelt üdvözlései fogják öregbíteni. 

A Liga alapszabályainak 8. §-a szerint,* amelyet itt 
egész terjedelmében szó szerint idézünk, azt a törekvését, 
hogy a gyermekvédelem minden ágazatát felkarolja és 
támogassa, akként valósítja meg, hogy : 

1. Az országos gyermekvédő alap évi kamatjövedelmét 
a gyermekvédelemmel foglalkozó és a Ligába belépő fővárosi 
és vidéki egyesületek és intézetek között arányosan felosztja. 

2. Ott, ahol gyermekvédelemmel foglalkozó egyesület 
vagy intézet nincsen, a szükséghez képest ilyen meg- 
alakulását, illetve felállítását előmozdítja és anyagi segély 
nyújtásával lehetővé teszi. 

3. Azokat a gondozásra szoruló gyermekekei, akik 
gyermekmenhelyekbe vagy más egyesületekbe és intéze- 
tekbe be nem utalhatók, a Liga saját költségén gondoztatja 
és nevelteti s ebből a célból a megfelelő egyesületekkel 
és intézetekkel szerződéses viszonyba lép és a beutalt 
gyermekek tartási díjait megtéríti. 

4. Az állami gyermekmenhelyekbe felvett külföldi 
honosságú gyermekeket, akiket különben az országból 
elszállítanának, saját gondozásába veszi. 

5. Támogatja és segélyben részesíti az árvaházakat, 
bölcsődéket, óvodákat, munkások gyermekei részére be- 
rendezett otthonokat, az ingyentej-kiosztó intézeteket, gyer- 
mekeket felruházó és tankönyvekkel, tanszerekkel ellátó 
egyesületeket, napközi otthonokat, népkonyha-egyesülete- 
ket, szünidei fürdő-konviktusokat és szünidei gyermektelep- 
egyesületeket, továbbá a siketnéma, vak, epileptikus, hülye 
vagy más testi és szellemi fogyatkozásban, vagy gyógyít- 
hatlan betegségben szenvedő gyermekek gyógyítására és 
gyámolítására szolgáló egyesületeket, végre a züllés veszé- 
lyeinek kitett vagy már elzüllött gyermekek megmentésére 
és javítására, a gyermekek bántalmazása és kihasználása 
ellen működő egyesületeket és egyéb ilyen célú intéz- 
ményeket. 

6. Jogvédelmet és ingyen jogsegélyt nyújt gyermek- 
védelmi ügyekben. 

7. A gyermekvédelem terén tapasztalt hiányokról az 
illetékes hatóságoknak jelentést, illetve előterjesztést tesz. 

8. A külföldi szakirodalmat és a külföldön bevált 
intézményeket tanulmányozza, azoknak a szükséghez képest 
való meghonosítása iránt kezdeményezőleg intézkedik, és 
minden olyan mozgalmat, mely az állami gyermekvédelem 
elveivel összhangzatos, ismertet és támogat. 

9. Tanácsok, felvilágosítások és segélyek nyújtásával 
előmozdítja a gyermekvédelemmel foglalkozó fővárosi és 

vidéki egyesületek és intézetek rendszeres működését és 
szerves, azok autonómiájának teljes tiszteletben tartása 
mellett országra szóló összműködést létesít közöttük. 

10. Előadások, vándorgyűlések és felolvasások tartásá- 
val, továbbá hírlapi közleményekkel és saját kiadványaival 
a nagyközönségben a gyermekvédelmi kérdések iránt való 
érdeklődést felkelti és ébren tartja. 

11. A Liga irodája egyeseknek, egyesületeknek és inté- 
zeteknek készséggel ad felvilágosítást mindenféle gyermek- 
védelmi kérdésben, közvetíti az érintkezést úgy a hatóságok- 
kal, mint egyesületekkel és intézetekkel és mintegy központi 
irodája kivan lenni az összes gyermekvédelmi egyesüle- 
teknek. 

12. A hozzá bejelentett gyermekvédelmi eseteket az 
illetékes hatóságoknak további eljárás végett tudomására 
hozza és azokat maga is nyilvántartásba veszi. 

13. Hivatalos közlönyét, a „Gyermekvédelmi Lap tt -ot> 
támogatja és terjeszti. 

14. Vagyonállásához és a szükséghez képest maga 
állít fel és tart fenn gyermekvédelmi intézeteket. 

15. Ezen felsoroláson kívül a gyermekvédelemnek 
minden ágazatával foglalkozik és a lehetőség szerint a hozzá- 
fordulóknak segélyt nyújt. 

A Liga ezek szerint az állami gyermekvédelem to- 
vábbi kiépítését előkészíti és ezzel a szegényügy célirányos 
rendezéséhez hozzájárul. A gyermekmenhelybe törvény 
szerint be nem utalható, de tényleg védelemre szoruló 
gyermekeket gondozásba veszi. Enyhít a törvény szigo- 
rán azzal, hogy a külföldi honosságú gyermekeket a kény- 
szerkivándorlástól megóvja és a haza számára megtartja. 
Közbelép a gyermekek bántalmazása és munkaerejük 
kihasználása esetén és ezzel az állami gyermekvédelmet 
átlengő humánus szellemet a magángyermekvédelem eddig 
figyelemre nem méltatott ágába is beviszi. 

A Liga az állami gyermekvédelem hézagait az ille- 
tékes hatóság előtt felfedi és azok kitöltését szorgalmazza. 

Munkásságának legnagyobb részét azonban a Liga 
tulajdonképeni hivatásának, a magánjótékonyság terén 

tapasztalható visszaélések meggátlásának és a gyermek- 
védelmi intézmények rendbeszedésének és ezzel együtt az 
adakozásnak helyes irányba való terelésének szenteli. 
A Liga a gyermekvédelemmel valóban foglalkozó egyesü- 
letek és intézetek fejlődését erkölcsileg és anyagilag támo- 
gatja és a szükséghez képest új intézmények létesítését 
előmozdítja. Propagatív működést fejt ki, tanít és oktat, 
a társadalom érdeklődését ébren tartja, figyelmét a szük- 
séges tennivalók állandó hangoztatásával a gyermekvéde- 
lem céljaira leköti. 

Hogy a Liga ezt a minden tekintetben kimerítő pro- 
grammját miként valósítja meg, arról a Liga igazgatója 
az 1907. évi közgyűlésen a következőkben számolt be: 

A Liga adta meg a züllött és züllésnek indult gyer- 
mekek megmentését tárgyazó, előttünk már ismert bel- 
ügyminiszteri rendelet kibocsátására az első impulzust és 
minthogy a teljesen romlott gyermekek elhelyezésére a 
gyermekmenhelynek megfelelő intézetei nincsenek, gon- 
dozásukat a Liga vállalta magára. A Ligának Rákos- 
keresztúron, Kőbányán és Sopronban szigorú nevelésre 
berendezett intézetei vannak, Szegeden pedig az angol 
Scattered Homes-hoz hasonló „Árpád-otthont" alapította. 
A nevelő-intézetek alapítása ezzel nem ért véget és azóta 
is a nagyszerű intézetek egész sora létesült. Az intézetek 
berendezése a legtökéletesebb és a Liga szakavatottságát 
dicséri. 

A büntetőtörvénykönyv hosszasabban tárgyalt novel- 
lájának meghozatalában a Ligának ugyancsak része volt. 
Humánus rendelkezéseinek végrehajtásánál a törvény indo- 
kolása a Ligára számít és hogy reménye nem alaptalan, 
azt már az eddigi tapasztalatok is bizonyítják. A Liga a 
budapesti Ügyvédi Kör támogatásával a patronaget az 
egész országban szervezi és neki köszönhető az igazságügy* 
miniszter azon intézkedése is, amelylyel a védnökséget a 
kísérletileg kihelyezett gyermekek felett a Ligára ruházta, 
illetve a javító-intézetek igazgatóinak rendeletileg meg- 
hagyta, hogy ezentúl gyermeket csak akkor helyezhetnek 
ki, ha előzőleg a Liga a gyermek számára védnököt ren* 

del. A Liga vállalt kötelezettségének önként értetődőleg 
eleget tesz. 

A Liga az egész országra kiterjedő szervezeténél 
fogva a gondozásába fogadott gyermekeket a gyermekek 
szellemi és testi állapotának legmegfelelőbb módon helyezi 
el. A beszámoló időpontjáig védelmébe fogadott 4767 gyer- 
mek legtöbbjét a Liga kötelékébe tartozó intézetekben 
látják el, illetve azokat a gyermekeket, akiknek érdeke 
ezt megköveteli, családi gondozásba adják. De a Liga 
gyermekeiről még sok más módon is gondoskodik. A beteg 
gyermekek részére fűrdőkonviktusokat alapított, dispen- 
saireket tart fenn és a gümőkóros gyermekeket, miután 
szanatóriumot még nem létesíthetett, gondosan megválasz- 
tott vidékekre, különösen alkalmas családoknál helyezi el. 
A Liga intézeteiből kikerülő fiúk részére a Gyáriparosok 
Orsz. Szövetségének közreműködésével az ország nagyobb 
városaiban tanoncotthonokat akar létesíteni, a kóborlásra 
hajló gyermekek jövője érdekében a Magyar Keleti Tenger- 
hajózási Társasággal szerződött és miután a hosszú idő 
óta vajúdó iskolahajó megépítését bevárni amúgy is nehéz 
volna, az állhatatlan természetű gyermekeket ennek a tár- 
saságnak hajóira dirigálja. A kitűnő képességű gyerme- 
keknek módot nyújt arra, hogy képességeiknek megfelelő 
intézeteket látogathassanak és ha a gyermek elhagyott- 
sága csak a szülő munkaképessé tételén múlik, úgy a Liga, 
iparengedélyt szerez, munkaeszközöket kölcsönöz, árút ad 
és így segít a gyermeken és családján egyaránt. 

A Liga, amint ez a beszámolóban olvasható, arra 
törekszik, hogy miden egyes községben a maga kész, 
munkára képes szerve legyen. Propagandája az egész 
országra kiterjed és a gyermekvédő Liga javára 1907-ben 
rendezett gyermeknapot már 612 város és község tartotta 
meg. A Liga a gyermekvédelmi intézményeket anyagilag 
és erkölcsileg támogatja. 19 egyesületnek több mint 13,000 
korona segélyt nyújtott és azonkívül a gyermekekért az 
intézeteknek tartási díjat fizet. A Liga a Soproni Szeretet- 
ház-Egyesülettel fuzionált, illetve vagyonát átvette és a 
Szeretetház-Egyesület fentartotta intézetet maga kezeli. 

A Szegedi Fehérkereszt-Egyesület vagyonát a Ligának az 
előbb már említett szegedi Árpád-otthon céljaira bocsá- 
totta és hiszszük, hogy ennek a két egyesületnek példá- 
ját még számos egyesület követni fogja. 

Amit tehát a magánjótékonyság egységes szervezé- 
séről és a szervezésnek nagy előnyeiről elmondottunk, az 
immár a gyermekvédelem terén örvendetesen tapasztal- 
ható. Hogy a magánjótékonyság többi ágában az össze- 
foglaló munka mily sikerrel járhat, arról egyelőre véle- 
ményt alkotni felette nehéz, de hogy a munka meddő nem 
maradhat, azt még a mi mostoha viszonyaink dacára is 
állíthatjuk. Elvégre, ha a közsegélyezés rendezetlensége 
a magánjótékonysági intézmények tömörülését lényegesen 
hátráltatja is, úgy másrészt épen a közsegélyezés rende- 
zetlensége teszi a magánjótékonyság szervezését nélkü- 
lözhetetlenné. Amikor a közsegélyezés általánosítása mel- 
lett sem kerülhetjük el ugyanannak az egyénnek kétsze- 
res, sőt többszörös segélyezését, akkor mennyivel való- 
színűbb, hogy rendezetlen viszonyok között ezek és az 
ezekhez hasonló visszaélések napirenden vannak. És ebben 
nemcsak a hiányos közsegélyezés, hanem a magánjóté- 
konyság is hibás. A közsegélyezés szervei az összes 
magánjótékonysági intézményeknél nem tudakozódhatnak, 
de ha tudakozódnának is, nem tartjuk kizártnak, hogy a 
megkérdezett egyesületek minden egyes esetben meg- 
nyugtató felvilágosítást nem is adhatnának, mert hiszen 
jótékonysági egyesületeink alapszabályaikhoz nem ragasz- 
kodnak, legkülömbözőbb elnevezéseik dacára, legtöbbjeik 
általános jótékonysági egyesületek, ma erre, holnap ismét 
egy másik célra áldoznak és azt, hogy mennyi segélyt és 
kinek nyújtottak, teljes pontossággal nem tartják nyüván. 
Ha a magánjótékonyság szervezése csak azt fogja ered- 
ményezni — és ezt a célját feltétlenül elérheti — hogy 
az egyes intézményeket a jótékonyság észszerű gyakor- 
lására kioktatja és hogy az intézmények ezután működé- 
sükről nemcsak közgyűlési jelentéseket fogalmaznak, akkor 
is a mai állapotnál jóval messzebb tartanánk. Hát még ha 
azt is elérnők, hogy a magánjótékonysági intézmények a 

munkát egymás között pontosan felosztanák és az így 
vállalt feladatok teljesítéséről az összekötő központnak 
részletesen beszámolnának, akkor a társadalom köteles- 
ségének legnagyobb részt már meg is felelt. 

Nagyon jól tudjuk, hogy egy második Országos Gyer- 
mekvédő Ligát a magyar magánjótékonyság terén még 
elképzelni is nehéz, de erre nem is volna szükség. A 
mágánjótékonyság minden más ága országosan nem szer- 
vezhető, mert felnőtt embereket eddigi környezetükből 
kiemelni és egy más világba átplántálni nem lehet. De 
mivel a magánjótékonyság itt szóban forgó részei csak helyi 
szervezésre szorulnak és mert a gyermekvédelem jóformán 
befejezett szervezésével a magánjótékonyság többi ágainak 
szervezési munkáján lényegesen könnyítettek, leküzdhetet- 
len akadályokról már nem beszélhetünk. 

Hogy a magánjótékonyságot helyenként miként szer- 
vezzék, arra nagyjában az Országos Gyermekvédő Liga 
szolgálhat például, de indulhatunk a London Charity Orga- 
nisation Society után is, amely a világ legtökéletesebb 
magánjótékonysági szervezete és amely célunkhoz annyi- 
val közelebb áll, hogy a magánjótékonyság összes ágait 
öleli fel. Igaz ugyan, hogy az angol magánjótékonysági 
központokat főként azért létesítették, hogy a közsegélye- 
zés a magánjótékonysággal könnyen érintkezhessek, a 
magánjótékonyság szervezését tehát öncélnak nem tekin- 
tették, de erre hazánkban is szükség lesz, sőt ma is szük- 
ség van és a kétféle segélyezés helyes együttműködése a 
legprimitívebb formák mellett sem felesleges. És ha nálunk 
a szervezés nemcsak a közsegélyezés, hanem még a magán- 
jótékonyság szempontjából is sürgős, akkor a késedelem 
valóban veszélylyel jár. 

A London Charity Organisation Society-t a központ 
(councü) vezeti, intézkedéseit pedig a kerületi bizottságok 
(District Committees) hajtják végre. A központ és a kerü- 
leti bizottságok közötti összeköttetést a councilba beren- 
delt kerületi bizottsági tagok tartják fenn. A councilban 
a berendelt tagokon kívül a notabilitások sorából válasz- 
tott tagok foglalnak helyet, a kerületi bizottságok tagjai 

pedig főként a kerületben működő jótékonysági egyesüle- 
tek elnökeiből kerülnek ki. 

A Charity Organisation Society a létező jótékonysági 
intézmények központja. Kiadja a „The Charities Register 
and Digest a -et, amely az összes intézmények leírását tar- 
talmazza. A leírások az intézmények szervezetét, a segé- 
lyezés módját és a segélyek nagyságát ismerteti. A Society 
mindenkinek rendelkezésére áll és a segélyért folyamodók 
érdekében a megfelelő intézményeknél közbenjár. 

A Charity Organisation Society az újonnan létesült 
intézményekről információkat szerez, kutatásokat eszközöl 
és a beérkezett adatokhoz képest az uj intézményeket vagy 
pártfogásába veszi, vagy pedig a Charity Organisation 
Reporterben állást foglal ellenük. 

Főcélja ennek az egyesületnek a magánjótékonyság 
szervezése. A Charity Organisation Society egyrészt útba- 
igazítást ad az adakozónak, hogy adományait csak hasz- 
nos célokra fordíthassa, másrészt pedig ügyel arra, hogy 
a magánjótékonyságra valóban érdemes szegény megfelelő 
támogatásban részesüljön. Hogy ennek a munkának fon- 
tosságát érdeme szerint méltányolhassuk, szükségesnek 
tartjuk az angol közsegélyezés és az angol magánjótékony- 
ság együttműködésének ismertetését előrebocsátani. 

Azok a visszaélések, amelyek a szegényügy terén a 
társadalom elkülönített munkálkodásával velejárnak, Angol- 
országban is kisértettek. Élelmes koldusok hamis bemon- 
dásaik alapján nagy segélyben részesültek és az sem tar- 
tozott a ritkaságok közé, hogy ugyanazt a koldust az állam 
tartotta és a legkülönfélébb egyesületek segélyezték. A mél- 
tatlan koldusok a munkásokkal tisztességtelen versenyre 
keltek és a magánjótékonyság rendezetlensége már a köz- 
segélyezésre is bénítólag hatott. Ekkor a Local Govern- 
ment Board egyrészt elhatározta, hogy az állam köteles- 
ségét és a társadalomra váró feladatokat a segélyezés 
terén körül fogja határolni, másrészt pedig egész tekinté- 
lyét latba vetette, hogy a közsegélyezést és az óriási ará- 
nyokban kifejlődött magánjótékonyságot észszerű együtt- 
működésre bírja. 



Digitized by 



Google 



- 141 — 

Az állam kötelességét, amint erről már ismételten szó 
esett, úgy írta körül, hogy az állam az összes közsegélyre 
szorult szegényekről gondoskodni tartozik és miután az 
állam individualizálni nem képes, a közsegélyezés alapjáu- 
a Workhouse-t nemcsak hogy megtartotta, hanem létjogol 
sultságát újból is kiemelte. 

És mert közsegélyt mindenki kaphat, a magán- 
jótékonyságnak csak oly esetekben kell közbelépnie, 
amelyekben a segélyre szorultak jövőjét előreláthatólag biz- 
tosíthatja, a magánjótékonyságnak tehát első feladata 
mindig annak a megállapítása legyen, hogy a hozzá segély- 
ért forduló szegény érdemes-e még a társadalom támo- 
gatására és nem tanácsosabb-e az illetőt közvetlenül a 
szegényügyi hatósághoz utasítani. 

Az állam és a társadalom együttműködését illetőleg 
annak gyakorlati keresztülvihetőségének első feltételéül a 
Local Government Board azt tekintette, hogy a két tényező 
egymás működéséről tájékozódhassék. Hogy ez a cél elér- 
hető legyen, a maga közegeit arra utasította, hogy a magán- 
jótékonysági intézmények megbízottjainak a közsegélyezés 
végrehajtásába a legmesszebbmenő betekintést engedjék, 
viszont a magánjótékonyság intézőinek figyelmébe aján- 
lotta, hogy a magánjótékonyság intézésébe az állam orgá- 
numait, ahol csak lehet, vonják be. Miután azonban 
addig, amíg a magánjótékonyság terén teljes szervezetlen- 
ség uralkodik, a kölcsönös tájékozódás rendkívül meg van 
nehezítve, mert a közsegélyezés szervei fizikailag sem képe- 
sek a számtalan intézetet és egyesületet állandóan fel- 
keresni, — első sorban szükséges, hogy a magánjótékony- 
ság területenként egy központ köré tömörüljön, amely a 
magánjótékonyság összes ágait nyilvántartja, egységes 
szempontok szerint irányítja és az állami hatóságok 
azután az ilyként állandóan informált központokkal fog- 
nak érintkezni. 

A Charity Organisation Society az állam és társada- 
lom így tervezett együttműködésében rejlő nagy előnyök 
felismerésének köszönhette létét és az itt adott jellemzés- 
nek megfelelően egyrészt a magánjótékonyság központ- 

jává, másrészt pedig a szegényügyi hatóság és a magán- 
jótékonysági intézmények összekötő kapcsává fejlődött. 

Visszatérve már most a Charity Organisation Society 
szervezési munkájára, röviden előadjuk, hogy a nevezett 
központi egyesület az előzőkhöz képest csakis az olyan 
eseteket ajánlja támogatásra, amelyek tényleg a magán- 
jótékonyság hatáskörébe tartoznak. Ennek megállapítása 
végett a következő eljárást követi: 

A központhoz, illetve a kerületi bizottságokhoz beér- 
kezett kérvényeket, vagy amennyiben egyes eseteket a 
szegényügyi hatóság ajánl az egyesület figyelmébe, ezeket 
is első sorban a kerületi bizottságok mellett működő Dis- 
triet Visiting Societiesnek adják át. A District Visitorok, 
legnagyobbrészt nők, a szükséges kutatásokat elvégzik és 
jelentéseiket a kerületi bizottsághoz benyújtják. A kerületi 
bizottság a jelentések alapján határoz. A határozat rend- 
szerint a következő pontokra terjeszkedik ki : Szükséges-e 
egyáltalán a segély ; vétkes-e a folyamodó az elszegénye- 
dés bekövetkezésében; a magánsegélyezésnek a folyamo- 
dóra milyen hatása volna ; és végül, hogy a magánsegély 
megadásának a népesség többi osztályaira milyen befo- 
lyása volna? Ha a folyamodó elszegényedését maga 
idézte elő, vagy ha a magánsegélytől a folyamodó 
helyzetének végleges megjavítása nem várható, és 
ha a segély megadása a folyamodó környezetére kár- 
tékony hatással volna, akkor a kerületi bizottság az 
iránt határoz, hogy a folyamodót miféle segélyben része- 
sítse. Ha a bizottság elegendő tőke felett rendelkezik, ami 
azonban a legritkább eset, akkor közvetlenül maga segélyez, 
minden más esetben a folyamodó érdekében, vagy vala- 
mely magánjótékonysági intézetnél jár közben, vagy pedig 
ha a folyamodót célirányosan csak nagyobb összeggel 
lehet támogatni, akkor az esetet a Charity Organisation 
Reporterben közzé teszi és a folyamodó részére adományok 
beküldését kéri. 

A kerületi bizottságoknak egy további teendője abban 
áll, hogy magánadakozóknak hozzá intézett és egyes segélyt- 
kérők viszonyaira vonatkozó kérdéseit elintézi. Az adott 

válaszok vagy a segély megadását indítványozzák, vagy 
pedig a magánadakozó figyelmét más érdemes esetekre 
terelik. 

Ami már most az állam és a társadalom együttmű- 
ködésének szabályozását illeti, úgy arra is a Charity Orga- 
nisatio Szociety-t használják fel. Az egyesület központja 
a kerületi bizottságok szervezésénél a város szegényügyi 
kerületeire figyelemmel van, és a lehetőség szerint keresz- 
tül vitte azt is, hogy a kerületi bizottságok egyes tagjai 
guardiánokká választassanak,* hogy ilyként a közsegélye- 
zést és a magánjótékonyságot azonos egyének intézzék. 
Ezáltal elérte azt, hogy azokról az esetekről, amelyeket a 
Board of guardians a magánjótékonyság körültekintőbb 
támogatásra érdemesnek tart, a kerületi gyűlés tudomást 
szerez, hogy továbbá a magánjótékonyságtól elhárított 
kérések a szegényügyi hatóság által azonnal elintéztetnek. 

Ezenkívül az állam és a társadalom együttműködését 
a Relieving Officer is hathatósan elősegíti, amennyiben a 
Charity Organisation Szocietynek állandóan rendelkezésére 
áll, az egyesület által közvetlenül, vagy közvetve segélye- 
zett szegényeket nyilvántartja és ezzel elejét veszi annak, 
hogy ugyanaz a szegény közsegélyben és magán támoga- 
tásban részesüljön. 

Az itt gyakorlatban bemutatott együttműködés fon- 
tosságát ma már sehol sem tagadják, és az államok szegény- 
ügyeik fejlettségéhez képest igyekeznek az állami és tár- 
sadalmi tevékenység között a tényleges viszonyoknak 
megfelelő kapcsolatot létesíteni. Ha a magánjótékonyság 
szervezetlensége, amint az angol együttműködés életbelép- 
tetésénél különösen hangoztatták, a kapcsolatot meg is nehe- 
zíti, de azért teljesen lehetetlenné nem teszi és az a nagy 
előny, amely az együttműködésben rejlik, fölér avval a 
munkatöbblettel is, amely a rendezetlen viszonyok folytán 
szükségszerűen előáll. A munka csak nehezebb, de nem 
lehetetlen. Ha az összes magánjótékonysági intézmények 
az együttműködésben nem is vesznek részt, azért a mun- 
kát elhalasztani még sem szabad. Van már arra példa, 
hogy először az állam és a társadalom együttműködését 

szabályozták, és ennek a szabályozásnak a magánjótékony- 
ság szervezésére is jótékony visszahatása volt. 

Az állam és társadalom együttműködésének szerve- 
zésével már nálunk is kísérleteznek. Az elhagyott gyer- 
mekek védelméről szóló szabályzat az állami telepeken, 
a menhelyek székhelyein és a központban az egyes ható- 
ságok mellé megfelelő elnevezésű bizottságok szervezését 
tervezi és részben már^szervezte is. Ezek a bizottságok, 
amelyeknek hivatása a hatósági gyermekvédelem kiegé- 
szítése volna, nem jelent egyebet, mint az itt tárgyalt 
együttműködésnek életrekeltését. Különösen a gyermekvédő 
országos bizottság feladatának körülírása felöleli azt, amire 
a szerves együttműködésnek ki kell terjednie. Ez a bizott- 
ság az állami gyermekvédelmet az ország egész területén 
a társadalom emberbaráti tevékenységével is biztosítja; 
az intézetek és egyesületek rendszeres és országra szóló 
összhangzatos működését az állami gyermekmenhelyekkel 
előmozdítja ; a gyermekvédelemmel foglalkozó intézetek és 
egyesületek között szerves és országra szóló Összműködést 
létesít akként, hogy az intézetek és egyesületek országos 
szövetségbe lépjenek ; előmozdítja a gyermekvédő országos 
egyesület alapítását, és végül gyermekvédelmi kérdések- 
ben véleményt mond és irodalmi propagandát csinál. 

Ebben a programmban bennefoglaltatik a magánjó- 
tékonyságnak az együttműködést megkönnyítő szervezése, 
a hatóságok és a magánjótékonysági intézmények állandó 
érintkezése és ezzel együtt a két tényezőnek kölcsönös 
kiegészítő támogatása. Az általános szegenyügy céltudatos 
intézéséhez az itt vázolt feladatok teljesítése ugyan feltét- 
lenül szükséges, de ezeken kívül még különösen két kellékre 
kell tekintettel lennünk. Ezek a közsegélyezés és a magán- 
jótékonyság intéző személyeinek azonossága és úgy a köz- 
segélyezésben, mint a magánjótékonyságban részesülők 
egységes nyilvántartása. Bár a gyermekvédelmi szabályzat 
ezt a két kelléket az országos gyermekvédő bizottságok 
szervezésénél külön nem is sorolja fel, tényleg mégis keresz- 
tülvitte, amennyiben a gyermekvédő országos bizottság 
elnöke egyben a magángyermekvédelem tényleges központ- 

jaként működő Országos Gyermekvédő Liga elnökével azo- 
nos, másrészt a gyermekmenhelyek a Ligával állandó 
összeköttetést tartanak fenn és ezzel a központi értesítőt 
ténylegesen megvalósították. 

Hogy egyébként az állam és társadalom együttmű- 
ködése észszerű szabályozásának már évtizedes gyakorla- 
tában bevált példáját is bemutassuk, ide Jiktatjuk Drezda 
városának erre vonatkozó kivonatos szabályzatát : 

1. Drezda város összes magánjótékonysági egyesületei 
és intézetei a szegényügyi hatósággal összeköttetésbe lépnek. 

2. Az összeköttetés célja: 

a) A hivatásos koldulás megszüntetése, vagy legalább 
is korlátozása. 

b) Egyes személyek vagy családok túlzott segélyezésé- 
nek elkerülése. 

c) Segélyezésre nem méltó személyek kizárása. 

d) Elszegényedett állapotban Drezdába költözött sze- 
gények magánsegélyezésének megakadályozása. 

e) Közinség esetére egységes eljárás szabályozása. 

3. Az itt vázolt célok elérésére minden egyes egyesület 
köteles : 

1. A hozzá (érkező folyamodásokat — amennyiben 
azok külön betegsegélyre nem vonatkoznak, — előnyomozás 
végett a szegényügyi hatósághoz átküldeni, 

2. az összes folyósított segélyekről havonkint a szegény- 
ügyi hatóságnak részletes kimutatást megküldeni, 

3. a szegényügyi hatóság által megjelölt személyek 
segélyezésétől tartózkodni, 

4. a szegényügyi hatóság az általa végzett beható 
előnyomozás eredményét a folyamodásra rávezeti és a 
folyamodást az illető egyesületnek visszaküldi, 

5. az egyesületek és intézetek által nyújtott segélyeket 
a szegényügyi hatóság nyilvántartja. 

A városi tanács a magánjótékonysági egyesületektől 
beérkező segélykérvények alapján szükségessé vált nyomo- 
zások megejtésére, valamint ezen intézetek és egyesü- 
letek működésének nyilvántartására külön hivatalnokokat 
alkalmaz. 

10 



Digitized by 



Google 



— 146 — 

Ha ehhez még hozzá veszszük, hogy a német városokban 
a szegényügy terén a personális unió az elberfeldi rend- 
szerből kifolyóan már régen meghonosíttatott, akkor meg- 
állapíthatjuk, hogy bár a magánjótékonyság Németországban 
ínég mindenütt szervezve nincs, az állam és társadalom 
összhangzatos együttműködése mégis biztosítva van. 

Ennek a fejezetnek az elején közbevetőleg meg- 
jegyeztük, hogy a magán jótékonyság szervezése a köz- 
segélyezés rendezését szükségszerűen maga után fogja 
vonni, e helyütt fejtegetéseinket pedig azzal fejezhetjük 
be, hogy az állam és a társadalom együttműködésének 
bármily kezdetleges keresztülvitele — szorítkozzék az bár 
egyelőre csak a központi értesítő létesítésére és pontos 
vezetésére — a szegényügy két integráns részének, a 
közsegélyezésnek és a magánjótékonyságnak szervezését, 
egyaránt elő fogja mozdítani. 

Hamburg és Budapest szegényügyeinek párhuzamos 
ismertetése és általános pénzügyi statisztikai adatok. 



Hamburg szegényügye az Allgemeine Armen-Anstalt- 
ban összpontosul. Élén a három szenátusi tagból, egy 
pénzügyi tanácsosból és a polgárok köréből 5 évre választott 
15 tagból álló Armen-Collegium áll. 

A szegényügy intézését az 1892. évi május hó 18-iki 
törvény szabályozza, amelynek főjellemvonása az elberfeldi 
szisztéma, — mely egyszerűbb formájában Hamburgban már 
1788. óta létezett, — alapulvétele. A közsegélyezést decen- 
tralizálták és individualizálják. 

A szegénykollégium érdemleges működését lényegileg 
elvi kérdések megvitatása és a szegényügy szükségszerű 
fejlesztése foglalja le, a segélyek megszavazása csak másod- 
fokban tartozik hatáskörébe. A szegénykollégium állítja 
össze a szegényügy költségvetését, szervezi a kerületeket, 
alkalmazza a szükséges tisztviselői kart, végrehajtási utasí- 
tásokat bocsát ki és elvi határozatokat hoz. 

A szegénykollégium az individualizáló szegénysegélye- 
zés lehetővé tétele végett a várost megfelelő számú körökre, 
a köröket kerületekre osztja fel. Gondoskodik arról, hogy 
a kerületekben kellő számú szegénygyám működjék és 
hogy a tiszteletbeh szegénygyámokat alkalmas hivatalnokok 
támogassák. 

A szegénykollégium adminisztratív teendőit a központi 
iroda végzi, amely a következő 5 osztályból áll: 

1. Általános iroda, mely alá az általános érdekű 
teendők tartoznak. Ez az osztály intézi a szervezési munká- 
latokat, a körök és kerületek ügyeit, előkészíti a szegény- 
kollégium elé tartozó ügyeket, és végzi a levelezést. 

10* 

2. Központi értesítő, amely az összes segélyért folya- 
modókat és segélyezetteket nyilvántartja. 

3. Nyomozási osztály, amely a kör és kerületi ülések 
határozatait felülvizsgálja és a szegénygyámok részére 
folyósítandó összegeket utalványozza. Ez az osztály látja 
el továbbá a szegény gyermekek és a tüdőbetegek ügyeit 
és itt állítják össze a szegényügyi statisztikát. 

4. Jogügyi osztály, amely a szegények jogi vonatko- 
zású ügyeit (állampolgárság, segélyezési lakhely megálla- 
pítása stb.) intézi, a szegényeknek jogsegélyt nyújt és a 
szegényügyi hatóságot képviseli. 

5. Számvevőség és pénztár. 

Az osztályok munkaköreiből kitetszően Hamburgban 
a szegényügyet a közigazgatás többi ágaitól elkülönítetten 
és teljesen önállóan intézik. A központi teendőket 127 kine- 
vezett hivatalnok és napidíjas látja el összesen 216,061 M. 
évi fizetéssel. A hivatalnokok nagy létszáma ellen intézett 
támadásokra a szegénykollegium statisztikai adatokkal felelt 
és kimutatta, hogy a nagyobb hivatalnoki karral felmerült 
kiadástöbbletet a szegényügy eddig elhanyagolt bevétel- 
forrásainak pontos nyilvántartása bőven behozta. Míg 
ugyanis az 1893-ban bekövetkezett újjászervezés előtti 
évben a vissztéritésre kötelezett jogi és természetes sze- 
mélyektől a szegényügyi hatóság 52 hivatalnoka, akiknek 
összfizetése egyébként 80669 M.-ra rúgott, csak 195496 
M.-t hajtott be, addig 1903-ban ez a bevétel 462,827 M.-ra 
emelkedett és a hivatalnokok fizetésére fordított összeget 
246,776 M.-val haladta meg. Ehhez járul az a további 
előny, hogy az esetek szorgos megvizsgálása és nyilván- 
tartása a leghumánusabb eljárás mellett is a segélyezések 
számának csökkenését szükségszerűen maga után vonja, 
aminthogy az állandóan segélyezett felek száma 1894-ben 
9397, 1905-ban pedig csak 9213 volt, dacára annak, hogy 
a lakosság száma 602.000-ről 772.000-re emelkedett. 

Budapest székesfővárosnak 1905-ben körülbelül ugyan- 
annyi lakosa volt mint Hamburgnak, de bár a hamburgi 
jelentésben olvasható az az örvendetes körülmény, hogy : 
„a kedvező gazdasági viszonyok önként értetődőleg a 

szegényügyre is kedvező befolyást gyakoroltak*, székes- 
fővárosunkról nem állíthatni, Budapest a hamburgihoz 
hasonló nagyarányú szegényügyi szervezetet nem tart fenn. 

Székesfővárosunk szegényügyének élén a tanács, illetve 
annak helytelenül közjótékonysági-nak nevezett ügyosztálya 
áll. Ez az ügyosztály képezi közsegélyezési ügyekben a 
másodfokú hatóságot, de kezeli a főváros jótékony inté- 
zeteit is. Vezeti és ellenőrzi az elsőfokú szegényügyi igaz- 
gatási szervek működését és irányítja a főváros összes köz- 
jótékonysági mozgalmait. Segélyezi a külföldön vagy vidéken 
lakó budapesti illetőségű szegényeket és a szegényügy meg- 
javítása érdekében helyi vagy országos mozgalmakat kezde- 
ményez és a társadalom figyelmét is állandóan ébren tartja. 
Ebben a munkájában a szegényügyi rendelet végrehajtási 
utasítása szerint egy húsz szavazó tagból és korlátlan 
számú tanácskozási joggal bíró tagból álló közjótékonysági 
bizottság támogatja, tényleg azonban a szegényügyet egy 
tanácsnok, egy tanácsjegyző és 3 — 4 személyből álló fogal- 
mazói kar intézi. A közjótékonysági ügyosztálynak rendel- 
kezési joga minimális, központi segéderői nincsenek és a 
közjótékonysági bizottság, amint ezt ennek a bizottságnak 
egyik tagja a fővárosi szegényügyről irott művében meg- 
jegyzi, működésében és működése eredményeiben egy- 
aránt meddő. 

A közsegélyezést Budapesten is decentralizálták, de 
a járások a szegények elhelyezkedésének nem felelnek meg, 
a szegénygyámokat kötelességeik teljesítésére senki sem 
szoríthatja és a szegénygyámok teendőinek szükségszerű 
kiegészítését képező központi igazgatás hiányos. 

A közjótékonysági ügyosztály csak a folyó ügyeket 
láthatja el, nagyarányú munkálkodást nem fejthet ki. Köz- 
ponti értesítője nincsen, az elsőfokú hatóságok határozatait 
a felülvizsgálat megejtésére szükséges segéderők teljes hiánya 
folytán érdemben nem tudja ellenőrizni és a város és a 
szegények erkölcsi és anyagi érdekeire egyaránt fontos 
jogügyi osztály még csak keretében sem létezik. 

Hamburgban a nyílt segélyért folyamodó a szegény- 
ügyi kerületi elöljárónál jelentkezik. Az előljáró az ügyet 

az illetékes szegénygyámnak osztja ki, a szegényt pedig a 
kérdőív kitöltése végett a központi irodához utasítja. Sürgős 
esetekben a szegénygyám tölti ki a kérdőívet és a szegény- 
nek 5 márkáig terjedő rögtöni segélyt is adhat. A segélyt 
véglegesen a szegénygyámok által alkotott kerületi gyűlés 
szavazza meg. 

A segélyt szabály szerint készpénzben adják, de a 
szegénygyámnak jogában áll a szegény részére megszava- 
zott összeget élelmiszerek, szükségleti cikkek, vagy pedig 
tüzelőanyag beszerzésére fordítani. Szabály továbbá, hogy 
mielőtt a munkaképes szegényt segélyben részesítenék, a 
szegényt a szegényügyi hatósággal összeköttetésben álló 
körülbelül 50 munkaközvetítő valamelyikéhez utasítják, 
hogy a szegénygyám ezáltal egyrészt a szegényalapot teher- 
mentesítse, másrészt pedig, hogy a szegénygyám a segélyt 
kérő munkakedvét ellenőrizhesse és a munkakerülőket a 
készpénzsegélyezésből kizárhassa. 

Hogy a szegénygyám kötelességét lelkiismeretesen 
teljesíthesse, maximálisan 12 szegény gondozásával bízható 
meg. Ennek megfelelően Hamburgban 1905-ben 1560 férfi 
szegénygyám és 276 nőszegénygyám működött. A szegény- 
gyámok érdeklődésének állandó ébrentartására a szegény- 
ápolás terén behozott újítások és tökéletesbbítések ismer- 
tetése céljából a szegénykollegium „Blatter für das Ham- 
burgische Armenwesen" cím alatt folyóiratot tart fenn és 
azt az összes érdeklődőknek ingyenesen megküldi. A sze- 
génykollegium továbbá évenkint összejöveteleket rendez, 
amelyeken kiváló szakférfiak előadásokat tartanak. 

Hamburgban az elberfeldi rendszertől eltérően a sze- 
génygyámoknak előre meghatározott körzeteik nincsenek, 
hanem a kerületi szegényelőijáró a szegénygyámot a szegény 
egyéniségéhez és viszonyaihoz mérten esetről-esetre jelöli 
ki (strassburgi rendszer). A szegénygyámok tisztje kizárólag 
a kiosztott eset megvizsgálására, a szegény erkölcsi támo- 
gatására és a segély indítványozására szorítkozik, a további 
teendőket a Zentralbureau intézi. 

A szegénygyámok kerületenként bizottságokká egye- 
sülnek és havonként egyszer, a szükséghez képest esetleg 

többször üléseznek. A kerületi bizottságok — szám szerint 
112 — hatáskörébe a normális pénz- és természetben nyújtott 
segélyek megszavazása tartozik. Üléseiken a kerületi szegény- 
előijáró elnököl, aki kerületének szegényeivel állandóan 
érintkezik és a napirendre kerülő ügyeket rendszerint saját 
észleletéből is ismeri. 

A segélyek megszavazását illetőleg szabály, hogy a 
segélyek csak meghatározott időtartamra szavazhatok meg. 
A segélyek átmenetiek, vagy hosszabb időre szólók. Átmeneti 
segélyeket legfeljebb egy hónapra, hosszabb időre szólókat 
pedig csak munkaképtelen, vagy 60 évesnél idősebb szegé- 
nyek részére és ekkor is legfeljebb 6 hónapra szavaznak meg. 

A segélyek nagyságára tarifa nincsen, a törvény a 
segélyösszeg megállapítását a szegénygyámokra bizza és 
csak azt határozza meg, hogy amennyiben a kerületi gyűlés 
a normális segélynél nagyobb összeget talál helyénvalónak, 
úgy határozata felsőfokú jóváhagyásra szorul. A rendes 
maximális tételek a következők : Egyszeri segélyezés esetén 
egy személy részére 25 M, gyermektelen házaspár részére 
30 márka, hosszabb időre szóló segély esetén egy férfi 
részére havonként 20 M, nő részére 18 M, gyermektelen 
házaspárnak 25 M, gyermekekkel bíró családnak 36 márka 
adható. 

Hogy a szegénykollegiumot a folyó segélyek meg- 
szavazásától egyáltalán mentesítsék, a törvény a kerületek 
és a kollégium közötti hatóságokként szegényköröket (Ar- 
menkreis) alakított. A kör 8 — 12 kerületet ölel fel; élén 
a szegény kollégium kirendelt tagja áll, aki a körbe tartozó 
összes kerületek működését ellenőrzi. Hogy a körök, illetve 
kerületek eljárása lehetőleg egyöntetű legyen, a körök élén 
álló kollégiumi tagok 3 évenként felváltják egymást. A köri 
ülés határoz a kerületek jóváhagyásra szoruló segélymeg- 
szavazásai felett és ez a hatóság intézkedik a szegények- 
nek intézeti, illetve családoknál leendő elhelyezése iránt. 

Hamburgban 1905-ben hónapos átlagban 18795 egyént 
láttak el hosszabb tartamú készpénzsegélylyel, egyszeri 
segélyben pedig átlagban 5733 személy részesült. Ezen 
segélyek összesen 1,962.004 márkára rúgtak és egy állan- 

dóan szegénycsaládra (Armenpartei) évi átlagként 208*52 M. 
jutott, az egyszeri segély átlaga pedig 7*69 M. volt. 

A természetben nyújtott segélytárgyakat, amennyiben 
előállításra szorultak, a hamburgi nőegyletek közbenjöttével 
készíttették. Ezáltal egyrészt a béreket szegény asszonyok 
segélyezésére fordították, másrészt pedig az ellenőrzés meg- 
bízhatóan és ingyenesen eszközöltetett. Természetben a 
szóban forgó évben 91.118'03 M. értékű segélyt nyújtottak, 
amely összegből 33.222 M. tüzelőanyag beszerzésére esett. 

Az itt részletezett segélyezési módokon kívül Hamburg 
a nyilt közsegélyezés körébe még a háztartás ellátását 
(Hauspflege) is belevonta. Célja olyankor, amidőn a házi- 
asszonyt betegsége, lebetegedése, vagy ezek következményei 
a háztartás karbantartásában megakadályozza, a házat 
gondozásba venni. A szükséges hozzáértő asszonyokat 
díjazás ellenében a Hauspflegeverein bocsátja a szegényügyi 
hatóság rendelkezésére. 1905-ben a hatóság háztartás-ellátás 
címén 1546 családot segélyezett. 

Budapesten a szegényügy elsőfokú hatósága a kerületi 
elöljáróság. A segélyért folyamodóval a szegényügyek 
intézésével megbízott előadó jegyzőkönyvet vesz fel, és 
a jegyzőkönyvbe mondott adatok valódiságát a kezelő 
tiszt helyszíni nyomozás útján ellenőrzi. 

A végrehajtási utasítás értelmében a nyomozást a 
szegénygyámoknak kellene eszközölniök, de tudomásunk 
szerint ez csak ritkán történik, sőt egyes kertiletekben 
még a kerületi közjótékonysági bizottságok sem alakul- 
tak meg. 

A szegényügyi szabályrendelet a nyílt szegényügyet 
Budapesten a következőképen rendezi: 

A kerületekben a kerületi választmányokat kerületi 
közjótékonysági bizottságok egészítik ki és úgy a választ- 
mány, mint a kerületi közjótékonysági bizottság tagjai 
szegénygyámok. Mindkét bizottságnak együttes elnöke a 
kerületi előljáró, tehát nem a szegénygyámok köréből 
választott tiszteletbeli személy, hanem egy városi tisztviselő. 

A kerületeket megfelelő számú járásokra osztják és 
egy- e gy szegénygyám egy-egy járást kap. Ő eszközli itt 

a vizsgálatokat és ő gyakorolja a felügyeletet a járásban 
lakó összes szegények felett. A szegénygyám indítványozza 
a segély minőségét és nagyságát, de a székesfőváros ter- 
hére eső segélyek, vagyis a közsegélyek megszavazásánál 
szavazati joga csak a kerületi választmányhoz tartozó 
szegénygyámnak van, rögtöni segélyt | azonban még ez sem 
folyósíthat. A segélyösszeget szintén nem a szegénygyám 
adja át és azt nem is viszik a szegény lakására, hanem 
a segélyelosztás nyilvánosan, az elöljáróság udvarán fel- 
hívással történik. 

A szegényügyet mindegyik kerület külön intézi, a 
kerületi előljáró a rendelkező és végrehajtó hatóság egy 
személyben. A szegényekkel ő, illetve szegényügyi előadója 
érintkezik, a rögtöni segélyeket ő szavazza meg és folyó- 
sítja, a melléje rendelt ker. választmány elé ő terjeszti az 
elintézendő ügyeket. A kerületi választmánynak, illetve 
a kerületi közjótékonysági bizottságnak a végrehajtási 
utasítás ugyan 12 pontban osztja ki munkáját, tényleg 
azonban a kerületi elöljáró osztja ki, mert a legtöbb esetben 
a választmányi és közjótékonysági bizottsági tag csak az 
ülésen tudja meg, hogy miről van szó. Ennek a ferde 
helyzetnek egyetlen oka abban rejlik, hogy a székesfőváros 
kétféle rendszer között ingadozik és egyikre sem határozta 
el magát. Ha az volt a szándéka, hogy a közönség lássa 
el a város szegényügyét, akkor nem lett volna szabad a 
kerületi elöljárót a választmány és bizottság fölé helyeznie, 
hanem a kötelességekkel együtt a hatósági jogkört is erre 
a testületre kellett volna ruháznia. Elképzelni is nehéz, 
hogy a polgárok majd járnak kutatni, nyomozni, amikor 
előre is tudják, hogy a szegények boldogulásukat nem 
tőlük, hanem a kerületi elöljárótól várják és a szegények 
szemében a végrehajtási utasításban oly humánusan meg- 
rajzolt szegényügyi előadó, a valóságban egy irnok, vagy 
díjnok nagyobb úr, mint az egész kerületi közjótékonysági 
bizottság. Az előadó ugyanis olyan jegyzőkönyet vesz fel, 
amilyet jónak lát és a szegénygyámnak nem lesz mindig 
kedve a szegényügyi előadóval vitatkozni, vagy pláne, ha 
még a kerületi előljáró is az előadó álláspontját védi, a 

kerületi elöljáróval szembeszállani, különösen amidőn a 
szegénygyámnak az ő legtöbb társával együtt még szavazati 
joga sincsen és így fellépésével a szegénynek úgy sem 
használhat. A szegénygyámnak nem kérni, hanem rendel- 
keznie kell, főként pedig a szegénynek más felettest, mint 
a szegénygyámot ismernie nem szabad. A szegénygyám 
legyen az egyetlen, aki a szegényekkel érintkezik és a 
szegénygyám míiködését csakis a szegénygyámok sorából 
kikerült elnöknek szabad ellenőriznie. Szóval ha a szegény- 
ügyi szabályzatnak az volt a célja, hogy a közsegélyezést 
a nyílt rendszer nyomán rendezze — és célja feltétlenül 
ez volt, — akkor a segélyezés érdemi részéből a hivatalos 
apparátust teljesen és véglegesen ki kellett volna rekesz- 
tenie és azt csakis az adminisztratív teendők ellátására 
kellett volna szorítania. Ha ilyen módon a szegénygyámok- 
nak megfelelő imperiumuk volna, és ha a szegénygyámokat 
nem 10, hanem 100 kerületi bizottságba foglalnák össze, 
akkor szívesen dolgoznának és kész örömmel állanának 
a szegényügy rendelkezésére, akik pedig ekkor nem telje- 
sítenék kötelességüket, azok községi választási joguktól 
megfosztandók, vagy pedig másféle erkölcsi büntetéssel 
sűjtandók. Ha azonban a hatóság Budapest székesfőváros 
közönségét ennek a tisztnek az ellátására nem tartja érett- 
nek, aminek ellenkezőjéről elvégre még nem volt alkalma 
meggyőződni, akkor a szegényügyet csak zárt intézetekkel, 
Workhouse-okkal és ehhez hasonló intézményekkel ren- 
dezze, hiszen vannak ennek a rendszernek is kitűnő 
oldalai, sőt nagy városokban, ha csak a vele járó költsé- 
gek nem riasztanak el, a zárt rendszer a legideálisabb 
szegényápolás. 

A nyílt közsegély Budapesten az egészégeseknek első 
sorban munkában, másodsorban természetben és csak ezen 
eszközök hiánya vagy elégtelensége esetén nyújtatik kész- 
pénzben. Tényleg a közsegélyezést készpénzzel eszközlik. 
A munkához való juttatás, vagyis a munkaközvetítés még 
nincs szervezve, a természetben való segélyezés céljaira 
csak a népkonyhák és a szükséglakások állanak rendel- 
kezésre. A pénzbeli segélyek Budapesten is esetről-esetre 

szóló vagy állandó segélyek. Az esetről-esetre, illetve rögtöni 
segély negyven koronáig terjedhet, az állandó havi segély 
felső határa személyenként 1ET korona, a segélyben részesülő 
egyén házastársa részére 10 korona és a gyermekek után 
fejenként 5 korona, különösebb méltánylást érdemlő esetek- 
ben a pénzzel együtt természetben való segély és a köz- 
pénztárt nem terhelő adománypénzek is nyújthatók, úgy 
azonban, hogy a havi segély összesen 40 koronát felül 
nem haladhat. 

Állandó havi segélyre csak budapesti illetőségű, 
teljesen vagyontalan vagy korlátolt munkaképességű egyén 
tarthat számot. A segélyt az egész folyó évre szavazzák 
meg és minden év december havában előzetes vizsgálat 
után a rákövetkező egész évre ismét meghosszabbítják. 
Az itt megállapított mértéken túl segélyek sem a kerületi, 
sem pedig a felső hatóságok által nem adhatók. 

Budapesten egyáltalán nyílt segélyeket csak a kerületi 
előljáró, illetve a kerületi választmány nyújthat, a tanács, 
illetve a közjótékonysági ügyosztály a nyílt segélyezés 
terén csakis felülbíráló hatáskörrel bír, ennek a hatás- 
körének gyakorlására azonban csak a legritkább esetekben 
nyílik alkalma. Ez tulajdonképen helyes is, mert a tanácsnak 
mint..- legfelső fórumnak hivatása csakis a szegényügy 
általános ellátása lehet, oly részletkérdések, mint amilyenek 
egyes segélyek megadása vagy megtagadása a tanácsná 
csak elvétve tárgyalandók, de ennek is leglényegesebb 
előfeltétele, hogy a közsegély elsőfokú megszavazásába 
a hatóság egyáltalán ne szóljon bele, hanem azt kizárólag 
polgárok intézzék. 

Hogy végül a nyilt segélyezés statisztikai eredmé- 
nyeivel is beszámoljunk, ideiktatjuk az 1905. évi adatokat* 
A kerületi elöljáróság által külön-külön vezetett nyilván- 
tartások szerint Budapest székes-fővárosban az összes nyil- 
vántartott közsegélyre szorultak száma 5070 volt, az ezek- 
nek nyújtott pénzbeli közsegélyek összege 311,467 koro- 
nát tett ki, rögtöni segélyek címén pedig 23372 koronát 
osztottak el. A székesfőváros által fentartott négy nép- 
konyhában a hatóság költségén felnőtteknek összesen 80747 

és gyermekeknek 4733 ebédet adtak, a szükséglakásokat 
pedig 70233 felnőtt és 1122 gyermek használta éjjeli 
szállásul. 

Hamburgban a zárt szegényápolás céljaira a Werk- 
und Armenhaus és annak fiókintézete állanak ren- 
delkezésre. Az 1904-ben elkészült fiókintézetre a zárt 
ellátásra szoruló szegények individualizálásának keresz- 
tülvihetősége végett volt szükség. A főintézetben ugyanis 
elsősorban az elzüllött, nyilt közsegélyezésre nem méltó 
szegényeket helyezik el és ennek a különleges célnak 
megfelelően az intézet házirendje is meglehetősen szi- 
gorú, úgy, hogy a munkaképtelen, rokkant és elaggott 
szegényekre az intézeti ellátás majdnem elviselhetetlen 
súlylyal nehezedett. A fiókintézet használatba vétele óta 
a zárt ellátást okszerűen rendezték. A züllött és rosszhaj- 
lamú szegényeket továbbra is a főintézetbe küldik, ott 
azonban a többi ápoltaktól elkülönítetten helyezik el és 
külön szabályok szerint gondozzák; akik pedig szigorított 
bánásmódra nem szorulnak, azokat képességeiknek meg- 
felelően foglalkoztatják, vagy pedig gondozásuk tisztán 
ellátásukra szorítkozik. A zárt intézetekhez ipari és mező- 
gazdasági üzemeket is csatoltak, a szegényeket kioktatják 
és különösen az iszákos, munkakerülő és gyengeelméjü 
szegényeknél a mezőgazdasági munkával nagy sikereket 
érnek el, sokan közülük vagy maguk szereznek állást, 
vagy pedig az intézet közvetít számukra alkalmazást. A 
különleges gondozásra szoruló szegények célirányos ellátása 
iránt a város magánjótékonysági intézetekkel szerződött és 
bár saját intézeteit is állandóan bőviti, különös méltány- 
lást érdemlő esetekben a magánintézeteket továbbra is 
igénybe veszi. 

Figyelemreméltó jelenségek még a hamburgi zárt 
szegényügy terén, hogy a szegényintézetekben a kórházak- 
ban lebetegedett hajléktalan leányanyák és újszülött gyer- 
mekeik felvételére külön osztályokat létesítettek, amelye- 
ken az anyákat gyermekeikkel együtt teljes felépülésü- 
kig ápolják. Ha az anya munkaképességét ismét vissza- 
nyerte, a szegényhatóság az anyát álláshoz segíti, a gyér-* 

meknek pedig továbbra is gondját viseli. Hamburgban 
továbbá szegényeket családi ellátásba is adnak. 

A zárt intézeteket egy a szegénykollegium 4 kikül- 
döttjéből álló bizottság vezeti, élén egy senátusi taggal. A 
szegényházba való felvételt a kerületi bizottság indítvá- 
nyozza és az itt megjelölt bizottság rendeli el. A bizott- 
ság autonóm és a szegénykollegiumnak az ő üzletvitelébe 
érdemben beleszólása nincsen. 

A Werk- és Armenhausnak, vagyis a főintézetnek 
1905. évi december hó 31-én 847 férfi- és 531 nőlakója, a 
fiókintézetnek ugyanekkor 297 férfi- és 69 nőlakója volt, 
a városi intézetekben tehát összesen 1744 személyt láttak 
el. Egy személynek évi ellátása átlag 348.58 márkába 
jött, vagyis a városnak ezen a címen 608,123.52 márka 
kiadása volt. 

Magánintézetben a város 698 nyomorékot és sínylőt 
helyezett el és ezek ellátásáért 258677.41 M-t fizetett. Csa- 
ládoknál összesen 166 egyént helyeztek el; egy személy 
ellátása a városnak évenként átlag 216.46 M-ba került, 
vagyis a családi elhelyezés a szegényalapot 31.833.16 M-val 
terhelte meg. Hamburg zárt szegényügyének ellátása ezek 
szerint a központi igazgatás költségeinek hozzászámitása 
nélkül 897.634.09 M-ba került. 

Budapestnek a zárt szegényügy céljaira két szegény- 
háza van : az Erzsébet-szegényház és a dunajobbparti sze- 
gényház. Az intézetek, melyekhez egyébként az Erzsébet- 
szegényház fiókháza is hozzáveendő, főként elaggottak 
ápolására szolgálnak, amennyiben az összes ápoltaknak 
70°/o-ánál is nagyobb része 50 évesnél idősebb. Az ennél 
fiatalabb korúak mindannyian olyan gyógyíthatatlan bete- 
gek, akik orvosi kezelésre nem szorulnak. Budapestnek 
javító célzatú közmunkaháza nincsen és olyan intézmé- 
nyek felett sem rendelkezik, amelyek a munkaházakat 
pótolni hivatottak volnának. A közjótékonysági ügyosztály 
ennek a hiánynak káros befolyását kellőképen méltányolja 
és a város fejlődésével arányos nagyszabású munkaház 
létesítését ismételten és legújabban a főváros ujabb 
munkaprogrammjának összeállítása alkalmából nagyon eré- 

lyesen szorgalmazta. Magának a szegényháznak nagy hát- 
ránya, hogy tulajdonképen nem is szegényház, hanem 
szegénykórház, amennyiben az állandó beteglétszám, külö- 
nösen az Erzsébet-szegényházban sokszor az összes ápol- 
tak felénél is nagyobb. 

A felvétel ügyében szükséges nyomozásokat a kerü- 
leti elöljáróság végzi, magát a beutalást pedig a tanács 
rendeli el. Sem a nyomozás, sem pedig a határozathoza- 
tal nagyobb fáradságot nem igényel, mert a szegényházak 
befogadási képessége még akkor is tűlcsekély volna, ha 
a szegényházak csak tulajdonképpeni céljaikat szolgálnák 
és hivatásuk ellenére nem volnának a kórházak kiegészítő 
részei. A végrehajtási utasításnak a szegényházakba „vagy 
más hasonló intézetekbe* — ilyenekről nincs tudomásunk 
— való felvétel előfeltételeinek pontos körülírása ez idő 
szerint merőben tárgytalan, ehelyett nagyobb gyakorlati 
fontossága volna a családi ápolás meghonosításának egyrészt 
azért, mert a szegényházakat bármilyen formájukban a 
székesfőváros belátható időn belül szaporítani amúgy sem 
fogja, másrészt pedig, mert különösen az elaggottak csa- 
ládi ápolása nemcsak Hamburgban, hanem egész Francia- 
országban is bevált. 

Hogy a közjótékonysági ügyosztályt közvetlen intéz- 
kedési jogkörrel itt nem kellett volna felruházni, arról már 
szóltunk. Semmiféle végrehajtási munkát a szegényügy 
legfelső hatóságára bízni nem szabad, elég, ha a közjóté- 
konysági ügyosztály az egész szegényügyet irányítja. Igaz 
ugyan, hogy a szegényházak kezelése a közsegélyezéshez 
közelebb áll, mint a tüzoltó-ügy, dehát a szegényekkel 
érző polgárok nem is lelkesednek azért a bölcs beosz- 
tásért, hogy a tűzrendészetet a szegényügygyei összefog- 
ták, talán még nevetnek is rajta. 

Az Erzsébet-szegényházban ápoltaknak összlétszáma 
1905. évi december hó 31-én 452 férfi és 548 nő volt. Az 
intézet kiadásai 400,748 K 80 f.-t tettek és egy ápoltnak 
évi ellátása az igazgatási költségek arányos hozzászámitá- 
sával 445 K 30 f.-be jött, tehát ugyanannyiba, mint 
Hamburgban. A dunajobbparti szegényház csak egészsé- 

ges szegényeket — számszerint 390-et — fogad be, ennek 
a költségvetése tehát aránylag is kisebb. 

Hamburgban a szegények betegápolási ügyének élén 
a szegénykollegium egy polgári tagjának vezetése alatt 
álló szakküldöttség áll. 

A nyilt betegápolással járó orvosi teendőket 52 
szegényorvos látja el. Ezeket a szegénykollegium 3 évre 
választja és négyszer újra megválaszthatja. A szegényorvos 
évi fizetése 1000 márka; ezért köteles a szegényorvosok 
részére kiadott utasításban foglalt összes feladatokat tel- 
jesíteni. Lakása rendszerint a részére kiosztott kerületben 
legyen és ettől a szabálytól csak rendkívüli esetekben 
térhet el. 

.A betegápolásra szorult szegény, amennyiben már 
állandó közsegélyben részesül, szegénygyámjánál jelent- 
kezik, külömben pedig kerületének szegényügyi előjárójá- 
hoz fordul, aki a beteg részére rövid úton szegénygyámot 
rendel. A szegénygyám a beteg anyagi viszonyai iránt 
tájékozódik, megállapítja a beteg segélyezésére esetleg 
kötelezett természetes vagy jogi személyt és a viszonyok 
a körülményekhez képest a betegnek egy hivatalos tanú- 
sítványt ad. A tanúsítvány alapján a szegényorvos a 
szegényügyi hatóság terhére] [átmeneti betegség esetén 
minden további megkérdezés nélkül gyógyszereket és szük- 
ség esetén 10 M. erejéig mechanikai gyógyeszközöket 
(szemüveg, sérvkötő stb.) rendelhet. Hosszabb betegség 
esetén, különösen, ha a beteg diatetikus kezelésre szorul, 
az orvosnak a szegénygyám hozzájárulását ki kell kérnie, 
hogy a szegénygyám az orvosszereknek a készpénzben 
nyújtott közsegélyre való befolyását mérlegelhesse. Jogá- 
ban áll továbbá a szegényorvosoknak saját felelősségükre a 
betegnek fürdőket rendelni, a kerületi szülésznőt, vagy 
orvosi segédszemélyzetet igénybe venni, sőt a szegény- 
gyám beleegyezésével a beteg mellé állandó .ápolót is ren- 
delhet. 

A szegénykollegium 2, legföljebb 3 kerület részére 
egy szülésznőt rendel. A szülésznők a betegápolási szak- 
küldöttség közvetlen felügyelete alatt állanak. Díjuk egy 

szülésnél 9 M., ikreknél 12 M. Amint a szegényorvos a 
szülésznőnek egy asszonyt kioszt, a szülésznő köteles a 
szegényt felkeresni és meggyőződést szerezni arról, hogy 
a lebetegedéshez szükséges ágynemű, fehérnemű és egyéb 
szerek rendelkezésre állanak-e. Hiányok esetén azok beszer- 
zése végett a szegényügyi elöljáróhoz fordul. A szülésznő 
köteles a gondjaira bízott szegényt a lebetegedés után 
legalább további 10 napig naponkint egyszer felkeresni. 

1905-ben nyilt ápolásban 17,333 beteget részesítettek, 
kórházakba a szegényorvosok 4917 beteget utaltak. Gyógy- 
szerekre, diatetikus szerekre, gyógyeszközökre stb. 92.469 
márkát költöttek és ebből az összegből tejre egymagában 
27,147.84 márkát fordítottak. 

Budapesten a betegápolás intézéséből a szegény- 
gyámokat kizárták és a szegényügynek ezt a részét 
kizárólag a hatóság intézi. 

A nyilt betegápolás orvosi részét a kerületi orvosok inté- 
zik. Számuk a székes-főváros összes kerületeiben együttesen 
22. A járó-kelő beteget az illetékes kerületi orvos rende- 
lőjén kezeli és erre a célra naponkint egy órát a szegény 
betegek rendelésére fentartani köteles. A fekvő, illetve 
járni nem tudó betegeket a nap vagy az éjjel bármely 
szakában a kerületi orvos keresi fel. A betegeknek ren- 
delt gyógyszerek árát, amint erről már más helyen szól- 
tunk, az országos betegápolási alap viseli. 20 koronán 
alul gyógyszert a kerületi orvos a nyilvántartott szegény 
betegnek háromszor egymás után minden előzetes vizs- 
gálat nélkül is rendelhet. Azok a szegények, akik a nyil- 
vántartásban nem szerepelnek, csak a kerületi elöljáróság 
által kiállított helyhatósági bizonyítvány alapján kaphat- 
nak ingyen gyógyszert és ha az elöljáróság a szegénysé- 
get nem igazolja, a beteg a gyógyszer árát, illetve ha a 
beteg hamis adatokat mondott be, a gyógyszer kétszeres 
árát és az orvosi díjat megfizetni tartozik. Húsz koronán 
felüli rendelésekre a belügyminisztérium külön engedélye 
kérendő ki. 

Az eljárás bővebb kommentárra nem szorul, amilyen 
nehézkes, ép oly rideg. Eltekintve attól, hogy a szegény- 

orvosi teendőkkel ellátott kerületi orvosok száma még 
akkor is csekély volna, ha más teendőik nem volnának, 
sérti a humanitást, hogy az orvosnak, aki a szegénynek 
tanácsadója és segitője is legyen, vizsgálóbírói teendőket 
kell végeznie. De külömben is eltévesztett dolog, hogy 
amidőn az egészséges szegények sorsát legalább elvben 
a tiszteletbeli szegénygyámok kezébe teszik le, a polgárok 
jóakaratára különösen rászorult és azt könnyebben fel is 
keltő beteg szegényeket hivatalnokokra bizzák. Igaz ugyan, 
hogy abban a pillanatban, amelyben az orvosi vény a 
beteg kezében van, az összes büntető paragraphusok a 
gyakorlatban semmit sem érnek, de az az egy káros hatá- 
suk megmarad, hogy a kerületi orvos az összes szegény 
betegeket kétkedően fogadja és a beteg állapotára oly fon- 
tos jóindulatú együttérzést a kerületi orvosnak hivatalból 
el kell fojtania. A székesfőváros itt határozottan szűkkeb- 
lűén járt el, mert ha a belügyminiszter az országos beteg- 
ápolási alap korlátolt forrásaira tekintettel körülsáncolta 
magát, a fővárosnak lett volna kötelessége segitőleg közbe- 
lépni és a netáni túlrendelések okozta többletkiadást 
magára vállalni. 

A kerületi orvosok 1905-ben 23,195 járó-kelő és 8666 
fekvő beteget kezeltek. A betegek száma tehát a hamburgi 
betegeknek majdnem kétszerese, viszont kerületi orvos a 
hamburgi szegényorvosok felénél is kevesebb van. Gyógy- 
szerekért a nyílt betegápolás terhére összesen 34,064 koronát 
számoltak el. 

Ha a hamburgi szegény betegek állapota megkívánja, 
vagy a beteg viszonyai a családi ápolást lehetetlenné teszik, 
akkor a szegényorvos a beteget valamely közkórházba, 
vagy pedig az erre a célra kijelölt magánkórházba utalja. 
A zárt betegápolás céljaira Hamburg 6 közkórházat tart 
fenn és azonkívül 8 nagyobb és több kisebb magánintézettel 
szerződéses viszonyban áll. A közkórházakban a szegény- 
alap terhére 1905-ben 10,781 beteget ápoltak, magán- 
intézetekben pedig 12,299 beteget helyeztek el. A köz- 
kórházak összkiadásai 555,950.86 M.-t tettek, magánintéze- 
teknek a hatóság 117,167.23 M.-t fizetett. Hamburg két 

elmegyógyintézetében összesen 2108 elmebeteget tartottak 
573,593.19 M. költségen. 

A betegápolás terén a tüdőbetegek gondozása különös 
méltánylást érdemel. 

Miután a Bundesamt f ür das Heimatwesen kimondotta, 
hogy a tüdőbetegek zárt ápolása mindazokban az esetekben, 
amelyekben lényeges javulást csak zárt kezeléssel lehet 
elérni, a közsegélyezésnek képezi feladatát, a szegény- 
kollégium elhatározta, hogy a szegény tüdőbetegek intézeti 
kezelése, tekintet nélkül a tüdőbeteg szegény korára, munka- 
képességére és egyébként élvezett segélyére, a szegény- 
segélyezés körébe bevonandó. Ezen határozat folyománya- 
ként egyrészt az oly állandó közsegélyben részesülő családok, 
amelyekhez 14 évesnél idősebb gűmőkóros betegek tartoz- 
nak, a szegényorvos állandó házi kezelése alá kerülnek, 
másrészt pedig az intézeti ápolásra szoruló betegeket 
tüdőbeteg-szanatóriumokban helyezik el. A tüdőbetegek 
házi kezeléséhez, illetve intézeti elhelyezéséhez a szegény- 
ügyi értelemben vett teljes elszegényedés igazolása nem 
szükséges. 1905-ben állandó házi kezelésben 74 tüdőbeteg 
család, intézeti ellátásban pedig 142 felnőtt és 49 gyermek 
részesült ; az összkiadás ezen a címen 25,084.01 M.-t tett ki. 

Budapesten a szegény tüdőbetegeket szakintézetekben 
nem helyezik el, mert ilyen intézetek nincsenek. Az Erzsé- 
bet szanatórium volna az egyetlen megfelelő intézet, de 
köztudomás szerint ezt a szanatóriumot egy egyesület tartja 
fenn és még fizető betegeket is alig áll módjában elhelyezni. 

A kórházügy élén a kórházi bizottmány áll. Elnöke 
a közegészségügyi osztályvezető tanácsnok, tagjai a tiszti 
főorvos, a kórházi orvosok és a tanács által kiküldött törvény- 
hatósági bizottsági tagok. Tisztje főként a kórházak igaz- 
gatásának ellenőrzésére és a kórházak előirányzatainak 
letárgyalására terjed ki, a kórházak tulajdonképeni szervei 
a kórházi igazgatóságok és gondnokságok. A székesfőváros 
7 kórházat tart fenn, ezek közül kettőben csak járványos 
betegeket kezelnek. Hogy a közkórházakban hány beteget 
kezeltek az országos betegápolási alap és a kincstár terhére, 
vagyis ingyenesen, azt a székesfőváros statisztikájában 

külön nem mutatja ki, hanem csak az összbetegforgalmat 
tartják nyilván. Eszerint 1905-ben az összes közkórházak 
48.927 beteget fogadtak be, az összkiadás pedig 3,157.904 
K 90 f-re rúgott. Hogy ebből az országos betegápolási alap 
és a kincstár mennyit térített meg, vagyis hogy a szegény- 
betegek ápolására mennyi esett, azt az adatok híjján nem 
állapíthattuk meg. 

Az elmebetegek gondozását illetőleg arra szorítkoz- 
hatunk, hogy Budapestnek elmegyógyintézete nincsen és 
hogy az 1905-ös közigazgatási évkönyv feljegyzései szerint 
az állami elmegyógyintézetek is annyira túlzsúfoltak, hogy 
a kerületi elöljáróságok sok esetben még a közveszélyes 
őrülteket sem tudják elhelyezni. 

A gyermekvédelem párhuzamos ismertetésétől eltekin- 
tünk. A munka legnagyobb részét hazánkban az állam 
vállalta magára és hogy ez miképen teljesíti vállalt köte- 
lességét, azt már volt alkalmunk fentebb bővebben kifejteni. 



Az előző fejezetekben előadottak kiegészítéseképen a 
következő néhány pénzügyi statisztikai adatot iktatjuk ide : 

Magyarország 1907. évi költségvetésében az egészséges 
szegények javára közvetetten, még pedig jótékonysági 
egyletek segélyezésére összesen 150.000 korona szerepel. 
Az állam kötelességét képező betegápolás költségeinek 
fedezéséről a költségvetés állami gyógyintézetek tétele alatt 
2,234.804 kor.-val és betegápolási költségek cím alatt 
10,720.050 koronával gondoskodott. Gyermekvédelmi célokra 
az állam 5,257.334 koronát szánt. A kiadások fedezésére 
az országos betegápolási alap képzésére eredetileg meg- 
állapított 3°/o pótadó már évek óta nem elegendő és a 
kincstár külön pótlása mellett még az országos beteg- 
ápolási alap javára a 3%-os pótadón kívül külön pótadót 
szednek. 

Az ország összes szegényügyi kiadásait összefoglal- 
nunk merőben lehetetlen volt, mert általános statisztikát 
nem vezetnek, az egyes városok és községek szegényügyi 

számadásaikat pedig maguk a községek is többféle feje- 
zetekbe szórják szét. Hogy ennek dacára a városok szegény- 
ügyéről némi képet nyerhessünk, néhány nagyobb és kisebb 
város pénzügyi adatait főbb pontjaiban röviden lejegyezzük. 

Szeged 1906-ban a szegényápoldára és szegényügyére 
68.171 koronát költött. Pozsony szegényügyi kiadásainak 
három legfontosabb tétele a szegényalap dotálásaként 
szerepelő 26.400 K, a sínylődőházalapnak nyújtott 30.305 
korona segély és a hajléktalanok menhelyének szánt 7.568 
korona. Kecskemét szegényügyi kimutatása 78.346 K 73 f-ről 
számol be. Arad szegényügyi összkiadása 66.460 korona 
volt. Brassó, mely a többi szász várossal együtt szegény- 
ügyét német mintára rendezte, a szászok kiterjedt és cél- 
tudatos magánjótékonysága mellett, közpénzekből 93.762*29 
koronát költött szegényügyének ellátására. Emellett létesíten- 
dő közmunkaháza javára évenkint nagyobb összegeket tesz 
félre. A kisebb városok szegényügyi kiadásainak jellem- 
zésére felemlítjük, hogy Losonc 1906. évi zárszámadásában 
a szegényügy 24.790*75 K-val szerepel, Ungvár 6.700 koro- 
nát és Besztercebánya 1.109*72 koronát fordított szegény- 
ügyére. Az itt kimutatott összegekben a magánjótékonysági 
intézmények segélyezése és a városok betegápolási kiadásai 
nem foglaltatnak. Általánosságban az egyesületek segélye- 
zése nagy arányokat ölt, míg a betegápolás több városnál 
egyáltalán nincs is feltüntetve. 

Befejezésül még a külföldi szegényügy néhány jel- 
lemző statisztikai adatát adjuk. 

Angolországban 1906—907. évben összesen 893,316 
egyén részesült közsegélyben és ezek közül 769,777-en 
részesültek állandó segélyben. A nyíltan segélyezettek 
száma 537,448 volt, intézetekben 264.267 szegényt helyez- 
tek el. Hogy a zárt közsegélyezés a kimutatás látszólago- 
san ellentétes adatai dacára mégis az uralkodó rendszer, 
azt más helyen már megmagyaráztuk. A szegényügyi 
kiadások főösszege 14,616.933 £, mely összegből nyilt köz- 
segélyekre 3,374.427 £-ot, zárt segélyezésre pedig 3,229.122 
£-ot fordítottak. A segélyezettek legnagyobb része csakúgy, 
mint a többi országokban, a nagy városokra és az ipari 

központokra és ezek között főként Londonra esik. Lon- 
donban 1906— 907-ben 139,916 szegényt részesítettek köz- 
segélyben. Az összkiadások állandóan emelkednek, aminek 
főoka a Workhouseok és a többi zárt intézetek állandó 
fejlesztésében rejlik. Egy közsegélyezettre Angolországban 
átlag 16 £ 5 sh V2 d. esik, vagyis majdnem négyszer 
annyi, mint Budapesten. Felemlítésre méltó még, hogy a 
zárt intézetek igazgatása az államnak 4,077.393 £-jába, a 
nyilt szegényügy hivatalos ellátása pedig 532.433 £-jába 
került, vagyis a szegényügy igazgatása egymagában 
4,609.826 £ kiadással járt. 

A német közsegélyezés összes kiadásait a szegény- 
ügy egyik legkiválóbb statisztikusa, dr. Buehl 140 — 150 
millió márkára becsüli. A közsegélyezés költségeinek leg- 
nagyobb részét a községek (Ortsarmenverbande) viselik, 
az állam, illetve a tartományok csak a segélyezési lak- 
helylyel nem bíró szegényeket látják el és az elmebete- 
gek, siketnémák, nyomorékok stb. felvételére szánt inté- 
zeteket tartják fenn. Hogy a német városok szegényeiket 
miképen gondozzák, azt már Hamburg szegényügyének 
ismertetésénél láthattuk, itt még csak a birodalom főváro- 
sának és egy kisebb városnak számadását akarjuk 
bemutatni : 

Berlin 1904—905. évben szegényügyére 18,937.537 
márkát költött, ehhez hozzávéve a szegényügy 4,168.128 
márka bevételét, a szegényügy ellátása 23,105.664 M-ba 
került. A város kiadásaiból nyilt segélyezésre 9,842.284, 
sínylők házára 736.282, közmunkaházakra 586.686 M jutott, 
a zárt betegápolás ellátásához pedig a város 5,933.559 M-val 
járult 

Karlsruhe lakosainak száma 1901-ben 36,369 volt; 
szegényügyének ellátására 1901-ben 296.073 M-t költött. 
Ebből az összegből igazgatási költségekre 26.376 M, nyilt 
segélyezésre 97.540 M, zárt betegápolásra 117.789 M és a 
gyermekvédelemre 50.445 M jutott. 

További statisztikai adatok felsorolása fárasztó volna 
és miután pontos pénzügyi összehasonlításokat addig, míg 
a. magyar szegényügy kilátásba vett adatgyűjtését meg 

nem ejtik, eszközölni amúgy sem lehet, a külföldi adatok 
bővebb ismertetése mi haszonnal sem járna. Még egyszer 
hangsúlyozzuk azonban, hogy úgy a pénzügyi, mint az. 
egyéni statisztika a szegényügy rendezésének első és leg- 
fontosabb feltétele, sőt még akkor is nélkülözhetetlenül 
szükséges, ha, mint az sajnos, nálunk előre látható, a nagy 
politikai célok elérése a szegényügy rendezését hosszú 
időre ismét háttérbe szorítja. 

Elberfeld városnak szegényügyi szabályzata. 

(Meghozatott 18o2. évi július hó 9-én.) 

1. §. Elberfeld város szegényügyének ellátására bizott- 
ságot küld ki, amelyet „városi szegényügyi hatóságinak 
hívnak. 

2. §. A városi szegényügyi hatóság az elnökön kívül 
4 városi bizottsági tagból és 4 szavazóképes polgárból áll, 
akiket a városi közgyűlés 3 évre választ. 

A szegényügyi hatóság elnöke a főpolgármester, vagy 
az általa kijelölt ülnök, vagy pedig egy a városi közgyűlés 
által a főpolgármester beleegyezésével választott szegény- 
ügyi hatósági tag. 

A közgyűlés választja az elnökhelyettest, aki az elnököt 
akadályoztatása esetén helyettesíti. 

Egy bizottsági tag és egy polgár évenkint, 2 bizottsági 
tag és 2 polgár pedig 3 évenkint első ízben sorshúzás 
útján, később pedig a szolgálati idő leteltével kiválnak. 
A kiváltak újból megválaszthatok. 

3. §. A városi szegényügyi hatóság gondoskodik mind- 
azokról a segélyre szorultakról, akiknek községi közsegélyre 
törvényes igényük van. 

4. §. A szegényügyi hatóságot támogatják: 

a) A nyilt közsegélyezés terén, vagyis az olyan sze- 
gények segélyezése körül, akiket a zárt városi szegény- 
házakban nem helyeznek el, 26 kerületi előljáró és 364 
szegénygyám ; ezeknek számát a városi közgyűlés szükség 
esetén felemelheti; 

b) a zárt városi szegényházak igazgatása körül az 
«zek fölé rendelt külön bizottságok. 

5. §. Mindegyik szavazóképes polgár köteles a városi 
szegényügy ellátásánál megválasztása esetén tiszteletbeli 
állást vállalni. 

6. §. A városi szegényügyi hatóság tagjait, a kerületi 
elöljárókat, a közgyámokat és a szegényházak igazgatására 
rendelt bizottságok tagjait az elnök hivatalukba bevezeti 
és a fennálló szegényügyi szabályzat és utasítás pontos 
betartására kézszorítással kötelezi. 

7. §. A kerületi elöljárókat és a szegénygyámokat a 
városi közgyűlés 3 évre, a helyettes kerületi elöljárókat 
pedig az illető kerület szegénygyámjai közül a városi 
szegényügyi hatóság előterjesztésére 1 évre választja. A 
kerületi elöljárók és szegény gyámok egy harmada évenkint 
kiválik. A kiváltak újból megválaszthatok. 

8. §. Mindegyik szegénygyámnak a városnak ház- 
számok szerint meghatározott csoportja (quartier), a kerületi 
elöljáróknak pedig egy 14 csoportból álló kerület osztatik ki. 

9. §. A kerület szegénygyámjai rendesen legalább 14 
naponkint a kerületi előljáró elnöklése alatt ülést tartanak. 

10. §. A városi közsegély iránti kérvény az illető 
csoport szegény gyámjánál nyújtandó be. 

11. §. A szegénygyámnak erre kötelessége a kérvényező 
viszonyairól személyesen megejtett gondos vizsgálat útján 
pontos tudomást szerezni. Ha arról győződik meg, hogy a 
törvényes közsegélyezés jogosan kérelmeztetett és ha az 
ínséget oly nagynak tartja, hogy a segély haladéktalanul 
megadandó, akkor jogában áll a segélyt minden további 
megkérdezés nélkül azonnal folyósítani. Ezeknek a segé- 
lyeknek azonban csak kivételesen szabad előfordulniuk és 
csak nagyon kis összegekben nyújthatók. Minden más 
esetben a szegénygyámnak a kérvényt a legközelebbi ke- 
rületi ülés elé kell terjesztenie és indítványait megtenni. 
Ugyanez az eljárás követendő a sürgős esetekben ideigle- 
nesen megadott segélyezések állandósítása esetén. 

12. §. A kerületi elöljáróság a 11. §-ban emlí- 
tett kérvények és indítványok fölött szavazattöbbséggel 
határoz és a szegénygyámoknak ezen határozatokat követ- 
niök kell. 

Az elnöknek teljes szavazati joga van és szavazat 
egyenlőség esetén, az ő szavazata dönt. Jogában áll továbbá 
a gyűlés határozatait kifogásolni és a szegényügyi hatóság 
döntése alá terjeszteni. 

13. §. Azokat az alapelveket, amelyek szerint a köz- 
segély folyósítandó, úgy nemkülönben a közsegélyek meg- 
engedhető nagyságát, a szegényügyi hatóság által kibocsá- 
tott és a városi közgyűlés által jóváhagyott külön utasítás 
tartalmazza. Ugyanez az utasítás tartalmazza a jegyző- 
könyvek vezetésére, valamint általában az üzletvitelre 
vonatkozó rendelkezéseket. 

14. §. A városi szegényügyi hatóság a kerületi gyű- 
lések határozatairól, a kerületi gyűlésről felvett és azonnal 
felterjesztendő ülési jegyzőkönyvek útján, valamint más 
alkalmas módokon értesül, jogában áll ezen határozatokat, 
amennyiben a kinyomozott viszonyoknak, vagy pedig az 
utasításoknak meg nem felelnek, akár hivatalból, akár 
pedig valamely érdekelt fél panaszára megszüntetni és ez 
ügyben másként határozni. 

A városi szegényügyi hatóság rendes ülésére, az 
összes kerületi elöljárókat meghívják. Ezeken az üléseken 
az elöljárók kerületük szegényügyi viszonyairól jelentést 
tesznek és a kívánt felvilágosítást megadják, előterjesztik 
továbbá a kerületi ülések azon határozatait, amelyek ellen 
aggályaik vannak, vagy pedig melyeknek végrehajtását 
nehezményezték. Közlik végül a hozzájuk beterjesztett és 
a szegényügyi hatóság elbírálására tartozó indítványokat 
és kívánságokat. 

A szegényügyi hatóság ezen indítványok és kívánsá- 
gok fölött, a költségvetés keretén belül határoz. 

15. §. A közsegélyezéshez szükséges pénzösszegeket 
a kerületi elöljárók a városi szegényügyi hatóság ülésén 
veszik fel, természetben való adományok és ruhadarabok 
a városi szegényházból adatnak ki. 

A kerületi előljáró azokat az összegeket és utal- 
ványokat, amelyeket csoportja részére a gyűlésen meg- 
szavaztak, a szegénygyámnak a kerületi ülésen adja 
át. Az adományok felhasználásáról a szegénygyám a 

kerületi elöljárónak, az pedig a szegényügyi hatóságnak 
számol be. 

16. §. Az alant következő mindegyik zárt városi 
szegény- és gyógyintézetek, névszerint: 

1. Szegényház, 

2. Az árvaház, 

3. Az elhagyott gyermekek menhelye, 

4. A gyógyintézetek, 

5. Fertőző betegek kórháza 

élén külön igazgatási bizottságok állanak, amelyek bizott- 
sági tagokból és szavazóképes polgárokból alakíttatnak. 
A bizottságok tagjait a közgyűlés 3 évre választja. 

A tagok számát és a bizottságok összeállítását a 
városi közgyűlés állapítja meg. 

Mindegyik bizottság a gondjaira bízott intézetet a 
kiadott utasítások értelmében vezeti. A maga kebeléből 
elnököt választ és rendszeres üléseket tart. Az ülésekről 
jegyzőkönyv veendő fel, amely minden ülés után máso- 
latban a szegényügyi hatósághoz felterjesztendő. 

17. §. A hajléktalanok menhelye részére külön fel- 
ügyelő bizottság alakíttatik. A bizottság 2 tagból áll, akiket 
a szegényügyi hatóság előterjesztésére 3 évi tartamra -a 
városi közgyűlés választ meg. 

Ez a bizottság a menhelyet igazgatja az adott utasítá- 
sok szerint és a menhelybe került szegényeket a szegény- 
gyámok részére kiadott határozmányok szerint gondozza. 

18. §. A városi szegényügyi hatóságnak külön munka- 
rendje van. A bizottság rendesen két hetenként ülésezik, 
szükség esetén azonban az elnök meghívására többször is. 

19. §. A városi szegényügyi hatóságnak feladatai 
különösen a következők: 

1. Kötelessége a szegényebb néposztály viszonyait 
és elszegényedésük okait kikutatni, az elszegényedés meg- 
előzésére és megszüntetésére alkalmas intézkedéseket meg- 
tenni, vagy pedig ily irányú indítványaikat a városi ható- 
sághoz beterjeszteni; 

2. a közsegélyezés évi költségvetését összeállítani és 
jóváhagyás végett a városi közgyűléshez felterjeszteni; ^ 

3. a közsegélyezésre megszavazott, vagy pedig köz- 
gyűlés által külön átengedett közsegélyeket rendelkezés- 
szerűén felhasználni; 

4. az évi számadásokat megvizsgálni; 

5. az év végén jelentését megtenni. 

20. §. A szegényügy ellátásához szükséges összes 
természetben való szükségleteket és ruhaneműeket köz- 
vetlenül a szegényügyi hatóság szerzi be. 

A szegényügy keretében folyósítandó készpénzössze- 
geket az elnök írásbeli utalványára a városi pénztár 
fizeti ki. 

A szegényügyi hatóság ügyviteli szabályzatának 
kivonata. 

2. §. A városi szegényügyi hatóság határozatképes, 
ha legalább 5 tagja van jelen. Az elnöknek jogában áll a 
határozatképesség elérése végett egy vagy több kerületi 
elöljárót az ülésre meghívni és őket esetről-esetre szavazat- 
képességgel felruházni. A határozatokat szavazat-többség- 
gel hozza, szavazat-egyenlőség esetén az elnök szava- 
zata dönt. 

4. §. A zárt intézetek ügyeiben a szegényügyi ható- 
ság az egyes intézetek élén álló bizottságokkal az intézet 
helyiségeiben értekezleteket tart. Az értekezleteken az inté- 
zet általános érdekű ügyeit tárgyalják. 

A szegényügyi hatóság a nyilt ellátásban részesülő 
szegényekre fordított közsegélyeket a kerületi előljáró 
jelentései alapján két hetenkint összegezik. Ha a szegény- 
ügyi hatóság az elmúlt évnegyed kiadásainak az évi 
költségvetésben előirányzott összegéhez való viszonyából 
megállapítja, hogy a megszavazott összegek az évi szük- 
séglet fedezésére előre láthatólag nem lesznek elegendők, a 
többlet fedezése iránt a városi közgyűléshez fordul. 

6. §. A szegényügyi hatóság a maga kebeléből egy 
3 tagból álló gazdasági választmányt küld ki, ez a választ- 
mány a szegényügyi hatóság összes szükségleteit úgy a 
nyilt közsegélyezésben részesülő, valamint a zárt intéze- 

tek részére a költségvetés keretében rendszerint nyilvános 
árlejtés útján legjobb tudása és lelkiismerete szerint 
beszerzi, a vonatkozó számadásokat megvizsgálja és hely- 
benhagyja. 



A kerületi elöljáróság és a szegénygyámok részére 
kiadott utasítás. 

A) Általános határozatok. 
A közsegélyezés feltételei és kizárása. 

1. §. A segélyre szorult munkaképtelen szegény, 
amennyiben mások ellátására nem kötelesek és nem 
képesek, vagy amennyiben szükségleteiről másként nem 
gondoskodnak, a város részéről segélyben részesül, ha ő 
vagy pedig egy harmadik személy részére segélyt kér. 

2. §. A segélyre szorult, de munkaképes szegény, ha 
ő, illetve egy harmadik személy részére segélyt kér és ha 
kimutatja, hogy munkát legjobb akarata dacára nem kap, 
ideiglenes segélyben részesülhet mindaddig, amíg kellő 
jövedelemre szert nem tesz; az ilyként segélyezett köte- 
les a neki kiosztott és erejének megfelelőmunkát teljesíteni. 

3. §. Magában álló személyek és családfők, akiknek 
jövedelme a saját és családjuk legszükségesebb eltartására 
elegendő, közsegélyre szorultaknak nem tekinthetők. 

A létf entartáshoz feltétlenül szükséges kellékek, neve- 
zetesen az élelmezés, ruházat, lakás és háztartás céljaira 
fordítandó összeg egy család részére hetenként a követ- 
kező legmagasabb összegekben állapítható meg, még pedig : 

3 márka — fill. a családfő részére, 



2 


V 





„ a férjjel együttélő asszony 


részére, 


2 


Ji 





„ egy 15 éves, vagy ennél 
gyermek részére, 


idősebb 


1 


V 


80 


„ egy 10 — 15 éves gyermek 


részére, 


1 


JÍ 


30 


„ egy 5—10 „ „ 


y> 


1 


JÍ 


10 


v egy 1—5 „ „ 


V 




V 


80 


„ 1 évnél fiatalabb gyermek 


részére. 

Az itt felsorolt személyekből álló család részére 
tehát hetenként 12 márka és 1 különálló személy részére 
3 márka folyósítható. 

A segély ezés^módjai. 

4. §. A közsegélyezésre szorult személyt vagy nyíltan 
(azaz lakásán), még pedig pénz, leves, ruházat, ágynemű, 
legszükségesebb háztartási cikkek, orvosi kezelés, gyógy- 
szerek és temetkezési költségek viselésével segélyezik, 
vagy pedig zártan látják el olyként, hogy valamely városi 
szegény intézetben helyezik el. 



B) Szervek. 
Városi szegényügyi hatóság. 

A város a segélyre szorultak ellátását a városi sze- 
gényügyi hatóságra bízta, amely a nyilt szegényápolásban 
a kerületi elöljárók és szegénygyámok, a zárt intézetek 
kezelésében pedig az igazgatási és felügyelő bizottságok 
által támogattatik. 

A kerületi elöljárók és a szegény gyámok 

6. §. A kerületi elöljárók és szegénygyámok tisztjei 
a legfontosabb polgári tiszteletbeli állások közé tartoznak. 
Ezeknek méltó ellátása együttérző emberbaráti fszeretetet 
és nagymértékű, komoly igazságszeretetet igényel. Szere- 
tetet, hogy a szegények kéréseit jóakarattal és barátság- 
gal fogadják, komolyságot, hogy a jogtalan igényeket eluta- 
sítsák, hogy továbbá szorgos kutatás*alapján a szükséges 
segély mértékét megállapítsák és végül, hogy megakadá- 
lyozhassák, hogy az adott segély a henyélést^és ^erkölcs- 
telenséget támogassa és elősegítse. 

7. §. A tisztjüket letevő kerületi jelőljárókjés szegény- 
gyámok a szegény ellátására vonatkozó összes irományo- 
kat hivatalos utódjaiknak a kerületi jjülésen átadják. Az 
utóbbiakat a kerületi elöljárók a gondjaira bízott szegények 

lakásaiba személyesen elvezetik és ott a szegények viszo^ 
nyaival megismertetik. 

a) A kerületi Elöljárók. 

8. §. A kerületi elöljárók képezik egyrészt az össze- 
kötőkapcsot, amely a szegénügyi hatóság és a szegény- 
gyámok közötti érintkezést közvetíti, másrészt pedig az 
általános szegényügyi igazgatást, mint egy egységes egészet 
képviselik. 

9. §. Á kerületi elöljárók a kerületükben lakó szegé- 
nyeket egyedül, vagy a szegénygyám; kíséretében annyi- 
szor, a hányszor azt szükségesnek tartják, fel fogják 
keresni, hogy a szegények szeretetteljes és igazságos ellá- 
tásáról meggyőződjenek, és hogyha szegények viszonyairól 
saját észleletük alapján tájékozást szerezzenek. 

10. §. A kerületi elöljárók ezen utasítás betartásáért 
felelnek. A szegénygyámok polgári erényeire támaszkodva 
és szegényügyünk igazi szellemétől áthatva arra fognak 
törekedni, hogy minden egyes esetben az ellátásra szoruló 
egyéneknek külömbözősége dacára az utasításban foglalt 
egységes elveknek érvényt szerezzenek. Figyelemmel lesz- 
nek arra, hogy a kerületi ülések a rájuk bízott messze- 
menő hatáskörükben összes határozataikat szabályszerűen 
hozzák és hogy a határozathozatalt mindig szorgos kutatás 
előzze meg. Végül szakadatlanul tekintettel lesznek arra, 
hogy a keresetképtelen segélyre szorult szegények azzal, 
ami feltétlenül szükséges, el legyenek látva, viszont, hogy 
az összes munkaképes ideiglenes segélyezett szegények 
munka és jövedelemszerzésre szoríttassanak. 

11. §. A kerületi elöljárók hivatalos jelentésüket a 
városi szegényügyi hatósághoz intézik. 

12. §. A kerületi elöljárót akadályoztatása esetén a 
helyettes kerületi előljáró helyettesíti. 

b) Szegénygyámok. 

13. §. A szegénygyámnak rendszerint csak 4 szegényt 
(magában álló személy, vagy családfő) osztanak ki. Hogy 
ezt a fontos alapelvet a lehetőség szerint betartsák, az 

olyan csoportnak, amelyben előre láthatólag az itt meg- 
adottaknál nagyobb számú szegény lakik, egy rész kiha- 
sítandó és ugyanannak a kerületnek másik kevéssé meg- 
terhelt csoportjához csatolandó. Az átcsatolást a kerületi 
előljáró a kerületi üléseken eszközli. 

Ettől az általános határozattól csak általános inség 
esetén lehet eltérni, továbbá akkor, hogyha ebbe a kerü- 
leti előljáró és az illető szegéngyám beleegyezik, így külö- 
nösen ha csak ideiglenes segélyezésről van szó, vagy pedig 
ha a csoport túlnépesedését elaggott és teljesen vagy rész- 
ben keresetképtelen szegények okozzák, akiknek gondozása 
az állandó segélyösszegek nyújtásában kimerül. 

14. §. Ha a szegénygyámot betegsége vagy távolléte 
megakadályozza abban, hogy tisztjét ellássa, vagy hogy 
a kerületi üléseken részt vegyen, akkor vagy ő, vagy meg- 
bízottja helyettesítése iránt a kerületi elöljárósághoz fordul. 

Ha a szegénygyám akadályoztatása 2 hétnél tovább 
tart, akkor a kerületi ülés állandó helyettesítéséről gon- 
doskodik és azt a kerület mindegyik szegénygyámja vál- 
lalni tartozik. 

15. §. Ha a szegénygyám csoportjából egy közsegélye- 
zett egy másik csoportba költözik, akkor erről a szegény- 
gyám jelentést tesz. 

16. §. A szegénygyámok kötelesek csoportjaik szegé- 
nyeit szorgalmasan, de legalább 2 hetenkint egyszer laká- 
saikban felkeresni, a szegény személyes viszonyaiban 
beállott változásokat a kérdőíven (25. §.) feljegyezni, a 
jövedelemben beállott változásokról (24. §.) pontos tudo- 
mást szerezni, valamint a szegénynek adott ruhanemüek 
és egyéb háziszerek meglétéről (39. és 41. §§.) meggyőző- 
dést szerezni. A szegénygyám látogatása alkalmával tapasz- 
talt rendetlenséget és erkölcstelenséget megrója, a szegé- 
nyeket rendre, tisztaságra és becsületességre oktatja, a 
szülőket a gyermekek jó nevelésére és rendes iskoláztatá- 
sára figyelmezteti, a gyermekeknek szülőik tiszteletben- 
tartását és támogatását lelkükre köti és egyáltalán, mint 
a városi hatóság egyik közege, a szegények eíkölcsi érzé- 
kére jelentékeny befolyást gyakorolni igyekszik. 

17. §. A szegénygyám hivatalos jelentése és indít- 
ványai a kerületi elöljárósághoz intézendők. 

18. §. Ha valaki a szegény gyámhoz közsegélyért for- 
dul, úgy a szegénygyám kötelessége a folyamodó viszo- 
nyairól kérdezősködés útján és a szegények házi viszo- 
nyainak megvizsgálása, valamint minden más alkalmas 
módon és helyen lehetőleg teljesen tájékozódni. 

19. §. Ha a szegénygyám kutatásai alkalmával arról 
győződik meg, hogy a segélyért folyamodó közsegélyezése 
nem feltétlenül szükséges, a kérvényt minden további 
eljárás nélkül vissza fogja utasítani, de a visszautasításról 
és annak okairól, a legközelebbi kerületi ülésen jelentést 
kell tennie. 

20. §. Ha a szegénygyám arról győződik meg, hogy 
a segélyt meg kell adni, úgy a rögtöni segély esetét kivéve, 
a folyamodót első sorban segélyezési lakhelyének .meg- 
állapítása végett az erre szolgáló nyomtatvány kiszolgál- 
tatásával a városi szegényügyi hatóság irodájához utasítja. 
A szegényügyi hatóság a neki átnyújtott nyomtatványt 
láttamozza és a folyamodónak visszaadja, vizsgálatának 
eredményét pedig a kerületi elöljárósággal közli. 

21. §. A szegénygyámnak továbbá meg kell álla- 
pítania : 

a) a családtagok számát, 

b) hogy a segélyért folyamodónak és amennyiben 
családtagjai is vannak, azok mindegyikének munkájából, 
vagy pedig más módon, mennyi a jövedelme, 

c) hogy a segélyre szorult támogatására harmadik 
személyek a törvényből folyóan, vagy pedig szerződés- 
szerűen nincsenek-e kötelezve. 

22. §. A törvény eltartásra kötelezi (polgári törvk. 
203—214 §§.): 

a) a szülőket, nagyszülőket stb. gyermekek, unokák 
stb. javára, 

b) gyermekeket szülők, nagyszülők stb. javára, 

c) házastársakat egymásközött, 

d) vőt és menyet a szűkölködő após és anyós javára 
a törvényben megállapított korlátozással és viszont stb. stb. 

23. §. Ha a szegénygyám megtudja, hogy a közsegé- 
lyezésre szorult ellátására törvényes kötelezettek léteznek, 
akkor a kerületi előljáró útján a városi szegényügyi ható- 
ságnak jelentést tesz. 

24. §. A közsegélyezésért folyamodónak és család- 
tagjai keresményének kinyomozása végett a szegénygyám 
első sorban a munkaadóhoz fordul. Ha egyelőre a köz- 
segélyezés elhatároztatnék és annak folyósítása szükséges- 
nek mutatkozik, akkor a közsegély mindenkori megujitása 
előtt a szegény jövedelmét és szorgalmát a szegénygyám 
a munkakönyv révén ellenőrzi. 

A teljes munkaképtelenség hatósági-orvosi bizonyit- 
ványnyal tanúsítandó. 

25. §. Az itt adott utasítások szerint eszközlendő kuta- 
tások eredménye a kérdőívbe bevezetendő. Hogy pedig 
ez a kérdőív, mint amelynek megbízhatósága a közsegé- 
lyezés mérvének megállapításához feltétlenül szükséges, 
mindig teljes és élethű legyen, a szegénygyám köteles a 
közsegélyezett családi viszonyaiban beállott változásokat, 
úgy nemkülönben a jövedelem emelkedését vagy csökke- 
nését a kérdőívben azonnal pótolni és munkaképtelenség 
beállta esetén az ezt tanúsító orvosi bizonyítványt a kérdő- 
ívhez hozzáfűzni. 

A kérdőívek 2 évenként megujítandók, de a régi 
kérdőív az újhoz még további 2 évre csatolandó. 

26. §. Ha a jelen utasítás szerint a szegénygyám a 
közsegélyezést szükségesnek találja, úgy a folyamodványt 
a legközelebbi kerületi ülésen indítványával együtt elő- 
terjeszti. 

Ha a szegénygám kutatásai alapján a segélyt rögtön 
megadandónak találja, úgy ezt a segélyt azonnal és minden 
további kérdezősködés nélkül megadhatja, ajánlatos azonban, 
hogy a szegénygyám a kerületi elöljárót ilyen esetekben 
is megkérdezze, azonkívül a szegénygyám az ilyen csak 
kis összegben és kivételesen folyósítható segélyekről a 
kerületi ülésnek jelentést tesz és eljárásának utólagos jóvá- 
hagyását kéri. 

A kerületi bizottságok. 

27. §. A kerületi bizottságok két hetenkint ülést 
tartanak. Az ülésnapokat egy-egy évre előre megállapítják 
és úgy a kerületi elöljárókkal, mint a szegénygyámokkal 
előre közlik. 

Szükség esetén a kerületi előljáró rendkívüli üléseket 
hív össze. A kerületi bizottság 8 tag jelenlétében határozat- 
képes. A határozatokat szavazattöbbséggel hozzák, szavazat- 
egyenlőség esetén az elnök szavazata dönt. 

29. §, A kerületi előljáró a segélykönyv vezetésével 
egy szegénygyámot bíz meg. Az ülés jegyzőkönyve az 
ülést követő napon a szegényügyi hatósághoz bemutatandó, 
amely azt rövid idő múlva ismét visszaküldi. 

30. §. A kerületi előljáró az előző ülésen fölvett minden- 
nemű segélyekről jelentést tesz, vezeti az ülést és az aggályos 
határozatokat kifogásolja. 

A kifogásolt határozatok fölött a szegényügyi ható- 
ság dönt. 

31. §. A kerületi bizottság a szegénygyámok jelentései 
alapján a szegények érdekében tett indítványokról tudomást 
szerez. Kötelessége oly indítványt, amely a kinyomozott 
viszonyoknak vagy a szabályzatnak meg nem felel, vagy 
pedig amely teljesen megindokoltnak nem látszik, véglegesen 
vagy ideiglenesen visszautasítani. 

32. §. Az olyan segélyre szorult, aki a kerületben 
tartózkodik, de akinek segélyezési lakhelye másutt van, 
ideiglenesen segélyezendő. Az idegen segélyezési lakhelylyel 
bíró szegények átutalását a szegényügyi hatóság szorgal- 
mazza. 

Az olyan szegények, akiknek eltartására képes hozzá- 
tartozói vannak, csak addig segélyezendők, amig támoga- 
tásukra a hozzátartozók szoríttatnak. Ilyen esetekben a 
törvényes lépéseket ugyancsak a szegényügyi hatóság 
teszi meg. 

33. §. Miután a városi szegényügyi hatóság csak 
nagyon szerény alapítványok fölött rendelkezik, közsegély 
csakis a törvényes mérvben nyújtható. A polgároktól be- 

szedett adók csakis a törvényben előírt kötelesség teljesí- 
tésére fordíthatók. 

Ez a kötelesség pedig csak annak a megadására 
szorítkozhatik, ami a szegényügy ellátására feltétlenül 
szükséges. Bármennyire szükséges tehát, hogy a kerületi 
bizottságokat az emberszeretet szelleme áthassa, a köz- 
segélyezést mégis a legszükségesebbre korlátozni tartoznak, 
mivel a közjavak csakis ilyen korlátok között bocsáttatnak 
a közsegélyezés rendelkezésére. 

34. §. Amennyire a folyamodó jövedelme a 3. §-ban 
megállapított heti segélyezési összeget akár a folyamodás 
hetében, akár pedig az utolsó hétig átlagban eléri, közsegély 
nem adható. 

C) Nyílt szegénysegélyezés. 

35. §. Ha a segélyért folyamodó jövedelme a 3. §-ban 
megállapított mértéket el nem éri, úgy a jövedelem kiegészí- 
tése közsegélyként a viszonyokhoz képest megadható, de e 
körülmény egymagában a közsegély jogosságát nemindokolja. 

Sőt a kerületi bizottságnak kötelessége a szegénygyám 
jelentése alapján még egyszer vizsgálat tárgyává tenni, 
hogy a közsegélyezés szükségessége fenforog-e, és hogy a 
város segélyezési kötelessége kétségkívül megállapítható-e? 

Ugyanígy megállapítandó az is, hogy a segélyért 
folyamodó jövedelme mily mérvben szorul kiegészítésre. 

36. §. Az előző két §-ban megállapítottaknál nagyobb 
segély csak egyes, különösen méltánylásra érdemes esetek- 
ben folyósítható és ezek az okok a jegyzőkönyvben külön 
is kiemelendők. 

Mielőtt a kerületi bizottság a közsegély rendes mérvé- 
nél nagyobb segélyt ismételten megszavazna, nemkülönben 
mindazokban az esetekben, amikor a kerületi bizottság 
rendkívüli, azaz olyan közsegélyeket akar megszavazni, 
amelyeknek nagysága jelen utasítás határozatain túl megy, 
a városi hatóság határozata kikérendő. 

A városi hatóság az összes megszavazott közsegélyek 
szabályszerűségét a jegyzőkönyvek alapján ellenőrzi. 

37. §. 14 napnál hosszabb közsegélyt a kerületi bizott- 
ság nem szavaz meg. A közsegély újabb megszavazása 
előtt mindenkor újabb vizsgálatnak van helye. 

38. §. A segély nagyságát mindig pénzértékben álla- 
pítják meg és ezután határozzák meg, hogy a szegény a 
segélyt készpénzben, ruhaneműekben, ágyneműekben, vagy 
pedig élelmiszerekben kapja. 

39. §. A készpénzsegélyek képezik a szabályt ; a sze- 
gények rendszerint 1 hétre kapják. Az olyan szegényeknek, 
akikről feltehető, hogy a pénzadományt nem a saját és 
családjuk eltartására fogják fordítani, csak természetben 
való adományt kaphatnak. 

Hogy a szegények a természetben való adományokat 
el ne adhassák, az adományok csak a legszükségesebbre 
szorítkoznak és ezt is csak következetesen kapják, azok 
állandó használatát pedig a szegénygyám ellenőrzi. 

40. §. Ha a természetben nyújtott adományok pénz- 
értéke az egy heti pénzsegély nagyságát felülhaladja, akkor 
az adomány egyszerre több hétre osztandó el. A kerületi 
bizottság kivételképen a legszükségesebb háztartási eszkö- 
zöket is megszavazhatja; ezek azonban a városi szegény- 
ügyi hatóság tulajdona maradnak, és a bérbeadó által 
ilyenekként Írásban elismerendők. 

42. §. Ingyenes orvosi kezelésben, ingyenes gyógy- 
szerekben, kötszerekben és ingyenes temetésben az összes 
közsegélyezettek részesítendők. 

Amennyiben az itt tárgyalt segélyekért eddig köz- 
segélyben nem részesült személyek folyamodnának, úgy a 
kerületi előljáró és az esetről-esetre kirendelt szegénygyám 
á folyamodó viszonyait a leggyorsabban megvizsgálja, hogy 
a határozat soronkívül meghozható legyen. 

D) Zárt szegényügy. 

43. §. Hajléktalanok, amennyiben teljes elszegénye- 
désük folytán hajlékra szert tenni nem tudnak, a hajlék- 
talanok menhelyébe utalhatók. Erről a kerületi gyűlésnek 
jelentés teendő. 

44. §. Magában álló felnőtt személyek, különösen el- 
aggottak és törődöttek, a városi szegényházba vehetők fel. 
A felvétel fölött a kerületi bizottság indítványára a szegény- 
ügyi hatóság határoz. 

45. §. A kerületi bizottság a szegénygyám jelentése 
alapján vizsgálat tárgyává teszi továbbá a gyámok, rokonok, 
szomszédoknak azon indítványát, amellyel valamely árvá- 
nak az árvaházba leendő felvételét kérik. A kerületi bizott- 
ság vizsgálata eredményét az ez ügyben határozó szegény- 
ügyi hatóság elé terjeszti. 

46. §. Ha a szegénygyám arról szerez tudomást, hogy 
körzetében elhagyott, vagy pedig segélyre szoruló oly 
gyermekek vannak, akiknek szülői ismeretlenek, szabad- 
ságvesztés büntetése alatt állanak, vagy pedig valamely 
városi szegényházba vagy kórházba felvétettek, úgy a viszo- 
nyok megvizsgálása után a kerületi bizottságnak azt indít- 
ványozza, hogy az ilyen gyermekeknek intézeti elhelyezése 
iránt intézkedjék. A kerületi bizottság a szegénygyám indít- 
ványának elfogadása esetén a városi szegényügyi hatóság- 
hoz előterjesztést intéz. 

47. §. Az előző szakaszokban előírt eljárás oly ese- 
tekben is követendő, amidőn a szegénygyám szegény 
szülőknek vak, siket, néma, hülye vagy másféle szeren- 
csétlen gyermekeiről szerez tudomást. 

48. §. Amidőn nyomós okok, vagy pedig a késedelem- 
ben rejlő veszély a törődött vagy elaggott felnőtteknek, 
továbbá szegény árváknak, vagy pedig elhagyott gyerme- 
keknek intézeti elhelyezését sürgősen szükségessé teszik, 
a szegénygyám jelentése alapján a kerületi szegényelőijáró 
az itt felsoroltak ideiglenes felvétele iránt haladéktalanul 
intézkedik, és intézkedéséről a legközelebbi kerületi bizott- 
sági ülésnek jelentést tesz. 

49. §. Ha a szegényorvos valamely házilag kezelt 
beteg kórházi felvételét szükségesnek találja, úgy erre 
vonatkozó indítványát a szegénygyámhoz teszi át, aki hozzá- 
járulása esetén a kerületi elöljárónak jelentést tesz. Az 
utóbbi a legközelebbi kerületi ülései: tett intézkedését be- 

jelenti és gondoskodik arról, hogy a kerületi bizottság 
határozata jegyzőkönyvbe vétessék. 

A szegény felvétele után a szegényügyi hatóság határoz 
aziránt, hogy a beteget teljes felépüléséig ingyenesen kezelje-e 
és hogy felépülése után munkaképességének teljes elnye- 
réséig szegényházba helyeztesse-e el? 

50. §. Zárt intézeti elhelyezés esetén a segélyért folya- 
modónak a központi irodában jelentkeznie nem kell, a 
segélyezési lakhely megállapítása iránt az iroda a szegény 
meghallgatása nélkül intézkedik. 

